
Lietuviškojo vertimo reaus ( 

Kau 

Autorius savo knygą baigė 1939 m. vasarą. Pusei metų 
nepraslinkus, prireikė antrojo leidimo. Tatai rodo didžiulį kny- 
gos pasisekimą, kas ir paskatino mus imtis tą knygą išversti 
lietuviškai. Kad skaitytojui būtų lengviau, pakeitėm tikrinius 
vardus lietuviškais ir šiaip kai ką pritaikėm lietuviui skaityto- 
jui. Manome, kad tatai nepažeis autoriaus teisių, su kuriuo dėl 
karo aplinkybių, būdami visai atskirti nuo Vakarų, negalėjome 
susisiekti ir apsirūpinti reikiamais jo sutikimais. 

Knygą skiriame visiems suaugusiems, kurie domisi fizika ir 
jos naujais pasiekimais. Mūsų manymu, ji bus itin naudinga 
pradžios mokyklų mokytojams, maža lietuviškai teturintiems 
pasiskaityti naujų raštų iš fizikos, su kurios reiškiniais tenka 
susidurti mokyklos darbe. 

Tebūnie toji knyga taip pat mažas indėlis į naują lietuvių 
vokiečių bendravimą, kuris prasidėjo š. m. birželio mėn. 22 


dieną. 


Kaunas, 1941 m. liepa. 


Pratartis 


Žinomas vokiečių fizikas Ernst Zimmer, knygos „Fizikos 
pasaulėvaizdžio perversmas“ (,,Umsturz im Weltbild der Phy- 
sik“) autorius, parašė šiai knygai tokią pratartį: 

Kiekvienas mūsų yra fizikas; nes kiekvienas kasdien 
taiko fizikos dėsnius — sąmoningai ar ne — tai jau kitas 
reikalas; kiekvienas vartoja aparatus, kuriuos fizikai išgalvo- 
jo ir padarė. Ar galime suvokti tą fiziką, kuri valdo mūsų kas- 
dienį gyvenimą? Ar galime atsakyti į klausimus, kurie nuo- 
lat veržiasi į galvą, sakysim, kai mes užsisukame radiją, pama- 
tome lėktuvą arba girdime kalbant apie suktukinį kompasą bei 
televizinį prietaisą? Daugelis klausiančių yra tikrai visiškai 
primiršę mokykloj įgytas savo žinias; daugelio kasdienis įgy- 
tasis žinojimas nėra sutvarkytas ir daug kur neaiškus. Čia rei- 
kalingas fizikas, kuris prastais žodžiais, bet meistrišku suge- 
bėjimu sutvarkytų netikslius patyrimus, juos tarp savęs susie- 
tų ir pakeltų į aiškaus pažinimo lygi. Šios knygos autorius ir 
pateikia ne fiziko specialisto matematiškai sudorotus duome- 
nis, bet tenkinasi kuklesniu, nors pedagogiškai ir nė kiek ne- 
lengvesniu, uždaviniu: jis duoda labai tikslų, kiek tatai yra be 
formulių ir skaičiavimų iš viso galima, fizikos vaizdą. Ši kny- 
ga yra vadovas, kuriam mielai galima pasitikėti, nes jis moka 
pasiekti užsibrėžtąjį tikslą. Tegu iš tos knygos ko didžiausias 
skaitytojų skaičius turi naudos ir pasitenkinimo! 


Ernst Zimmer 


Įvadas. 
DU BROLIAI: IGNAS IR ALGIS. 


Pastaruoju metu daugeliui populiarių knygų autorių pui- 
kiai pavyko pasiekti savo tikslą — parašyti gyvą ir visiems 
suprantamą knygą, įvelkant savo aiškinimus į dviejų asme- 
nų pasikalbėjimą. Pats su pasigėrėjimu skaitęs tokių knygų, 
deduos į tokių autorių eilę ir pateikiu šią fizikos knygą pavi- 
dalu pasikalbėjimo dviejų brolių, Igno ir Algio, iš kurių pirma- 
sis yra studijavęs fiziką, taigi yra specialistas, ir kuris pasiry- 
žo savo jaunąjį brolį Algį įvesdinti į šio mokslo ir jo pritaiky- 
mų sritį. 


skyrius 
Kas yra fizika? 


Šiuo klausimu užsipuolė keturiolikametis Algis savo bro- 
li Igną, kuris universitete studijavo matematiką ir fiziką, bet 
namie nieko nepasakojo apie tuos, matyt, pavojingus dalykus. 

„Taip“, tarė Ignas, „tai nelengva atsakyti. Geriausiai ma- 
ne suprasi, jei aš tau pasakysiu tiesiog eilę pavyzdžių, kurie tau 
nebus sunkiai suvokiami. Kad fizika yra vienas gamtos moks- 
lų, tai būsi jau, žinoma, girdėjęs?“ 

„Gamtos mokslų?“ paklausė Algis, patęsdamas paskutinį 
skiemenį. „Argi yra keletas gamtos mokslų?“ 

„Žinoma, Algi! Tik pagalvok, ką mes galime gamtoje pa- 
matyti. Tik pažvelk pro langą! Ką tu čia kaip tik matai?“. 

„Muselę““. 

„Štai — ir turime gamtos mokslui padarėlį! Kurio dalyko 
mokydamiesi susiduriame su muse?“ 


or 


Gamtos 
mokslai. 


Kas yra 
fizika? 


„Moksle apie gyvulius“. 

„Na, matai, jau ir turime vieną gamtos mokslų, iš graikiško 
zoologija vadinamą. Šalia jos yra mokslas apie augalus, arba bo- 
tanika. Zoologija ir botanika mums pasakoja apie visokias gy- 
vulių ir augalų rūšis, kur jų yra, kaip ir iš ko jos gyvena, kaip 
dauginasi bei plečiasi ir panašius dalykus. Na, o kas gi dar yra 
gamtoje?“ 

„Mes patys!“ Algis tiesiog džiūgavo savo atsakymu. Tačiau 
Ignas nesijuokė. „Žinoma, žmogus taip pat yra gamtos dalis. 
Taigi turi būti ir mokslas apie žmones. Tik svetimo žodžio antro- 
pologijos tu, tur būt, nebūsi girdėjęs“. 

„Ne“, prisipažino Algis, „aš visada maniau, kad biologija 
yra mokslas apie žmogų“. 

„Tu ir neklysti“, — pripažino Ignas — „tačiau biologija ty- 
rinėja ne tik žmogų, bet taip pat ir gyvulius. Tiesa, ji nenagri- 
nėja gyvulių kaip ištisų gyvų padarų, nes tada ji būtų ta pati 
zoologija, bet ji tiria kūno vidaus veikimą, pvz., širdies, plau- 
čių, jaknų ir k. Taigi matai, Algi, kiek mokslų tiria vien gyvuo- 
sius gamtos padarus. Bet gamtai taip pat priklauso ir negyvo- 
sios medžiagos, pati žemė, oras, vanduo ir kiti tokie dalykai. 
Tiems padarams tirti yra savų mokslų. O jau visi tie mokslai 
drauge ir vadinami gamtos mokslais“. 

Algis ėmė tiesiog stebėtis. 

„Vieni vardai bus jau sunku įsiminti, tai ką jau bekalbėti 
apie pačius mokslus. Papasakok man plačiau apie negyvąją 
gamtą“. 

„Na, matai“, tarė vyresnysis brolis, „dabar jau galime pa- 
mažu paliesti ir tavo pirmąjį klausimą, kas yra, būtent, fizika. 
Iš negyvosios gamtos mokslų mes pirmiausia dar paminėsime 
geologiją. Ji tiria žemės sluoksnius, aiškina žemės drebėjimų 
priežastis, ugniakalnių kilmę ir padeda mums surasti gražių su- 
akmenėjimų. Pačius tuos suakmenėjimus aiškinti toliau pasi- 
ima paleontologija. Ji mums pasakoja apie milžiniškus skrajo- 
jančius driežus, apie gyvulius, kurie buvo 20 m ilgio, 8 m 
aukščio ir gyveno žemėje prieš daugelį milijonų metų. To- 
liau paminėtinas chemijos mokslas, kurio vardą tu jau dažnai 
būsi girdėjęs. Kas yra cheminis reiškinys, gal tu ir pats žinai. 
Gal pasakytum pavyzdį?“ 

Šiek tiek abejodamas, Algis tarė: „Gerai; kai geležis rū- 
dija!“ 

„Teisingai! Tai iš tikrųjų cheminis vyksmas. O jei aš iš 
didžiulio geležies bloko nulieju geležinkelio bėgius, tai jau bus 
nebe cheminis reiškinys. O kodėl ne? Tai kokia gi pagrindinė 
cheminio reiškinio žymė ?“ 

„Šito nežinau“, prisipažino Algis. „Ką aš pasakiau apie rū- 
dijimą, tai tik spėjau“. 

„Labai paprasta. Rūdys yra vidinis geležies pakaitalas. 
Tiesą sakant, rūdys net jau nebe geležis, bet visai kita medžia- 
ga. Tuo tarpu geležies blokas ir bėgis yra vienos ir tos pačios 
medžiagos, tik nevienodo pavidalo. Taigi cheminiai reiškiniai 
yra tokie, kuriems vykstant medžiaga keičia savo vidaus sudė- 
tį, savo struktūrą, virsta visai nauja medžiaga. Na, dabar pa- 
mėgink man pasakyti dar kokį reiškinį, arba procesą, kaip che- 


siela Ne A 


mą, bet susiprato, kad ištirpdytas švinas susideda taip pat tik 
iš švino, kaip ir paprastas kietasis švinas. Taigi tirpimas tik- 
rai jau ne chemija. Palūkėjus, dingtelėjo nauja, rodos, geresnė 
mintis. 

„Ugnis!“, sušuko jis, didžiuodamasis savo sumanumu. 


„Gerai“, pripažino Ignas. „Ką gi ugnyje turime prieš pro- 
cesą ir po jo?“ 

„Iš karto turime malkų arba anglių, o paskui dūmų ir kaž- 
kokių dujų, rūkstančių iš kamino“. 

„Teisingai. Panašūs reiškiniai yra ir maisto gedimas, alaus 
rūgimas, kur staiga atsiranda alkoholio, ir t.t. Va, dabar jau sa- 
vaime lieka dalis negyvosios gamtos reiškinių, kurių metu kū- 
nai esmingai nesikeičia, medžiagos lieka tos pačios. Čia priklau- 
so pačių kūnų tyrimas, o taip pat ir tokie reiškiniai, kaip šili- 
mas arba aušimas, kaip tirpimas arba garavimas ir panašūs. 
Žiūrėk, Algi, tai ir yra fizika! Mokslas apie tokius reiškinius ir 
yra fizika!“ 

„Bet tokiu atveju fizika, palyginus su chemija, atrodo la- 
bai paprastas mokslas“, įterpė Algis. 


„Nevisai“, šypsojosi Ignas, mat, jam buvo malonu pabrėžti 
savo mėgiamojo dalyko vertę, „nes fizikai priklauso dar daug 
ir painesnių dalykų! Jai, būtent, priklauso ir tie reiškiniai, ku- 
riuose visai nedalyvauja paprastieji mums žinomieji kūnai. Jie 
kaip tik ir sudaro pačius sunkiuosius fizikos skyrius. Tik pa- 
"galvok apie tokius dalykus, kaip šviesa, elektra, magnetizmas, 
ir tuojau pamatysi, kokia be galo didelė fizikos sritis. Ir jei tu 
dar pagalvosi, kokia didelė elektrotechnikos pažanga, tai tuo- 
jau suprasi, kad fizika nėra benaudis žaislelis, bet mokslas 
didžiausios praktinės reikšmės visiems žmonėms. Be fizikos ne- 
būtų technikos, nebūtų pramonės, nebūtų šių dienų susisieki- 
mo, trumpai sakant, beveik nieko to, kuo mes kasdien naudoja- 
mės, kas mums atrodo savaime suprantama. Dabar, tur būt, jau 
nujauti, kad verta su tokiu mokslu arčiau susipažinti. Nesun- 
kinsiu aš tavęs fizikoj įprastais skaičiavimais. Juos tu vis tiek 
kažin ar suprastum, pagaliau, jie tau būtų nuobodūs. Bet, ap- 
skritai, fizikos dalykus galima išmanyti ir be skaičiavimo; o 
fizika ir tavo jaunai galvai yra prieinama. Kartas nuo karto po 
valandėlę apie fiziką pasikalbėjus, tu netrukus nustebsi, kai 
imsi suprasti tokius paslaptingus ir dažnai girdimus žodžius, 
kaip suktukinis kompasas, srovės linijų pavidalas, povandeni- 
nis laivas, radijas, kintamoji srovė ir kiti tokie dailūs pavadi- 
nimai. Ir jei atidžiai visą laiką seksi, tai kurią gražią dieną su- 
prasi net ir televiziją!“ 

Algiui akys spindėjo. Labai seniai jis troško suprasti ką 
nors tokio, kas plačiai dar nebuvo žinoma, kuo galėtų nuste- 
binti savo klasės ar žaidimų draugus; tai buvo senas jo troški- 
mas! Tad ir šį kartą jis buvo nuoširdžiai susižavėjęs. 

„Ar negalėtum, Ignai, iš karto pradėti televizija?“ papra- 
šė Algis, 

Ignas balsiai nusijuokė. Jis taip juokėsi, kad Algis ėmė 
pykti ant visos fizikos. Tik televizija jo nepaleido, ir jis, paga- 
liau, paklausė: „Ko gi tu čia juokies?“ 

„Kad tu iš karto nori permanyti televiziją! Tu manai, kad 
visa taip jau paprasta! Ne, Algi, tai būtų lygiai tas pat, jei, 
sakysime, architektas, statydamas namus, pradėtų nuo stogo 
ir, ji padaręs, bandytų po juo pakišti pamatus ir sienas. Taip 

negalima. Arba pradedama nuo pamatų, arba iš viso namų 
negalima pastatyti. Taip pat ir fizikoje. Arba pirma susipa- 
žįstama su jos pamatais, su jos paprastesniais reiškiniais, ar- 
ba — nėra ko iš viso nė pradėti. Ištraukti ką nors iš vidurio ir 
tai dar sunkesnio — niekai, negalima. Taigi viena iš dviejų: ar- 
ba laiptas po laipto į fizikos aukštybes, arba visai nieko?“ 

„Tebūnie tada paeiliui, jei kitaip negalima“, sutiko ir drau- 
ge prašė Algis. 

„Tu pamatysi, kad gailėtis neteks! Jau pirmieji įveda- 
mieji skyriai parodys mums tiek daug svarbių ir įdomių daly- 
kų, kad mums nė karto neteks nuobodžiauti. O pirmąjį mūsų 
pasikalbėjimą šiuo ir baigiame!“ 


I DALIS. 


Temperatūra ir šiluma. 


2 skyrius. 
Kuriuos kūnų būvius skiriame? 


Praslinkus kelioms dienoms — ore kaip tik smarkiai lijo, 
ir žaisti futbolą buvo neįmanoma — Algis priminė savo bro- 
liui jo pažadą. 

„Ignai, pradėkime fiziką, jei tu dabar turi laiko!“ 

„Mielai“, atsakė užkalbintasis ir kalbėjo toliau rimtai: „Tu 
dar atsiminsi, kad lengvesnioji fizikos dalis kalba apie negyvas 
medžiagas ir tuos jų reiškinius, kurių metu nekinta jų vidinė 
santvarka. Čia mes ir pradėsime. Apžvelkime savo aplinkos 
daiktus ir pamėginkime juos pirmiausia kaip nors suskirstyti. 
Apsidairyk ir sakyk, kokius daiktus matai!“ 

Algis tuojau ėmė minėti vieną daiktą po kito. Pirmiau- 
sia: „Čia stalas!“ „O iš ko jis padarytas?“ „Iš medžio“. ,To- 
liau! Ką dar matai?“ ,„Asotį su vandeniu“, 

„Gerai! Čia tuoj jau matome kai ką svarbaus: koks skir- 
tumas tarp medžio ir vandens?“ 

Algis akimirką pagalvojo. Kokia čia slepiasi gudrybė? Ir 
atsargiai atsakė: ,,Vanduo skystas, o medis ne“. 

Bet Ignas nesijuokė. „Na, matai, jau ir turime vieną sąvo- 
ką, vieną žodį, kuris mums reikalingas, būtent, skystas. Tai- 
gi yra skystų kūnų! O kokių gi dar yra? „Kietų kūnų“. „Ir 
dar? Tik pagalvok apie orą. Tai taip pat gi medžiaga!“ „Tat 
ir oras“, tarė Algis. 

„Ne, ne, nevisai taip! O ko pripildomas balionas, cepeli- 
nas?“ „Anksčiau buvo pripildomas vandenilio, o dabar—helijo“. 

Kieta, skysta 
ir dujinė. 


Kas yra 
debesys? 


„Bet tų medžiagų negalima juk vadinti oru! Čia reikalin- 
gas jau visoms tokioms medžiagoms vardas. Visas jas drauge 
vadiname dujomis. Ir tuo būdu radome, kad yra kietų, skys- 
tų ir dujinių kūnų. Ar yra dar be šių ir daugiau medžiagos bū- 
vių?“ „Taip“. „Iš tikrųjų?“ paklausė Ignas nustebęs. „Tai pa- 
sakyk kokią nors medžiagą dar kokio būvio?“ „Tortas“, nu- 
sijuokė Algis. š 

„Taip, manęs visai nestebina, kad tu apie tortus galvoji! 
Bet, rimtai kalbant, tortas yra padarytas vien iš mišinio kietų 
ir skystų medžiagų, kaip ir kiekviena tešla. Ir jei visas vanduo 
išgaruotų iš torto arba iš duonos, tai visas likutis būtų kietas. 
Taigi įsidėmėk, Algi: visi kūnai yra vieno iš trijų būvių: kieti, 
skysti arba dujiniai! O dabar tuoj kelsime klausimą. Ar gali 
viena kuri medžiaga būti dviejuose ar net visuose trijuose bū- 
viuose?“ x 

Čia jau reikėjo gerai pagalvoti. Pagaliau, Algis susigalvo- 
jo. „Taip, gali. Pavyzdžiui, vanduo pasitaiko ir skystas, ir kie- 
tas, sušalęs į ledą!“ i 

„Teisingai! Vanduo kaip tik yra tinkamas pavyzdys. Jis 
gali būti net visuose trijuose būviuose! Sakyk, ar matei jau 
dujinį vandeni?“ „Taip, debesys!“ „Klysti“, pertraukė nuste- ` 
busi Algį Ignas. „Visiškai klysti! Debesys yra sudaryti iš ma- 
žyčių vandens lašelių, taip mažų, kad jie plūduriuoja ore, lyg 
pūkeliai. Bet vis dėlto tie lašeliai skysti, ne dujiniai!“ 

„Tai ir garvežio garai taip pat skysti?“ suabejojo Algis. 

„Taip, skysti! Baltieji garvežio garų debesys, kuriuos ma- 
tome pravažiuojant traukiniui, jau susideda iš mažų vandens 
lašelių. Bet prie garvežio gali pamatyti ir tikrą dujinį vandenį. 
Tik atkreipk, kaip reikiant, akį į garus, išsiveržiančius iš gar- 
vežio! Tu pamatysi, kad baltieji debesys pasirodo tik kokius 
10 cm atstu nuo garus išleidžiamojo vamzdžio (pav. 1). O prie 
paties vamzdžio galo atrodo lyg nieko nebūtų. Iš tikrųjų ten 
veržiasi tikri dujiniai vandens garai, kurių nematome; jiems 
atvėsus, susidaro maži lašelyčiai, kuriuos ir imame matyti. Jei 
grynieji vandens garai būtų matomi, tai juos matytume ir ore, 
kur jų daug yra. Ir kvėpuodami leidžiame daug vandens garų, 
bet tik dideliame šaltyje jie tiek atvėsta, kad susidaro iš laše- 

lių visas rūkas, kuris, kaip iš kamino, rūksta iš nosies ar bur- 
nos!“ 

„Tai ir rūkas yra skystis?“ 

„Žinoma, lygiai kaip debesys, taip ir rūkas su- / 1 
sideda iš skystų vandens lašelių“. (I 

„Tai kodėl tada mes sakome vandens garai, o ne V,./ 
vandens dujos?“ paklausė Algis. 

„Apie tai mes dar pakalbėsime. Garų vardas 
atsirado dar tada, kai žmonės apie dujas iš viso dar ||) 
maža težinojo. O dabar vandens dujomis vadina- W 
me visai ką kitą: dujas, kurios yra panašios į kai 
kur miestuose vartojamas degamąsias dujas. Šiaip- 
jau kokio nors skirtumo tarp garų ir dujų nėra. Taigi vanduo 
yra medžiaga, kuri gali būti ir kieta, ir skysta, ir dujinė“. 


Pav. 4. 


3 skyrius. 
Perėjimas iš vieno būvio į kitą. 


Po trumpos pertraukos Ignas vėl aiškino: „Vanduo yra 
ypatingai vykęs pavyzdys medžiagos, kuri gali būti visuose 
trijuose būviuose. Jiė visi trys pasitaiko pačioje gamtoje. Ta- 
tai esti tik su visai nedaugeliu medžiagų. Todėl mums tuojau ky- 
la klausimas: kas verčia, vandenį keisti savo būvį?“ 

„Šaltis arba šiluma“, atsakė Algis. 

„Truputį neaiškiai išsireiškei; šiaipjau būtų beveik teisin- 
ga. Vandens būvis pareina nuo temperatūros, — reik- 


tų taip pasakyti. Žodį „šiluma“ reiktų vartoti su didžiausiu at-- 


sargumu; mes, mat, netrukus pamatysime, kad šiluma yra vi- 
sai kas kita negu temperatūra! Besikeičianti temperatūra ma- 
tuojama. ..?“ 

„Laipsniais“, įspraudė Algis. 

„+ „Celsijaus laipsniais su termometru; toji temperatūra 
ir yra, būtent, tokio būvio pasikeitimo priežastis. Žemoj tempe- 
ratūroj vanduo sušąla, pasidaro kietas, vidutinėj temperatūroj 
jis skystas, aukštoj temperatūroj — dujinis. Beje, Algi, kaip 
vadinasi kūno perėjimas iš kieto į skystą būvį?“ „Tirpimas“. 

Temperatūra. 


Tirpimas. 


Kietėjimas. 


Garavimas. 


Virimas. 


i Kondensacija. 


„O iš skysto į kietą?“ „Šalimas, stingimas!“ „Kalbant apie 
vandenį — teisinga! Bet jei ištirpdyta geležis vėl atvėsta, tai 
kaip tada sakome?“ „Kietėja, o ne sušąla“. „Teisingai! "Tas 
tirpimas ir sušalimas, arba kietėjimas, vyksta tam tikroje tem- 
peratūroje. Kokia gi temperatūra yra vandens sušilimo arba 
ledo tirpimo temperatūra?“ 

„Nulis laipsnių! Nulio temperatūroje ima tirpti ledas ir 
sniegas“. „Taip! Krintant temperatūrai, taip pat nulio laipsny- 
je vanduo ima sušalti į ledą. Dabar toliau. Kaip vadiname perė- 
jimą iš skysto į dujinį būvį?“ A 

„Virimas“, sumojo atsakyti Algis. Bet Ignas buvo nevisai 
patenkintas. „Tai tik iš dalies tėra teisinga“, kalbėjo jis. „Tik 
pagalvok apie tokį dalyką: užtėkšk truputį vandens ant stalo. 
Tas vanduo, žinoma, skystas. Bet už kokios valandos to van- 
dens lašo tu neberasi: jis dingo! Kur gi pasidėjo vanduo?“ 

„Jis išdžiūvo!“ 

„Na, matai! Taigi vanduo gali ir pamažu išgaruoti, išdžiū- 
ti. Verdant vandeniui, jis ypatingai greitai garuoja, užtat ir 
virimas susijęs su tam tikra aukšta temperatūra. Pvz., vanduo 
verda tik 100 laipsnių temperatūroje, o kiekvienoje kitoje tem- 
peratūroje, kurioje mes paprastai gyvename, džiūsta, garuoja. 
Perėjimą iš skysto į dujinį būvį vadiname garavimu, ta- 
čiau skirsime lėtą džiuvimą bet kurioje temperatūroje nuo vi- 
rimo, kai skystimas itin smarkiai garuoja, tam tikroje, daž- 
niausiai aukštoje, temperatūroje. O kaipgi, pagaliau, vadina- 
me priešingą garavimui vyksmą?“ 

„To jau nežinau“, prisipažino Algis. 

„Nesistebiu. Šis žodis rečiau girdimas. Jis svetimas. Tokį 
vyksmą vadiname kondensacija. Kai kada dar sakome suskys- 
tėjimas. Tačiau tas antras žodis yra netikslus, nes ir tirpi- 
mas yra skystėjimas. Taigi, pasiliksime svetimą, bet viena- 
reikšmį žodį — kondensaciją. — Tad dabar lieka tik įsiminti 
įsigytosios sąvokos ir jų reikšmė: kieta — tirpsta — skysta 
— garuoja — dujos; ir priešingai: dujos — kondensuojasi — 
skysta — kietėja — kieta. Ir kai mes vėl apie fiziką kalbėsime, 
aš tau papasakosiu netikėtą dalyką, būtent, kad kiekviena 
medžiaga gali būti kieta, skysta ir dujinė!“ 


14 


4 skyrius. 
Ar kiekviena medžiaga gali būti kieta, skysta ir dujinė? 


Igno pažadas nedavė Algiui ramybės. Pirmą laisvą progą 
jis išnaudojo, brolį paklausdamas: „Ignai, tu sakei, kad visos 
medžiagos gali būti visuose trijuose būviuose. Tat turėtų būti 
ir kieto oro!“ 

Algiui atrodė, kad čia jis jau bus pagavęs savo brolį. Tr 
dėl to jis labai turėjo nustebti, išgirdęs atsakymą: „Žinoma!“ 
„Bet kur gi?“ 

„Gamtoje, tiesa, nėra kieto oro! Ten perdaug šilta!“ 

„Peršilta?“ toliau stebėjosi Algis. 

„Na taip. Vėl pagalvok apie vandenį! Ką turime daryti, 
norėdami, kad iš dujinio vandens (iš garų) pasidarytų skystas 
vanduo?“ „Atšaldyti!“ 

„O kad iš vandens pasidarytų ledas?“ „Dar daugiau atšal- 
dyti!“ 

„Na, matai, taip, kaip su vandeniu, yra ir su kitomis me- 
džiagomis arba, tikriau sakant, bent su visais vadinamaisiais 
cheminiais elementais (vientisomis medžiagomis). Mat, yra jun- 
ginių, kurie kaitinami suyra ir tuo būdu nepasiduoda paverčiami 
skysčiais ar dujomis. Bet pagrindiniams elementams tinka dės- 
nis: visos medžiagos žemoje temperatūroje yra kietos, vidutinė- 
je — skystos ir aukštoje — dujinės. Tik kiekviena medžiaga 
turi savo tirpimo ir virimo temperatūrą: šituo jos viena nuo 
kitos skiriasi. Pvz., geležis tirpsta tik 1100 laipsnių tempera- 
tūroje. Ligi tos temperatūros geležiai yra „žema“ temperatū- 
ra. Aukštesnėj kaip 1100 laipsnių temperatūroj turime skystą 
geležį, kuri netrukus ima jau ir garuoti. Tačiau visiškai virti 
geležis ima tik kelių tūkstančių laipsnių temperatūroje. Van- 
duo tirpsta 0 laipsnių ir verda 100 laipsnių temperatūroje. At- 
sitiktinai tos temperatūros yra tokios, kad jos nuolatos ir gy- 
venime pasitaiko; todėl čia žemos, vidutinės ir aukštos tempe- 
ratūros sąvokos gerai dera su mūsų jutimu. O oras yra me- 
džiaga, kuriai jau —240 laipsnių yra „vidutinė“ temperatūra, 
ir jis pasidaro skystas. Ir tik temperatūroje visiškai artimoje 
—273 laipsniams oras sukietėja. Netrukus mes pamatysime, 

kodėl —273 laipsnių temperatūra iš viso yra pati žemoji, ko- 
kia tik gali būti. Nedaug aukščiau orui jau prasideda „aukš- 
toji“ temperatūra: —190 laipsnių temperatūroje oras ne tik 
garuoja, bet tiesiog jau verda ir virsta dujomis! O mūsų įpras- 
tinėse temperatūrose, tarp —30 ir +50 laipsnių, skystas oras 
yra visiškai negalimas. Todėl anksčiau medžiagos, kurios tebu- | 
vo žinomos vien dujiniame pavidale, būdavo vadinamos dujo- 
mis, tuo būdų jas atskiriant nuo garų, kurie atsiranda iš skys- 
čių. Tik kai, pagaliau, pavyko suskystinti dujas (Lindė buvo 
pirmasis, suskystinęs orą), nustota daryti skirtumas tarp du- 
jų ir garų“. 

Algis nesiliovė stebėjęsis. ‚Vadinasi, visos medžia- 
gos gali būti kietos, skystos ir dujinės?“ jis dar kartą pa- 
klausė, norėdamas būti visiškai tikras. 

„Visos, tik, jei, keičiantis temperatūrai, jos chemiškai ne- 
pasikeičia“. 

„Kokia gi medžiaga sunkiausia sutirpdyti?“ panoro suži- 
noti Algis. sg 

„Anglis tirpsta tik pasiekęs apie 4800 laipsnių tempera- 
tūros; tik turi būti grynas anglis, kaip, pvz., deimantas“. 

„Deimantas? Anglis? Argi deimantas yra ta pati medžia- 
ga, kaip mūsų krosnių anglis?“ 

Grynanglis Ignas nusijuokė. „Mielas Algi, reikia skirti grynasis ang- 

ir angliai. „. . ; : P 
lis, grynanglis, nuo paprastųjų degamųjų anglių. Pvz., akmens 
anglis, vartojamas garvežiams ir centraliniam šildymui, yra 
atsiradęs iš senų laikų miškų, paskendusių jūrose. Todėl ak- 
mens, kaip ir paprastame medžio, anglyje yra visokių augali- 
nių „suanglėjusių“ medžiagų. Todėl tie angliai nėra gryni; gry- 
nasis anglis yra vienalytė medžiaga, neišskaidoma, nesuardo- 
ma, Gal girdėjai apie anglių dirbtuves, kurios iš paprasto ang- 
lio daro koksą, degamąsias dujas, degutą ir k. Toliau vien iš 
deguto šių dienų chemija moka pasigaminti vėl tūkstančius 
įvairių medžiagų. Jų tarpe gaunama puikiausių dažų, anksčiau 
anglyje tūnojusių! O pažiūrėjus į paišiną anglio gabalą ir ne- 
pamanytum jį turėjus tokių grožybių ?“ 

„Tai kas tada yra grynanglis?“ 

„Ir grynanglis yra viena iš sudėtinių anglio dalių, kuri 
itin gerai dega anglis kūrenant. Grynanglis yra visai juoda me- 
džiaga, kurią beveik gryną turime suodžiuose. Visokiuose jun- 
giniuose, kurie yra reikšmingi augalo, gyvulio ir žmogaus gy- 
venime, be grynanglio neapsieinama. Pvz., mūsų maistas, mėsa 
ar daržovės, visada turi grynanglio. Bet užteks apie tai, grįžki- 
me fizikon! Mes jau patekom kone į pačias chemijos gelmes. 
Taigi grynanglis tirpsta tik 48000 temperatūroje, ir užtat duji- 
nio grynanglio sunku gauti, nes pasidaryti karštis virš 40009 
labai sunku“. 

„O kuri medžiaga reikia labiausiai atvėsinti, kad ji pasi- 
darytų skysta?“ dar paklausė Algis. 

„Helis! Čia jau reikia pasiekti kone 270 laipsnių žemiau 
nulio. O kietas helis pasidaro tik pasiekęs apie —272 laipsnių 
temperatūros“. 

„O kokia žemiausia temperatūra yra iš viso pasiekta?“ 

„Jau prieita visiškai arti žemiausios galimos temperatū- 
ros, apie kurią netrukus kalbėsime, būtent, arti —273,20: skir- 
tumas beliko tik kelios tūkstantosios laipsnio dalys. Dabar, 
žinoma, tu ypač norėsi žinoti, kaip tat yra galimas daiktas, 
kad —273,2 laipsniai sudaro ribą, jog mes galime tvirtinti: 
žemesnės temperatūros negali turėti joks 
kūnas. Taigi apie tai ir pakalbėsime kitą kartą, o šiai dienai 
pakaks“. 


5.skyrius. EPS 
Kodėl —273,2 laipsnių temperatūra yra žemiausia? 


Pagaliau Ignas vėl turėjo laisvą valandą. Algio susidomė- 
jimas žemiausia temperatūra ir jos pagrindu nemažėjo. Todėl 
Ignas ta tema tuojau ir pradėjo: „Norėdami išsiaiškinti že- 
miausios temperatūros, arba, kaip dar fizikoje sakoma, „abso- 
liutinio nulio“ temperatūros klausimą, turime susipažinti dar 
su vienu, fizikoje labai svarbiu, dalyku. Tai — m ole 
sąvoka. Ar tu žinai, kas yra molekulė?“ z 

„Ne“, prisipažino Algis. ; 

„Tai klausykis! Visos medžiagos, pvz., TRINE geležis“, var 
helis, susideda iš mažų dalelių. Taigi, jei mea gabalėlį želė, 

žies perskelsime pusiau, tą pusę vėl pusiau ir t. t., tai gautieji ga- 
baliukai paliks nepaprastai maži. Ir, va, fizikai užtiko, kad to- 
kia dalyba nėra begalinė, kad yra geležies dalelių, kurių dau- 
giau nebegalima padalyti, nenorint bent medžiagas chemiškai 
pakeisti, o fizikoj tatai būtų ir neleistina. Tokios mažiausios 
medžiagos dalelės ir vadinamos jos molekulėmis. Taigi 
yra geležies, vandens ir kitų medžiagų molekulių. Medžiaga 
yra tarsi tauta: pvz., lietuvių tautą sudaro tam tikras skaičius 
paskirų žmonių. Žmogus yra tartum tautos molekulė. Jei 
žmogų dar dalytume, tai gautume nebe žmogų, bet lavono 
dalis, taigi nebe tautos dalis. Vadinasi, kaip žmogus yra neda- 
loma tautos dalis, taip molekulė yra nedaloma tos medžiagos 
dalis“. 

„Koks tų molekulių dydis?“ 

„Neįsivaizduojamai mažas, ir todėl kiekviename mažame 
medžiagos gabalėlyje yra jų nesuskaitomai daug. Molekulės 
tokios mažos, kad jokiuo padidinamuoju aparatu ligi šiol nega- 
lėjome jų įžiūrėti. Aš tau nesakysiu nė tą didumą pasakančio 
skaičiaus, nes tu tokio skaičiaus vis tiek neįsivaizduotum. Ta- 
čiau papasakosiu pavyzdį, iš kurio tu numanysi milžinišką mo- 
lekulių skaičių. Įsivaizduok į jūrą įpiltą 1 litrą geriamojo van- 
dens! Tebūnie visuose vandenynuose, visose jūrose, visose jų 
gelmėse vienodai pasiskirsčiusio to geriamojo vandens! Imki- 
me dabar tuščią litrą ir pasisemkime kur nors apie Australiją 
vandenyno vandens. Kaip manai, kiek geriamojo vandens mo- 
lekulių dar galės būti šiame jūros vandens litre?“ 

Sunku buvo Algiui mėginti spėti. Veikiausiai, jam atro- 
dė, ten nebus patekusi nė viena prėska molekulė. Tačiau jis 
tarė: „Gal kokios trys ar keturios ir bus dar ten?“ 


„Ne, mano mielas, dar apie 28000 molekulių iš mūsų išpil. 
tojo litro atsiras kiekviename jūros litre! Iš to tu matai, ko- 
kios neapsakomai mažos tos molekulės ir koks jų skaičius. Štai 
dabar, susipažinę su molekulėmis, vėl galime grįžti prie že- 
miausios temperatūros klausimo. Mat, rasta, kad kiekvieno 
kūno molekulės truputį juda, panašiai lyg drebėtų. Ir juo auk- 
štesnė kūno temperatūra, juo smarkesnis tas jų drebėjimas. 
Kūną įkaitinti — reiškia jo molekules smarkiau išjudinti, Tuo 

būdu vėsinimas, šaldymas reiškia ne ką kita, kaip tik moleku- 
lių judėjimo mažinimą. —273,2 laipsnio temperatūroje visų 
medžiagų be išimties molekulės visiškai sustoja judėjusios. O 
juk lėtesnio judėjimo už stovėjimą nėra, vadinasi, ir žemesnės 
temperatūros už —273,2 laipsnio būti nebegali. Dabar būsi, 
tur būt, supratęs, iš kur kyla ta savotiška temperatūros riba, 
apie kurią mes kalbame“. 

Čia Algis atsiminė, kad prieš keletą savaičių vienoj kny- 
goj buvo skaitęs, jog tolimose pasaulio erdvėse taip pat esą 
taip šalta ir paklausė brolio, ar tai tiesa. 

„Dažnai skaitome“, atsakė vyresnysis brolis, „kad erdvė- 
se, pvz., tarp saulės ir žemės, esanti toji —2730 temperatū- 
ra. Bet tai klaidinga. Tik apgalvok, ką aš paaiškinau tempera- 
tūrą esant. Sakiau, kad temperatūra yra molekulių judėjimas. 
Ten, kur nėra molekulių, negali būti ir jų judėjimo. Tolimose 
erdvėse, visiškai tuščiose erdvėse, nėra ir jokios temperatūros! 
Jei visai nėra molekulių, tai nėra nė prasmės kalbėti, kad mo- 
lekulės stovi ar juda. Tik esant kokiam kūnui, gali būti kal- 
ba apie jo temperatūrą. O vienų viena erdvė jos visai neturi. 
Tik, antra vertus, gal iš tiesų niekur ir nėra visai tuščios erd- 
vės. Mažų akmens dydžio kūnų užtinkame bent visoje saulės 
sistemoje; kai kuris jų pasitaiko žemei pakeliui, tai jį žemė pri- 
sitraukia, ir jis arba nukrinta ant žemės meteoro pavidalu ar- 
ba nuo trinties ore taip įkaista, kad ne tik ištirpsta, bet visai 
išgaruoja. Kaip žmonės vadina tokius meteorus?“ „Krintan- 
čiomis žvaigždėmis“, atsakė Algis. „Teisingai. O dabar mūsų 
pasikalbėjimą vėl ligi kito karto nutraukiame“. Tai sakydamas, 
Ignas baigė šį skyrių. 


O SKYRIUS, 
Ar turi kūnams įtakos maži temperatūros svyravimai? 
Po kelių dienų vėl buvo „fizikos posėdis“. Ignas pradėjo: 
„Kaip pasikeičia kūnai, temperatūrai nuo žemos kylant į auk- 
štą?“ „Kinta jų būvis: iš kieto, per skystą į dujinį“. 
„Taip. O šiandie atsakysime į kitą klausimą: Jei tem- 

peratūra maža tepakinta, kad kūno būvis nesikeičia, kaip ta- 
da? Ar kūnas šiuo atveju kinta, ar ne?“ 

Algis prisiminė termometrą. Jis žinojo, kad gyvasis sidab- 
ras šildomas kyla ir todėl atsakė: „Kūnai nuo šilumos skečia- 
si“, 

„Ar visi?“ dar paklausė Ignas. 

„To nežinau“. 

„Tai įsidėmėk: visi kūnai, be vienos svarbios išimties, 
nuo šilumos skečiasi, o šaldomi susitraukia. Apie tą išimtį pa- 
kalbėsime skyrium. Pirmiausia pabrėžkime, kad šitas dėsnis 
yra teisingas ir kietiems, ir skystiems, ir dujiniams kūnams. 
Tatai nepamiršta ir technika savo darbuose: kartais tuo pasi- 
naudoja, o dar dažniau į tai turi atsižvelgti. Gal tu pats galė- 
tum pasakyti pavyzdį, kur technika į šį dėsnį atsižvelgia?“ 

Algiui nebuvo sunku į šį klausimą atsakyti: „Tarpas tarp 
dviejų geležinkelio bėgių“. 

„Teisingai. Anksčiau bėgius darydavo tik 6 m ilgio; žino- 
ma, iš dalies ir dėl to, kad ilgesni bėgiai sunkiau pagaminti ir 
pervežti. Šiandien dirbdinami bėgiai 30 m, o Amerikoje net 
300 m ilgio (suvirinant arba sušveisuojant atskirus bėgių ga- 
balus). Tarp tokių bėgių turi palikti tušti tarpai, kad išsitempę 
bėgiai neįsiremtų galais ir neišsilenktų. Šitas išsiplėtimas nuo 
šilumos niekur neturi būti pamirštas, kur tik dideli geležies 
gabalai priduriamai sustatomi. „O kur tatai dar pasitaiko?“ 
„Geležiniuose tiltuose“. O gal žinai, kaip, statant tokius tiltus, 
atsižvelgiama į išsiplėtimą?“ Algis pakraipė galvą. 

„Tuo būdu, kad viso tilto tik vieną dalį įtaiso tvirtai, o ki- 
tas ant skridinių ar kitų kurių judomų padėklų! Tatai galima 
aptikti kiekviename geležiniame tilte! Mažių mažiausia viena- 
me tilto gale gali rasti tuos mažus masyvinius geležinius val- 
cus (skridinius), kurie gali laisvai pavažiuoti į vieną ir antrą 
pusę geležinėmis plokštėmis, ant kurių remiasi tiltas. Jei tiltas 
turi keletą atramų, tai vis tiek jų įtvirtinimas tik vienoje vie- 
toje! (Pav. 2) 

Panašų dalyką galime aptikti ir gelžbetonio tiltuose. Ten 
paliekami maži laisvi tarpeliai, kaip tarp geležinkelio bėgių 
(pav. 3). Ir kituose pastatuose bei įrengimuose turi būti atsi- 

žvelgta į medžiagų išsiskėtimą. Jei, pvz., automobilio benzini- 
nio motoro kamštis per daug įkais, tai jis per daug išsiplės ir ne- 
begalės slankioti cilinderiù. Automobilistas pasakys: stū- 
meklis įstrigo. Tokiai negerovei pasipriešinama vėsinant mo- 
torą ir tepant jį alyva. Paminėsime dar vieną iš daugelio pa- 
vyzdžių. Jei stiklinį vamzdelį laikysime ugnyje, tai jis susprogs. 
Tatai įvyks tik dėl to, kad stiklas įkaista tik vienoje vietoje, 
kuri yra ugnyje. Kitos stiklo dalys pasilieka šaltos, dėl to vam- 
zdelis nelygiai plečiasi ir sprogsta. Taigi, norint įkaitinti stik- 
lą, reikia jį vartyti bei sukinėti, kad ko didesnės vamzdelio 
dalys lygiau įkaistų. Tas pat, tik priešinga prasme, pasakyti- 
na ir apie kūnų susitraukimą nuo šalčio. Dėl susitraukimo žie- 
mą telefono-telegrafo vielos tarp stulpų įsitempia ir net kar- 
tais nutrūksta. Kietų kūnų ilgio pasikeitimo nuo temperatūros 
svyravimų tais pavyzdžiais pasitenkinsime. Toliau nepamirš- 
kime, kad tas pačias savybes turi ir skysčiai bei dujos! Pasa- 
kyk kokį skysčio išsiplėtimo pavyzdį“. 


tvirta skridiniai 


e i Pav. 2. 


tarpas betone 


x, 
- 
` 


Pav. 3. 


Žinoma, Algis jau buvo ir pasakęs. Tereikėjo pakartoti: 
„Termometras“. 

„Teisingai. Paieškokime ir to reiškinio technikinio pritai- 
„kymo. — Kažin, ar bebūsi tu žinąs. Geriausias pavyzdys: cen- 
tralinis vandens šildymas. Litras vandens šildomas išsiplečia, 

radinasi, užima daugiau vietos. Į litrinį indą sušildyto vandens 
telpa mažesnis kiekis. Taigi šiltas vanduo yra lengvesnis už 
šaltą. Bet lengvesnės už paprastą vandenį medžiagos, sakysi- 
me, medis, kyla vandeny. Lygiai taip pat katile įšilęs vanduo iš 
rūmų rūsio kyla į viršų, šildo atskirų aukštų kambarius ir, juo- 
se atvėsęs, grįžtamaisiais vamzdžiais vėl grįžta į katilą. Ten jis 
vėl įšyla, ir vandens kelias eina iš naujo 
(pav. 4). Pagaliau, ir dujos šildomos ske- 
čiasi. Gal ir čia galėtum pasakyti kokį pa- 
vyzdį id 

„Pastačius dviratį saulės atokaiton, 
galima susprogdinti jo gumas!“ 

„Žinoma! Tik, tiesą sakant, reikia 
nepamiršti, kad šiuo atveju sprogdi- 
na ne vien rate įkaitęs oras: saulės spinduliuose genda 
ir pati guma. Tačiau techniškai daug svarbesni yra kiti 
reiškiniai. Pvz., sprogdinimas. Sprogstamoji medžiaga ir yra to- 
kia, kuri padegta duoda iš karto milžiniškus kiekius dujų. Tik 
čia turi tuojau įsidėmėti tai, ką daugumas žmonių dažniausiai 
užmiršta ar visai nežino: svarbiausia sprogstamosios medžiagos 
galios priežastis yra ne pačių dujų atsiradimas, o tai, kad jos 
užsidega, įkaista ligi 2000 laipsnių ir dėl to neapsakoma jėga 
išsiplečia ir visa, kas pakeliui pasitaiko, nubloškia į šalį ar su- 
griauna. Tas pat pasakytina ir apie kitą techniškai nepaprastai 
svarbų išsiplėčiančių dujų pavyzdį: benzininiame motore sprog- 
sta, tariant, ūmiai sudega, mišinys didelio kiekio oro ir trupu- 
čio benzino garų, Mišiniui degant, susidaro aukšta temperatū- 
ra, dėl ko atsiradusios degimo dujos veržiasi daug kartų išsi- 
plėsti ir stumia nepaprasta jėga motore įtaisytą kamštį. Kai tu 
būsi šiek tiek vyresnis, tau aš smulkiau paaiškinsiu benzininio 
motoro sudėtį. Be šių, yra dar daug ir kitų svarbių dujų išsiplė- 
timo pavyzdžių. Ir šūvis yra savo rūšies sprogimas. Metalinis 
gaidukas suduoda per kapsulę ir susprogdina joje esamą sprog- 
stamąją medžiagą (pav. 5). Susidaro didelis kiekis aukštos 
temperatūros dujų, kurios dideliu smarkumu išstumia iš vamz- 
džio šaunamąją dalį kulkos. Vamzdyje šovinys ima suktis apie 
savo išilginę ašį, tuo būdu lėkdamas jis nebegali persisukti ir 
savo smaigaliu skrodžia orą ar kurią pasitaikiusią kliūtį. Sprog- 

stamosios medžiagos trenkia, be abejo, ne tik į šovinį, bet ir į 
visas šautuvo ar patrankos sieneles, dėl to gaunama vadina- 
moji „atatranka“. Patrankos, kaip žinai, dėl to yra taip įtaisy- 
tos, kad iššovusios net šiek tiek atšoksta tam tyčia įrengtame 
kelyje, kad paskui automatiškai vėl grįžtų į savo padėtį“. Po 
trumpos pertraukos, kuria Algis pasinaudojo, kad tai, ką iš- 
girdo, dar kartą pergalvotų, Ignas aiškino: 


kapsulė parakas šovinys 
Pav. 5. 


„Žinomas dalykas, kad karštos dujos taip pat, kaip ir karš- 
tas vanduo, kyla aukštyn. Kad sukėlus oro traukimą aukštyn, 
statomi aukšti kaminai, dedami lempose stikliniai ritiniai (ci- 
linderiai). Taip pat reikia neužmiršti, kad nuo atvirų žibintuvų 
kylančios karštos dujos gali padegti viršum esamas lengvai de- 
gamas medžiagas. Taip nuo palubėje kabančios žibalinės lem- 
pos gali užsidegti sausos medinės lubos. Dujoms išsklaidyti vir- 
šum lempos stiklo kabinamas metalinis dangtelis. 

Šiai dienai turėtų jau pakakti. Plėtimosi reikalo mes dar 
visiškai nesame pabaigę. Žinai kodėl?“ Algis nepamiršo: „Nes 
mes dar turime kalbėti apie bendro plėtimosi dėsnio išimtį!“ 

„Taigi“, baigė Ignas, „šita išimtis bus mūsų sekančio pa- 
sikalbėjimo tema. O dabar ligi kito karto“. 


71. skyrius. 
Vanduo 0 ir 4 laipsnių tarpe — išimtis! 


Praslinko visa savaitė: Algis buvo užsiėmęs mokyklos dar- 
bu bei kitomis pareigomis, ir broliai negalėjo susieiti tęsti fizi- 
kos kurso. Pagaliau Ignas paklausė Algį: „Ar dar atsimeni, 
apie ką dabar turime kalbėti?“ 

Algis dar atsiminė. Jis ne kartą buvo pagalvojęs apie svar- 
bią išimtį iš visuotinio dėsnio, kad visi kūnai nuo šilumos ple- 

čiasi. Taigi Algio atsakymas buvo teigiamas, ir Ignas nedels- 
damas pradėjo: 


„Tą išimtį sudaro viena iš svarbiausių medžiagų gyvulių, 
augalų ir žmonių gyvenime: tai vanduo. Tiesa, jei vėsinsime 
vandenį, pvz., nuo 200 ligi 4°, tai jis traukiasi, kaip ir kiekviena 
kita medžiaga. Bet 4° temperatūroje vanduo liaujasi traukę- 
sis. Toliau šaldant vandenį, jis ima iš naujo plėstis! Nulio tem- 
peratūroje vanduo sušąla į ledą. Čia vėl įvyksta nepaprastas 
įvykis: ledas yra žymiai didesnio tūrio už vandenį, iš kurio jis 
gautas. Taigi 40 temperatūroje vandens tūris yra mažiausias, 
antraip sakant, jo tirštumas didžiausias. Šaltesnis vanduo yra 
lengvesnis, o ledas dar lengvesnis už vandenį 0° temperatūros! 
Šis išskirtinas vandens reiškinys dar vadinamas vandens ano- 
malija“. 

Bet Algis atrodė nusivylęs. 


„Argi jau toji anomalija tokia svarbi, kad apie ją atskirai 
reikia kalbėti?“ pasiteiravo jis. Jis niekuomet dar nebuvo gir- 
dėjęs, kad vanduo tarp 0° ir 4° sudarytų kokio ypatingo rū- 
pesčio. 

Juo nuostabesnis todėl jam atrodė jo brolio atsakymas: 
„Ši anomalija yra net nepaprastai svarbi ir, būtent, kaip tik 
ten, pačioje gamtoje! Įsivaizduok didžiulį kokio 100 m. gylio 
ežerą! Jo vasarą įšilęs vanduo rudenį pamažu vėsta. Aišku, 
kad oro šaltis pirmiausia pasiekia viršutinius vandens 
sluoksnius, ir šie pirmiausia atvėsta. Drauge tas vanduo trau- 
kiasi ir darosi suūkesnis už gilesnių sluoksnių šiltesnį vandeni. 
Šaltasis viršutinis sluoksnis todėl grimsta gilyn ir užleidžia sa- 
vo vietą gilesnių sluoksnių šiltesniam vandeniui. Taigi tuo tar- 
pu nieko nauja, nepaprasta. Tą patį reiškinį turėjome centrali- 
niame vandens šildyme. Tatai vyksta tol, kol gilumoje yra 
šiltesnių vandens sluoksnių, kol visas ežeras gauna maž- 
daug 4° temperatūrą. Bet viršuj toliau šąla. Viršutinio vandens 
temperatūra krinta ligi 3° ir žemiau. Kas dabar?“ „Šis sluoks- 
nis nebeskęsta!“ tuojau atrėžė Algis. j 


„Teisingai, o kodėl nebeskęsta ?“ 
„Nes 30 vanduo jau vėl lengvesnis kaip 4°!“ 


„Na, matai, visiškai teisingai. Taigi kas darosi toliau su 
ežeru, oro temperatūrai krintant?“ 

„Viršutinis sluoksnis pasilieka viršuj, nes jis jau lengviau- 
sias sluoksnis!“ „O kai temperatūra nusileidžia žemiau nu- 
lio?“ „Ir ledas pasilieka viršuj, nes jis lengvesnis už vandenį 
ir dėl to plaukia vandeny“. 

„Tat kokią temperatūrą rastume mes ežero dugne žiemą?“ 
toliau paklausė Ignas. Teisingi brolio atsakymai, jo dideliam 
džiaugsmui, rodė, kaip gerai visa supranta jaunėlis. 

„Ežero dugne yra pastovi 4° temperatūra!“ 

„Taip, ir tas faktas gamtai labai reikšmingas! Kaip galė- 
tų išlikti per žiemą gyvi šiltakraujai gyviai, kaip, pvz., žu- 
vys, jei vanduo neturėtų šios anomalijos? Jokiu būdu! Tad ko- 
kios būtų pasėkos, jei nebūtų šios anomalijos?“ 

„Vandens temperatūra kristų ligi 0°!“ „O toliau?“ „Tada 
vanduo pradėtų šalti nuo apačios. Ledo sluoksniai klotųsi vie- 
nas ant kito, ir visas ežeras, pagaliau, iššaltų“. 

„Ir tada“, papildė Ignas, „daugelis gyvybių, kurios dabar 
veisiasi vandeny, nebegalėtų ten beišlikti gyvos. Tik reti gy- 
viai, pvz., varlės, tepakelia įšalimą į ledą. Tuo būdu daugu- 
mas gyvių vandeny turėtų išnykti“. 

Dabar jau Algiui buvo visiškai įdomu: „Gal vandens ano- 
malija dar turi kokios reikšmės?“ — tuoj toliau teiravosi. 

„Palauk truputį“, — tramdė vyresnysis brolis. „Aš dar 
tau norėjau pridurti: gilių vandenų dugne visada yra 4° tem- 
peratūra. Taip pat ir vasarą ten pasilieka ta pati temperatūra, 
nes tik viršutiniai vandens sluoksniai nuo saulės įšyla. Bet tie 
sluoksniai pasilieka vandens paviršiuje. Tik tekančiame vande- 
ny sluoksniai maišosi, ir visuose juose susidaro bemaž lygi tem- 
peratūra. Tekančiame vandeny gali taip pat pasidaryti ir dug- 
ninio ledo“. 

„O negilūs vandenys gali iššalti ligi pat dugno“, pridūrė 
Algis. 

„Žinoma, šaltose žiemose metro gilumo balos gali iššalti 
ligi pat dugno. Tik didesnėse gelmėse randame vandenį 4°, o 
100 m gilumoje vandens temperatūra jau visiškai pastovi išti- 
sus metus. Dabar dar turime antrą svarbų reiškinį, būtent, fak- 

tą, kad ledas daugiau vietos užima kaip vanduo, iš kurio jis 
yra gautas. Mes jau matėme, kad ledas dėl to vandeny plaukia 
ir tuo būdu apsaugo jame esančią gyvybę. Dabar prisiminkime 
dar antrą ledo vaidmenį. Jeigu būtų žiema, pasidarytume su ledu 
įdomu bandymą: pripiltume kokį indą pilną vandens ir, sandariai 
stipriai užvožę, išneštume oran ir pastatytumė šaltyje; ryto- 
jaus dieną rastume indą susprogusį į šukes. Vandenį rastume 
sušalusį į ledą, kuriam reikia daugiau vietos kaip vandeniui. 
Ledas plečiasi tokia jėga, kad susprogdina stipriausias geleži- 
nes sienas. Tuo reiškiniu vėl pagrįstas vienas gamtos vyksmas, 
būtent, uolenų irimas, dulėjimas. Jei, pvz., sušąla vanduo plo- 
nyčiuose plyšiuose, tai jis, plėsdamasis, suskaldo uolas. Iš pra- 
džių dar ledas jas laiko kaip kokios kalkės, bet pavasarį, kai 
tik ledas ištirpsta, uolų atskalos subyra. Tai yra priežastis, 
kad kalnuose uolos griūva daugiausia pavasarį, o amžino ledo 
srityje, saulei užtekėjus, kai ledas nuo jos spindulių ištirpsta“. 
„A, dabar jau žinau“, sušuko Algis, „kodėl žiemą reikia rūpin- 
tis, kad vėsinamasis automobilių vanduo nesušaltų!“ „Na ir 
kodėl?“ „Nes jis sušaldamas tokia jėga išsiplėstų, kad su- 
sprogdintų radiatorių, arba vėsintuvą (indą, kuriame jis lai- 
komas)“. 

„Ne tik vėsintuvą! Yra buvę, kad ledas susprogdino pati 
motorą! Automobilistai nuo tokio pavojaus apsisaugo, įpilda- 
mi į vėsinamąjį vandenį tam tikro skysčio, kuris sušalimo tem- 
peratūrą nužemina ligi —300. Taip pat ir kulkosvaidžiai, kurie 
anksčiau būdavo vandeniu vėsinami, privalo šios apsaugos“. 


8 skyrius. 
Kas yra „šiluma“? 


Algis suprato turįs rašytis užrašus, nes kiekvieną kartą 
jis patirdavo daug nauja, įvairių naujų įdomių sąvokų, kurios 
negalėjo iš karto pasilikti galvoje. Taip jis kartą, bevartyda- 
mas savo užrašus, aptiko savo brolio pastabą, kad žodį „šilu- 
ma“ reikią atsargiai vartoti. Čia jis norėjo žinoti priežastį. Ar-. 
timiausia proga jis nusprendė apie tai pasiteirauti. 

„Taip“, pradėjo Ignas savo paaiškinimus, „žodis šiluma 
dėl to yra pavojingas, kad jį žmonės kasdienėj kalboj vartoja 
įvairiems reikalams. Žiūrėdami į termometrą, jie, pvz., sako 
„5 laipsniai šilumos“, kad atskirtų nuo 5 laipsnių šalčio, nors 
teisingiau būtų sakyti +50 ir —50 (plius 50 ir minus 50). Ki- 
tą kartą jie vėl sako: ši krosnis visai neduoda šilumos! Ir 
pagaliau dar sakoma: šiandien ore baisiai šilta! Griežtai 
imant, kiekvienas iš šių trijų posakių reiškia ką kita. Mūsų po- 
jūčių „šilta“ ar „šalta“ nevisada tie patys. Žiemą +5° diena 
mums atrodo ypatingai šilta, o vasarą — priešingai, nepapras- 
tai šalta. Taip pat mūsų jutimas pareina ir nuo to, kaip glau- 
džiai oda prisiliečiame daiktą. Juo glaudžiau prisiliečiame, 
juo šaltesnis atrodo daiktas, jei jo temperatūra žemesnė už 
odos temperatūrą. Tai ir yra priežastis, kad 16° vanduo mums 
atrodo daug šaltesnis, kaip tos pačios temperatūros oras. Ne- 
lygus vandens ir oro priėjimas prie mūsų odos ir tuo pačiu ne- 
lygus iš jos šilumos atėmimas yra to reiškinio priežastis. Tas 
pat pasakytina, kai daikto temperatūra yra aukštesnė už odos. 
Karštą lėkštę galima išlaikyti pirštų galais, bet ne visais del- 
nais“. 

„Ką gi laiko fizika šiluma?“ įterpė Algis. 

„Tai kaip tik dabar tau aiškinsiu. Sakysim, turime du in- 
dus, vieną 1 litro, antrą 10 litrų talpumo. Pripilsime juos van- 
dens ir pirmąjį sušildysime ligi 900, o antrąjį ligi 70°. Tegul 
abudu indus kaitiname tokio pat dydžio lempomis. Kuris indas 
reikės šildyti ilgiau?“ 

Algis ilgai negalvojo ir tuojau atsakė: „Žinoma, antrasis. 
Jame juk daug daugiau vandens“. Atsakymas buvo tiesiog iš 
nuojautos. 

„Teisingai! Dabar matai, jau turime šilumos tokią sąvo- 
ką, kokią fiziką vartoja. Šiluma yra kažkas, ką mes turime 
suteikti kūnui, kurio temperatūrą norime pakelti. Tik tų abie- 
jų sąvokų nebepainiok! Temperatūra ir šiluma yra du iš pa- 
grindų skirtingi dalykai! Tu matai, kad didesniam indui duo- 
dame daug daugiau šilumos, o vis dėlto jo temperatūra pasilie- 
ka žemesnė. Todėl fizikas niekuomet nepasakys 5 laipsniai ši- 
lumos, bet sakys visada +5 laipsniai!“ 


27 


Jaučiame — 
šilta. 


Šiluma 
fizikoje. 


Ar esama 
šalčio? 


Kalorija. 


Maisto 
gaminių 
maistin- 

gumas. 


„Tai kas yra tada „šaltis“ ?“ 

„Šalčio, kaip kažko nauja, visai nėra. Šalta yra ten, kur 
per maža šilumos. Taip kalbėti visai klaidinga: iš šio kambario 
visas šaltis perėjo į aną. Tikrumoj, gal būtų galima sakyti, kad 
perėjo šaltas oras. O paties šalčio visai nėra, Tuo tarpu šiluma 
gali iš tikrųjų tekėti. Mes ją jaučiame einant iš krosnies“. 

„Tai šiluma atrodo beesąs kažkas tai, ką turime suvaryti | 
į kūną, kad jis sušiltų, ir kas turi vėl pabėgti, kai kūnas auš- 
ta?“ paklausė Algis, stengdamasis tai, kas pasakyta apie šilu- 
mą, sutraukti į vieną mintį ir dar kartą pasitikrinti, ar tikrai 
bus supratęs šilumos sąvoką. 

„Visai teisingai! Ir ši šiluma, žinoma, negali būti matuo- 
jama laipsniais!“ 

„Ar galima kaip kitaip matuoti tą šilumą? Jei mes indą 
su 10 litrų vandens ilgiau kaitinome, tai tam indui davėm dau- 
giau šilumos. Ar nėra kokio būdo pasakyti, kiek mes davėm 
šilumos?“ 

„Žiūrėkit! Mūsų Algis pats susipranta, kad dar kai ko 
trūksta! Be abejo, yra ir šilumos kiekio „vienetas“. Jis vadina- 
mas „kalorija“. Kalorija yra, būtent, tiek šilumos, kiek reikia, 
kad vieno litro vandens temperatūra pakiltų vienu laipsniu. Gal 
jau kartais esi kur girdėjęs tą kalorijos žodį?“ 


„Tikrai. Kažkada kabojo mūsų klasėje paveikslas su para- 
šu „Įvairių maisto gaminių maistingumas“. Toliau ėjo parašai: 
1 kg taukų — tiek ir tiek kalorijų, 1 kg bulvių — vėl tiek ir 
t.t. Bet ką bendra turi maistingumas su šiluma, to nebežinau. 
Gal ir nežinojau“, dar pridūrė. 

„Svarbiausia, kad tu dabar žinotum!“ pateisino Ignas. 
„Tavo klasės paveikslo kalorijos yra tie patys šilumos viene- 
tai, apie kuriuos šiandien patyrei. Produktų maistingumas yra 
tiesiog išreiškiamas kalorijomis dėl to, kad pirmoji maisto 
paskirtis yra duoti kūnui šilumos. Mūsų kūnas yra tarsi garo 
mašina: maistas yra anglys; jie sudega, o mes gauname jėgų 
judinti raumenis“. 

Čia Algiui atėjo puiki mintis: „Tai karštas vanduo turėtų 
būti labai maistingas?“ 

„Mintis nebloga, bet nevisai teisinga. Viena, kad vanduo 
ataušta ligi patenka į žarnas. Jo temperatūra tada ta pati, 
kaip ir viso kūno: beveik 37°. Antra, vanduo pereina vidurius 
nevirškintas. O, pagaliau, žmogus gyvena nė vienomis kalori- 
jomis. Dar reikia medžiagų, kaip, pvz., garsių vitaminų, be ku- 
rių mes negalime gyventi, nors ir kažkiek turėtume kalori- 
jų! O mums šiuo tarpu užteks to, kad arčiau susipažinome su 
tuo, ką fizika vadina šiluma ir kalorija. Svarbiausia, kad tu 
ateity nebepainiotum šilumos su temperatūra!“ 

Bet Algis turėjo dar vieną klausimą: „Ar turi šioji „šilu- 
ma“ kokios reikšmės gamtoje? Kad technikoj visokiose įmo- 
nėse be šilumos nuolat neapsieinama, tai aš pats matau. Bet 
gamtoje?“ 

„Ir gamtoje skirtumas tarp temperatūros ir šilumos yra 
labai reikšmingas. Apie tai pakalbėsime kitą kartą, nes šiai 
dienai pakaks. Bet kad tu turėtum apie ką pats galvoti, aš ta- 
ve vieno dalyko paklausiu: kodėl pavasarį, kai vidurdieniais 
temperatūra jau pakyla iki +20°, ilgai laikosi dar sniegas, žie- 
mos pusnys; o kalnuose net visai jis neištirpsta? Kad kalnuo- 
se taip pat šilta, gal tu būsi knygose skaitęs. Ne be reikalo sli- 
dininkai taip mėgsta kalnus. Ir nudegę iš jų grįžta“. 


9 skyrius. 
Kodėl pavasarį sniegas taip lėtai tirpsta? 


„Na, pone fizike“, juokavo Ignas kelioms dienoms pras- 
linkus, „ar jau sugalvojai, kodėl sniegas ir ledas pavasarį taip 
lėtai tirpsta?“ 

„Man rodos, kad ne“, prisipažino Algis. „Aš spėju, kad jie 
iš vidaus labai šalti“. 

„Ką tai gali reikšti? Iš vidaus šaltas? Pirma, vis tiek ga- 
lėtų tirpti viršutinis sluoksnis, paskui tolimesnis ir t.t. Bema- 
tant galėtų sutirpti visas ledas ar sniegas. Antra, tavo spėji- 
mas nėra tikras; sniegas kokio metro gilumoj nekiek tešaltes- 
nis, kaip paviršiuj. Ne, čia jau kas kitas kaltas. O tai ir yra 
kaip tik tas temperatūros ir šilumos skirtumas.“ 

Tirpimas. 


Kada šiluma 
nekelia 
temperatūros 


„Kaip čia gali būti kaltas tas skirtumas?“ stebėjosi Al- 
gis. 
„Žinoma, kaltas ne skirtumas, bet jis tą dalyką išaiškina. 


Taigi, klausyk! Sakysime, turime 1 kg ledo. Jo temperatūra, - 


pvz., —3 laipsnių. Imame jį šildyti. Ir ką matome?“ „Jo tem- 
peratūra kyla“. Teisingai. Bet teisingai tik li- 
gi 0 temperatūros. O toliau?“ „Ledas tirps- 


pradeda šlapti ir tirpti, didumui jo vis liekant 
kietam?“ „Iš jo tik pamažu sunkiasi vanduo, 
tačiau kietas gabalas eina vis mažyn ir mažyn““. 


„Teisingai!  Sustokim tuo metu, kai 
pusė ledo bus jau ištirpusi, o antroji 
plūduriuoja  ištirpusiojo vandeny. Po indu dega spi- 
ritinė lempelė (pav. 6). Ištirpęs vanduo gauna šilumos 
iš degančios lempelės. Ir vis dėlto, jei tu įkiši į vandenį 
termometrą, tai turėsi stebėtis, matydamas pastovią vandens 
nulio laipsnių temperatūrą! Kaitinamoji lempelė gali, kaip nori, 
degti, bet, kol vandeny tebeplauko nors mažas gabaliukas ledo, 
temperatūra iš 0° nepasijudina. Liepsna duoda, be abejo, šilu- 
mos, ir vis dėlto temperatūra nekyla! Tai kur gi dingsta šiluma ? 
Atsakymas tegali būti toks: šiluma yra reikalinga kietam le- 
dui paversti skystu vandeniu. Taigi, tirpstant ledui, reikia daug 
šilumos pačiam tirpimui, todėl temperatūra ir nekinta. Kol ne- 
ištirpsta paskutinis kietas gabaliukas, tol visa šiluma pareina 
jo skystinimui. Taigi šis kūno pasikeitimas iš kieto į skystą turi 
pirmenybę prieš kitus vyksmus ir suima visą laisvą šilumą. 
Šitą faktą nėra labai sunku išsiaiškinti. Dar gal nepamiršai, kad 
visos medžiagos yra iš molekulių. Skirtumas tarp ledo ir van- 
dens yra tik tas, kad skysto vandens molekulės yra daug jud- 
resnės, nekaip kietos medžiagos. Vadinasi, tirpydami medžia- 
gą, mes turime atpalaiduoti molekules, o tai be energijos ne- 
pasidaro. Šiluma ir yra toji energija. Panašų reiškinį turime ir 
skysčiui garuojant. Ten reikia dar žymiai daugiau šilumos, kad, 
pvz., 1 kg vandens paverstume 1 kg garų tos pačios tempera- 
tūros! Vandeniui verdant, gaunamoji šiluma vėl nekelia tem- 
peratūros! Šiluma vėl eina, kad molekulės galutinai atsipalai- 

ta!“ „Ar visas ledas iš karto tirpsta, ar jis tik | 


duotų. Mat, kaip netrukus įsitikinsime, dujų molekulės visiš- 
kai viena su kita nebesukibusios. Taigi galime dabar atsa- 
kyti ir į savo pirmąjį klausimą! Pirma šilta pavasario diena 
randa žemę apsiklojusią ledu ir sniegu. Viršutinis sluoksnis 
pradeda tirpti. Tam reikia daug šilumos, nors temperatūra iš 
0° nepasijudina. Kad ir šiltas būtų oras, jis iš karto negali tiek 
suteikti šilumos, kad visa greit galėtų ištirpti. Orui į pagalbą 
eina pats tirpstantis ledas: jis gaudo šilumą iš visur, kur tik 
jos gali susigriebti. Tiesiog neįtikėtina! Jis ima šilumą net iš 
apatinių ledo ir sniego sluoksnių, numušdamas jų temperatūrą 
žemiau nulio, juos dar tvirčiau sušaldydamas. Tuo būdu tik pa- 
mažu tirpsta sluoksnis po sluoksnio, žiūrint kiek yra tam rei- 
kalui šilumos“. 

„Ką, tai apatiniai sluoksniai šąla, kai viršutiniai tirpsta?“ 
pasitikrino Algis. 

„Be abejo, argi tu to pats dar nesi pastebėjęs?“ „Aš?“ 
Ignas linktelėjo. „Žinoma, tu! Jei tu sniego gniūžtę spaudi ir 
laikai delnuose, tai kas su ja darosi?“ ,Ji visiškai suledėja!“ 
„Na, matai! O kodėl? Tik todėl, kad nuo delnų šilumos viršu- 
tinis sluoksnis ima tirpti. Tačiau tos šilumos neužtenka prasi- 
dėjusiam vyksmui, ir tirpstąs sniegas imasi jos iš paties snie- 
go, sušaldydamas jį į kietą gabalą“. 


Algis ilgam laikui susimąstė: „Jei taip būtų...“ Nedrįso 
savo minčių pasakyti. Bet Ignas jį suprato. „Tada iš pirmos 
pavasario dienos šilumos turėtume visuotinį potvynį, kuris už- 
lietų visą žemę, ne tik daubas ir slėnius“. Vėl susimąstė Algis. 
Po kiek laiko jis paklausė: „Tai sušąlant vandeniui turėtų būti 
priešingai: vandeny turėtų atsirasti laisvos šilumos?“ „Iš tie- 
sų! Ir lygiai tiek, kiek tirpstant jos susinaudoja! Tai ir yra prie- 
žastis, kad rudenį ne iš karto užšąla visos upės ir ežerai. Jei, bū- 
tent, sušąla litras vandens į ledą, tai vanduo aplink ledą tiek 
sušyla, kad ledo sluoksnis tik pamažu gali storėti. Tat matai, 
kad tirpimas ir šalimas yra lėti procesai. Tai, tarp ko kita, yra 
ir priežastis, kad pajūrio klimatas yra minkštesnis, kaip saus- 
žemio“. 

i Pamažu iš mūsų Algio darėsi tikras galvočius. Tai matyti 
iš sekančio jo priekaišto: „Jei šąlant atsipalaiduoja šiluma, tai 

šalimas 


Sniegas ir 
šerkšnas 


Garavimas. 


Apie debesis. 


turėtų būti šilta, kai sninga. Juk sningant debesų ore esąs van- 
duo sušąla į sniegą“. Ignas pripažino priekaištui pagrindą. 
„Visai teisingai galvoji“, pagyrė jis, „ir dėl to tu tikriausia ne- 
būsi matęs, kad snigtų, sakysim, —20 laipsnių temperatūroje. 
Kai sninga, temperatūra esti paprastai apie nulį. Taigi sniegas 
iš tikrųjų sumažina žiauriuosius šalčius“. 

Algis taip užsigalvojo apie žiemą, kad jis bematant išlin- 
do dar su vienu klausimu: „Kas yra šerkšnas?“ 

„Šerkšnas atsiranda iš vandens garų, kurie, kaip ir rūkas, 
tiesiog iš oro aptraukia daiktus ir sušąla. Taigi šerkšnas ne 
„krinta“, kaip rasa, bet apkimba daiktus. Šerkšnui dažnai ga- 
rų duoda pati žemė“. 

Šiuo Algis baigė žiemos klausimus. Dabar buvo eilė va- 
sarai. Ir jis tuoj paklausė: „Tu sakei, kad garuojant vyksta pa- 
našūs dalykai, kaip ir tirpstant“. 

„Taip“, patvirtino Ignas. 

„Tai ir garavimas privalo šilumos, kuri atsipalaiduoja ga- 
rams vėl susikondensavus?“ 

„Visai teisingai! Ir garavimas turi taip pat pirmumo teisę 
pasinaudoti esamomis šilumos atsargomis, kurias garuojąs 
skystis veržte pasiveržia iš aplinkos, jei jų čia pat kiek reikia 
nepateikiama“. 

„Ar turi tatai kurios praktinės ar gamtinės reikšmės?“ 
toliau klausė Algis. 

„Didelės!“ patvirtino Ignas. „„Pvz., saulei kaitinant ežerą, 
vanduo garuoja. Kadangi tam reikia daug šilumos, tai garavi- 
mas eina gana lėtai. Jei to nebūtų, tai negilus ežeras išsektų 
per kelias dienas! Vandens garai drauge su šiltu oru kyla auk- 


štyn. Čia jie užtinka šaltus oro sluoksnius ir ima kondensuo-' | 


tis. Bet čia vėl atsipalaiduoja šiluma, ir dėl to kondensavimasis 
vyksta taip pat lėtai. Pamažu susidaro maži vandens lašely- 
čiai, kuriems susitelkus ir turime debesis. Iš atsipalaidavusios 
šilumos vėl sušyla oras ir kyla dar aukščiau, su savim pasiimda- 


mas ir debesis. Šitaip besusidarančius ir aukštyn bekylančius - 


debesis mes matome kone kiekvieną karštą nevėjuotą vasaros 
dieną. Ypatingai karštomis dienomis vandens lašeliai taip auk- 
štai iškyla, kad sušąla į ledą, ir mus užklumpa lietus su ledais“. 

„Ar lietiniai debesys susidaro iš mūsų ežerų ir upių van- 
dens?“ 


„Ne, tai, ką aš ką tik pasakiau, dera tik ramioms nevėjuo- 
toms dienoms, kada ištinka vietinio pobūdžio lietus ir audros. 
Visuotinės oro atmainos ne taip lengvai išaiškinamos. Mums 
reiktų kalbėti apie aukštą ir žemą slėgimą ir kitus meteoro- 
logijos dalykus. Tuo būdu mes per toli nukryptume- nuo te- 
mos. Geriau grįžkime dar pakalbėti apie šilumą, kuri reikalin- 
ga garavimui! Be abejo, ne kartą esi taip bėgiojęs ar spor- 
tavęs, kad tavo kakta buvo prakaito išpilta?“ 


„Žinoma!“ patenkintas patvirtino Algis. 
„Tai ar kartais neatsimeni atsitikimo, kad, nežiūrint su- 


prakaitavimo arba gal kaip tik dėl to, kad buvai suprakaita- 
vęs, nusišaldei ?“ 


„Kone kiekvieną kartą, kai suprakaitavęs atsistodavau vė- 
juje!“ 

„Matai, tai vėl mūsų garavimo istorijos pasėka! Prakai- 
tuojant dalis prakaito išdžiūsta. Tuo būdu kūnas šiek tiek atvės- 
ta, nes netenka dalies šilumos, kuri reikalinga skysčiui garuoti. 
Ramiam ore garavimas greit liaujasi, nes aplinkui tiek van- 
dens garų, kad oras naujų nebegali suimti. Oras, kaip sakome, 
yra sotus garais. Jei, tačiau, pučia vėjas, tai jis atneša vis naujo 
oro, kuris dar gali suimti garus, ir mūsų odos prakaitas ima 
sparčiai džiūti, reikalaudamas vis naujos ir naujos šilumos. 
Dėl to ir skalbiniai vėjuje geriau džiūsta. Kai oras prisisotinęs 
garų, tai niekas beveik nedžiūsta. Ir mūsų kaktos tada lengvai 
apsipila prakaitu. Taip dažnai esti prieš audrą: šilta, drėgna ir 
tvanku. 


„Kaip dar pažįstama, ar oras sotus vandens garų?“ 
„Tam reikalui fizika turi savo instrumentų, higrometrais vadi- 
namų. Kiekvienoje meteorologijos stotyje jų gali užtikti. Ne- 
blogai galima dar spręsti apie oro sotumą ir iš garvežio palei- 
džiamų vandens „dūmų“, kurie yra ne kas kita, kaip smulku- 
čių vandens lašelių debesys. Jeigu jie greit i sta, tai reiš- 
kia, kad oras yra sausas ir lemia giedrą. lapiame ore arba 
prieš lietų, vadinasi, kai ore daug drėgmės/ tie E ga- 

3. Fizika be formulių 


Oo 


Džiūvimo 
šaltis. 


Drėgnas ir 
sausas oras. 


rai ilgai tyso, kaip balti debesėliai ir tik pamažu teišnyksta. Iš 
lokomotyvo debesėlių gali spėti apie būsimąjį orą!“ 

Algis vis tebegalvojo apie vasarą ir jos smagumus. 

„Dabar suprantu, kodėl mums taip maloni šiluma, kai mes 
didelėj kaitroj lipame iš maudyklės!“ 

„O kodėl?“ norėjo patikrinti Ignas. 

„Nes džiūstant kūnui, jis netenka šilumos. Džiūvimas yra 
ne kas kita, kaip garavimas“. 

„Teisingai. Lygiai tos pačios įtakos mums daro ir gatvių 
laistymas. Juk palaistytos gatvės džiūsta ir suima aplinkos ši- 
lumą, dėl ko mes pajuntame malonų vėsumą. Va, šiuo ir bai- 
giame, mielas Algi, vieną didelį visos fizikos skyrių. Mes ap- 
sidirbome su vadinamuoju šilumos mokslu, kuris mus moko 
apie temperatūrą ir šilumą. Aiškus dalykas, dar būtų daug 
daug kas kalbėti. Bet negalima viso ko žinoti, negalima viso ko 
įsidėti galvon. Todėl tenkinamės aptarę pačius svarbiuosius 
reiškinius, tuos, būtent, kuriuos užtinkame gamtoje arba ku- 
riais naudojamės technikoje. Dabar dar kartą peržiūrėk savo 


. pasižymėjimus, dar kartą visa pergalvok ir, kai būsi įsitikinęs 


visa supratęs ir įsiminęs, pradėsime kitą fizikos mokslo dalį“. 

Taip, visa dar kartą perstudijuoti Algis nuoširdžiai norė- 
jo. Daug įdomių dalykų jis turėjo pasižymėjęs savo sąsiuviny. 
Bet dar didesnis jo buvo smalsumas dar nepažintiems fizikos 
dalykams. 

„Pasakyk man bent, apie ką mes kalbėsime kitą kartą“, 
jis paprašė. 

„Vėl apie žodį, kuris kasdieniam gyvenime visai kitaip su- 
prantamas, negu fizikoje, būtent, apie jėgą!“ baigė Ignas pir- 


mąji savo „privatinio fizikos kurso“ skyrių. 

II DALIS. 


Mechanika. 
A. KIETŲJŲ KŪNŲ MECHANIKA: 


10 skyrius. 
Kas yra fizikoj jėga? 


Pakartojimas to, kas ligi šiol girdėta, užtruko ilgiau, negu 
Algis buvo manęs. Betgi yra didelis skirtumas, galvojo jis, tarp 
pažinimo, nuolatinio kokio nors fakto žinojimo ir kartinio girdė- 
jimo. Atrodė neįtikima, kad jau po kelių dienų buvo primirš- 
tamos ar painiojamos atskiros sąvokos. Tad reikėjo ne kartą 
visa perskaityti ir pergalvoti! Tik pamažu tuo būdu Algis „pa- 
sisavino“ kai ką iš šilumos mokslo. Žinoma, Algis neapsiėjo 
kartkartėmis dar kai ko nepaklausęs savo brolį ar pas jį nepa- 
tikrinęs. Tuos jų pašnekesius praleisime, nes jie kalbėdavo 
apie jau aprašytus dalykus. Taip pat gerai padarytų ir šios 
knygos skaitytojas, jei jis, kaip Algis, pirma gerai įsisąmonin- 
tų šilumos mokslą ir tiktai tada imtųsi naujų dalykų. 

Taip praslinko keletas savaičių ligi, pagaliau, atėjo valan- 
da, kada mūsų Algiui turėjo atsiverti nauja fizikos sritis. - 

Ignas pradėjo: „Ar tu dar atsimeni, Algi, apie kokį žodį 
dabar mes turime kalbėti?“ 

„Apie jėgą“, atsiminė užkalbintasis. 

„Teisingai! Arba, tiksliau kalbant, apie jėgų mokslą, sve- 
timuoju žodžiu mechanika vadinamą. Jei, sakysim, geležinke- 
lio pervažos sargas, sukdamas tam tikrą rankeną, nuleidžia 
pervažos užtvarą, tai mes kalbame apie mechaninį jo sukimo 


perdavimą užtvarai. Tai reiškia, kad sukimo judesys, tarpinin- 

Jėga. 


kaujant tam tikrai vielai, sukėlė pertvaros judėsį. Technikoje 
mechanikos žodis vartojamas pavadinti svarbiausiai jėgų pri- 
taikymo sričiai, mašinų mokslui. Dėl to kalbama ir apie me- 
chanikų profesiją, pvz., automechanikų ir k. Fizikoje mecha- 
nika vadiname tiesiog mokslą apie jėgas. Taigi svarbiausias 
dabar klausimas: kas yra jėga? 


Pagalvokime apie traukinio vagoną, kuris ramiai sau tūno 
kur nors ant bėgių. Niekas to vagono nestumia, nė netraukia. 
Ką gi daro vagonas?“ 


„Jis ir stovi sau kur stovėjęs!“ Kaip galima klausti tokių 
savaime suprantamų dalykų, pagalvojo Algis. 


„Gerai! Jis sau stovi! Kodėl jis stovi? Kadangi jo nevei- 
kia jokia jėga! Ar jį garvežys traukia arba stumia, ar koks 
čiaupas nukelia nuo bėgių — jo judėjimo priežastis yra viena, 
būtent, „jėga“. Taigi galėtume tuojau pasakyti, kad jėga yra 

Api judėjimo priežastis. Tai jau beveik ir teisinga, bet mes norime 
| dviratininkus jėgą dar ryškiau apibrėžti. Tuo tikslu įsivaizduokime kitą 
r gamežius. vaizdą: sakysim, važiuojame dviračiu pasivažinėti. Prieš mus 
ilgas laisvas, puikiai asfaltuotas kelias. Mes stipriai miname, 
kol pasiekiame, vienas greta antro važiuodami, pvz., 30 km 
greitį per valandą. Dabar nustokime mynę ir leiskime dvira- 
čiams laisvai riedėti. Kas bus?“ 


„Mes dar gana toli nuvažiuosime!“ 


„Dabar vėl pagalvok apie mūsų fiziką. Mums pasiliovus 
minti, dviračio niekas nebevaro pirmyn! "Taigi mes matome: 
jei kūnas jau juda ir jo nebeveikia jėga, tai dėl to jis, toli gražu, 
dar nesustoja! Grįžkime vėl prie mūsų dviračių! Jų abiejų 
greitis buvo vienodas, kai mes liovėmės minti. Dabar šiek tiek 
pakeiskime savo vaizdą: aš, pavyzdžiui, ir toliau važiuoju gra- 
žiu asfaltu, o tu, sakysim, pasuki į nelygų žolėtą taką. Iš pra- 
džių važiuojame dar kartu, tačiau greitai atsiranda skirtumas. 
Koks, būtent?“ 

„Aš savo žolėtam take pradedu atsilikti. Mano dviratis 
greičiau sustoja“. „O kodėl?“ „Kadangi žolė labiau kliudo va- 
žiuoti negu asfaltas!“ i 

„Taigi: juo iygesnis kelias, juo. ..?“ 

„Juo toliau nulekia dviratis neminamas!“ 

„O dabar įsivaizduok, Algi, tokį idealų kelią, kad visai ne- 
beliktų trinties! Kas tada?“ 

„Tada dviratis nerustotų riedęjęs, nebent privažiuotume 
prieškalnę“. 

„Na, matai, tu pats radai svarbų mechanikos dėsnį: trin- 
tis yra jėga, kuri stengiasi kūnus stabdyti. Jei nebūtų trinties, 
ir mes nebemintume, tai dviračio nebeveiktų jokia jėga. Ir vis 
dėlto jis riedėtų! Taigi matome: jei stovinčio (fizikoj, papras- 
tai, sakoma „rymančio“) kūno neveikia jėga, tai jis ir pasilie- 
ka stovėti; jei judančio kūno taip pat neveikia jėga, tai jis 
ir toliau juda! Tiesa, praktiškai tokio atsitikimo, kad 
judančio kūno neveiktų jokia jėga, kaip netrukus pamatysime, 
visai nepasitaiko. Tačiau tai, ką tik ką pasakiau, yra teisinga. 
Belieka smulkiau išnagrinėti jėgų veikimą. Mes jau matėme: 
norint kūną išjudinti, reikia jėgos. Garvežys yra tam reikalui 
vaizdus pavyzdys. Kada garvežys dar reikalingas jėgos?“ 

„Kai traukinys nori greičiau, didesniu greičiu, važiuoti“. 

„Teisingai! Bet taip pat ir kai traukinys nori savo greitį 
sumažinti! Arba, nevartodami garvežio stabdomosios jėgos, 
paleidžiame traukinį, kol jis pats sustoja. Kas jį tada sustab- 
do?“ „Trintis“. „Taigi taip pat jėga! Galime ir patys padidin- 
ti trinties jėgą, pavartodami stabdį. Kad vežimui sustabdyti 
reikia jėgos, manau, kiekvienas žino, nes kiekvienam gal yra 
tekę tokį ar kitoki vežimą stabdyti. Taigi dabar jau galime vi- 
siškai tikrai apibrėžti, kas yra jėga: 

Jėga yra judėjimo pasikeitimo priežas- 
tis. Taigi jėga yra reikalinga: 1, kad kūną išjudintume; 2, 
kad padidintume jo greitį; 3, kad sumažintume jo greitį; 4, 
kad jį sustabdytume. Pagaliau, reikia pridurti dar ir 5-tas at- 
sitikimas — kad pakeistume judėjimo linkmę, Jei, pvz., trauki- 
nys turi apvažiuoti kreive, tai bėgiai turi atlaikyti jo posūkio 
Spaudimą, taigi patys veikti jėga, kuri sukliudo traukinio nu- 
šokimą nuo bėgių. Dabar gali numanyti, kodėl fizikui nedera 
sakyti: šis žmogus turi milžino jėgą. Nebent būtų laikoma sa- 
vaime suprantamu, kad toks pasakymas yra tolygus pasaky- 
mui: šis žmogus galėtų, jei panorėtų, savo raumenimis didele 

Raumenų 
jėga. 

Žemė ir 

jėga paveikti kokį kūną. Tačiau, kol jis neveikia, tai, fizikos 
kalba tariant, jis ir jėgos neturi; jis turi tik energiją ar gali- 
mumą padaryti darbą. Žodžius energiją, darbo galimumą ir ki- 
tus tokius, mielas Algi, mes taip pat vėliau sutiksime ir smul- 
kiau išsiaiškinsime. Tuo tarpu bent įsidėmėk, kad yra skirtu- 
mas tarp jėgos ir energijos. Gerai reikia įsidėti galvon: jėga 
yra judėjimo pasikeitimo priežastis. O rytoj aš tau papasako- 
siu apie įvairias jėgas“. 


11 skyrius. 
Svarbiausioji jėga yra traukos jėga. 


Šiuo sakiniu Ignas pradėjo kitą savo „paskaitą“, kaip jis 
juokais vadindavo savo pamokas. 

„Ar magneto traukos jėga?“ paklausė Algis. Apie mag- 
neto traukiamąją jėgą jis jau buvo girdėjęs. 

„Visai ne! Magnetinė trauka šiam skyriui visai nepriklau- 
so! Ne; tiesiog dviejų kūnų savitarpio traukiamoji jėga. Visi 
daiktai traukia kits kitą! Tiesa, jėga, kuria traukia, sakysim, 
šis pieštukas šį trintuką (jis parodė ant stalo gulinčius pieštu- 
ką ir trintuką), yra tokia be galo maža, kad dėl jos daiktai nie- 
kuomet neimtų judėti. Savitarpio traukos jėga pasidaro žymi 
tik tuo atveju, kai bent vienas kūnų yra milžiniško didumo, 
pvz., kad ir visos žemės didumo! Mums žmonėms yra itin reikš- 
minga žemės ir saulės traukos jėga. Tu jau žinai, kokiuo keliu 
žemė juda per vienus metus?“ „Ji sukasi aplink 
saulę“. „Ir kas nuolat kinta tame žemės ju- 
dėjime?“  „Linkmė“. „Ir tam reikalui turi 
būti jėga, kuri pakeičia kelio linkmę. Ši 
jėga ir yra žemės ir saulės savitarpio 

Ečva 7 traukos jėga. Jei nebūtų tos jėgos, tai žemė 
bematant pabėgtų nuo saulės, ir mes neišvengtume šalčio mir- 
ties“. (Pav. T). 

„Ar saulės traukos jėga labai didelė?“ paklausė Algis. Ig- 
nas buvo atidus kiekvienam savo brolio žodžiui ir tikrino jų 
teisingumą. Ir čia jis tuojau pastebėjo: 

„Prieš atsakydamas į tavo klausimą apie tos jėgos dydį, 
turiu tave truputį pataisyti. Tu kalbėjai apie jėgą, kuria saulė 
traukia žemę. Tas posakis neteisingas. Iš tikrųjų jos traukia 
viena antrą ta pačia jėga!“ > 

„Vadinasi, ir žemė traukia saulę?“ abejojamu balsu dar 
kartą paklausė Algis. 

„Žinoma, ir visai tokia pat jėga, kaip ir saulė žemę!“ 

„Tai ir saulė turėtų suktis aplink žemę“, pridūrė Algis. 

„Nebūtinai! Imkime vėl kokį paprastą palyginimą! Saky- 
sim, turime stiprią ilgą plieninę spyruoklę, kurią visomis jė- 
gomis ištempiame ligi 2 metrų. Toliau, tebūnie čia dvi sienos, 
tarp kurių atstumas taip pat 2 metrai, Vienoje sienoje įtaisy- 
tas mažas geležinis kablys, o antroje įmūryta didžiulė geležinė 
kaladė, taip pat su kabliu. Spyruoklės galus užkabinkime už 
abiejų kablių (pav. 8). Spyruoklė stengiasi susitraukti. Tegu 
kabliai taip tvirtai įtaisyti, kad jie neišsitraukia.  Spyruoklė 
abu juos traukia lygia jėga. Dabar atpalaiduokime mažąjį kab- 
li. Kas atsitiks? 

„Spyruoklė susitrauks ir svies mažąjį kablį į priešais esan- 
čią sieną!“ 

„Gerai! Vėl įtaisykime sienon mažąjį kablį ir atpalaiduo- 
kime geležinę kaladę. Kas dabar bus? 

„Kaladė taip pat bus sviedžiama į priešais esančią sieną!“ 

„Ar taip pat kaip mažasis kablys?“ 

„Ne, ne taip greit“, atsakė visai teisingai Algis. „Jei ji 
labai sunki, tai gal ji tik iškris iš sienos“. 

„Taigi, mes matome, kad nors spyruoklė traukia lygia jė- 
ga ir mažąjį kablį ir didžiąją kaladę, bet nelygiai juos patrau- 
kia! Lygiai tas pat yra ir su saule bei žeme. Jų savitarpio 
traukos jėga traukia žemę prie saulės ir saulę prie žemės, Da- 
bar dar kartą grįžkime prie savo kablių! Atpalaiduokime juos 
abudu iš karto! Kas dabar atsitiks?“ ,„Abu išlėks iš savo sie- 
nų!“. „Visai ne!“ prieštaravo Ignas. „Tik mažasis kablys te- 
išlėks, kaip ir pirma, o didysis, veikiausiai, nė nepakrutės; ge- 
riausiu atveju gal pasislinks kokį dvejetą milimetrų! (Pav. 9).- 
Kai traukiamoji jėga veikia tarp didelio ir mažo kūno, tai di- ` 
dysis pajuda tiek kartų mažiau, kiek kartų jis didesnis už ma- 

Žemė ir 
daiktai. 


žąjį. Atsimenant, kad saulė šimtus tūkstančių kartų didesnė 
už mūsų žemę, visai suprantama, kodėl saulė dėl tos jėgos vos 
juda, o žemė, tos pačios jėgos veikiama, yra priversta suktis 
aplink saulę, D 

„Tai kaip pagaliau, ar saulė šiek tiek juda, ar taip visai ir 
nejuda ?“ 


TT 
| 


Pav. 8. Pav. 9. 


„Juda. Ir saulė pasiduoda ton pusėn, kur eina planetos, 
taigi ir žemė. Tačiau saulės judėjimas mažas. Tik astronomas 
su savo žiūronais gali tą judėjimą nustatyti. Be to, saulė su vi- 
somis planetomis keliauja erdvėmis, tarsi motina su savo vai- 
kais, išėjusi pasivaikščioti. Kur link toji kelionė, atidėkime vė- 
lesniam laikui, antraip, galime visai užmiršti, kad turime kalbė- 
ti apie jėgas. Tu manęs klausei apie didumą tos jėgos, kuria 
saulė traukia žemę. Dabar tu matai, kad tas posakis buvo nevi- 
sai teisingas. Teisinga yra sakyti: kokio didumo yra jėga, 
kuria saulė ir žemė viena antrą traukia? Apie tos jėgos didu- 
mą aš tau galiu pasakyti ryškų pavyzdį. Tu jau žinai, kad 
traukos jėga sukliudo žemei pabėgti nuo saulės. Įsivaizduok, 
kad ši traukos jėga staiga išnyko ir kad žemei prie saulės iš- 
laikyti mes imame vielų virvę. Dėmesio! Virvė turėtų būti 9000 
km storumo, norint, kad ji nenutrūktų! 9000 km, taigi 9 milijo- 
nai metrų! Tokia nepaprasta jėga saulė ir žemė yra tarp sa- 
vęs susietos!“ 

„Tarp žemės ir mėnulio turėtų būti taip pat panaši jėga?“ 
spėjo Algis. 

„Žinoma. Aš jau sakiau, ji yra tarp kiekvienų dviejų kū- 
nų. Tik praktiškai nevisur ir nevisada ji pastebima. Vienas 
traukos jėgos atvejis mums žmonėms ne mažiau svarbus, kaip 
traukos jėga tarp saulės ir žemės, yra žemės ir visų ant jos esa- 
mųjų daiktų traukiamoji jėga, neaplenkiant nė mažiausio daik- 

telio. Tarp žemės ir obuolio veikia traukos jėga. Tik ir čia ra- 
sime panašumą su nagrinėtuojųu kablių pavyzdžiu: mažasis 
obuolys juda į žemės pusę, jis „krinta“, tuo tarpu kai žemė dėl 
to menko obuolio visai nė nepajuda. Ši „žemės trauka“ veikia 
visus daiktus, kuriuos tik matai. Jie traukiami į žemės cent- 
rą. Paprastai tą jėgą mes vadiname kūnų svoriu. Užuot sa- 
kius: geležies gabalas sveria 1 kg, teisingiau yra pasakyti: že- 
mė ir geležies gabalas traukia vienas antrą „vieno kilogramo 
jėga“. Paleidę geležį iš rankų, matome ją krintant žemėn. 
Griežtai kalbant, taip pat ir ženiė turėtų „kristi ant geležies“, 
bet ji, palyginti su geležimi, yra tokia didelė, kad, aišku, gele- 
žies traukimo nė nepajunta“. 

Algis suraukė kaktą. Vadinasi, jis galvoja. Netrukus iš- 
girdome ir klausimą: „Tad mes ant žemės turėtume šiek tiek 
justi mėnulio traukos jėgą?“ 

„Mes, žmonės, ne; tam mūsų kūnas per mažas ir mėnulis 
per toli. Bet didžiausias judrus kūnas, kurį turime ant žemės, 
tas tai jau turi justi mėnulį!“ „Kas gi tas kūnas?“ „Jūra! Mè- 
nulio traukos jėga pakelia jos vandenį ir vėl nuleidžia. Tuo bū- 
du ir kyla jūros potvyniai ir atoslūgiai“. 

„Ar jūra taip pat jaučia ir saulės traukos jėgą?“ dar pa- 
klausė Algis. 

„Truputį — taip! Tačiau „saulės potvyniai“ daug mažes- 
ni už mėnulio. Bet dabar palikime plačiąsias pasaulio erdves 
ir kukliai sugrįžkime žemėn, kad geriau susipažintume su kū- 
nų svoriu, kylančių iš žemės ir daiktų savitarpio traukimosi. 
Tik nebe šiandien, o kitą kartą!“ 


12 skyrius. 
Kas sunkesnis, medis ar švinas? 


„Šiuo klausimu Ignas pradėjo savo kitą „paskaitą“. 

„Žinoma, švinas!“ („Tokiais vaikiškais dalykais jis ma- 
nęs nebepagaus!“ — pagalvojo Algis). 

„O aš to taip tikrai ir nežinau!“ šypsodamasis tarė Ignas. 
„Kas gi sunkesnis, ar švino šratas, ar medžio sienojas?“ 

Kada galima 


„Žinoma, sienojas; jis juk daug didesnis!“ 


„Matai, mielas Algi, kaip pavojinga tiesiog tvirtinti, kad 


lyginti? švinas sunkesnis už medį. Pirmiausia reikia žinoti, kokio didu- 


Specifinis 
svoris. 


mo turime daiktus. Visai teisingai tegalime palyginti abi me- | 
džiagas, medį ir šviną, tiktai tada, kai. .., na kada?“ 


„Kai abiejų medžiagų imame tiek pat!“ 

„Ką reiškia „tiek pat“?“ vėl paklausė Ignas. „Galima bū- 
tų pamanyti, kad to paties svorio gabalus. Taigi „tiek pat“ 
turime tiksliau pasakyti. Tai kaip galų gale tiksliai pasakytu- 
mei?“ 

„Medinį ir švininį kūną to paties dydžio, to paties tūrio!“ 


„Dabar gerai!“ pagyrė Ignas. „Lygaus tūrio kūnus, pvz., 
po vieną kubinį centimetrą. Tu, tur būt, žinai, kiek tai yra?“ 


„Taip, kubas, kurio ilgis, plotis ir aukštis yra 1 cm“. 


„Gerai. Taigi, norėdami palyginti įvairias medžiagas, pvz., ' 
šviną, medį, geležį ar net vandenį, turime imti kiekvienos jų 
lygiai po kub. cm ir pasverti. Vandens pasisemiame lygiai 1 k.cm 
su atitinkamu indeliu. Pasveriame iš pradžių vien indelį, o 
paskui jį su vandeniu. Tuo būdu randame, kad 1 kub. cm švi- 
no sveria 11 g, 1 kub. cm geležies sveria 8 g, medžio — 0,7 g 
ir vandens lygiai 1 g. Tat kiekviena medžiaga turi sa- 
vo būdingą skaičių, kuris tuojau pasako, kiek sveria jos vienas 
kubinis centimetras. Tą skaičių vadiname medžiagos specifiniu 
svoriu. Specifinis geležies svoris yra 8, tatai reiškia, kad 1 k. cm 
geležies sveria 8 g. Dabar matome, kad negalima klausti, kas 
yra sunkesnis, medis ar švinas, bet klausimas gali būti, pvz., 
toks: kurios tų dviejų medžiagų didesnis specifinis svoris? Iš 
daugybės specifinių svorių turi įsidėmėti vienos medžiagos, 
būtent, vandens. Jo specifinis svoris yra vienetas. Tai reiškia. 
1 kub. cm vandens sveria 1 g, 1 litras vandens sveria 1 kg, 5 lit- 
rai sveria 5 kg ir t. t. Vadinasi, vandens tūris ir vandens svoris 
išreiškiamas tuo pačiu skaičiumi“. 


13 skyrius. 
Nežiūrint žemės traukos jėgos, kūnai gali pasilikti ramybėje. 


Ignas pamažu paprato pradėti savo pamokas atitinkamu 

klausimu. Jis duodavo progos Algiui tuoj galvoti. Į šios dienos 
klausimą jis tarėsi atsakysiąs, tik jam sunku buvo atsakymas 
pagrįsti: „Stalas yra toks tvirtas, kad jis nepasiduoda traukia- 
mas“. 
„Beveik teisingai. Bet dalyką panagrinėsime pagal griežtus 
fizikos dėsnius. Pasiremkime vėl jėgos sąvoka! Kas yra jėga?“ 
„Jėga yra judėjmo pasikeitimo priežastis!“ Tatai Algis 
žinojo atmintinai. 

„Gerai. Vadinasi, kai kūną veikia jėga, tai jis ima judėti! 
O viena jėga visada veikia kiekvieną kūną, kuris yra žemė- 
je, būtent, svorio jėga (tuo žodžiu dar mes vadiname žemės trau- 
kos jėgą). Nepaisant to, stiklinė ant stalo nejuda. Kaip 
tatai galima? Čia turime pagalvoti pirma apie kitą pavyzdį: 
gatvėje stovi rankinis vežimėlis ir priešais jį berniukas, besi- 
rengiąs jį nuvežti. Berniukas, vadinasi, veikia savo kūno jėga 
vežimėlį. Tada atbėga jo draugas ir nori jį truputį paerzinti. Jis 
priselina iš užpakalio prie vežimėlio ir. ..? Ką jis daro, kad su- 
trukdytų važiavimą?“ 

„Jis tempia vežimėlį į priešingą pusę 

„O kokia jėga jis turi traukti, norėdamas, kad vežimėlis 
nepajudėtų iš vietos?“ 

„Ta pačia jėga, kuria pirmasis vaikinas traukia vežimėlį 
pirmyn“. 

„Visai teisingai! Dabar išverskime tai į fizikos kalbą ir 
turėsime naują svarbų dėsnį! Jis skamba: kūnas pasilieka ra- 
mybėje, jeigu jį veikia dvi vienodo didumo, bet priešingos link- 
mės jėgos. Ir dėl tos pačios priežasties mūsų daiktas gali ra- 
miai gulėti ant stalo. Įsivaizduok akimirką, kad mes norime 
pastatyti stiklinę ant vonios vandens paviršiaus! Kas atsitik- 
„tų?“ „Ji nuskęstų“. 

„Mažiausia galėtume pasakyti: ji grimsta. Bet kietame sta- 
lo paviršiuje stiklinė negrimsta. Nė vienos šimtosios mm dalies 
stiklinė neįsispaudžia į stalo medį. Kodėl?“ 


ps 
. 

Algis teisingai, bet nepakankamai fizikiškai, atsakė: „Ka- 
dangi medis nepasiduoda įspaudžiamas“. 

„Teisingai. Bet fizikas pasakytų: kadangi medis ir iš vi- 
so kieti kūnai veikia tokia pat jėga kiekvieną jėgą, nenukreip- 
tą ta linkme, kuria galėtų jis judėti. Taigi, stalo medis spau- 
džia stiklinę į viršų lygiai ta pačia jėga, kaip ji stalą žemyn. 
Tai ir yra priežastis, dėl ko stiklinė sau stovi. Panašiai stalas 
slegia grindis, o grindys — rūmų sienas, šios pastarosios — 
jų pamatus, o šie, pagaliau, žemę (pav. 10). Žemės kevalas 
galutinai laiko visus žemėje esančius kūnus, Jei žemės pavir- 
šius būtų minkštas, tai visi kūnai į jį susmegtų arba ir nu- 
grimstų. Visais čia paminėtais atsitikimais į viršų spaudžia to 
pat dydžio jėga, kaip ir į žemę, ir dėl to visi kūnai, kaip stikli- 
nė, stalas, grindys, pasilieka „ramybėje“. 


Pav. 10. 


žemė 


Priešjėgė, kuria spaudžia žemės kevalas prieš rūmų svorį, 
yra visiškai lygi tam rūmų svoriui. Jei nuo stalo nuimsime stik- 
linę, tai tuo pačiu metu, žinoma, išnyks ir priešjėgė. Ji yra tik 
veikiančios jėgos pasėka, visai panašiai, kaip kad, pvz., šešėlis | 
yra spindinčios saulės padarinys. Pasislėpus saulei už debesies, 
tuojau išnyksta ir šešėlis.“ 

„Ar toji priešjėgė visada nukreipta į viršų?“ — paklausė 
Algis, 

„Visai ne! Ji tik visada yra veikiančiai jėgai priešingos 
linkmės. Tik dažniausiai daiktai neišvengiamai slegia kūnus, 
kurie yra po jais. Tais atvejais jėga nukreipta žemyn, o prieš- 
jėgė tiesiog aukštyn. Bet yra ir kitokių visokių jėgų. Jei tu, 

pvz., atsiremsi į stačią kėdės atramą, tai ji priešinga — šiais 
atsitikimais gulsčia — linkme spaus tau nugarą“. 

„O ar jėga gali būti bet kurio didumo, ir kietas kūnas vi- 
| sada turės tokio pat didumo priešjėgę?“ 

„Tik ligi tam tikrų ribų. Jei tu, pvz., sumanytum garvežį 
užrioglinti ant suolo, tai suolas vargu ar išlaikytų tavo bandy- 
| mą. Tu pamatytum, kad ir kietas kūnas, per daug spaudžiamas, 
įlūžtų, įlinktų ar šiaip atsitiktų kokia katastrofa. Tačiau ne- 
priėjus tos ribos, visada jėga = priešjėgei. Baigdamas šį sky- 
rių, aš dar noriu atkreipti tavo dėmesį, kad vietoj priešjėgės 
kai kas sako ir „priešspaudžio“ žodį. Tačiau jis nevartoti 


14 skyrius. 
Trintis. 


Po trumpos pertraukos užkandžiui Ignas vėl pradėjo pa- 
sikalbėjimą. 
„Dabar pakalbėsime dar apie jėgą, kuri savo reikšme, gal 
būt, prilygsta traukos jėgai, būtent, apie trintį. Mes jau įsitiki- 
nom, kad kiekvienas judėjimas sustabdomas tos trinties jėgos, 
jei nuolat neveikia kita, jai priešinga jėga. Tu atsimeni, kad 
mes pavyzdžiu ėmėme dviratį. Mes buvome tikri, kad lygioje = toupiti 
horizontalinėje gatvėje, jei nebūtų trinties, dviratis lėktų ne- dviračius... 
sustodamas, nors jis ir nebūtų minamas. Taigi miname tik 
dėl to, kad išlygintume trinties veikimą. Jei mes imame smar- 
kiau minti, tai dviratis ima greičiau riedėti. Jei silpniau mina- 
me, tai...?“ „Tai pamažu sustojame!“ 
„Dabar tavęs paklausiu: Ar toji trintis, verčianti mus nuo- 
lat minti dviračio pakojas, yra vien nemalonus kiekvieno judė- 
jimo palydas?“ 
„Žinoma, būtų daug praktiškiau, jei jos nebūtų“, — tarė 
savo nuomonę Algis. „Garvežiui tereiktų traukti traukinį tik 2 
ligi jis pasiektų reikiamą greitį, o paskiau jo garą būtų galima geležinkelius. 
Sulaikyti! Būtų galima sutaupyti daug anglių! Tas pat būtų ir 
su kitomis važiavimo priemonėmis!“ 

Ratai slysta. 


Trintis. 


Ignas nusijuokė. 

„Šį kartą tu visai įklimpai!“ džiaugėsi jis. „Pasvarstykim 
tik apie garvežį. Ar tu kartais atsitiktinai nesi matęs prad 
dančio važiuoti ilgo traukinio, ypač rudens metu, kai nuo drėg 
mės ir nukritusių lapų geležinkelio bėgiai pasidaro slidūs!“ 

„Taip, esu matęs net keletą kartų!“ 

„Tr nieko ypatinga nepamatei, stebėdamas garvežį ?“ 

„Jo ratai iš pradžių sukosi vietoje, tuščiai, tik gerokai pa 
barsčius smėlio, traukinys išsijudino“. 

„Teisingai pastebėta. Bet dabar sakyk dar, kam buv 
barstoma smėlys! Kodėl ratai be smėlio slysta?“ 

„Bėgiai buvo perdaug slidūs, nuo smėlio jie darėsi šiurkš 
tesni“. 

„O kuriam galui reikia, kad bėgiai būtų šiurkštesni? K 
mašinai trūksta važiuojant lygiais bėgiais?“ 

„Trinties!“ Tiesą sakant, Algis netyčia pataikė ištarti ši 
fizikos sąvoką. Bet čia jis ir pats susiprato, gerai pataikęs. To 
dėl, nelaukdamas Igno paaiškinimų, jis toliau kalbėjo: 

„O taip! Trinties! Be jos garvežys negali pradėti judėti!“ 

„Na, matai! Svajonė apie važiavimą be jėgos, apie kelio 
dviračiu be mynimo, pasirodo tuščia, nes be trinties mes iš vi 
so negalėtume pasijudinti! Visas pasaulis be jos būtų ta: 
vienas milžiniškas pirmasis ledas tokio slidumo, kad joks j 
dėjimas būtų visiškai neįmanomas! Tiesa, daug jėgų reikia tri 
čiai nugalėti, ji mums brangi, bet vis dėlto ji mums būtina i 
labai reikšminga, nes be jos nebūtų galimas žemėje joks judė 
jimas! Mums telieka viena išeitis: trintį, kur galima, sum 
žinti! Visur ten, kur galimas judėjimas ir su mažesne trin 
mi. "Tuo tikslu šiais laikais daromos rutulinės gulyklos, ki 
tos ir lygios gatvės, tepamos visokios mašinų dalys ir t.t. 
kai kuriais atvejais, priešingai, visa darome, kad padidintu 
trintį: barstome smėlio ant slidžių šaligatvių, sugnybame 
gius traukinio stabdžiais, įrengiame guminius stabdžius d: 
račiams ir t.t. Vartojant stabdžius, visada galima pastebėti d. 
vienas reiškinys. Užtenka tau didesnę pakalnę nuvažiuoti 
stabdžiais dviračiu, kad pastebėtum tą įsidėmėtiną reiškinį“. 

„Žinau, ką turi galvoje! Stabdys ir jo veikiamos dviračio 
dalys įkaista!“ 

„Teisingai! Iš tikrųjų, šilumos atsiranda visur ten, kur yra 
trintis. Kai trintis maža, pvz., važiuojant dviračiu lygia gatve, 
atsirandančios šilumos nepastebime, nes dviračio ratai dėl to 
maža tešyla ir, be to, jie tuojau vėsta. Bet aršiai stabdant, me- 
talinės stabdomosios dalys gali įkaisti ligi raudonumo. Šitas 
reiškinys yra pasėka svarbiausio fizikos dėsnio, apimančio 
visas fizikos mokslo sritis. "Tas dėsnis vadinamas energ i- 
jos išlaikymo, pastovumo bei patvarumo 
dėsniu. Energija yra tarsi „darbo galimumas“. Mes su ta 
sąvoka buvome jau susidūrę, kai kalbėjome, kad žmogus turįs 
ne jėgą, bet „darbo galimumą“. Jo vietoj galėtume sakyti ir 
energiją. Jei, pvz., rieda traukinio vagonas, tai jis savo smar- 
kumu taip pat turi darbo galimumą, taigi energiją. Jis galėtų, 
pvz., sugriauti visą namą! Lygiai taip pat šiluma yra energi- 
ja. Su šiluma galima juk varyti garo mašinas. O energijos iš- 
laikymo dėsnis tvirtina: niekas negali energijos galutinai su- 
naikinti, lygiai kaip niekas jos negali jokiais burtais iš nieko 
pasidaryti. Visi reiškiniai, kurie tik gamtoje pasitaiko, yra ne 
kas kita, kaip energijos pasikeitimas iš vienos rūšies į kitą. Tos 
pat rūšies reiškinys yra ir stabdymasis dėl trinties. Vežimo 
smarkumas dingsta, bet energija negali dingti, tad kur ji pasi- 
deda? Ji neišnyksta, o tik virsta šiluma. Kiek smarkumo trin- 
tis sunaikina, lygiai tiek pat atsiranda šilumos. Vėliau, kai su- 
sipažinsime su daugiau energijos rūšių, mes dar puikiau jsi- 
tikinsime, kad šis dėsnis yra svarbiausias fizikos dėsnis. Tuo 
tarpu užteks, jei tu įsidėmėsi tą dėsnį apskritai, o tikroji jo 
vertė pamažu lyg savaime paaiškės. Tuo baigiame savo sky- 
rių apie trintį, o kitą kartą pakalbėsime apie tai, kaip jėgos 
gali veikti kūną“. 


15 skyrius. 
Kaip jėgos gali veikti kūną. 


i „Taip, mano mažasis fizike, šiandien sudarysime sąrašą 
įvairių Jėgos į kūną veikimo galimumų“, — pradėjo, kelioms 

Energijos 
išlaikymas. 


Jokia jėga. 


Viena jėga. 


Dvi jėgos. 


Jėgų 


Lygiagretainis. 


dienoms praslinkus, Ignas vėl verpti fizikos siūlą. „Koks ga- 
lėtų būti paprasčiausias atsitikimas?“ 

„Jei kūno visai neveiktų jokia jėga“. 

„Teisingai! O kas tada būtų su kūnu?“ 

„Jis pasiliktų gulėti, jei prieš tai buvo gulėjęs; o jei ji 
buvo judėjęs, tai ir toliau judėtų vis tuo pačiu greičiu ir ta pa 
čia linkme“. 

„Gerai. Dabar antras atvejis: kūną veikia viena jėga“. 

„Ir šiuo atveju kūnas pasilieka ramybėje, kaip, pvz., stikli- 
nė ant stalo“, tarė Algis. 

„Ne! Stiklinę šitaip jau veiktų dvi jėgos, būtent, svorio i 
priešjėgė! Jei kūną teveiktų vienų viena jėga, tai jis tuoj imt 
judėti tos jėgos veikimo linkme! Paprasčiausias tokio atsitiki 
mo pavyzdys būtų daiktas, kurį iš rankos laisvai paleistumi 
kristi. Kai tik mūsų ranka liautųsi jį laikiusi, beliktų vien. 
svorio jėga, dėl kurios jis kristų stačiai žemyn, vadinasi, že 
mės centro linkme. Dabar pakalbėkime apie dvi jėgas. Čia gal 
būti ypatingas atvejis, kada abidvi jėgos yra visiškai lygios i 
viena antrai visai priešingos. Tokiu atveju vienos jėgos veiki 
mas naikina antros jėgos veikimą, ir kūnas pasilieka kaip bu: 
vęs, tarsi jo visai neveiktų jokia jėga. Čia turime dažną i 
svarbų pavyzdį daikto, kuris dėl priešjėgės atramos pasiliek: 
ramybėje. Jei, tačiau, priešingos jėgos nelygios, tai, aiškus 
lykas, nugali didesnioji, ir kūnas juda jos veikimo linkme. Š 
tam atvejui taip pat yra daug pavyzdžių; sakysim, paim 
daiktą nuo grindų. Imdami daiktą, savo raumenimis mes vei 
kiame aukštyn didesne jėga, negu žemė traukos jėga žemyn. 
jei dvi jėgos veikia ta pačia linkme, tai jų veikimas lygus, p 
prastai, abiejų jėgų sumai. Du garvežiai traukinį tempia jėga 
tarsi traukinio priešaky būtų vienas dvigubos jėgos garvežys 
Pagaliau, galimas dar ir trečias atvejis: kūną veikia dvi jė 
gos, kurios sudaro tarp savęs kokį nors kampą, kitaip sakan 
veikia kuria nors ne viena linkme. Tokių dviejų jėgų veikim 
prilygsta veikimui vienos jėgos, kurios dydį ir linkmę len 
viausia surandame brėždami jėgas popieriuje. „Jėgų lygiagri 
tainis“ yra figūra, kuri parodo, kaip dvi jėgos drauge veiki 
Čia — Ignas parodė brėžinį (pav. 11) — veikia mūsų abi jėgo 

1 ir 2; drauge jos taip veikia, lyg būtų  pavaduojamos vie- 
nos jėgos E, kuri vadinama „atstojamąja“, „rezultante“. Tokių 
jėgos lygiagretainių yra begalės pavyzdžių. Aš panagrinėsiu 
tiktai vieną, kuris technikoj yra vienas svarbiausių, būtent — 
keltuvą. Tu, tur būt, žinai, kas yra keltas?“ Keliuvas. 


`~ 
sæ 
2 
a 
1 
| 


' „Svielų virvė 
! 
I 


I 
i 
' 
' 
t 


t Å- 


r Pe 


di- == a ma 


i 
Ų 


AO 


Pav. M. Pav. 12. 


„Žinoma! Laivas, arba tiesiog tiltelis, prikabintas prie me- 
talinės virvės ir upės srovės varomas nuo vieno kranto prie 
antro“. 

„Maždaug teisingai sakai“, pritarė ir Ignas. „Tik mes vėl 
kiek tiksliau panagrinėsime, kaip tas keltas yra srovės veikia- 
mas. Keltininkas pasuka laivą tam tikra linkme, būtent. ..?“ 

„Įstrižai srovę“. 

„Taip, o pagrindas yra šis: jei keltas pasisuka įstrižai 
srovę taip, kaip čia aš nubrėžiu (pav. 12), tai vanduo telkiasi 
ties dešiniuoju kelto šonu. Tuo tarpu kairiajame kelto šone 
ne tik nesusitelkia vanduo, bet, priešingai — atsiranda jo trūku- 
mas, vanduo nuo kelto stačiai nuteka. Vandens susigrūdimas 
iš vieno šono ir jo nutekėjimas kitame šone ir sukelia jėgą, 
kuri veikia keltą iš dešinės į kairę (11). Be to, yra dar ir an- 
troji jėga“. 

„Virvė“, sušuko Algis, kad parodytų dalyką supratęs. 

„Teisingai! Ji traukia prieš srovę (1). Jėga, kuria trau- 
kia virvė, pati susidaro tokio dydžio, kad abiejų jėgų atstoja- 

Apie lėktuvą 
ir cepeliną. 


Išcentrinė 
jėga: 


moji yra nukreipta skersai srovę ir varo keltuvą nuo vienos upės 
kranto į kitą“. j 

„Kodėl šis pavyzdys yra vienas svarbiausių?“ dar pa- 
klausė Algis. „Juk technikoj keltas nėra taip jau reikš- 
mingas“. 

„Tai tiesa, bet mums tas pavyzdys yra dėl to labai reikš- 
mingas, nes padeda suprasti kitus technikoj dažniau pasitai- 
kančius ir svarbesnius pavyzdžius. Lėktuvo, cepelino ir laivo vai- 
ravimas vyksta pagal tuos pačius dėsnius, kaip ir keltuvo. Visur 
ten turime plokštumą, kuri nustatoma įstrižai srovės linkmę. 
Vienoj pusėj dėl to susidaro vandens ar oro perteklius, o an- 
troj — nepriteklius. Dėl to atsiranda jėga, statmeniška su ta 
plokštuma. Be to, į plokštumą veikia dar lėktuvo ar laivo va- 
romoji jėga. Abiejų tų jėgų atstojamoji yra vėl nukreipta sker- 
sai srovę ir suka laivo ar lėktuvo užpakalį į tą ar kitą šalį“. 

Algis kelias minutes dar stebėjo brėžinį, ligi, pagaliau, su- 
sigyveno su šiomis naujomis jėgomis ir jų atstojamąja. Jis da- 
vė dar keletą pakartojamų klausimų, kurių nebekartosime, ne- 
norėdami apie tą patį dalyką rašyti du kartus. 

Pagaliau, jis ėmė klausti naujų dalykų. 

„Ligi šiol mes vis kalbėjome apie dvi jėgas! Kas gi atsi- 
tinka su kūnu, jei jis veikiamas 3 ar net 4 jėgų?“ 

„Nieko nepaprasta nebeatsitinka“, atsakė Ignas, „Iš kiek- 
vienų dviejų jėgų pagal mūsų jėgų lygiagretainio dėsnį susida- 
rome atstojamąją ir tą darbą dirbame tol, kol belieka viena jė- 
ga. O apie ją tegalime vien tai pakartoti, kas jau mūsų pasa- 
kyta. Vienas mūsų išnagrinėtųjų atsitikimų bus kiekvienu at- 
veju pritaikintinas“. 

Čia jaunėlis prisiminė žodį, kurį jau buvo ne kartą gir- 
dėjes. 

„Ką reikia suprasti išcentrinės jėgos posakiu?“ jis pa- 
klausė. Ignas susiraukė. „Ką reikia suprasti?“ jis pakartojo. Į 
tai geriausiai taip atsakysiu: „Kai ką visai klaidinga! Nėra, 
būtent, jokios išcentrinės jėgos, vartojant jėgos sąvoką griež- 
ta fizikine prasme. Imkime pavyzdį iš fizikos! Automobilis grei- 
tai važiuoja kreive. Jei kelias sausas ir neslidus, automobilis 
gerai pravažiuoja; jei, tačiau, kelias labai lygus ir slidus, tai au- 
tomobilis, žiūrėk, ir užlekia stačiai ant medžio. Žmonės ir sa- 

ko tada, kad išcentrinė jėga išmetė automobilį iš kreivės. Tei- 
singai kalbant, automobilis dėl to išlėkė iš kelio, kad nebuvo 
jėgos, tariant, pakankamos trinties, kuri būtų galėjusi auto- 
mobilį sulaikyti kelyje. Kai trintis pakankamai didelė, tai ve- 
žimas paklauso vairuotojo. Gatvės (arba geležinkelio bėgių) 
trintis veikia. „Iš kreivės išmetimas“ yra ne kas kita, kaip 
trūkumas kreive sukamosios jėgos, taigi ne pasėka tariamosios 
išcentrinės jėgos. Tr automobilio keleivio kūnas stengiasi tie- 
siai lėkti, kol nėra kokios nors jėgos, jį iš tos linkmės išsukan- 
čios. Važiuojant vežimui kreive, keleivis drauge yra tempiamas, 
o jam atrodo, tarsi kokia jėga jį slėgtų prie vežimo šoninės sie- 
nos. Taip ir atsiranda kalba apie išcentrinę jėgą. Taigi tariamoji 
išcentrinė jėga yra tik kūno inercija, dėl kurios kūnas sten- 
giasi judėti tiesiai. 

O dabar kuriam laikui pertraukime kalbą apie jėgas, nes 
mes dar, toli gražu, nebaigėme!“ 


16 skyrius. 
Jėgos veikia kūnus, kurie gali suktis apie aši. 


Ore jau temo, kai Ignas vėl prisirengė toliau pasakoti. 
„Prieš pradėdami kitą kurį fizikos skyrių, mes dar turime pa- Šupimasis. 
nagrinėti vieną ypatingą jėgų veikimo atvejį. Turime galvoje 
jėgų veikimą į kūnus, kurie begali judėti ne visai laisvai, o tik 
suktis apie ašį. Visus taip pritaisytus kūnus fizikas vadina 
Svertais. Mes tuoj prisiminsime žinomą ir vaizdingą pavyz- 
dį. Kieme ant ožio pasidėsime lentą taip, kad ji būtų visiškoj 
pusiausvyroj (pav. 13). Sakysim, tu atsisėdi ant vieno galo. 


pečiai 
emn 7-1 


ze = 
jėga 1. aa 3 


Fov. 13. Fav.l4, Pav.15. 


Lenta dėl to persisveria. Tavo lentos galas siekia žemę. Dabar 
Prieinu ir aš, ir noriu ant antrojo lentos galo taip atsisėsti, 
kad lenta vėl paliktų gulsčia, Kur aš turiu atsisėsti?“ 

Tatai Algis puikiai žinojo! Suptis ant lentos? Čia jis buvo 
specialistas! „Tu neturėtum sėstis visai ant galo, nes tu sun- 
kesnis!“ 

Teisingai! O jei vietoj manęs atsisėstų koks 120 kg storu- 
lis — kur jis turėtų užsiristi?“ 

„Dar arčiau vidurio!“ 

„Visa teisingai nujausdamas, tu gerai atsakei. Dabar vėl | 
galvokime kaip fizikai! Atrodo, kad nebe viskas besusiderina 
su mūsų dėsniais! Žiūrėk čion! (Jis parodė į paskubomis nu- 
pieštą škicą — pav. 14). Kairėj veikia tavo svoris, taigi apie 
50 kg, o dešinėj mano svoris, apie 70 kg. Dvi nelygios jėgos, o 
tačiau pusiausvyra!“ 

„Bet čia visai kas kita“, pertraukė Algis. „Kalbant apie 
lentą, reikia neužmiršti ir tolumo nuo jos vidurio!“ 

Téga i „Gerai pasakyta! Dabar reikia dar tinkamo fizikinio po- 
petys. Sakio, ir mes būsime turtingesni nauju žinojimu! Taigi: sver- 
tų, tariant kūnų, kurie sukasi apie ašį, sukamosios jėgos yra 
juo veiksmingesnės, juo jos toliau nuo sukimosi taško. Todėl 
nuotolis jėgos veikimo taško nuo sukimosi taško yra vadina- 
mas jėgos „pečiu“. Taigi imdami kūną veikti jėga taip, kad ji 
jį suka apie ašį, veikiame juo labiau, juo ilgesnis sverto petys, 

arba nuotolis nuo sukimosi ašies (pav. 15)“. 


10 :3 
svoris svoris 
1 : 10 


lygiapetės svarstyklės dešimtainės svarstyklės 


Fav. 16. Pav. 17. 


Algis turėjo kurį laiką pagalvoti. Paskui, kaip paprastai, 
jis iškėlė svarbiausiąjį skyriaus klausimą: 

„Kur pasitaiko svertas praktiškai?“ 

„Praktiškai?“ pakartojo Ignas. „Daugybėj atsitikimų! 


Svarstyklės. $ 
Paminėkime tiktai svarbiausius! Paprastų svarstyklių abu 

sverto pečiai yra vienodo ilgio. Norint, kad svarstyklės liktų 
pusiausvyroj, reikia, kad abiejose pusėse veiktų, tariant gulė- 
tų, visai lygūs svoriai (pav. 16). 

Dešimtainių svarstyklių svarsčių petys yra dešimt kartų 
ilgesnis, kaip sveriamojo daikto petys (pav. 17). Kad laiky- 
tųsi pusiausvyra, svarsčių tereikia dėti dešimt kartų mažiau 
negu sveria daiktas. 

Kitas svertų dėsnio pavyzdys yra replės. Juo ilgesni jų 
rankomis suimamieji galai, kitaip sakant, juo ilgesni jų pečiai 
mūsų rankos raumenų jėgai, juo kiečiau mes replėmis sugny- 
bame (pav. 18). Panašiai padidiname savo raumenų jėgos vei- 
kimą su dalbomis, štangomis ir kitais tokiais prietaisais. Mo- 
kyklos iškyloj tu taip pat gali turėti naudos iš mokslo apie 
svertus. Ir tavo kuprinė yra savo rūšies svertas; ji galėtų suk- 
tis apie vietą, kurioje ji atsiremia į tavo nugarą. Tuo būdu, 
juo toliau krovinys nuo tavo nugaros, juo didesnis jo petys. 
Taigi kuprinę reikia taip pakrauti, kad sunkiausios krovinio 
dalys būtų prie pat nugaros!“ (Pav. 19). 

„A, tai dėl to ir savo draugą juo sunkiau pakeliu, juo jį 
toliau nuo savęs laikau?“ 

„Puikiai! Pamažu tu imi galvoti kaip fizikas!“ pagyrė Al- 
gi Ignas. „Teisingai, žmogų nešti yra juo lengviau, juo jį ar- 


Pav. 48. 


čiau prie savęs prisiglaudį. Bet mes vėl baigsime. Pavyzdžių 
eilę galėtume tęsti kone be galo, bet jų visų pagrindas tas 
pats“. 

Algis dar kurį laiką pergalvojo visa, ką šiandien buvo išgir- 
dęs. Netrukus jis nušvito, mat, pats atrado pavyzdį, kur pri- 

Replės. 


Tinkamas 
kuprinės 
pakrovimas. 


Statūs keliai. 


Auksinė 
mechanikos 
taisyklė. 


taikyta sverto dėsnis! Muštuko lazda ir teniso raketė irgi yra | 


ne kas kita, kaip rankos pailginimas, kad geriau būtų galima 
mušti sviedinys. . 


17 skyrius. 


Automobilis važiuoja įkaineė — ir ko galima iš visa to 
pasimokyti. 


Vos abu broliai vėl susiėjo, kai Ignas pradėjo. „Šiandien, 
mielas Algi, važiuojame automobiliu! Nors mintimis, bet pui- 
„kiame Rytų Lietuvos krašte, ten, kur kelias nuolat vingiuoja, 
kur kas kilometras kalnas ar bent kalnelis“. 

„Girdėjau, kad šoferiai mieliau važiuoja ne vieškeliais, bet 
ieško plentų, nes vieškeliai esą perstatūs, ne tik siauri“. 

„Motoras netesi ilgos įkalnės. Todėl tiesdami plentus, kal- 
nai kalneliai nukasami, o daubos pripilamos žemės, iškeliamos. 
Taigi vėl, kalbėdami fizikų kalba, turime sakyti: juo statesnis 
kelias, kuriuo turime vežti kūną, juo didesnė turi būti jėga. Dėl 
to kalnuose keliai dar labiau vingiuoti, kad būtų galima į kal- 
nus įkopti. O gal pasakytum, kodėl ir kalnuose nestatomi ke- 
liai, kurie vos vos tekiltų aukštyn, kodėl tam tikras nemažas 
statumas vis dar paliekamas?“ 

„Tada prisieitų pridaryti begales vingių, ir kelias neapsa- 
komai pailgėtų“. 

„Taip, vadinasi, jėgos sutaupymas mažesniu pakili- 
mu atsikeršija ilgesniu keliu! Taigi vėl turime svarbų fizikos 
dėsnį. Sakysim, kurią nors aukštą Rytų Lietuvos vietovę gali- 
me privažiuoti trimis keliais: labai stačiu, bet užtat trumpu, 
aplinkiniu vingiuotu, bet užtat pamažu tekylančiu ir vidutiniš- 
ku. Mes, tur būt, pasirinktume antrąjį arba trečiąjį kelią. Ką 
mes sugaištume ilgesniame kelyje, tą laimėtume sutaupydami 
jėgą. Ir priešingai: panaudodami didesnę jėgą, sutaupome ke- 
lią, taigi ir laiką. Tas dėsnis yra taip nepaprastai svarbus, kad 
jam yra suteiktas „auksinės mechanikos taisyklės“ vardas! 
Jei trintis neatimtų iš mūsų jėgos, tai visai tiksliai galėtume 
pasakyti: jėgos ir kelio sandauga visada būtų ta pati, ar sta- 
čiai, ar nuolaidžiai važiuotume. Tikrame gyvenime šis dėsnis 

nevisai galioja. Bet vis dėlto teisinga, kad juo ilgesnis kilimo 
kelias, juo mažesnė jėga! Tu gal norėtum iš manęs išgirsti dau- 
giau pavyzdžių? (Algis linktelėjo galva). Tada vėl galime atsi- 
minti mūsų svertą! Jei mes, pvz., suspaudžiame reples, tai 
rankomis ar pirštais daug daugiau turime judėti, negu pajuda 
replių gnybtai. Bet užtat užtenka, palyginti, nedidelės jėgos 
smarkiai gnybtams suspausti! Kitas pavyzdys yra skrysčiai. 
Ar esi juos matęs?“ 


Atsakymas buvo neigiamas. Kas galėtų būti tie skrys- 
čiai? jis pagalvojo. 

„Jei tau kada pasitaikys iš arti susidurti su didesniu bu- 
riniu laivu, tai būk akylus! Būtinai pamatysi skrysčius. Jie 
sudaryti iš eilės skridinių, kuriais tempiama virvė. Žiūrėk, maž- 
daug šitaip (čia Ignas nubrėžė skrysčių schemą, pav. 20). Viena 
pusė, kurią šiam kartui pavadinsime A, kabo pritvirtinta prie 
laivo. Prie antrosios pusės B prikabinta virvė, kuri turi būti 
atitinkamai ištempta. Tam reikalui paprastos jūrininko jėgos 
neužtenka. Jis tada ima už laisvojo virvės galo ir tempia. Dėl 
to virvė tarp A ir B sutrumpėja, ir B artėja prie 4. Iš brėžinio 


siena 


laisvasis galas 


Pav. 20. 


matyti, kad patempus virvę vienu cm, virvės galas paslenka 
` visus 6 cm, nes ištisos 6 virvės jungia skrysčių Á ir B puses! 
1 cm kelyje. Dėl tos priežasties vienas vyras virvę taip įtem- 
pia, tarsi ją 6 vyrai temptų“. 

Algiui dar neviskas buvo aišku apie tuos skrysčius, ir jis 
dar klausinėjo. (Tačiau jų tolimesnį pasikalbėjimą galime ra- 
mia širdimi praleisti, patardami toj vietoj skaitytojams dar 

kartą perskaityti šį skyrių ir gerai įsižiūrėti į 20 pav.). Paga- 
liau skrysčiai buvo „suvirškinti“, ir Algis ėmė toliau klausi- 
nėti. 

„Kur mes dar pritaikome auksinę mechanikos taisyklę?“. 

„Be galo daug kur!“ — atsakė Ignas. „Visur ten, kur vie- 
toj rankų pavartojame ilgus įrankius. Taigi sraigtiniai suktu- 
vai, raktai, jungikliai, krumplinis ratas, diržinės sąsajos ir t. t. 
— tai vis prietaisai, pagrįsti ta taisykle“. 


„Palauk! Tai jau iš karto truputį per daug. Geriau po vie- 


- ną“, paprašė Algis. 


„Gerai. Imkime pirmiausia sraigtinį suktuvą (pav. 21)! 
Sukdami už rankenos savo rankos jėga veikiame daug dides- 
niame kelyje, negu suktuvo smaigalys sraigte. Tas pat pasaky- 
tina ir apie sraigtinį raktą (pav. 22) ir šiaip bet kurį raktą. 


sukant 
ia P . 2 

didysis apskril. 
mažasis apskrih 

r v 


' 
b 


Pav. 24 Fav.22 Pav. 23. 


Štangos ir dalbos, jungikliai taip pat leidžia mūsų rankoms 
veikti ilgesniame kelyje, kad nugalėtume didesnę jėgą trum- 
pesniame kelyje. Visokių sąsajų, tiek krumpliaračių, tiek rete- 
žių bei diržų pagalba, tikslas yra vis tas pats: vieną ratą sukti 
greičiau nekaip antrą. Tuo būdu susidaro skirtingi keliai, ir 
vėl paryškėja mūsų mechanikos aukso taisyklė. Jei, pvz., aš 
(pav. 23) suku už rankenos A, tai ratas C apsisuka tiek pat 
kartų, kaip ir mano ranka, tuo tarpu ratas D tik trečdalį kar- 
tų. Taigi mano ranka turi trigubą kelią atlikti kiekvienam dan- 

čiui rato D, jei rankenos ilgis toks pat, kaip rato D spindulys. 
Antra vertus, ir rankos pavartotoji jėga tėra trečdalis tos jė- 
gos, kurios reikia ratui D pasukti“. 


18 skyrius. 
Kas yra AJ? 


Algis ėmė nekantrauti. Vis dar mechanika, o jis labiau- 
siai domėjosi televizija! Todėl suprantamas buvo jo nekantru- 
mo liudytojas, pirmas naujos paskaitos paklausimas: 

„Ar greit jau, pagaliau, baigsime tą mechaniką?“ 

Ignas jautėsi kone įžeistas. 

„Tur būt, tau jau nuobodu? Bet raminkis, šiandien baigia- 
me kietų kūnų mechaniką. Toliau aš trumpai drūtai tau papa- 
sakosiu apie skysčius ir dujas, o tada. .., tada pamatysime. Tai- 
gi pamažu ir iš eilės! Šiandien susipažinsime su dalyku, su ku- 
riuo technikoj susiduriama kiekviename žingsnyje: jis vadina- 
mas arklio jėga, sutrumpintai AJ. Tu dar prisimeni mūsų kalbą 
apie auto kelionę? Ją dar panagrinėsime kitu atžvilgiu! Saky- 
sim, šį kartą važiuojame kiekvienas savo áutu. Tebūnie jie vi- 
siškai vienodi, taigi ir jų motorai tos pačios galios. Tad kiek- 
vienas jų gali naudoti tą pačią jėgą. Tu įvažiuoji į patį kalno 
viršų, o aš, sakysime, sustoju pusiaukelėje. Kaip mes skiriamės, 
fiziko kalba kalbant?“ 

„Mano autas suvartojo daugiau jėgos, nes jis aukščiau nu- 
važiavo!“ | 

„Ne, ne ir dar kartą ne!“ sušuko Ignas. Mes tik pabrė- 
žėme, kad abu motorai gali išvystyti tą pačią jėgą! Jei tavo 
motoras būtų galingesnis, tai jis galėtų važiuoti statesniais 
keliais į kalnus; bet tatai nieko bendra neturi su kalno aukštu- 
mų!“ 

„Bet mano autas suvartojo daugiau benzino!“ įterpė Al- 
gis. 

„Žinoma, tik ne dėl to, kad motoras buvo stipresnis, o tik 
dėl to, kad jis ilgiau turėjo dirbti! Daugiau benzino sunaudota 
ne dėl jėgos, o tik dėl kelio skirtumo. Tam reikalui turime sutarę 

„darbo“ sąvoką, būtent, darbas yra jėgos ir kelio 
sandauga. Jeigu mes 5 kg jėga stumiame kokį kūną 8 m, 
tai padarome 5 kg X 8 m = 40 kgm (kilogrametrų) darbą“. 


„Vadinasi, jei 1000 kg svorio autas nuvažiuoja 100 m ke- 
lio, tai jo motoras turi padaryti 100000 kgm darbą?“ skaičia- 
vo Algis. 

„Bet Algi! Tu šiandien galvoji visai nelogiškai! Jei autas 
sveria 1000 kg, tai dar nereiškia, kad jo motoras turi turėti 
1000 kg jėgą! Motoras auto nekelia, tariant, neveikia prieš 
žemės trauką, jis teturi nugalėti trintį! O jei jis, be to, dar 
važiuoja įkalne, tai jis turi dar veikti prieš tą jėgą, dėl kurios 
autas rieda žemyn. Bet tos abi jėgos, drauge paimtos, niekuo- 
met neprilygsta visam auto svoriui! Kitaip būtų vis viena: ar 
autą stumtume gatve, ar ji neštume! Tik jei aš kokį daiktą 
keliu stačiai aukštyn, tai aš privalau turėti jėgos, lygios jo svo- 
riui. Ir tik tuo atveju būtų teisinga pasakyti, kad dar- 
bas yra sandauga daikto svorio iš keliamojo aukščio. Stumda- 
mi ar važiuodami mes vartojame žymiai mažesnę jėgą“. 

„Kurią gi jėgą mes maždaug vartojame, važiuodami au- 
tu?“ teiravosi Algis. 

„Tai pareina nuo daugelio aplinkybių: nuo kelio gerumo, 
nuo auto ašių įrengimo, nuo padangų, tepimo ir kitų. Daug 
neapsiriksime, jei visą trintį laikysime esant lygią maždaug 
1/10 svorio. Taigi 1000 kg svorio autui 100 m kelyje reikės maž- 
daug 100 kg jėgos ir 10000 kgm darbo“. 

„O kas tai yra 1 AJ?“ 

„Tau tatai tuoj paaiškės! Važiuokime vėl savo autais į 
kokio nors kalno patį viršų. Sakysime, tu važiuoji truputį lėčiau 
ir užtrunki keturias minutes, o aš užvažiuoju per tris minutes. 
Būdami viršuj, galime sakyti, jog abu padarėme tą patį darbą, 
nes vienodais autais užvažiavome į tą patį kalną. Ir vis dėlto 
pirmenybė priklausytų mano autui! O kodėl?“ 

„Nes tu greičiau užvažiavai!“ 

„Dabar matai: savo jėgos ir darbo sąvokas dar turime pa- 
pildyti nauja sąvoka. Yra sakoma: mašina turi juo didesnę 
galią (arba: mašina yra juo galingesnė), juo ji daugiau dar- 

bo padaro per sekundę. Čia esame pasiekę savo tikslą: ma- 
šina, kuri kas sekundę padaro 75 kgm darbo, turi vienos ark- 
lio jėgos galią“. 

„Vadinasi, 10 AJ reiškia kiekvieną sekundę po 750 kgm 
darbo?“ norėjo pasitikrinti Algis. 

„Teisingai!“ patvirtino Ignas. „Mes neseniai apskaičiavo- 
me, kad autas 100 m kelyje galėjo atlikti 10000 kgm darbo. 
Tuos 100 m autu galėjom važiuoti kokias 10 sekundžių (greitis 
36 km per valandą). Taigi šiuo atveju autas kas sekundę at- 
liktų po 1000 kgm darbo. Kadangi 75 kgm per sekundę sudaro 
1 AJ, tai 1000:75=13,833 AJ“. 

Čia Algiui kilo įdomus klausimas: 

„Kiek AJ gali turėti žmogus?“ 

„Tai pareina nuo jo darbo!“ atsakė Ignas. Imkime lengvą 
pavyzdį. Sakysim, žmogus lipa į kalną! Jis sveria 75 kg ir per 
3 val. įlipa į 1000 m aukštumo kalną. Pagal auksinę mechani- 
kos taisyklę, žmogus palengvina sau lipimą ilgesniu keliu, ta- 
čiau skaičiuodami galime tarti žmogų lipus stačiai aukštyn. 
Jo atliktasis darbas šiuo atveju lygus jo svoriui, padaugintam 
iš aukščio, vadinasi, 75000 kgm per 3 val. Tai sudaro per 1 se- 
kundę 10800-ąją dalį, taigi 750/108 kgm. 75 kgm per sekundę 
sudaro 1 AJ. Taigi 750/108 kgm padaliję iš 75, gauname AJ 
skaičių. Apvaliais skaičiais tatai sudaro */10 AJ. 


Ir taip, mielas Algi, esame baigę kietų kūnų mechaniką, o 
kitą kartą pereisime prie skysčių“. 


„Kodėl sakai pereisime, o ne pradėsime?“ paklausė Algis. 


„Mes pirmiausia susipažinsime su vienu dalyku, kuris yra 
labai reikšmingas ne tik skysčiams, bet ir tiems patiems kie- 
tiems kūnams“. 

B. SKYSČIŲ MECHANIKA. 
19 skyrius. 
Apie pėsčius ir slidininkus, o taip pat apie raketes. 


Žinoma, vėl turėjo praslinkti nemaža laiko, ligi Algis visa 
įsisąmonino, ką buvo girdėjęs paskutinėse paskaitose. Ignas 
buvo griežtas brolis ir mokytojas. Tik įsitikinęs, kad Algis iš 
tikrųjų gerokai mokėjo iš viso to, ką buvo aiškinęs, jis sutiko 
toliau aiškinti. 

„Tegu vėl bus žiema“, jis pradėjo, „įsivaizduok gerai pris- 
nigtą kelią! Du vienodo svorio vyrai keliauja šalimais. Vienas | 
pėsčias, o antras ant slidžių. Kuriam sunkesnis kelias?“ „Žino- 
ma, pėsčiam!“ „O kodėl?“ „Nes jis giliau sminga sniegan!“ 

„Teisingai! Bet kodėl jis giliau sminga? Aš gi sakiau, kad 
abu vyrai yra vienodo svorio!“ 

„Jei slidininkas smigtų taip pat, kaip pėsčias, tai jis tu- 
rėtų suspausti daug daugiau sniego, nes jo slidės dengia daug 
didesnį sniego plotą nekaip pėsčiojo pėdos“. 

„Visai teisingai, Algi! Dabar mums reikia tik, kaip ir 
anksčiau, tą patį pasakyti žymiai griežčiau ir aiškiau, kaip ta- 
tai įprasta fizikoje. Taigi matome: jei jėga spaudžia kokią at- 
ramą, tai svarbu yra ne tik jėgos dydis, bet taip pat ir spau- 
džiamasis plotas. Tam reikalui vartojame naują dydį, būtent, 
„slėgimą“. Slėgimu vadiname tą spaudžiamąją jėgą, kuri ten- 
ka vienam kvadratiniam centimetrui ploto. Jei 20 kg lygiai 
spaudžia 5 cm? plotą, tai kiekvienam kvadratiniam centi- 
metrui tenka tik 4 kg. Kadangi 1 kg slėgimas 1 cm“ yra ly- 
gus atmosferos slėgimui, tai 20 kg : 5 cm? = 4 kg/cm? slėgi- 
mas prilygsta 4 atmosferų slėgimui, trumpai dar taip rašo- 
mam: 4at, 

Abu vyrai, kaip sakyta, yra vienodo svorio, pvz., po 80 kg. 
Jei pėsčiojo svoris pasiskirsto vienoje pėdoje, kurios plotas 
apie 200 cm?, tai slėgimas bus 0,4 kg, arba 0,4 atmosferų. Tuo 
tarpu slidininko spaudžiamasis plotas yra bent dešimteriopas, 
taigi jo slėgimas sniego bus dešimt kartų mažesnis, t. y., 
0,04 atm. 

Vadinasi, norėdami kurios nors jėgos slėgimą sumažinti, tu- 
rime jį išplėsti į didesnį plotą. Dėl tos priežasties, eidami gel- 
bėti ledan įlūžusio žmogaus, turime arti eketės išsitiesti, kad 
patys neįlūžtume, kad savo slėgimą sumažintume. Dėl tos pa- 
čios priežasties aukštiems pastatams mūrijami platesni pama- 
tai. Antra vertus, slėgimą galima labai padidinti, labai sumaži- 
nus slegiamąjį plotą. Dėl to ir nusmailintas baslys, palyginti, 
lengvai lenda į žemę, kai nesmailinto ta pačia jėga jon neįva- 
rome. 

„Ką bendra tatai turi su skysčiais?“ paklausė Algis. 

„Palauk akimirką! Aš jau žadėjau tave supažindinti su 
sąvoka, kuri mus perves iš kietų į skystus kūnus. Toji sąvoka 
ir yra slėgimas. Mat, skysčiai taip pat slegia. Tik tarp kie- 
tų kūnų ir skysčių slėgimo yra tam tikras skirtumas. Imkime 
pavyzdį! Tegu turime du plono stiklo stiklinius indus, konser- 
vų dėžutės pavidalo, bet be viršelio. Į vieną įdedame medinę 
ripką, kuri kaip tik telpa indan. Antran indan įpilame van- 


ý stūmoklis 4 
U4 AM 
LL LL iu 


| asis | 


Pav. 24. 


= dens (pav. 24). Dabar įkiškime į indus tinkamus guminius 
kamščius ir juos smarkiai paspauskime. Kas atsitiks?“ 

„Indai suskils. Jie gi buvo plono stiklo!“ 

„Be abejo, tačiau skilimas nebus vienodas! Stiklo su me- 
džiu ištruks tik. dugnas, ir medis iškris. Tuo tarpu stiklas su 
vandeniu visas subyrės: ir dugnas, ir šonai: vienos šukės be- 
liks. Priežastis yra ši: kai kietas kūnas slegiamas, tai slėgimą 
jaučia tik toji medžiaga, kuri guli po kietu daiktu, o jei sle- 
giamas sandariai uždarytas skystis, tai slėgimas jaučiamas į 
visas puses: ne tik į apačią, bet ir į šonus. Jei konservų dėžu- 
tėje išdurtum mažų skylučių ir jon įpiltą vandenį smarkiai 
paspaustum, tai pamatytum vandenį švirkščiant į visas puses, 

dargi ir į viršų, jei dangtis nevisas būtų išimtas ir jei dangty- 
je būtų skylučių. Taigi skystis slegiamas ne tik į apačią, bet ir į 
šonus ir net į viršų! Griežtai kalbant, slėgimas skystyje jau- 
čiamas visur ten, kur skystis siekia indo sieneles ir jas spaudžia 
statmenine linkme. Jei stačiakampainiam inde spausime van- 
denį, tai dugnas bus slegiamas iš viršaus į apačią, šonai — į 
šalis, o viršus — iš apačios į viršų (pav. 25). O indo sienelės turi 
lygia jėga spausti priešinga linkme. Tai priešslėgis! Dabar 
gali suprasti, kuriam reikalui mes taip pabrėžėme priešjėgės 
sąvoką. Ji mums tinka ir dabar: priešslėgis yra priešjėgė vie- 
nam kvadratiniam centimetrui ploto. 

„Ar pasitaiko kur ir praktikoje skysčių slėgimai?“ 

„Ir kaip dar! Jais remiasi ištisos technikos sritys! Mes | 
tuoj apie tai dar pakalbėsime. O tuo tarpu štai vienas visiškai 
modernus slėgimo pritaikymas, tiek modernus, kad dar tebėra 
pirmųjų bandymų stadijoj. Tai, būtent, moderniausias lėktu- 
vas, kuris mus, gal būt, netrukus per dvejetą valandų nuneš 
į Ameriką ir kuriuo gal ryšimės skristi mėnulin! Tas prietai- 
sas vadinamas. ..?“ 

„Raketė!“ Apie ją Algis buvo girdėjęs ir skaitęs. Tačiau 
koks tas prietaisas, kaip jis veikia, jis dar nežinojo. Tik viena 
jam buvo aišku: raketė negalėjo būti kas nors panašaus į cepeli- 
ną ar paprastą lėktuvą. Nes ir vienas ir antras gali skristi 
tiktai ore, o tarp žemės ir mėnulio oro nėra. Pagautas smalsu- 
mo, jis net truputį arčiau pasislinko prie Igno. 

Ignas pradėjo aiškinti: „Įsivaizduokime vežimą, kuriame 
yra vandens rezervuaras. Vanduo tebūnie suspaustas, pvz., ` 
kad ir slegiant kamštį iš viršaus. Žiūrėk, brėžiu, kad būtų su- 
prantamiau (pav. 26). Rezervuare, žinoma, neturi būti oro. 
Jei rezervuaras iš visų pusių yra sandariai uždarytas, tai slė- 
gimas lygiai jaučiamas visose jo sienose. Jėgos, veikiančios į 
priešingas puses, laikosi pusiausvyros, nes jos lygios ir tik prie- 
šingos linkmės. 

Dabar dešinėje sienoje pradurkime skyles. Atitinkamas 
prieš skylę slėgimas D kairėje nebeturi savo priešslėgio deši- 
nėje, kur pro skylę teka vanduo. Į rezervuarą veikia, be dauge- 
lio išsilyginančių slėgimų, dar ir kairinis šoninis slėgimas, ku- 
ris neturi sau atitinkamo slėgimo dešinėje. Jei tas slėgimas 

bus pakankamas, vežimas ims slinkti kairėn. Taigi matome: jei 
vanduo teka dešinėn, tai vežimas važiuoja kairėn. Labiausiai 
reikia pabrėžti tai, kad čia judėjimas atsiranda dėl neišlyginto 
vidaus slėgimo vežime, o ne dėl „stūmimosi“ vandens srovės į 
orą. 


“— 
beleiviai vanduo) 


=b 
«7— vanduo 
Pav. 26. Pav. 28. 


Lygiai taip pat veikia ir raketė! Vietoj vandens joje var- 
tojamos dujos, kurios, tiesa, lengvesnės, bet užtat veržiasi pro 
skylę milžinišku greičiu. Tam tikslui vartojamos medžiagos, 
kurios, panašiai kaip benzinas, sprogsta, tariant, žaibiškai su- 
dega. Drauge dujos, kaip jau žinome, nepaprastai išsiplečia ir 
sukelia milžinišką slėgimą.  Užpakaly išsiverždamos iš rake- 
tės, jos nesprogdina. Bet neišlygintas slėgimas į priešingąją 
pusę yra toks didelis, kad visa raketė taip pat lekia milžinišku 
greičiu. Praktiškai jau yra pasisekę pagaminti raketinių autų 
ir bėgiais riedančių vežimų. Dėl užpakaly išsiveržiančių degan- 
čių dujų toks vežimas netinka gatvei. Kai žmonės ras būdų 
tokias raketes tinkamai paleisti ir su jomis nusileisti, tai nebe- 
reikės ilgai laukti raketinio susisiekimo tarp Europos ir Ame- 
rikos. Iš fizikos požiūrio tatai yra galimas daiktas. Techniškai 
tas reikalas, trūkstant tinkamos degamosios medžiagos ir lė- 
šų gausiems bandymams, tebėra dar neįvykdytas, jei neminė- 
sime kelių pusėtinai pavykusių bandymų“. 

„Ir su tokia rakete galėtume skristi į mėnulį ?“ 

„Į tai reikia atsakyti, kad fiziko požiūriu tokia kelionė yra 
galima. Dažnai girdimas priekaištas, kad raketė negalėsianti 
lėkti beorėj erdvėj, kur nėra oro raketės dujoms atsispirti, yra 
nepagrįstas; tai aš tau jau aiškinau. Klausimai, kurie mums 
ypač rūpi, yra šie: ar galime pastatyti raketę, kuriai už- 

Ar galima 
kelionė į 
mėnulį. 


Darželio 
Taistytuvai. . 


tektų varomosios jėgos ištrūkti iš žemės traukos srities! 
Jei taip, ar žmogus tokią kelionę pakeltų? Jei žmogus pa- 
jėgtų perskristi erdvę tarp žemės ir mėnulio, tai kaip jis 
ant mėnulio nusileistų? Kaip jis pajėgtų pakilti kelionei 
atgal? Ar galėtų raketė pasiimti tiek varomosios medžiagos, 
kad jos užtektų ir grįžti? Kuriuo būdu galėtume sulaikyti ra- 
ketę, besiartinant jai prie mėnulio ir paskiau prie žemės, kad 
ji nežmonišku greičiu nenukristų? Tie ir kiti techniškai neiš- 
spręsti klausimai mums neleidžia net apytikriai numatyti, ka- 
da galėtų kas bandyti leistis kelionėn į mėnulį. Gal niekuomet 
niekas ir nebandys? Kad ant mėnulio nėra oro, tatai mes tik- 
rai žinome. Taip pat nėra nei vandens, nei augalų, nei gyvulių. 
Tenai gyvybė negalima. Geriausiu atveju galėtų ten trumpai 
pagyventi koks tyrinėtojas, apsirūpinęs deguonies ir kitais 
aparatais. Bet greitai jis turėtų vėl išvykti iš nesvetingo mė- 
nulio. Tačiau, aš dar kartą pabrėžiu, iš fizikos pusės nėra kliū- 
čių raketiniams judomiems prietaisams, taigi ir kelionei nors 
ir į patį mėnulį!“ 

Algis užsisvajojo. Ot, kad jis galėtų sulaukti dar tų laikų! 
Bet Ignas netrukus grąžino Algi į realybę. 


„Beje, mielas Algi, truputį „raketinio principo“ gali tu 
pamatyti mieste kokiame darželyje. O gal jau ir esi matęs van- 
dens laistytuvą, kuris pats sukasi ir apie save laisto žemę?“ 


„Mačiau sodininkystėj“. 


„Na, matai. Šitie vandens suktuvai sukasi varomi tos pa- 
čios jėgos, kuri turėtų varyti ir mūsų raketę. Tik laistytuve 
teka vanduo ir tuo būdu slegia vamzdį į priešingą pusę. Ka- 
dangi laistytuvo ištekamasis vamzdis pritaisytas sukamai ant 
vandens tiekiamojo stiebo, tai jis ir sukasi priešinga vandens 
tekėjimui linkme (pav. 28). Mano piešinys vaizduoja tokį lais- 
tytuvą iš viršaus be vandens tiekiamojo vamzdžio ir įtaisymo, 
kad vanduo bėgtų į laistomuosius vamzdžius. Na, dabar jau 
esame pasiekę pačius skysčius ir daugiau apie juos pakalbėsime 
kitą kartą“, 

20 skyrius. 


Kodėl negalime panerti povandeniniais laivais ligi giliausių 
jūrų dugno? 


„Šiandien kalbėsime apie tolesnius skysčių spaudimo reiš- 
kinius“, — pradėjo Ignas savo eilinį brolio mokymą. „Tu, ti- 
kiuosi, tebežinai, ką suprantame slėgimo žodžiu?“ 

„Taip“, atsakė Algis, „slėgimas yra 1 cm? tenkanti spau- 
dimo jėga“. 

„Kokiais dydžiais matuojamas slėgimas?“ 

„Atmosferomis! Pvz., turime trijų atmosferų slėgimą, jei 
kiekvienam cm? tenka 3 kg jėga.“ 

„Teisingai! Šia proga tau dar pridursiu, kad visą žemę 
supantį oro sluoksnį esame įpratę dalyti į dvi dalis: 15000 m 
aukščio apatinę, troposfera vadinamą, ir viršutinę, arba stra- 
tosferą. Taigi slėgimą matuojame atmosferomis. Kalbėdami 
apie skysčių slėgimą, ligi šiol mes turėjome galvoje išorinį slė- 
gimą kamščio ar kurio prietaiso pagalba. Bet iš šalies retai 
tenka skystis spausti. Dažniau vandeny ir kituose skysčiuose 
turime reikalo su savu paties skysčio slėgimu, būtent, viršuti- 
niai skysčių sluoksniai slegia apatinius. Skystis yra sunkus, 
todėl viršutiniai sluoksniai negali neslėgti apatinių. Įsivaizduok 
vandeny gulsčią 1 cm? ploto paviršių — ant jo guli visas vir- 
šum jo esąs vandens sluoksnis! Tu gali lengvai apskaičiuoti: 
jei virš to paviršiaus būtų 1 cm storumo vandens sluoksnis, 
tai ties tuo kvadratiniu cm gulėtų 1 kubinis cm vandens ir jis 
svertų. ..?“ 

„Vieną gramą“, pridūrė Algis. 

„O kiek cm? turėtume sudėti vieną ant kito, kad gautume 
1 kg ant vieno kvadratinio centimetro?“ „Žinoma, tūkstantį!“ 
„Ir kokio aukštumo būtų toks vandens stulpas?“ ,„Tūkstantį 
cm, arba 10 m!“ (Pav. 29). „Gerai! Vadinasi, 10 m gilumoj ant 
kiekvieno cm? guli kaip tik 1 kg vandens. Taigi 10 m gilumoj 
yra 1 atmosferos slėgimas! Dvigubai giliau bus ir slėgimas dvi- 
gubai didesnis ir t.t. Taigi mes randame: vandeny kas dešimt 
metrų slėgimas susidaro po 1 atmosferą! Ir visur, kaip jau ži- 


5. Fizika be formulių 65 


Slėgimas 
vandenyje. 


E „ių 


Ir 10000 m 
gelmėje. 


nome, slėgimas veikia ne tik stačiai žemyn, tačiau į visas puses 
bet kurios skysčio vietos! Jei mes, pvz., panardinsime kamuo- 
li 30 m gilumoj, tai kiekvieną jo paviršiaus cm? slėgs 3 kg jė- 
ga statmeniškai į paviršių. Kamuolys bus spaudžiamas ne tik 
iš viršaus, bet ir iš šonų ir net iš apačios į viršų! (Pav. 30). Jei 
kamuolys nebus pakankamai tvirtas, tai vanduo jį suspaus, ir 


Pav.29. i Pav. 50 


jis sugniuš. 2 m skersmens kamuolys turi apie 12 m? = 


- 120000 cm? paviršiaus. 1000 m gilumoj slėgimas lygus 100 atm, 


arba 100 kg kiekvienam cm?. Taigi iš viso šioje gelmėje mūsų 
2 m skersmens kamuolys būtų slegiamas 120000 kg X 100 = 
12000 tonų = prekių traukinio 5000 m ilgio svoriui. 

Dabar gali matyti, kodėl povandeninis laivas negali pa- 
nerti į bet kurį gilumą: juo giliau jis paneria, juo didesnis 
būna slėgimas, o perdidelio slėgimo laivas gali ir npataliyi, 
— jis gali sugniužti“. 


Čia Algis suabejojo: 


„Tai kaip gali tokiame neapsakomame slėgime gyventi jū- | 


rų gelmių žuvys?“ 

„Labai paprastai! Jų kūnai yra pritaikyti prie tokio slė- 
gimo! Jų vidus turi tokį pat priešslėgį, taip, kad žuvų oda vi- 
siškai nė nejaučia to slėgimo. Jei tokią žuvį ištraukiame į van- 
dens paviršių, tai ji netenka išorinio slėgimo, o vidinis pasilie- 
ka, ir dėl to žuvis tiesiog sprogsta. 

Kokio neapsakomo didumo yra tas slėgimas didžiausiose 
vandenyno gelmėse, mes negalime nė įsivaizduoti. 10000 m gel- 
mėje — o tokių iš tikrųjų yra! — slegia 1000 atmosferų. Jei ten 
pamėgintum iššauti iš revolverio — negalėtum: kulka ne- 
išlėktų iš vamzdžio! Vandens spaudimas jos neišleistų. Tačiau 

revolverio vamzdis nesutrūktų, nes vanduo slėgtų jį iš oro ir iš 
vidaus. 

O dabar svarbiausias dalykas: šis su gilumu vis didėjąs, į 
visas puses veikiąs, slėgimas sudaro pamatą visai technikos 
sričiai, būtent, laivybai. Apie ją dar šiandie, po trumpos per- 
traukos, aš tau daugiau papasakosiu!“ 


21 skyrius. 
Archimedo dėsnis. + 


„Įsivaizduok“, pradėjo Ignas, „dvi vienodas plokštumas, 
pvz., dviejų kubų viršelius, panertus nevienon gilumon. Kadan- 
gi įvairiose gilumose yra ir slėgimas įvairus, tai viršeliai, ne- 
žiūrint savo vienodo didumo, bus nelygių jėgų slegiami. Jėga, 
kuri veikia plokštumą AB, yra lygi svoriui vandens, esančio 
viršum AB. Lygiai taip pat plokštumą CD veikia jėga, kuri 
lygi svoriui vandens, esančio ant CD (pav. 31). 


šoniniai slėgimai lygūs 


Pav. 34. Fov- 32. 


Dabar CD tebūnie ne viršelis antrojo kubo, bet pirmojo, 
to paties, kurio viršelis yra AB, dugnas. Mes jau žinome, kad 
vanduo slegia statmeniškai kiekvieną plokštumą, ar ji bus vir- 
šelis, ar dugnas — vis tiek. Taigi CD slegia vanduo aukštyn! 

Čia prašau dėmesio: į viršelį veikia jėga vandens, esančio 
virš AB, tuo tarpu CD spaudžia tas vandens sluoksnis, kuris 
pav. 31 buvo ant CD! Tat matyti, kad abi jėgos nelygios: apa- 
tinė yra didesnė už viršutinę, ir skirtumas lygus svoriui van- 
dens, buvusio tarp dugno CD ir viršelio AB (pav. 32), kur da- 

Slėgimas į 
panerius 
kūnus. 


Skysčio 
keliamoji 
jėga. 


bar yra kubas. Tuo būdu nustatome vieną svarbiausių fizikos 
dėsnių, kurį aptiko dar gilioje senovėje graikas Archimedas ir 
kuris dėl to tebevadinamas Archimedo dėsniu, būtent: paner- 
tas skystyje kūnas iš apačios yra spaudžiamas jėgos, lygios 
svoriui skysčio, kurį kūnas savimi išspaudžia. 

Vadinasi, jei 30 cm? kūnas yra panertas į vandenį, tai jis 


keliamas aukštyn jėgos, lygios 30 cm? vandens svoriui, arba 


Plaukiantieji 
kūnai. 


Skęstantieji 
kūnai. 


Laivai 
vaiduokliai. 


30 gramų“. 

„Tat kūnas keliamas 30 gramų jėgos?“ norėjo pasitikrinti 
Algis. f ; 
„Tiksliau kalbant“, atsakė Ignas, „reikia neužmiršti, kad 
kūnas visą laiką bus veikiamas dar ir kitos jėgos, būtent, že- 
mės traukos; taigi kūno svoris trauks jį žemyn, o 30 gramų 
vandens keliamoji jėga — aukštyn. Kuri iš tų jėgų bus stip- 
resnė, toji ir nusvers. Jei kūno svoris bus didesnis, nekaip toji 
vandens keliamoji jėga, tai kūnas skęs. Jei abi jėgos bus ly- 
gios, tai kūnas plūduriuos. Žuvys, pvz., plūduriuoja: jos bet ku- 
rioje gelmėje nei skęsta, nei kyla viršun. Tik pelekų pagalba 
jos gali plaukti pirmyn, nerti gilyn ar kilti vandens paviršiun. 
Jei, pagaliau, kūno svoris bus mažesnis už vandens keliamąją 
jėgą, tai kūnas neišsilaikys panertas, bet bus iškeltas vandens 
paviršiun ir čia plauks. Kūnas bus tiek iškilęs virš vandens, 
kad abi jį veikiančios jėgos susilygintų, taigi, kad kūno svoris 
būtų lygus išspausto vandens svoriui. O šiuo atveju nebe visas 
kūnas savimi išspaus vandenį, bet tik toji jo dalis, kuri pasi- 
liks įgrimzdusi vandeny“. 

Algis kurį laiką visa pergalvojo. „Vadinasi, plaukimas, 
plūduriavimas ir skendimas“, kartojo jis mintyse. Paskui jis 
panoro dar kai ko paklausti: 

„Pirmiausia klausiu apie skendimą. Jei kūnas sunkesnis 
už vandens keliamąją jėgą, tai jis skęsta. Tačiau ar skęsta jis 
ligi dugno, pvz., net vandenyne, kur pasitaiko gelmių ligi 
10000 m? Aš kažkur esu girdėjęs, kad paskendę laivai tam 
tikroje gelmėje plūduriuoja“. 

„Žinau, galima apie tai rasti ir kai kuriose knygose ra- 
šant. Bet tai neteisybė! Kūno svoris vandeny pasilieka kaip | 
buvęs; išspausto vandens kiekis taip pat yra tas pats, ir viršu- 
tiniuose, ir giliuose sluoksniuose. Išspausto vandens svoris 

taip pat, gali sakyti, nesikeičia, nes vanduo nepasiduoda su- 
spaudžiamas. Kitas dalykas, jei nuskendęs kūnas, kaip, pvz., 
lavonas, ima gesti, ir atsiranda kūną išpučiančiųjų dujų; tokiu 
atveju vandens keliamoji jėga gali padidėti ir toks kūnas gali 
iš dugno iškilti. Tačiau negyvos medžiagos kūnai, kurių lygi- 
namasis svoris didesnis už vandens svorį, skęsta ligi dugno ir 
ten pasilieka gulėti“. 

„Tada“, tęsė Algis savo abejones, „norėčiau žinoti, kuriuo 
būdu žuvis išlygina savo svorį su vandeniu. Juk ji, prarijusi 
maisto, pasidaro sunkesnė!“ 

„Tiesa, bet žuvis viduj turi oru pripildytą „plaukiamąją 
pūslę“, kurią ji gali daugiau ar mažiau suspausti. Žuvis pūslės 
didumą reguliuoja visai automatiškai ir tuo būdu be vargo plū- 
duriuoja“. 

„O kaip reguliuojami povandeniniai laivai?“ — toliau ty- 
rė Algis. 

Povandeninis laivas turi milžiniškus rezervuarus, vadina- 
muosius neriamuosius tankus, kurie pripildomi vandens ar 
oro. Prileidus tankus vandens, laivas grimsta net ligi dugno, 
jei nepergilu. Dažniausiai povandeninis laivas laikosi apie 30 m 
gilumoj ir motorų varomas plaukioja.  Panėrus ligi 30 m, į 
tankus įleidžiama tiek oro, kad laivas svertų lygiai tiek, kiek 
sveria išspaustasis vanduo. Tuo metu vidutinis laivo lygina- 
masis svoris ir vandens lyginamasis svoris susilygina. Taigi 
kūnas plūduriuoja vandeny, jei jo vidutinis lyginamasis svoris 
yra kaip tik lygus 1. Grįždami vėl į povandeninį laivą, 
turime dar pridurti, kad jis gali judėti įvairiomis linkmėmis ir 
vairuojamas, varant motorams. Norėdamas visai iškilti į pa- 
viršių, laivas išvaro visą vandenį, įleisdamas į tankus iš butelių 
suspausto oro. Vanduo išteka pro apačią, o oras, tarsi didžiu- 
lis burbulas, laikosi viršum tankų vandens“. 


„Ir plaukti, vadinasi, gali kūnas tiktai tada, kai jo lygi- 
namasis svoris mažesnis už skysčio, pvz., už vandens?“ „Be 
abejo! Vandeniui vienetas yra riba! Kas sunkesnis, tas skęs- 
ta; kas lengvesnis, tas plaukia. Tr kas atsitiktinai kaip tik lygu 
vienam, tas plūduriuoja. Taip, mielas Algi, šiuo baigiame vieną 
. Svarbų fizikos skyrių“. j 

Plūduriuo- 
jantbieji 


kūnai. 


Apie 
povande- 
ninius 
laivus. 


22 ii 


Įvairaus 
pavidalo 
kūnų varža. 


Verpetai 


22 skyrius. 
Kodėl srovės linijų formos? 


Vėl atėjo Algis pas Igną, prašydamas tęsti fizikos kurso. 

„Gerai“, sutiko Ignas, „mes tuojau galime prikabinti prie 
skysčių mechanikos vieną modernią temą anksčiau, negu pra- 
dėsime kalbą apie skysčius. Kalbėsime apie srovės linijų for- 
mas, kai kieno vadinamas dinaminėmis. Kurie, pvz., vežimai 
dirbdinami tos vadinamosios srovės linijų formos?“ 

„Kai norima, kad oro pasipriešinimas būtų ko mažiau- 
sias ir vežimo greitis ko didžiausias!“ Tatai mūsų Algiui bu- 
vo jau žinomas dalykas. Jis žinojo ne vieną lenktyninių auto- 
mobilių firmą, kuri išleidžia automobilius ypatingo dinaminio 
pavidalo. 

„Visai teisingai! Todėl patyrinėsime, kodėl, būtent, srovės 
linijų forma šiuo atveju taip tinkama. Tam reikalui pagalvoki- 
me apie tokį bandymą: 

Į vienodai tekančią vandens srovę įstatykime įvairaus pa- 
vidalo daiktų ir įsitikinkime, kokios jėgos reikės tiems kū- 
nams išlaikyti, kad srovė jų nenusineštų. Išbandysime įvairių 


> <24006 


Pav. 33. 


apvalių to paties skersmens kūnų (pav. 33) pasipriešinimą sro- 
vei. Randame: jei, pvz., viena puse apvaliam, kita — plokš- - 
čiam daiktui (1) išlaikyti bus reikalinga 700 g jėga, tai to pa- 
ties skersmens ripkai tereikės 570 g, kamuoliui — 242 g, pus- 
kamuoliui, atsuktam apvalia puse į srovę (2) — 215 g, kulkos 
pavidalo kūnui smaigaliu priešais (3) — tik 93 g ir, pagaliau, 
„srovės linijų“ kūnui (4) tik 60 g. Kad reikalinga nelygi jėga, 
priežastis glūdi verpetuose, kurie susidaro kūno užpakaly ir 
kurie stačiai traukte traukia juos atgal. Panašius verpetus ma- 

tome susidarant ir gale paskutinio traukinio vagono, kur su- 
kyla debesys dulkių ir popiergalių (pav. 34) Srovės linijų for- 
ma dėl to ir yra patogiausia, kad ji mažiausiai tesukelia ver- 
petų, o jei greitis nedidelis, tai ir visai nesukelia. 

Yra vis tiek, ar panertas kūnas stovi tekančiame vandeny, 
ar kūnas juda ir vanduo teka. Pirmąjį atvejį gali matyti, žiūrė- 
damas ties atrama nuo tilto į vandenį, o antrąjį — iš garlaivio 
į jūros, ežero arba ir upės vandenį. Reikšmingas tėra greitis, 
kuriuo slenka kūnas ir skystis vienas į antrą. Jei greitis labai 
mažas, tai verpetų iš viso nesusidaro. Greičiui didėjant, ima 
rastis verpetų; jų skaičius ir stiprumas pareina nuo kūnų 
formos. O mes ką tik aptikome: tinkamiausia forma yra sro- 
vės linijų forma, nes šiuo atveju mažiausia tesusidaro verpe- 
w 

Dar vienas „sunkumas“ gulėjo Algiui ant širdies. 

„Lenktynių automobiliai važiuoja ne vandeniu, tai kuriems 
galams jie dirbdinami srovės linijų pavidalo?“ paklausė jis. 
„Klausi ne be reikalo!“ — atsakė Ignas. ,,Užbėgdamas už 
akių, tuoj tau pasakysiu: kūnų judėjimams dujose tinka tie 
patys dėsniai, kaip ir skysčiuose. Ir dujose susidaro verpetai, 
arba sūkuriai, ir tenai tinkamiausia judančio kūno forma yra 
srovės linijų forma. Tuo, kaip matai, Algi, mes jau ir prade- 
dame kalbėti apie dujas, kurios ir sudarys artimiausių mūsų 
dviejų pasikalbėjimų temą. Taigi ligi kito karto.“ 


C. DUJŲ MECHANIKA. 
23 skyrius. 


Šis tas apie oro slėgimą. 


„Kaip manai, kiek galėtų sverti šio kambario oras?“ pa- 
klausė Ignas, pradėdamas savo kitą „paskaitą“. 
„Oras?“ nustebo Algis. „Argi oras iš viso ką sveria?“ 

Srovės linijų 
forma. 


Oras sveria. 


Molekulių 
šokis. 


„Žinoma! Juk oras yra kūnas! Tik prisimink, kaip sunku 
eiti prieš audrą, kaip reikia spirtis, kad ji tavęs neparblokštų! 
Jeigu tas pats oras turi jėgos malūnų sparnams sukti ir burlai- 
vius per jūras varyti, tai jis nėra „niekas“. Mes tik oro nema- | 
tome, ir, jei jis nepučia, taip pat nė nejaučiame vien dėl to, 
kad prie oro esame nuo pat mažens pripratę. Bet iš tikrųjų 
oras yra taip pat kūnas, kaip ir kiekviena kita medžiaga, o jo 
specifinis svoris yra apie 0,0012. Tatai reiškia, kad, apytikriai 
kalbant, oro litras sveria 1 g. Dabar paskaičiuokime kambario 
tūrį: 4 m ilgio, 3 m pločio ir 3 m aukščio. Tatai duoda 36 m, 
arba 36000 litrų. Taigi šio kambario oras sveria 36000 g, arba 
36 kg su viršum. Tai tikrai nemažas svoris! Savaime supran- 
tama, kad tas svoris gula ant grindų!“ 

„Vadinasi, su oru tas pats, kaip ir su vandeniu?“ pasitik- 
rino Algis. 

„Aiškus dalykas! Visas skirtumas, gali sakyti, yra tas, 
kad dujų molekulės yra daug palaidesnės, tikriau sakant, tiek 
palaidos, kad jos visą laiką laisvai juda, vien tik tarp savęs te- 
susidurdamos, į kambario ar indo sienas tesusidauždamos ir 
kaip sviediniai nuo jų atšokdamos. Kadangi dujos labai retos, 
tai jas galima ir žymiai suslėgti ir dar daugiau praretinti; tuo 
tarpu kietų ir skystų medžiagų, gali sakyti, nei žymiai suspaus- 
ti, nei praskiesti negalima. Kokiu greičiu laksto dujų molekulės, 
tu, gal būt, galėtum apytikriai patirti, jei atsuktum uždaro in- 


Pav. 35, 


do, kuriame yra kvapių dujų, laiduką, o pats atsistotum vienoj 
tolimesnių kerčių ir stebėtum, po kiek sekundžių užuostum 
jų kvapą. Tepraslinktų vos kelios sekundės! Turėdami I inde 
(pav. 35) kokių nors dujų ir II indą tuščią ir juos sujungę 
vamzdeliu su laiduku, galėtume stebėti, kad, atsukus laiduką, 
bematant I indo dujos lygiai pasiskirsto abiejuose induose. Tuo 
būdu sumažėjus I indo dujų kiekiui pusiau, mes sakome, kad 
jos pasidarė dvigubai retesnės“. 

„Ar visada dujos lygiai pasiskirsto po visą erdvę, kuri 
joms laisvai prieinama ?“ 

„Taip, jeigu erdvė nėra labai didelė. Taigi inde ir net kam- 
bary dujos pasiskirsto lygiai. Tik labai didelėse erdvėse pra- 
dedamas jausti ir dujų svoris. Todėl ir atmosferos dujos neišsis- 
klaido po visą plačiąją erdvę, bet iš visų pusių siaučia žemės 
paviršių“. 

„Tai vadinamasis oro slėgimas bene bus tiesiog oro sun- 
kumo pasėka?“ spėjo Algis. 

„Teisingai! „Apie dujas pasakytina tas pat, kas ir apie 
skysčius: dujose slėgimas pasiskirsto ir veikia į visas puses. 
Indo viduje slėgimas pasidaro iš nuolatinio dujų molekulių 
smoginėjimo į indo sieneles. Iš to eina, kad juo daugiau mole- 
kulių yra duotojoj erdvėj, juo smarkesnis jų bombardavimas, 
juo didesnis ir jų slėgimas. Ir priešingai: leidę dujoms išsi- 
plėsti, sumažiname jų slėgimą. O suspaudę dujas į mažesnį in- 
dą, jų slėgimą padidiname. Kaip tu jau teisingai įspėjai, at- 
mosfera slegia žemės paviršių ir visus jame esančius daiktus 
savo svoriu, savo svorio slėgimu. Apskritai sakant, atmosfe- 
ros slėgimas yra lygus 1 kg į vieną kvadratinį centimetrą. Iš 
to matai, kokia žymi jėga slegia ir mūsų pačių kūną. Vien mū- 
sų kiaušą, kurio plotas apie 250 cm?, slegia 250 kg. Tačiau to 
slėgimo mes nejaučiame, panašiai, kaip jo nejaučia gelmių žu- 
vys: mes esame pripratę prie tokio slėgimo, ir mūsų vidus 
veikia nemažesniu priešslėgiu. Labai sumažėjus tam „norma- 
liam“ slėgimui, pasijuntame dargi blogai: tatai kenkia mūsų 
sveikatai!“ $ 

„Aš dar nė karto negirdėjau, kokiais vienetais matuoja- 
mas oro slėgimas?“ paklausė Algis. 


„Atmosferomis!“ atsakė Ignas. ,,Pasikalbėk tik su bet ku- 
riuo šoferiu apie padangų slėgimą. Jis tau pasakys, kelių at- 
mosferų slėgimas turi būti priešakinėse ir kelių užpakalinėse 
padangose. Šalia atmosferų dar dažnai vartojamas posakis: 
tiek ir tiek cm ar mm gyvojo sidabro stulpo slėgimas. Jei, 
. _ pvz., pažiūrėję į barometrą, randame 750 mm slėgimą, tai ta- 
tai reiškia, kad atmosfera slegia lygiai taip pat apačioje savęs 
esamą paviršių, kaip jį slėgtų 750 mm gyvojo sidabro 
sluoksnis“. 

„Ir tas slėgimas yra vienos atmosferos slėgimas?“ 

„Apytikriai taip. Šiaip jau atmosferos slėgimas nevisur ir 
nevisuomet vienodas. Pirmiausia jis pareina nuo vietos aukščio 
virš jūros lygio, nes juo aukščiau būsime, juo plonesnį turėsi- 
me viršum savęs atmosferos sluoksnį“. 

„Ar turi apčiuopiamos reikšmės koks šimtas, antras met- 
rų?“ 

„Žemės paviršiuje slėgimas tokiame aukščio skirtume jau 
aiškiai pastebimas. Mat, atmosfera, žemės traukiama, apačio- 
je yra tirščiausia. Ir juo aukščiau, juo ji retesnė. 10000 m auk- 
štumoje nebeužtenka oro kvėpuoti, mažesnis procentas ten ir de- 
guonies. Ir slėgimo ten belieka tik vienas trečdalis to, kurį tu- 
rime jūros paviršiuje. Čia atmosfera slegia vidutiniškai taip, 
kaip 760 mm gyvojo sidabro. Todėl toks slėgimas laikomas nor- 
maliu. Pareinamai nuo oro pobūdžio, slėgimas svyruoja, kar- 
tais pakildamas keliasdešimt mm virš normalaus, o kartais vėl 
nukrisdamas.“ 

„Papasakok dar man apie oro slėgimui matuoti prietaisą, 
barometru vadinamą!“ paprašė Algis. 

„Šiais laikais dažniau daromi ne gyvojo sidabro, bet meta- 
liniai barometrai. Jie susideda 
iš tuščio, spirališkai susukto, 
metalinio vamzdelio; kintant 
oro slėgimui, kinta ir vamzdelio 
susukimas, dėl to truputį pasi- 
slenka spiralės galai. Panaudo- 
R jant ilgesnio peties svirteles, 
; galima toks spiralės galų slinki- | 
mas padaryti gražiai matomas 
tam tikroje rodyklėje, kuri su- 
kasi apvalioje, su gyvojo sidabro stulpelio parodymais sude- 
rintoje skalėje (pav. 36). 


beoriai vamzdžiai 


„Ir iš rodyklės parodymų galima numatyti būsiantį orą?“ 
„Iš dalies, taip! Mažėjąs slėgimas rodo besiartinant žemo 
slėgimo sritį, arba depresiją, kuri, paprastai, atneša lietų. Prie- 
šingai, barometro kilimas rodo besiartinant aukšto slėgimo 
sritį, kuri atneša gražų orą. Tačiau nereikia užmiršti, kad oro | 
atmainos dar pareina ir nuo kitų priežasčių: nuo vėjų stipru- 

mo, nuo vietos padėties, nuo staigių slėgimo pakitimų. Todėl 
tiksliai oras išpranašauti bent vienai dienai ir tai negalima“. 

„Ar turi ką bendra su oro slėgimu aukščio matuoklės?““ 

Algis klausdavo visokių dalykų. Tatai džiugino Igną, nes 
rodė Algio susidomėjimą, o taip pat ir tai, kad jį pajėgė su- 
prasti. Taigi, maloniai šypsodamasis, jis atsakė: 

„Aišku! Aukščio matuoklė yra ne kas kita, kaip tik baro- 
metras, tik jo skalė išrašyta skaičiais, pasakančiais ne patį 
slėgimą, o aukštį, kuriame veikia tas slėgimas!“ 

„Bet slėgimas juk keičiasi ne tik pareinamai nuo aukščio, 
bet ir nuo oro“, — pastebėjo Algis. 

„Teisingai pastebėta! Tad matai, kad aukščio matuoklė 
tik tuo atveju teisingai rodo, kai oras pastovus arba, tikriau 
sakant, kai oro slėgimas laikosi pastoviai. Be to, kiekvienas, 
kas rengiasi kilti aukštyn, nureguliuoja savo aukščio matuok- 
lę pagal esamą oro slėgimą. Mat, visa matuoklės skalė yra su- 
kama. Pakilimo vietos aukštis virš jūros lygio yra žinomas iš 
žemėlapio. Tereikia skalė taip nustatyti, kad prieš kylant ro- 
dyklė rodytų kaip tik tą aukštį. Tada aukščio matuoklės paro- 
dymai bus teisingi, ligi pasikeičia bendrasis oro slėgimas. Jei 
matuokle naudojamės kopdami į kalnus, tai jos parodymus ko- 
reguojame pagal priliptų vietų aukštį, pažymėtą žemėlapyje“. 

„Jeigu oro slėgimas yra taip panašus į vandens slėgimą, 
tai ir oras turėtų turėti keliamąją jėgą, ir ore turėtų veikti Ar- 
chimedo dėsnis?“ klausė Algis. 

„Visai teisingai! Taip ir yra! Visiškai taip, kaip vandeny: 
keliamoji jėga yra lygi išspaustojo oro svoriu! Tad vi- 
si kasdienės apyvokos daiktai oro yra daugiau ar ma- 
žiau keliami aukštyn. Jei juos, dėdami ant svarstyklių, pasve- 
riame, tai gauname ne jų tikrąjį svorį, bet oro keliamosios jė- 
gos sumažintąjį svorį. "Tikras daiktų svoris būtų gaunamas 
juos pasveriant beorėj erdvėj. Tačiau skirtumas tarp daiktų 
svorio ore ir beorėj erdvėj yra toks mažas, kad mes į jį, pa- 
prastai, visai neatsižvelgiame. Tačiau fizikas savo tiksliuose 
Svėrimuose turi atsižvelgti į tai, kiek oras kelia sveriamąjį 
daiktą, o taip pat ir į svėrimui vartojamuosius svarsčius. Oro 
keliamoji jėga nėra užmiršta ir technikos: turime cepeliną! 

Cepelinas ore plūduriuoja. Vadinasi, jis turi tiek pat sverti, 
kaip ir jo išstumtasis oras. Kadangi viena jo sudedamųjų dalių 
yra daug sunkesnė už orą, būtent, aliuminijaus griaučiai, mo- 
torai, keleivinės patalpos su negyvu ir gyvu „inventorium“, 
benzinas ir k., tai kita dalis turi būti užtat lengvesnė už orą. 
Todėl cepelinas pripildomas vandenilio arba helio“. 
` „Ar turi „taip pat ir lėktuvui reikšmės keliamoji oro jė- 
ga?“ 

„Ne, lėktuvas turi veikti su kitomis jėgomis. Apie jas dar 
pakalbėsime. Dar vieną dalyką apie oro slėgimą aš tau noriu 
pasakyti: mažėjant oro slėgimui, krinta medžiagų virimo tem- 
peratūra ir kyla tirpimo. 4000 m aukštyje, pvz., nebegalima | 
kiaušinių kietai išvirti! Mat, vanduo verda tokioj žemoj tem- 
peratūroj, jau apie 80 laipsnių, kad kiaušinio baltymas nebe- 
kietėja“. 

„O tirpimo temperatūra kyla?“ dar kartą paklausė Algis. 

„Taip, mažėjant slėgimui. O didėjant slėgimui, tirpimo 
temperatūra krinta. Pvz., smarkiai slegiant ledą, jis tirpsta 
—3° temperatūroje; jei prieš tai jis tebuvo —2°, tai suslėgtas 
tuoj virsta vandeniu. Tas ,suslėgtas tirpimas“ palengvina le- | 
dynų slinkimą kalnuose. Kalnų ledynai yra ne kokia negyva 
ledo masė, bet visą laiką pamažu žemyn slenkanti „ledo sro- 
vė“. 


24 skyrius. 
Sutirštintas, praretintas ir judantis oras. 


„Aš jau pasakojau“, — pradėjo, keliom dienom praslin- 
kus, Ignas savo naują pamoką, — „kad galima pakeisti oro 
tirštumas, orą suspaudžiant arba praretinant, ko nebuvo gali- 
ma padaryti nei su kietais, nei su skystais kūnais. Iš pirmiau 
mes jau žinome, kad kaitinamos dujos. ..?“ 

„Išsiplečia!“ pridurė Algis. 

„Teisingai! O jei jos neturi kur plėstis, tai didėja jų slė- 
gimas. Mes jau anksčiau minėjome, kad aukštesnė temperatū- 
ra reiškia smarkesnį molekulių judėjimą. Smarkiau judėdamos, 
molekulės dažniau susiduria su indo sienelėmis ir tuo būdu jas 


76 


labiau spaudžia. Tat ir nepasikeitus molekulių skaičiui, 
pakyla dujų slėgimas. Be to, slėgimą galime padidinti, suma- 
žindami dujų turimąjį tūrį kokiame uždarame inde. Jei tuo pat 
metu temperatūra nesikeičia, tai veikia dėsnis: sumažėjus du- 
jų tūriui pusiau, jų slėgimas padvigubėja ir t.t. Tas dėsnis, fi- 
zikoje vadinamas Boilio — Marioto dėsniu, praktiškai mažai te- 
pasitaiko, nes suspausdami dujas, paprastai, neišvengiame 
temperatūros pakėlimo. Tai juntame net pompuodami orą į 
dviračio padangas: pompa, arba siurblys, taip įkaista, kad apa- 
čioje darosi karšta ją laikančiai rankai“. 

„Ar galima dujas taip suspausti, kad jos pasidarytų skys- 
tos?“ paklausė Algis. 

„Tai pareina nuo temperatūros!“ atsakė Ignas. „Kiekvie- 
nos dujos turi savo tam tikrą temperatūrą, aukščiau kurios jų 
negalima suskystinti vienu slėgimu. Toji oro vadinamoji kri- 
tinė temperatūra yra apie —140 laipsnių. Aukščiau —140° tem- 
peratūros negalima oro taip suspausti, kad jis liktų skystas. 

Šiandien dar pakalbėsime apie visokius tokius reiškinius 
ir prietaisus, kur turi reikšmės praretintas arba sutirštintas 
oras. 

Paminėsime pirmiausia pipetę. Tu, be abejo, esi matęs plo- 
ną stiklinį vamzdelį su užmautu ant galo guminiu mautuku. 
Tai ir bus pipetė (pav. 37). Akių gydytojai ją vartoja, norėda- 
mi paimti truputį skystų vaistų ir juos įleisti į akį. Ką jie da- 
ro, norėdami vamzdelin įtraukti truputį vaistų?“ 

„Pirmiausia jie suspaudžia guminį mautuką“. 

„Gerai. Ir kas tuo būdu pasiekiama?“ 

„Dalis oro išstumiama pro vamzdelį!“ 

„O tada?“ 

„Tada įkišamas plonasis vamzdelio galas į skystus vaistus 
ir paleidžiamas mautukas!“ 

„Kas tada matyti?“ 

„Vaistai pakyla vamzdeliu! Gydytojas ištraukia tą, kaip 
pavadinai, pipetę iš indo su vaistais, prineša ją prie ligonio 
akių, vėl suspaudžia mautuką ir tuo būdu išstumia vaistus“. 

„Gerai! Dabar tą, ką pasakei, aš pakartosiu daugiau fizi- 
ko kalba! Klausyk! (Čia Ignas ėmė rodyti savo brėžinius). Su- 
Spaudus guminį mautuką, vamzdelyje ir mautuke sumažėja 

oro. Įkišę vamzdelį į skystį ir paleidę mautuką, mes leidžiame | 
likusiam orui vėl užimti visą vamzdelį su mautuku, bet dėl to ` 
oras praretėja. Tuo tarpu iš oro skystį tebeslegia normali at- 
mosfera. Jei ir vamzdelyje tebebūtų normalus slėgimas, tai abu 
slėgimai būtų pusiausvyroj, ir skystis nekiltų į vamzdelį. Bet 
praretėjus orui vamzdelyje, į ji pakyla tiek skysčio, kad liku- 
sio oro ir įsisiurbusio skysčio slėgimai susilygintų su išoriniu 
atmosferos slėgimu. Ištraukus pipetę iš skysčio, vaistai neište- 
ka, nes juos iš apačios prilaiko tas pats atmosferos slėgimas. 
Tik mautuką iš naujo suspaudus tiek, kad vidaus slėgimas rei- 


kiamai padidėtų, vaistai išbėga. 
r] 


Panašiai veikia ir paprastoji „padažinė pipetė“. Tai pa- 
prastas abiem galais atviras vamzdelis. Įkišus jį į vandenį ar 
kitą kurį skystį, vidun pribėga tiek skysčio, kiek gylio įkiš- 
tas vamzdelis. Dabar viršutinį vamzdelio galą pridengiame 
pirštu ir jį ištraukiame iš vandens. Išbėga tik dalis skysčio, 
bet dalis pasilieka (pav. 38). Jei vamzdelis neperstoras, tai 
oras burbulais negali pakilti virš vamzdelio vandens; daliai 
vandens nutekėjus, vamzdelio erdvė padidėja ir oras praretė- | 
ja. Tuo pačiu atmosferos slėgimas pasidaro didesnis už vamz- 
delio oro slėgimą ir prilaiko, kad vanduo iš vamzdelio neišbėg- 
tų. Tuo pat būdu galima skystį ištraukti iš indo, jo neapver- 
čiant. Tuo tikslu įkišamas sulenkto vamzdelio vienas galas į in- 
dą ir burna ištraukiamas visas vamzdelio oras (pav. 39). Tada 
oro slėgimas vamzdelio aplinkoj varo skystį į vamzdelį ir jis iš- 
teka ties A. Kai vamzdelio galas A yra žemiau skysčio pavir- | 

šiaus inde, tai skystis teka be paliovos, ir mes galime, nekilno- 
dami indo, perpilti skystį iš vieno į kitą. 

„Ir aš žinau vieną praretinto oro veikimą!“ pasisiūlė Al- 
gis. 

„Na, sakyk!“ padrąsino Ignas. 


praretintas oras 


aa 


Pav. 40, 


„Gumines siurbėles, kurių galima pamatyti krautuvių vit- Guminė 
y Ž 2 v: 2 ; ; 14 siurbėlė. 
rinose ir kurios pačios laikosi ant stiklo! 


„Visai teisingai!“ patvirtino Ignas. „Guma tiek suspau- 
džiama ir lygiai pridedama prie stiklo, kad viduj liktų nedaug 
oro ir kad jo daugiau iš lauko neprieitų. Tada guma paleidžia- 
ma. Ji išsipučia, bet oras viduj lieka praretintas (pav. 40). Iš- 
orinis atmosferos slėgimas prispaudžia gumos kraštus prie 


kai kurie vabzdžiai. 


Dar turime pakalbėti apie vieną svarbų praretinto oro at- 

vejį, dažnai pasitaikantį kasdieniniame gyvenime. Daugelis 

žmonių, pvz., stačiai nemoka gerti alaus tiesiog iš butelio. Nu- 

gėrus gurkšnį, daugiau alaus jiems nebebėga. Priežastis yra Ma 

ši: jei mes iš indo, teturinčio vieną siaurą kaklą, išpilame įšpylimas. 

- skystį, tai viršuje atsiranda praretinto oro, ir išorinis slėgimas 

nebeleidžia skysčio iš tokio butelio (pav. 41). Tai kaip tik ir 

esti, geriant iš butelio, apžiojus jo visą kaklelį, arba pilant 

= Skysti iš indo, ypatingai plonu kaklu. Mes arba turime kaip 

nors įleisti indan oro pro kaklelį, arba pradurti dugne skylutę 

(jei indas blėtinis), kad galėtų įsiskverbti naujo oro (pav. 42). 

Ir kavos ąsotėliai su glaudžiais viršeliais (dangteliais) yra indai 

| Plonais kakleliais. Iš jų kava bėga, kol nepravožiame viršelio. 

i Praretinto oro erdvės gali pasitaikyti ir burnoje, geriant 

| arba kvėpuojant. Visų tų pavyzdžių mums užteks. Sutirštinto 

Švirkštas. 


Oro pasi- 
priešinimas. 


Apie lėktuvą. 


Tai — švirkštukas, kuriuo kirpėjai sudrėkina tavo plaukus kve- 
piančio skysčio purškuliais. Suspausdami guminę pūslę arba 


oras 


oro prietaiso vieną pavyzdį galime taip pat tuoj paminėti: | 
i 


AA Rav. 42. Pav. 43. 


stačiai papūsdami pro vamzdelį A, įvarome į švirkštą naujo oro, 
dėl ko oras sutirštėja, padidėja jo slėgimas ir varo skystį pro 
antrą ploną vamzdelį, kuris ir ima švirkšti (pav. 43). 

Baigdamas mechaniką, noriu dar tau trumpai papasakoti 
apie judančias dujas. Čia pirmiausia būtų galima tai pakarto- 
ti, kas jau pasakyta apie skysčių judėjimą. Taigi nevienodos for- 
mos kūnai ore nevienodai užkliūva dujas. Mažiausiai prie- | 
šinasi srovės linijų formos kūnai, nes jie sukelia mažiausia sū- 
kurių. 

Lėktuvui labai svarbios yra srovės, kurios susidaro vir- 
šum ir apačioj sparnų. Sparnai daromi tokios formos, kad vir- 
šumi oras laisvai slenka, o apačioje susiduria su išlenkimu ir 
susigrūda (pav. 44). Dėl to susidaro iš apačios į viršų didesnis 
slėgimas, nekaip iš viršaus į apačią, ir lėktuvas kyla aukštyn 
ar bent laikosi ore. Per daug sumažėjus lėktuvo greičiui, kelia- 
moji jėga pasidaro per maža, kad išlaikytų lėktuvą, ir lėktuvas 
leidžiasi žemyn, "Taip pat ir perdaug stati sparnų padėtis yra 
pavojinga, nes tada už sparnų atsiranda sūkurių (pav. 45). 


„— -> d 

Pav. 44. Pav. 46. Pav. 47. 

Kai audra nuplėšia stogą, tai didžiausias įvykio kaltinin- 
kas yra taip pat sūkurys. Per gūbrį lekiąs oras pasigriebia už 
jo esantį orą ir sumažina jo normalų slėgimą užpakalinės stogo 
pusės (pav. 46). 
Ypatingos svarbos oreivybei turi vadinamieji stačiai ky- Kylantieji ir 
i lantieji ir smingantieji vėjai. Jie atsiranda ypatingo įšilimo ar eis 
= atvėsimo vietose, nes karštas oras kyla stačiai aukštyn, o šal- L 
= tas smenga žemyn arba tarp kalnų, kurie savaip pakreipia vė- 
jų linkmę (pav. 47). 

Va, mielas Algi, mes ir pabaigėme mechaniką!“ baigė sa- 
vo šios dienos darbą Ignas. 


6. Fizika be formulių 81 


Kūnas 
siūbuoja. 


INIDALIS. 


Siūbavimai ir bangos. 
Garsas. 


25 skyrius. 


Siūbavimai ir bangos. 


Pagaliau Ignas buvo patenkintas tomis žiniomis, kurias 
parodė Algis, atsakinėdamas į Igno klausimus iš mechanikos 
ir šilumos. Todėl buvo galima pradėti naujus fizikos skyrius. 

„Algi“, — pradėjo Ignas, — „pasakyk man siūbuojančio 
daikto pavyzdį!“ 

Algis valandžiukę pagalvojo. Paskui tarė: „Sieninio laik- 
rodžio švytuoklė (siūbuoklė)“. 

„Gerai! Tai gal dar galėtum man pasakyti, kuo yra ypatin- 
gas siūbavimo reiškinys? Kokio pobūdžio judėjimą vadiname 
siūbuojančiu ?“ 


„Kūnas juda pakaitomis į vieną ir į antrą pusę“, atsakė | 


Algis. 

„Neblogai. Bet ir miesto autobusas taip pat pakaitomis 
važinėja į vieną ir į antrą pusę, tačiau niekas nesako, kad au- 
tobusas siūbuoja.“ 


„Bet jis ir nevažinėja nesustodamas. Siūbuoti, reiškia visą | 


14 
. 


laiką judėti ir vis tą patį kelią į vieną ir į antrą pusę 
„Taip, esame jau visai arti tikro siūbavimo supratimo!“ 
pagyrė Ignas. „Gali sakyti, betrūksta pridurti dar apie siū- 
buojančio kūno siūbavimo greitį!“ 
„Su greičiu reikalas paprastas: abiejuose savo kelio galuo- 
se kūnas sustoja, o vidury juda smarkiausiai!“ 

„Kaip matau, tu šiandien viską pats žinai“, sutiko Ignas. 
„Mes puikiai išsiaiškinome siūbavimą. Taigi, jei tu, pvz., ant 
siūlo pakabinsi metalinį rutuliuką, ir jį, nepaleisdamas siūlo, 
pasuksi į šalį ir kamuoliuką paleisi, tai kamuoliukas ims siū- 
buoti — turėsime vieną paprasčiausių „siūbuoklių“, arba 
„švytuoklių“ bei „svyruoklių“, kaip fizikas vadina (pav. 48). 
Yra įprasta nustatyti siūbuoklės siūbavimo periodas, arba 
trūka. Ištisu siūbavimu suprantamas vienas kelias ten ir atgal, 
taigi iš taško A vėl ligi taško 4. Nuo A ligi B tėra pusė siūba- 
vimo. Paėmę nedidelį metalinį rutuliuką ant 1 m ilgio siūlo, 
pamatysime, kad siūbavimas vienon pusėn užtrunka lygiai 


V 


Pav. 48. Fav. 49 


1 sek. Taigi viso siūbavimo laikas bus tada lygiai 2 sek. Tokios 
siūbuoklės siūbavimo trūka, arba periodas, ir yra lygiai 2 se- 
kundės. Trumpesnių siūbuoklių periodas trumpesnis. Jei ku- 
rios siūbuoklės periodas tėra */s sekundės, tai siūbuoklė per vi- 
są sekundę susiūbuoja. ..?“ i 

„Penkis siūbavimus“, — pridūrė Algis. Jis jau buvo pri- 
pratęs prie Igno ir žinojo, kad jis mėgsta sulaukti iš mokinio 
savo tyčia nebaigiamų sakinių papildymo. Reikėdavo tik rū- 
pintis mokėti, kaip papildyti tokį sakinį! Ignas aiškino: 

„Taigi yra dar ir antra siūbavimo sąvoka, siūbavimų skai- 
čius. Jis parodo, kiek ištisinių siūbavimų įvyksta per sekundę. 
Jei pasakoma, kad siūbavimų skaičius lygus 20-čiai, tai tuo 
pačiu pasakoma ir vieno siūbavimo trūka, būtent?“ 

„Būtent, !/20 sekundės!“ 

„Gal žinai, kaip skaičiavimas vadina tokį skaičių, kuris 
šiuo būdu surandamas? Pvz., 5 ir 1/5, T ir 1/, ir t. t.“ 

Siūbavimo 
periodas. 


Siūbavimo 
skaičius. 


Kyla garsas. 


Bangos. 


„Tai atvirkštiniai dydžiai!“ pasakė Algis. 

„Gerai! O dabar padarykime šitokį bandymą. Įsprauskime 
mezgamąjį virbalą, kaip parodyta 49 pav.: */⁄4 virbalo įtvirtinta 
ir 34 gali laisvai virpėti. Dabar suduokime pirštu per laisvąjį 
virbalo galą. Kas pasidarys?“ 

Tatai Algis dar nebuvo išmėginęs. Todėl jis paprašė moti- 
ną virbalo ir padarė aprašomąjį bandymą. Virbalas taip 
smarkiai virpėjo, kad akis tematė jo šešėlį. Be to, Algis dar iš- 
girdo nuo virbalo einantį garsą. Giliau įtvirtinęs virbalą, kad 
laisvasis galas, sutrumpėtų, jis pamatė jį dar tankiau virpant, 
o jo skleidžiamas garsas darėsi aukštesnis. 

„Čia mes pastebime svarbų dalyką!“ atkreipė Ignas Algio 
dėmesį. „Būtent: smarkiai ir vienodai virpant kūnui, išgirsta- 
me garsą. Juo: jis aukštesnis, juo virpėjimas tankesnis. Todėl 
garso mokslas, arba akustika, telpa moksle apie siūbavimus 
bei virpėjimus. Bet prieš pradėdami plačiau kalbėti apie garsą, 
turime susipažinti dar su antra sąvoka, kurią rasime ir akusti- 
koje greta siūbavimų ir elektros bei magnetizmo ir šviesos 
moksluose, — tai bangos. 

Norėdami girdėti plieninio virbalo virpėjimus, mes virba- 


lo nekišame į ausį, taigi garsas kaip kitaip pasiekia mūsų au- | 


sis. Tokie keliaujantieji virpėjimai vadinami bangomis. Žino- 
miausia bangų rūšis yra vandens bangos, todėl iš jų pasimo- 
kysime iš viso apie bangas. 

Įsivaizduok bestovįs ant jūros ar ežero kranto! Vandeny, 
keletą metrų atstu nuo kranto, plūduriuoja keletas valčių. Ma- 
tai į krantą besiartinant vilnį, ir tu stebi, kas darosi su valti- 
mis. Ir ką tu pamatai?“ 

„Valtys palieka vietoje, tik bangos jas kilnoja ir vėl nu- 
leidžia!“ 

„Teisingai! Ir valtys lieka vietoje ne dėl to, kad jos pririš- 


tos, bet kad bangų vanduo taip pat vien tesikilnoja. Tik pačia- | 
me krante banga išsilieja, ir jos vanduo pamažu nuteka. Bet 


toliau nuo kranto atskiros vandens dalelės tejuda vien aukštyn 
ir žemyn. Tuo tarpu pačią bangą matome ritantis vandens pa- 
viršiumi! Tai kas gi toji keliaujanti banga?“ 

„Tai tik kalvos ir kloniai!“ mėgino aiškinti Algis. 

Am jkn sad Ža 


„Tu galvoji, rodos, teisingai, bet skamba ne „fizikiškai“! 
Keliauja „siūbavimo būsena“. Aiškiau tariant: kiekviena dalelė 
siūbuoja vien aukštyn ir žemyn. Tik ne visos drauge aukštyn 
pakyla ir vėl nusileidžia, bet vienos paskui kitas, iš eilės taip, 
kaip guli vandeny. Iš to ir susidaro įspūdis, kad bangos vir- 
šūnė slenka vandeniu. Lygiai tas pat galima būtų pasakyti 
apie bangų „klonius“. Tik ten vandens dalelės, nusileidusios li- 
gi klonio dugno, apsigręžia, kad vėl imtų aukštyn kilti. 


Čia pat galime susipažinti su viena nauja labai svarbia są- 
voka, būtent, su bangos ilgiu. Bangos ilgiu vadiname gretimų 
bangų viršūnių nuotolį. Lygiai taip pat ir dviejų bangos klonių 
nuotolis yra vienos bangos ilgio“. 


„Palauk, aš spėju kad dabar pasakosi ir apie oro bangas“, 
— pertraukė Algis, — „oro bangos neša garsą!“ 


„Nevisai taip, nors iš dalies tavo pasakymas teisingas!“ at- 
sakė Ignas. „Pirmiausia garso banga (taip ją vadiname, o ne oro 
banga) yra ne tas pats reiškinys, kaip vandens banga. Vandens 
bangoje, kaip sakyta, banga plinta gulsčiai visomis linkmėmis, 
o vandens dalelės siūbuoja aukštyn ir žemyn. Garso bangoje — 
kita padėtis. Čia dalelės siūbuoja ta pačia linkme, kaip ir plin- 
ta pačios bangos. Kylant kurioje vietoje garsui, tą vietą apsu- 
pančios oro dalelės gauna tarsi smūgį. Jos pašoksta į šalis ir, sa- 
vo ruožtu, smogia į gretimas oro daleles ir t.t. Bet paskiau vėl 
grįžta atgal. Taigi ir čia dalelės tik pasiūbuoja ir gautąjį smū- 
gi perduoda tolyn. Į visas šalis plinta ne dalelės, o tik jų turi- 
mas smūgis. Jeigu nuo garso šaltinio srovėmis bėgtų pats oras, 
tai, pvz., aplink kalbėtoją greitai visai neliktų oro! Be to, rei- 
kia žinoti, kad beore erdve visai garsas neplinta, ten nieko 
negalima girdėti; nes ten, kur nieko nėra, negali siūbuoti ir jo- 
kios dalelės, ir tuo būdu negali pasklisti nė mažiausias garsas. 
Bet grįžkime prie skirtumo tarp vandens ir garso bangos. Tai- 
gi vandens bangoje plitimo linkmė ir dalelių siūbavimo linkmė 
yra priešingos, viena su antra sudaro 90 laipsnių. Tokie siūba- 
vimai vadinami skersiniais. Tuo tarpu garso bangoje abiejų — 
bangos ir siūbavimo — linkmės yra vienodos. Tokie siūbavi- 
mai vadinami išilginiais. Išilginėse bangose vietoj bangų vir- 
šūnių ir klonių turime oro sutirštėjimus ir praretėjimus. Todėl 

Bangos ilgis. 


Skersinės 
bangos. 


Išilginės. 
bangos. 


Kitos bangų 
rūšys. 


Žemės 
drebėjimas 
ir jo 
stebėjimas. 


ir garso bangos ilgiu vadiname atstumą tarp dviejų gretimų 
sutirštėjimų. O dabar galime pakalbėti atskirai vien apie gar- 
są!“ 

Bet Algis turėjo dar vieną klausimą. „Ar be vandens ir 
garso bangų yra dar kurių kitų bangų?“, — paklausė jis. 

Žinoma! Su elektromagnetine banga mes dar daug turėsi- 
me darbo! Bet tuo tarpu apie ją nė nebandysime pradėti savo 
kalbos. Nebent tiek tau pasakysiu, kad tos bangos, su kurio- 
mis, pvz., susiduriame radijo siųstuvuose bei priimtuvuose, iš 
tikrųjų visai nė nebangos ta prasme, kuria su bangomis susi- 
pažinome. Tačiau tau pasakysiu, kad yra dar vienas didelis kū- 
nas, be vandens ir oro, kuriame pasitaiko bangų. Tai pati že- 
mè. Sudrebėjus kurioj vietoj žemės plutai, iš tos vietos paplin- 
ta įvairios rūšies bangų. Kadangi atskirų rūšių bangų grei- 
tis nevienodas, tai iš to, kiek vienos bangos pralenkia kitas, 
galima apskaičiuoti, iš kur jos ateina. Tam reikalui reikia apa- 
rato, kuris tas bangas registruotų. Tokie aparatai vadinami 
seismografais ir jie laikomi žemės drebėjimo stotyse. Giliai rū- 
syje, nuošalioj gatvelėj, kur netrukdo aparatų veikimo joks 
gatvės judėjimas, rašomasis prietaisas ant besisukančios popie- 
riaus juostos registruoja žemės suvirpėjimus (pav. 50). Po- 

Fav. 50. Fav. 54. 


pieriaus juosta ima tuo momentu suktis, kai aparatą sukrečia 
pirmas žemės drebėjimo smūgis. Susižinojusios atskiros žemės 
drebėjimo stotys apie tai, kada jų aparatai užregistravo pirmą- 
sias žemės drebėjimo bangas, gali apytikriai nustatyti že- 

mės drebėjimo židinį (pav. 51). Tuo būdu apie žemės drebėji- 
mą tolimoj Japonijoj sužinome anksčiau, negu gauname žinią 
per radiją apie tą kraštą ištikusią nelaimę. 

Dar kartą turiu nukrypti nuo tiesioginio tikslo pasakoti 
apie garsą: turiu tau išdėstyti dėsnius, pagal kuriuos plinta 
bangos. Pirmiausia paminėtinas dėsnis, kurį tu gali pats nusta- 
tyti kiekvieną kartą, kai įmeti akmenį į vandenį: bangos atsi- 
radusios viename centre, plinta vienodai į visas puses. Taigi jos 
vandens paviršiuje sukelia vis didėjančius apskritimus, gi ore 
vis didesnius kamuolius (pav. 52). 

Jei mes esame toli nuo bangos šaltinio, tai apskritimai es- 
ti tokie dideli, kad jų mažas dalis galime laikyti kaip ir tiesė- 
mis. Tada kalbama apie plokščias bangas (pav. 53). 

Jei bangos susiduria su siena, tai nuo jų atsimuša tarsi 
guminiai sviediniai pagal taisyklę, kad kritimo ir atšokimo kam- 
pai būtų lygūs. Kalbama apie bangų „atspindį“. Jei banga 
krinta į sieną stačiai, tai ji grįžta tuo pačiu keliu, kuriuo atė- 
jo. Atsišaukęs garsas vadinamas aidu (pav. 54). 


I 
2 Ža 
Pav.52. Pav. 53, Pav. 54. Pav.55. 


Įdomiausią reiškinį pastebime bangai einant pro kertę. 
Neužkliuvusi bangos dalis plinta sau tiesiai. Bet už kertės, tai- 
gi, rodos, nuo bangų „saugioj“ vietoj, kyla naujos bangos. Jos 
yra tarsi atsiradusios pačioje kertėje, ir iš ten plinta visomis 
linkmėmis apskritimais. Dėl to vadinamojo bangų linkimo girdėt 
ir už kertės stovint (pav. 55). 

Taip, tad šiandien užteks, mielas Algi! O kitą kartą pakal- 
bėsime apie patį garsą!“ 

Bangos. 
plinta. 


Ūžesiai 
ir tonai. 


Griaustinis. 


26 skyrius. 
Apie garso šaltinius. 


„Norėdami arčiau susipažinti su garsu“, — vėl pradėjo 
kitą dieną Ignas, — „pirmiausia turime patyrinėti garso 
šaltinius, taigi tuos kūnus arba aparatus, kurie skleidžia garso 
bangas. Tu dar gal tebežinai, kada atsiranda garsas?“ 

„Kai kūnas dažnai virpa!“ atsakė Algis. 

„Teisingai, Taigi garso šaltiniai yra aparatai, kurie patys 
virpėdami suvirpina ir orą. Aparato virpėjimai gali būti ir tai- 
syklingi ir netaisyklingi. Jeigu virpėjimai yra taisyklingi, tai 
girdime toną. Tuo tarpu netaisyklingų virpėjimų bangas girdi- 
me kaip ūžesį, šlamesį ar kitokį maišytą garsą. Prie paskuti- 
niųjų garsų rūšies taip pat priskirtini ir kartiniai oro sudrebė- 
jimai, kuriuos girdime kaip trenksmus ar griausmus. Dabar, 
mielas Algi, pasakyk man garsus, kokius tik žinai, išskyrus 
tonus!“ 

Algiui nereikėjo ilgai galvoti. „Vandens čiurlenimas, vėjo 
švilpimas, kalamojo priekalo dundėjimas, visoks tratėjimas, 
bildėjimas, čirškėjimas, ūžimas, sprogimo trenksmas, pagaliau 
perkūnijos griausmas!“ 

Be abejo, Algis nevisus garsus suminėjo. Tačiau jo pavyz- 
džių buvo jau nemaža. Ignas buvo jais patenkintas. O apie 
griausmą jis panoro plačiau pakalbėti ir paklausė: 

„Kuo būdu atsiranda griaustinis?“ 

„Žaibas jį sukelia!“ atsakė Algis. 

Taip! Bet kodėl žaibą ne vien matome, bet dar ir girdime 
griaudžiant?“ 

„Žaibas perskrodžia debesis ir orą; ir kai jie vėl sugriūva 
draugėn, girdime didžiulį trenksmą!“ — aiškino Algis. 

„Daugumas žmonių taip ir galvoja. "Tačiau šitoks 
manymas nėra teisingas! Iš tikrųjų, griaustinis atsiranda 
šitaip: žaibas per trumpesnį kaip */1000 sekundės laiką įkaitina 
savo perskrodžiamąjį orą ligi kelių tūkstančių laipsnių. Jei 
oras taip smarkiai neįkaistų, tai negalėtų žaibas uždegti tokių, 
palyginti, sunkiai padegamų kūnų, sakysime, kaip medis. Bet 
šitaip nepaprastai įkaitintas oras vienu ypu taip išsiplečia, 
tarsi būtų įvykęs sprogimas, kur tam tikros dujos taip pat ūmai 

įkaitinamos. Tuo būdu oro sluoksniai aplink žaibą gauna vien- 
kartinį, o jei žaibas kartojasi, tai ir pasikartojantį smūgį, ku- 
ris ir plečiasi į visas puses stipriomis garso bangomis. Atsimu- 
šęs į žemę ir debesis, į miškus ir pakriūtes, jis pasidaro kar- 
tais gana ilgas su savo visais aidais ir mums primena didžiu- 
lio sunkvežimio važiavimą akmens grindiniu. Juo trumpesnį 
girdime griausmą, juo artesnis žaibas, nes tuo atveju nesusku- 
ba drauge ateiti ir jo aidai. Tokiais atvejais jis itin smarkus ir 
staigus“. f 

Čia Algis pertraukė klausimu: „Žmogaus kalba, kas ji 
yra — ūžesys ar tonas?“ 

„Kalbą reikia skirti prie ūžesių! Tik balsius galime dai- 
nuoti, tariant, paleisti tikrais tonais. Tuo tarpu priebalsiai yra 
ūžesiai, ypatingai dantiniai, kaip s, š, c, č. Bet dabar pakal- 
bėkime apie grynuosius tonus! Jiems sukelti reikia priemonės, 
kuri tvarkingai išjudintų orą. Tam reikalui tinka gražiai virpą 
metaliniai prietaisai, kamertonais vadinami. Tai U pavidalo 
plieniniai dvišakiai, virpą nuo smūgio, juos užgavus plaktuku, 
arba ir jais pačiais sudavus per kietą kūną. Pasigirsta silpnas 
tonas. Dažniausiai kamertonai taip padaromi, kad jie per se- 
kundę virpa 435 kartus. Tokio kamertono tonas: vadinamas a 
arba do. Tai tas pats tonas, kuris reikalingas smuiko a stygai. 
Kamertono veikimas itin vaizdus, sujungus jį su rezo- 
nansine dėžute. Rezonansas reiškia sąvirpį, taigi ir sąskambį. 
Tik buvo pasakyta, kad kamertono tonas yra gana tylus. Kad 
jis būtų aiškiai girdimas, mes pritaisome kamertoną prie me- 
dinės dėžutės, primenančios cigarų dėžutę, tik be vieno galo 
(pav. 56), Dėžutės ilgis taip apskaičiuojamas, kad dėžutės oras 
imtų virpėti tuo pačiu tankumu, kaip ir kamertono sukeltosios 

kamertonas 


rezonanso dėžė 
virpina aplinkos orą 


Pav. 56. Fav. 57. 

Kamertonas. 


Rezonansas. 


Muzikos 
instrumentai. 


Dūda. 


bangos. Tuo būdu susidaro sąskambis. Bandymai parodė, kad 
toks sąskambis susidaro tik tuo atveju, kai dėžutė yra tam tik- 
ro ilgio. Aplinkinis oras dėžutės virpančio oro yra labiau su- 
judinamas, negu paties kamertono (pav. 57). Tuo sąskambio 
dėsniu pagrįsti veik visi muzikos instrumentai. Tiesą sakant, 
kiekvienam stygos ar dūdos tonui praverstų atitinkama dėžė, 
bet tokia prabanga leidžiama tik vargonuose. Kituose instru- 
mentuose apsieinama su rezonansine dėže, kuri sustiprina įvai- 
rius tonus. Žinoma, tokia dėžė nelengva padaryti, ir ji nebegali | 
būti paprasta nuo cigarų dėžpalaikė. Imkime pavyzdžiu smui- 
ką! Jo stygos virpinamos braukiant tam tikru brauktuvu. Vir- 
pėjimas yra juo tankesnis, tariant, tonas juo aukštesnis, juo | 
trumpesnė styga ir juo labiau ji įtempta. Bet vienos tik stygos 
tonas būtų tiek silpnas, kad mažai tebūtų girdimas. Dar vidur- 
amžių laikais meistrai surado savotiško pavidalo „dėžę“, kuri | 
sustiprina visokius tonus. Panašiai veikia ir čelių, gitarų, man- 
dolinų ir kitų instrumentų rezonatoriai. Pianinas turi vadinamą- 
ji rezonansinį dugną. Tai savotiškai padaryta medinė lenta, 
kuri taip pat pajėgia stiprinti visus tonus“. 

„O vargonai turi kiekvienam tonui po rezonatorių?“ pa- 
klausė susidomėjęs Algis. 

„Taip! Tuos rezonansinius vargonų vamzdžius vadiname | 
dūdomis. Tokioje dūdoje oro srovė bėga pro ploną plieninę 
plokštelę ir ją virpina. Tačiau tokios plokštelės sukeliamasis 
tonas būtų persilpnas. Tad čia pat yra pritaisyta pilna oro tam 
tikro ilgio dūda (pav. 58). Ji tokia padaroma, kad jos oro vir- 


pėjimas atitiktų plieno plokštelės virpėjimą. Tuo būdu oras 
ima drauge virpėti, ir girdime stiprų toną. Ta pačia proga: jei 
dūdos galą atversime, tai susidarys tonas, lygiai viena oktava 
aukštesnis. Todėl skiriamos atdaros ir uždaros dūdos. Beveik 
ir visuose kituose muzikos instrumentuose randame šiaip ar 
taip padarytą rezonatorių. 

Susipažinę su garso šaltiniais, dabar galime patyrinėti gar- 
so kelią ore“. 

27 skyrius. 
Apie garso greitį ir apie aidinį. 

Po trumpos pertraukos darbas vėl buvo pradėtas. 

Tuo tarpu Algiui į galvą atėjo vienas klausimas. „Ar ir 
žmogus kalbėdamas ir dainuodamas turi rezonansinę „dėžę?“ 
paklausė šypsodamasis. 

„Turi!“ jam netikėtai atrėžė Ignas. „Garsas kyla gerklė- 
se, kai oras iš plaučių plaukia pro vadinamąsias gerklių sty- 
gas ir jas suvirpina. Bet tonas būtų negirdimai silpnas, jei 
burnos oras neimtų drauge virpėti ir nerezonuotų stygoms. Tik 
tuo reikalu mes ir keičiame burnos formą, tardami atskirus bal- 
sius arba dainuodami atskirus tonus. 

Tačiau paliksime garso šaltinius ir iš arčiau įsižiūrėsime į 
garso plitimą. Mes jau žinome, ką mes turime vaizduotis „oro 
banga“. Oro dalelės, apskritai imant, pasilieka vietoje, tik siū- 
buoja vienon ir priešingon pusėn. Tik „„siūbavimo“ būsena, an- 
traip sakant, tik „smūgis“, sukeliąs tą siūbavimą, keliauja oru. 
Ore toji garso banga plinta 340 m/sek. Įsiminti lengviausia, 
kad vieną km kelio garsas nukeliauja per 3 sekundes.“ 

„A, tai dabar žinau, kodėl žaibuojant skaičiuojamos se- 
kundės, kurios praeina ligi trenksmo, ir jų skaičius dalijamas 
iš trijų. Tuo būdu gaunamas žaibo tolumas kilometrais!“ 

„Teisingai!“ — patvirtino Ignas, — „panašiai galima ap- 
skaičiuoti ir kitų garso šaltinių nuotolis, jei tik jie yra mato- 
mi. Jei kur toli švilpia garvežys, jei šaunama iš patrankos, tai 
garsas ateina, tik kuriam laikui praslinkus. Padalijus to laiko 
sekundes iš trijų, galima gauti nuotolio kilometrus. 

Garsas plinta ne tik oru. Kitomis medžiagomis jis keliau- 
ja lygiai gerai arba ir dar geriau. Pavyzdžiui, garso greitis van- 
deny 1437 m/sek, geležyje lygiai 5,1 km/sek. Tos medžiagos 
skleidžia garsą taip pat geriau kaip oras. Dėl tos priežasties 
traukinio artėjimą galima girdėti greičiau ir geriau ausį pri- 
dėjus prie bėgių“. 

„Rašytojai, parašę apysakų iš indėnų gyvenimo, tvirtina, 
kad indėnai klausosi priešų artėjimo, priglaudę ausį prie že- 
mės. Matyti, indėnai neklysta taip darydami!“ — sušuko Algis. 

Garso greitis. 


Indėnai 
neklysta. 


Aidinis. 


„Žinoma, ne! Ir tu pats gali pasidaryti tokį bandymą: | 
pvz., pasikabink metalinę semtuvę ar kitą kokį panašų daiktą 
ant virvės ir laikyk jos galą prie ausies. Lengvai užgavęs sem- 
tuvę, išgirsi žemą skambesį. Jis toks silpnas, kad ausimi per | 
orą visai negirdimas“. 

Algis buvo benorįs tuojau išmėginti, kaip garsas ateina 
virve, bet Ignas jį sulaikė. 

„Palauk! Tuoj baigsime! Tada turėsi laiko daryti bandy- 
mą, kiek tik norėsi. Šiandien aš tau norėjau papasakoti dar vie- 
ną naujovišką garso greičio pritaikymą. Mes jau žinome, koks 
aparatas parodo mums kurios nors vietos aukštį virš jūros ly- 
gio. Koks, būtent?“ 

„Aukščio matuoklė, antraip sakant, barometras!“ 

„Teisingai! Bet, pvz., lėktuvui reikia žinoti ne tik aukštis 
virš jūros lygio, bet taip pat ir virš tos vietos, ties kuria jis 
skrenda. Čia barometras nebepadės. Šiuo atveju šiandien var- 
tojamas. .., na, ar žinai? 

Algis pakraipė galvą. 

„Šiuo atveju vartojamas aidinis. Jį rasime ir laivuose, kurie 
jo pagalba nustato jūros gilumą. Prietaisą išsiaiškinsime, paim- 
dami laivo aidinį. Laivo apačioje prie A (pav. 59) yra apara- 
tas, duodąs smarkų trenkimą. Prie B yra savo rūšies telefonas, 
kuriuo išgirstame garsą, atsispindėjusį į jūros dugną. Panašiai 
kaip žemės drebėjimas yra užrašomas tam tikru pieštuku ant 
besisukančio popieriaus, taip ir čia užregistruojamas grįžusio 

garso bangos sužadintas telefono plokštelės virpėjimas. Iš 
garso greičio vandeny ir iš laiko, kuris praslenka nuo trenks- 
mo ligi jo aido, ir apskaičiuojamas jūros gilumas“. 

F „Bet kokiu būdu trenksmas laivo dalyj A nesugadina 
jautraus aparato B dalyj?“ paklausė Algis. 


„Pirmiausia tas dalis skiria tam tyčia pastatytos garsą 


slopinančios sienos. Antra vertus, aparatas užregistruoja ne tik 
trenksmo aidą, bet ir patį trenksmą, ir tuo būdu dar tiksliau 
žinomas laikotarpis, praslinkęs tarp jų abiejų (pav. 60). 

„Tai ir lėktuvai taip pat matuoja aukštį virš žemės?“ 

„Taip! Tik jie, be abejo, turi skaičiuoti garso greitį ore ir, 
be to, neužmiršti, kad ligi grįžta garso aidas, jie gana toli nu- 
skrenda. Taigi čia garsui tenka eiti V pavidalo kelias (pav. 61). 
Bet technika jau sugebėjo išrasti aparatus, kurie automa- 
tiškai tatai atskaičiuoja ir tuo būdu nuolat rodo tikrą aukštį 
virš žemės paviršiaus. 

O dabar, mielas Algi, gali imtis savo bandymų. Šiai dienai 
pakaks!“ 


28 skyrius. 
Girdimos ir negirdimos garso bangos. 


„Šiandien imsimės temos“, — pradėjo pamoką Ignas, 
„kuri, tiesą sakant, daugiau priklauso biologijai negu fizikai. 
Mat, pakalbėsime apie žmogaus ausį. Kuriam reikalui turime 
vadinamąjį ausies grybelį, tu, aiškus dalykas, žinai?“ 

„Kad geriau pagautume garsą!“ 

„Tai svarbiausia jo paskirtis! Be to, jo pagalba galime 
spręsti ir apie linkmę, iš kurios ateina garsas. Pabandyk lai- 
kyti rankas priešais ausis taip, kad delnai būtų į užpakalį at- 
gręžti, ir imk kalbėti! Tau atrodys, kad kas užpakaly tavęs 
kalba! Turėdamas dvi ausis, linkmę, iš kur ateina garsas, ga- 
li gana tiksliai nustatyti, nes jei garsas ateina iš kairės, tai 
kairioji ausis, žinoma, girdi geriau ir pirmiau negu dešinioji. Iš 
to skirtumo kartais galime nustatyti ne tik garso linkmę, bet ir 
nuotolį. Bet svarbiausioji ausies dalis yra pačioje galvoje. Čia 
pirmiausia užtinkame vadinamąją vidurinę ausį. Iš išorės ei- 


93 


Apie ausį. ` 


nąs klausomasis kanalas baigiasi stangriu būgneliu, sudarytu 
iš plonos odelės, virpančios drauge su klausomąja garso ban- 
ga. Jos virpėjimai, padedant smulkučiams kauliukams, vadina- 
majam plaktukėliui, priekalėliui ir lenktukui, pereina į sraigės | 
kiauto pavidalo kūnelį. Ši vidinė ausis yra pripildyta skys- 
čio. Jam taip pat persiduoda garso bangos. Tame pačiame 
skystyje baigiasi klausomieji nervai, kurie perduoda gautuo- 
sius virpėjimus į smegenis. Čia jau įvyksta tas stebuklas, kad 
mes, pvz., a tono jaučiame ne 435 virpėjimus per sekundę, ku- 
rių kiekvienas reikštų mažą smūgį, ar ką panašaus, bet girdime 
vieną švarų ir maloniai skambantį toną“. 2 
„Tai girdime visai ne ausimis?“ — nustebo Algis. 
Alinos „Tiesą sakant, ne ausimis. Ausys yra tobulas aparatas, 
smegenimis. pakeičiąs garso bangas į nervų sudirginimus, o girdėti iš tikrų- 
jų girdime smegenimis. Dėl to suprantama, kad mes dažnai ne- 
begirdime laikrodžio tiksėjimo arba net ir mušimo. Ausys gar- 
są, žinoma, pagauna ir perduoda nervams. Bet smegenys yra 
taip pripratusios prie nuolatinio laikrodžio triukšmelio, kad jo 
nebeboja, jei į jį neatkreipiame specialaus dėmesio. Pasitaiko 
žmonių, kurie, pvz., taip pripranta, sakysim, prie krioklio 
triukšmo, kad jie naktį nubustų, jei staiga krioklys sustotų 
kriokęs. d 
Šia proga dar pažymėsiu, kad toje vidurinėje ausyje tūno 
ir mūsų pusiausvyros pojūtis. Todėl itin pavojinga žmonėms, 
kurių trūkusi ausies plėvelė, prisitraukti vandens į ausį. Tada 
jie gali visai netekti pusiausvyros nuovokos, apsvaigti ir pri- 
gerti. Dar tyrinėdami ausis, mes negalime nepastebėti vadina- | 
mųjų Eustachijaus vamzdelių. Jie sujungia vidurinę ausį su 
gerklės giluma. Smarkiai išsižiojus, garso bangos gali pasiekti 
ausies būgnelį ir pro gerklę. Tuo būdu būgnelis garso gali 
Prasižij; Dūti spaudžiamas ir iš oro pro ausį ir iš vidaus pro burną, ir jis 
šaudant. gali išlaikyti didesnį garso sukrėtimą. Štai dėl ko griaudžiant | 
artilerijai patariama kareiviams prisidengti ausis ir prasižioti“. 
„Ar nepasitaiko, kad tuo būdu pertrūktų būgnelis iš vi- 
daus!“ paklausė Algis. É 
„Ne! Iš oro visada ateina net pro rankas daugiau garso, 
nekaip pro siaurus Eustachijaus vamzdelius. Kalbamuoju bū- 
du tik susilpninamas išorinio garso spaudimas. 


94 


Dar truputį pakalbėsime apie ausį fizikos požiūriu! Čia 
įsidėmėkime: mūsų ausis girdi kaip patį žemąjį toną tik tokį, 
kuris turi per sekundę bent 16 siūbavimų. Jei jų mažiau, tai 
ištisinio garso nebėra, ir mes tejaučiame atskirus ūžesius. To- 
nas darosi vis aukštesnis, juo daugiau virpėjimų per sekundę 
pasiekia ausis“. 

„Jei tonas a turi 435 virpėjimus per sekundę, ir aš jį klau- 
sau tik 14 sekundės, tai mano ausin juk teateina mažiau ban- 
gu?“ 

„Žinoma! Būtent, tik 14 iš 435, taigi 109 bangos, arba, tiks- 
liau sakant, 108,75“. 

„O per */10 sekundės teateina tik 43,5 virpėjimai?“ — vėl 
klausė Algis. „Jeigu, pagaliau, tonas tetruks tik */435 sekundės 
dalį, tai aš tesulauksiu savo ausyje vos vienos bangos?“ 

„Ne! — paprieštaravo Ignas: — „ir čia yra riba! Atskirus 
virpėjimus mes visada girdime kaip pavienius ūžesius! Yra rei- 
kalinga mažiausia dviejų vienas paskui antrą ateinančių vir- 
pėjimų, kad ausis girdėtų ne ūžesius, bet toną!“ 

„Ir kokio aukštumo toks dviejų virpėjimų tonas?“ 

„Tokio, kuris atitinka atskiro virpėjimo laiką. Taigi, jei 
dvi bangos drauge užtrunka tik '/10 sekundės, tai viena banga 
tik '/200 sekundės. Jei tonas truktų ištisą sekundę, tai susidary- 
tų 200 virpėjimų. Vadinasi, dviejų tokių bangų trumputėlis to- 
nas būtų to aukščio, kurį turi ilgas 200 virpėjimų per sekundę 
tonas“. 

„O kas yra aukščiausieji girdimi tonai?“ dar paklausė 
Algis. 

„Tai pareina nuo žmogaus amžiaus! Tavo amžiuje dar gir- 
dimi 16000 virpėjimų per sekundę tonai; bet gana anksti krin- 
ta girdimų tonų riba ligi 10000 virpėjimų per sekundę, ir to- 
kia pasilieka ilgesnį laiką. Pastaraisiais laikais yra pavykę 
sukelti garso bangų ligi 100000 per sekundę. Tokios „ultra- 
garsinės“ bangos, žinoma, negirdimos. Bet jos kitaip mus vei- 
kia. Jos, pvz., gali užmušti smulkius organizmus. Sakysim, ga- 
lėtume šviežią pieną pasterizuoti ne tik jį ligi tinkamos tempe- 
Tatūros įkaitindami, bet taip pat ir „apšaudydami“ ultragarsi- 
nėmis bangomis. Skonis būtų gal dar geresnis!“ 

Žemiausias 
tonas. 


Trumpiausi 
tonai, 


Aukščiausieji 
tonai. 


Ultragarsinės 
bangos. 


„Jei jomis būtų galima žudyti ir didelius organizmus, kaip 
žmones, tai tokios ultragarsinės bangos taptų baisiu kariniu 
ginklu!“ — paleido savo vaizduotės vadžias: Algis. Bet Ignas 
nesijaudino. 

„Taip, jei viena kariaujančiųjų pusių būtų netikėtai už- 
klupta tokiais pabūklais. Antraip, neilgai truktų išrasti ir 
priešveikiantį ginklą. Ir tatai nebūtų sunku. Tik žmones gali 
džiuginti tokie išradimai, kurie jiems gali būti malonūs ir nau- 
dingi, bet ne tokie, kurie juos žudo! Mes tuo tarpu pasitenkina- | 
me tuo, ką turime, ir baigiame savo mokslą apie garsą! Tai- 
gi, mielas Algi, ligi kito karto!“ , 

4 DALIS. 
2 


Magnetizmas. 


29 skyrius. 
Kas yra magnetas? 


Kai abu broliai vėl susiėjo pasikalbėti apie fiziką, Ignas iš- 
kilmingai pradėjo: 

„Mielas Algi! Šiandien prasideda mūsų pasivaikščiojimo 
po fiziką naujas skyrius, kuris iš esmės skiriasi nuo -visa to, 
ką mes ligi šiol esame išgirdę. Mes, būtent, dabar susidursime 
su naujomis jėgomis, kurios gamtoj retai tepasitaiko, kurios 
dėl to yra juo paslaptingesnės ir kurias žmonės pavergė per 
paskutinį šimtą metų. Tatai magnetizmas ir elektra. Pradėsi- 
me nuo magnetizmo! - 

Jau senovėje buvo aptikta mažų metalo gabalėlių, kurie 
traukdavo kitus geležies gabalėlius. Pagal radimo vietą — Mag- 
neziją, Mažojoj Azijoj — iškasamų gabalėlių tą savybę ėmė va- 
dinti magnetizmu, o iškasamuosius gabalėlius magnetiniu 
_ geležakmeniu. Toksai „magnetas“ be geležies dar traukia tiktai 
nikelį ir kobaltą, o kitų metalų ir nemetalų neliečia. 

Pakabinę ant tokio magneto minkštos geležies vinį, paste- 
bime, kad ir ji pasidaro magnetinė ir traukia savęsp kitą pana- 
" šią vinį (pav. 62). Atėmus pirmąją vinį nuo magneto, ir an- 
troji pati savaime nukrinta. Taigi matai: minkšta geležis tik 
tol magnetinė, kol ji kibo prie nuolatinio magneto (dar perma- 
nentiniu vadinamo). 

Jei, tačiau, mes keletą kartų perbrauksime magnetu per 
plieninį virbalą, pvz., per mezgamąjį, tai jis pasidaro magne- 
tiškas. Taigi plienas pasilaiko įgytąjį magnetiškumą! Iš to ga- 

Magnetizmas. 


Permanen- 
tiniai 
magnetai, 


Magneto 
poliai, 


li įspėti, kaip gali būti padaromi paprasti magnetai, pailgo ar 
pasaginio pavidalo, ir magnetiniai daiktai (peilis, žirklės ir k.)“. 

„Tur būt, imama plieno ir jis braukomas tokiu prigimtiniu 
magnetu!“ — spėjo Algis. j 

„Beveik taip! Tik imami ne prigimtiniai magnetai, kurių 
traukiamoji jėga silpna, bet daug stipresni, apie kuriuos tuo 
tarpu nekalbame, nes jie priklauso elektros sričiai. Tačiau ga- 
lime įsidėmėti, kad kasdieniai permanentiniai magnetai gau- 
nami magnetizuojant plieną“. 

„O priešingai: ar galima magnetinį plieną vėl išmagne- 
tinti?“ — paklausė Algis. 

„Galima! Tuo tikslu pakanka tik plieną pakaitinti. Dabar 
imkime tokį plieninį magnetą ir įdėkime į geležies piuvenas. 
Reiktų laukti, kad tas magnetas iš visų pusių lygiai lips tomis 
piuvenomis. Tuo tarpu iš tikrųjų matome žymiai kitonišką vaiz- 
dą: tik galuose daug geležies piuvenų nugula, o vidury kaip ir 
niekas nekimba. Tuo būdu atrodo, kad magnetinė jėga susitel- 
kia į du galus, gal būt, į du taškus, kurie yra magneto galuose. 
Jie vadinami magneto poliais arba ir ašigaliais (pav. 63). 

O dabar susiduriame su nuostabiu faktu: perlaužę tokį 
magnetą pusiau, randame kiekvienoje pusėje galuose vėl du 
polius. Tuo būdu negalima gauti magneto vienu poliu! 


magnetas 
1 vinutė 
2 vinuiė 


Pav. 62. Pav. 63. 


Artindami prie vieno magneto poliaus antro magneto 
polių, galėsime pastebėti, kad jie vienās antrą traukia. Jei, 
tačiau, prie to paties pirmojo magneto poliaus artinsime kitą 
antro polių, tai pastebėsime priešingą reiškinį: tie poliai vie- 
nas nuo antro traukiasi (Pav. 64). Taigi vieno ir to paties 
magneto poliai yra vienas antram priešingi! Vadinasi, polių 
esama dviejų rūšių. Pritaisę daugelį magnetų taip, kad jie 

lengvai gali sukytis horizontalioje plokštumoje, greitai paste- 
bime, kad jie visi išsirikiuoja vienaip: iš šiaurės į pietus 
(pav. 65). Todėl ir vadinami į šiaurę nukrypę poliai šiaurės 
poliais,oįpietus — pietų poliais. Pakartoję savo ank- 
styvesniuosius bandymus, randame, kad šiaurės ir pietų po- 


1 


pritraukimas 


AS Kai NKG 


aistūmimas 


l 


Pav. 64. 


liai vienas antrą stumia, tuo tarpu mišrūs poliai, šiaurės ir pie- 
tų, vienas antrą traukia. Tuo būdu gauname įsidėmėtiną dėsnį: 


Kiekvienas magnetas turi du polius: šiaurės ir pietų; vien- 
vardžiai poliai vienas antrą stumia, o įvairiavardžiai — trau- 
kia. 

Minkšta geležis yra kiekvieno poliaus traukiama. Griežtai 
imant, tas traukimas niekuo nesiskiria nuo to, kaip saulė ir že- 
mė viena antrą traukia. Visada arba vienas antrą traukia ar- 
ba vienas antrą stumia. Taigi galėtume, jei norėtume, ir taip 
sakyti: minkštoji geležis traukia kiekvieną polių. 


jie dar skiriasi ir „polių stiprumu“, o abudu vieno magneto 


| Palyginę keletą vienvardžių magneto polių, rastume, kad 
. poliai visada yra lygiai stiprūs ir teskiriami savo prigimtimi“. 

šiaurės ir 
pietų poliai. 


Apie magnetinį ir suktukinį kompasą. 
Magnetinės Po trumpos pertraukos Ignas vėl pradėjo: „Mes jau žino- 
plunksnelės. me, kas darosi, kai keletą magnetinių plunksnelių susmeigia- 
me ant stačių ašelių taip, kad jos gulsčiai laikytųsi. . .“ 
„Jos visos atsisuka šiauriniu galu į šiaurę, o pietiniu į pie- 


tus!“ 


„Dabar gerai pagalvok, mielas Algi! Kas tad turi būti že- 
mės šiaurėje, kad mūsų magnetų šiauriniai poliai visi, kaip 


30 skyrius. 


vienas, atsisuka į šiaurę?“ 


„Matyti, kad pietų polius!“ — stebėjosi Algis. 

„Taigi, kad taip! Tikras pietų polius! Žemės šiaurėje 
yra magnetinis pietų polius, o pietuose — šiaurės polius. Ta- 
tai kinai žinojo jau prieš 2000 metų, tuo tarpu Europa tą faktą 
Suprantama, kad magnetas imta 


aptiko tik viduramžiais. 


vartoti orientuotis žemėje. Tačiau pamažu paaiškėjo, kad 
tokia magnetinė plunksnelė, arba „kompasas“ —taip šitas prie- 
Deklinacija, taisas buvo pramintas—, nevisai tiksliai rodo šiaurės pietų link. 
mę! Mat, magnetinis pietų polius guli ne pačiame žemės ašigaly- 
je, bet gana toli nuo jo, amžino ledo apklotose salose tarp Alias- 
kos ir Grenlandijos. Panašiai magnetinis šiaurės polius yra į 
Magnetinės plunksnos galai rodo tų 
magnetinių polių linkmę ir todėl daugiau ar mažiau nukrypsta 
nuo geografinės šiaurės - pietų linkmės. Reikia tiksliai žinoti 


pietus nuo Australijos. 


S 


Algis jau turėjo paruoštą klausimą: „Ar yra žemėje mag- 


netinė lazda?“ 

Pav. 66. 


tą nukrypimą, arba deklinaciją, 
norint su kompasu tiksliai nu- 
statyti šiaurės - pietų linkmę 
(pav. 66). Įvairiose žemės vie- 
tose deklinacija nevienoda, o | 
taip pat ir toje pačioje vietoje, 
ilgainiui, šiek tiek keičiasi. Vi- 
durinėj Europoj dabar deklina- 
cija yra 4 laipsniai į vakarus, 0 
anksčiau jos būta ligi 20°!“ 


„Magnetinės lazdos turėti ji neturi, bet ji pati yra magne- 
tas! Mes šiandien turime pagrindo manyti, kad po, palyginti, 
plonu žemės paviršiaus uolų sluoksniu glūdi didelis geležies 
nikelio branduolys, nepaprastai aukštos temperatūros, todėl, 
gal būt, net dujinis. Tik tos dujos yra milijonų atmosferų slegia- 
mos, ir todėl jų vidutinis specifinis svoris lygus 8, kaip ir kie- 
tos nikelinės geležies. Šitas tat branduolys ir yra „magnetas. 
Atrodo, kad daugumas dangaus kūnų, o gal būt, ir visi, yra to- 
kie magnetai. Labai dažnai nukrinta ir žemėn tokių akmens 
didumo kūnų, vadinamų meteorais, kurių daugumas taip pat pa- 
sirodė beturį nikelinės geležies magnetinį branduolį. Iš čia 
suprantama, kodėl ir pats magnetizmas buvo atrastas geležies 
rūdoje“. ; 

„Ar žemės magnetizmo jėga visada vienodo stiprumo?“ 


„Beveik! Tačiau žemės magnetas yra visokių įtakų vei- 
kiamas. Pirmiausia reikia paminėti, kad jį veikia saulė su savo 
dėmėmis. Dėl to žemėje kai kada juntamos tikros magnetinės 
audros, be ko kita, labai trukdančios mūsų radijo aparatams 
priimti radijo bangas“. 

Dar vienas klausimas gulėjo smalsaus Algio širdyje. 


„Ar suktukinis (suktinis) kompasas taip pat yra magne- 
tinis?“ 

„Visai ne! Suktukinis kompasas su magnetu neturi visiškai 
nieko bendra! Fizika jį priskiria mechanikai ir, būtent, specia- 
lam jos skyriui apie suktukus!“ 

„Kas per vienas tas suktukas?“ — pasiteiravo Algis. 

„Suktukinis kompasas išrastas vokiečio Anšiutco ir jis vei- 
kia šitaip: 


Suktuku gali būti pavadintas bet koks smarkiai apie savo 


vidurinę ašį besisukąs daiktas, pvz., smagratis, vaikų žaisle- 
lis, vadinamas vilkeliu, ir k. p. (pav. 67). Įsižiūrėjęs į vaikų 
suktuką, arba vilkelį, gali pastebėti jo nuostabią savybę: jis 
gali stovėti pasviręs, nė kiek negriūdamas, kol jis pakankamai 
smarkiai sukasi. Jo viršutinis galas pamažu išrėžia savotišką 
spiralę. Jo apatinį smaigalį galima kur norime pastatyti, jis 
negrius, kol suksis. 

Žemė yra 
magnetas. 


` Apie suktinį 
kompasą. 


Jei dabar mažą suktuką pastatysime ant didesnio, tai 
jis prie jo taip prisitaiko, kad abiejų ašys esti lygiagretės 
(pav. 68). 

Visa žemė taip pat yra milžiniškas suktukas, nes ji visą 
laiką sukasi apie savo šiaurės - pietų ašį. Taigi ir ji laikosi kiek- 
vieno kito suktuko savybių. Jos ašis pamažu sukasi, tarsi kū- 
gio paviršiumi, ir vienas toks apsisukimas užtrunka 26000 me- 
tų. Viena ledlaikio priežasčių, atrodo, bene bus ir šitas žemės 
ašies sukimasis. Jei taip būtų, tai po 5 ar 6 tūkstančių metų mū- 
sų klimatas vėl turėtų imti šalti, ir mes vėl artintumėmės prie 
naujos ledo gadynės. 


Pav. 67. Pav. 68. 


Bet grįžkime vėl prie suktukinio kompaso! Kaip sakiau, že- 
mė yra milžiniškas suktukas. Pastatę ant jos mažą suktuką, 
matome, kad jo ašis laikosi linkmės, lygiagretės su šiaurės - 
pietų linkme. Tuo būdu ir gauname norimą kompasą. Mažuoju 
suktuku imamas skridinys, kuris apsisuka per minutę ligi 
20000 kartų. Tam reikalui yra pritaisomas tinkamas elektromo- 
toras. Pats skridinys įtaisomas dviejų žiedų sistemoje tuo bū- 
du, kad jo ašis laisvai gali sukinėtis visomis linkmėmis ir 
kiekvienu atveju nusistoti lygiagrečiai su žemės ašimi. 
Tam reikalui vartojama vadinamoji  Kardanio žiedų pakaba 
(pav. 69). Reikia apie dviejų valandų laiko ligi toks suktukas 
nusistoja, kaip reikia, o paskiau laivas ar lėktuvas gali sukti 
kur nori, o suktuko ašies linkmė nė kiek nepasikeičia. Suktukinis 
kompasas savo linkmei visada ištikimas: jis nepareina nuo 

žemės magnetizmo ir jo audrų. Taip pat jo parodymai neparei- 
na ir nuo geležies ar kitos medžiagos, iš kurios pastatytas lai- 
vas. Tuo būdu suktukiniu kompasu aprūpintas keliavimo prietai- 
sas keliauja daug patikimiau, kaip magnetiniu kompasu“. 


sukimosi ašys AB, CD, EF 


K —suktukas (ašis E F) Pav, 69, 

5 DALIS. 


Elektra. 


31 skyrius. 


Elektros krūvis. Elektros rūšys. 


Praslinko kelios savaitės, kol buvo vėl pasiryžta imtis 
darbo. Ignas pradėjo ypatingu tonu: 

„Na, gerbiamas pone mokiny“, juokavo jis, „pagaliau, mes ` 
pradėsime tą fizikos skyrių, kuris tave labiausiai domina. Ir ne 
be reikalo, nes tai įdomiausias fizikos skyrius. Tai mokslas 
apie elektrą. Tu, gal būt, manai, kad aš tau tuojau imsiu pasa- 
koti apie lempas ir motorus. Ne, truputį kantrybės. Pirmiau- 
sia mes turime išsiaiškinti vieną klausimą, kuris daugeliui yra 
neaiškus, tačiau būtinai turi būti suprastas, jei norime pažinti | 
moderniąsias fizikos tyrinėjimo sritis. Tai klausimas — kas 
apskritai, yra elektra? 

Bandymas Įsivaizduokime, pavyzdžiui, bent tokį bandymą: tu imi apie 
Je 30 cm ilgio stiklo lazdelę ir, ją patrynęs į vilnonio megztinio 
` skverną, palieti mažutį, ant stalo padėtą, popierėlį. Ir nuostabus 
dalykas: popieriaus gabalėlis pašoko ir prikibo prie lazdelės. | 
Mes jau žinome, kad magnetas popieriaus neveikia, taigi čia | 
turime reikalą su kitokia jėga. Ši jėga vadinasi elek- 
tra. Ji, kaip ir magnetizmas, nei svorio, nei ilgio bei tūrio ma- 
tavimu nenustatoma. Paprasčiausiai ją pažįstame anksčiau sa- 
kytu būdu. i 
ios Kūnas, kuriame yra elektros, pvz., mūsų įtrintoji lazdelė, | 
krūvis. vadinamas „elektriškai užkrautu“. Jame yra „elektros krūvis“. 

„Ar tik su stiklo lazdele pavyksta šis bandymas?“ paklau- 

sė Algis. 

„O, ne. Pvz., šukos, kelis kartus pertrauktos per sausus 
plaukus, irgi traukia lengvą popierėlį; taip pat priartinus šu- 
kas prie plonos vandens srovelės, kurią gauname tik truputį 
atsukę laiduką, matome ją šukų pusėn pakrypstant (pav. 70). 
Mat, šukos, perbrauktos per plaukus, įgyja 
elektros krūvį. Taip mes galime daug ir ki- 
tokių bandymų pasidaryti.  Trinant visuo- 
met atsiras elektros, dėl to ją ir vadiname 
trynimo elektra. Bet praktiškame gyveni- šukos | 
me, pvz., elektros jėginėse, elektra gami- i 
nama ne trynimo būdu; tačiau trynimo j 
elektrą pasirinkome dėl to, kad ją betyrinė- 
jant lengviau suprasti elektros esmę. 

Jau matėme, kad paprasti kūnai kasdieniame gyvenime 
yra neužkrauti. Trinant vieną kūną kitu, atsiranda elektros 
krūvis. Šiam reikalui labiausiai tinka stiklas, kaučukas (šu- 
kos)“. 

„Ar visi įelektrinti kūnai turi tą pačią elektrą?“ — pasi- 
teiravo Algis. 

„Čia ir prasideda pats svarbumas. Įsivaizduokime tokį ban- 
dymą. Įelektrintą stiklo lazdelę artiname prie lengvučio kamuo- Ne visi 
lėlio, pririšto ant šilko siūlo (kamuolėlis gali būti padarytas iš a yra 
avietės stiebo šerdies ar kitos panašios medžiagos). Kamuolė- 
lis, kaip jau žinome, prisitrauks, tačiau, palietęs lazdelę, vėl at- 
šoks. Atitraukime lazdelę, kamuoliukas nusvirs stačiai žemyn. 
Artinkime vėl tą pačią lazdelę prie jo. Jis nuo lazdelės bėgs! 

Dabar artinkime kaučuko įtrintą lazdelę. Ji kamuoliuką pri- 
trauks. Vadinasi, elektros krūviai ant kaučuko ir ant stiklo laz- 
delių yra skirtingi, nes jų veikimas yra kitoks. 

Atlikus daugelį bandymų, įsitikinta, kad tėra tik dvi 
elektros rūšys. Kad jos vieną nuo antros būtų lengviau 
atskirti, stiklo lazdelėje susirinkusią elektrą vadiname tei- 
giama, o kaučuko lazdelėjė — neigiama. Tie vardai buvo 
įvesti tada, kai apie elektros esmę mažai tenusimanyta. Gaila, 
kad taip įvyko, nes, priešingai paženklinus, būtų buvę daug pa- 
togiau. O dėl ko patogiau, tuojau paaiškės“. 

„Čia taip pat, kaip ir magnetizme“, — įterpė Algis, — tik 
čia sakome teigiama ir neigiama, o ten šiaurės ir pietų poliai“. 


ý Pav. 70. 

„Kai kuriais atvejais taip“, paaiškino Ignas. „Jei aš tau 
dar pridursiu, kad elektroje galioja šis dėsnis: vienarūšiai krū- 
viai vienas kitą stumia, įvairiarūšiai vienas kitą traukia, tai 
tu tą panašumą dar labiau jausi. Ir vis dėlto reikia pabrėžti 
didelį skirtumą. Magnetizme visada randame du polius kartu. 
Jie neišskiriami. Elektroje šis išskyrimas galimas. Stiklo laz- 
delė yra visur teigiamai įelektrinta, o kaučuko — visur neigia- 
mai. Tai ir yra pagrindinis skirtumas tarp magnetizmo ir elek- 
tros“. 


+ 472. 28 


Dėsnis, kurį brolis atsitiktinai paminėjo, Algį labai sudo- - j 


mino. 
„Vadinasi, vienarūšiai krūviai stumia vienas kitą, o įvai- 
riarūšiai traukia?“ — dar kartą Algis paklausė. „Bet kas atsi- 


tiks, jei vienas iš dviejų kūnų yra apkrautas, antras ne?“ 

„Jie vienas antrą trauks, kaip traukia magnetas minkštą 
geležį“. 

„Dabar tariuos viską supratęs, kas atsitiko su šeivame- 
džio kamuoliuku“, pareiškė Algis. 

„Na, įdomu“, padrąsino Ignas. 

„Iš pradžių kamuoliukas buvo neįelektrintas, o lazdelė tei- 
giamai įelektrinta!“ 

„Puiku! Vietoj teigiamai, žinoma, gali, kaip skaičiavime, 
sakyti plius ir vietoj neigiamai — minus“. 

„Neįelektrintą kamuoliuką pritrauks. Vadinasi, neįelektrin- 
tas kūnas visada yra pritraukiamas įelektrinto“. 

Ignas linktelėjo galva, o Algis dėstė toliau: ,Pritraukiant 
kamuoliukas paliečia lazdelę ir pats įsielektrina teigiama elek- 
tra, o teigiama ir teigiama — viena antrą stumia. Jei dabar 
toks kamuoliukas gali priartėti prie kaučuko lazdelės, tai tei- 
giamoji kamuoliuko elektra ir neigiamoji prie lazdelės prisitrau- 
kia“. 

„Labai puiku, labai puiku“, — pagyrė Ignas. Bet Algis no- 
rėjo dar nuodugniau klausimą išsiaiškinti. Užtat paklausė: 

„Taip, bet kodėl pirmame bandyme popierėlis tuoj neatšo- 
ko?“ 


„Popierėlis palieka prikibęs dėl to, kad jis yra perdaug 
menkas, ir jo atstumiančios jėgos yra mažesnės už jį prie laz- 


delės laikančias jėgas“, paaiškino Ignas ir dėstė toliau: 

„Dabar, mielas Algi, būk labai atidus, nes aš noriu tau pa- 
aiškinti tiek elektros paslapčių, kiek težino patys tyrinėtojai“. 

„Argi fizikai ne viską žino, apie elektrą?“ — paklausė nu- 
stebęs Algis. 

„Viską? Ne. Juo daugiau jie sužino, juo daugiau ir paslap- 
čių atranda. Tačiau jie žino tiek, kad mes, paprasti fizikai, apie 
elektros esmę galime visiškai pakankamą vaizdą susidaryti. Ta- 
čiau tas vaizdas ilgainiui gali pasikeisti ne dėl to, kad jis būtų 
blogas, bet kad tyrinėtojai vis subtilesnių atradimų padaro. 
Tai iš viso tinka fizikams. Jie negali sakyti: „Mes žinome, kad 
šis reiškinys taip ir taip vyksta!“, bet tik: „Remiantis mūsų Ži- 
niomis, yra didelė tikimybė, kad šis reiškinys turi taip ir taip 
vykti“. Juo reikšmingesni buvo paskutiniųjų metų atradimai, 
juo didesnis buvo tyrinėtojų kuklumas. Prieš šimtą metų žmo- 
nės manė jau viską žiną. Šiandien mes matome, kad jie apie 
šių dienų svarbiųjų tyrimų klausimus iš viso dar neturėjo su- 
pratimo. Tačiau grįžkime prie temos!“ 


32 skyrius. 
Elektros esmė, 


„Po daugelio puikiai paruoštų ir gerai apgalvotų bandy- 
mų ir apskaičiavimų prieita tokios išvados: 

Kiekviena medžiaga susideda iš nepaprastai didelio skai- 
čiaus neįmanomai mažų dalelių. Jos vadinasi. ..?“ 

„Molekulės“, Algis neužmiršo dar. 

„Tos molekulės yra mažiausios dalelės, kokias tik medžia- 
ga gali turėti. Dažniausiai medžiagos yra sudarytos iš įvairių 
elementų. Pvz., vanduo yra vandenilio ir deguonies jungi- 
nys (H-O). Vandens molekulę galime suardyti į sudedamąsias 
dalis, tačiau jos jau bus nebe vandens dalelės, bet visai kitos 
chemiškos medžiagos. Vandens molekulė susideda iš dviejų van- 
denilio atomų ir vieno deguonies atomo. (Elementai taip pat 
turi molekules, kurias sudaro keli lygūs atomai. Pvz., deguonies 
molekulė visada yra sudaryta iš dviejų deguonies atomų!). Tai- 
gi mažiausios materijos (medžiagos) sudedamosios dalelės yra 
atomai. 

Molekulės. 


Elektronai 


Neįelekirinti 


kūnai. 


Bet ir atomo negalima laikyti nesudėtiniu mažučiu rutu- 
liuku. Čia turime taip įsivaizduoti: kiekvienas bet kurios me- 
džiagos atomas (!) yra sudarytas iš teigiamai įelektrinto 
branduolio. Beveik visas atomo svoris glūdi branduolyje. 
Įvairių elementų atomai tarp savęs skiriasi branduolio didumu 
ir tuo pačiu jų sunkumu bei įelektrinimo laipsniu. 

Algis negalėjo tuo atsistebėti. 

„Vadinasi, sunkusis metalas švinas, nuo lengvų vandenilio | 
dujų tesiskiria atomo branduoliais?“ paklausė norėdamas pasi- 
tikrinti. 

„Žinoma! Tačiau aš dar nebaigiau. Aš sakiau, kad kone 
visa atomo masė yra sukaupta jo branduolyje, o tik labai ma- | 
žas jos likutis yra atomo elektronuose. Įsivaizduoki- s 
me be galo mažas daleles, neigiamai jelektrintas, praktiškai 
imant, nieko nesveriančias, kurios skrieja apie branduolį, lyg 
planetos apie saulę. Tiesa, šis palyginimas nevisai atitinka es- 
mẹ, tačiau sudaro tik apytikrį atomo vaizdą. Svarbiausia štai 
ką reikia įsidėmėti: jei kūnas yra neutralus (ne- 
įelektrintas), tai apie kiekvieną branduolį 
skrieja tiek elektronų, kad atomas turi 1y- 
giai ir + ir — elektros. Tada atomas, o tuo 
pačiu ir visas kūnas, yra neutralus, jei tiek 
pat turi ir + ir — elektros. Tiek pat + ir — vie- 
nas antro veikimą panaikina“. 

„Vadinasi, būtų neteisinga sakyti, kad neutralus kūnas iš 
viso neturi elektros“. 

„Tikrai! Kūno be elektros visai nėra! Kiekvienas atomas 
yra elektriškas reiškinys!“ Bet Algiui dar kažkas rūpėjo. 

„Ar galima elektroną įsivaizduoti?“ 4 

„Gal palyginimas padės“, tarė Ignas. „Jei elektroną padi- 
dintume iki aguonos grūdo ir tiek pat kartų padidintume popie- 
riaus storį, tai popieriaus storis būtų nuo žemės iki mėnulio!“ 

Algis net žado neteko, o Ignas dėstė toliau, lyg randig 
kiausius dalykus: 

„Mes jau matėme, kad kūnas yra neutralus, jei jo atome 
yra tiek elektronų, kiek reikalinga. atsverti teigiamai jo bran: 
duolio elektrai. Kadangi įvairios medžiagos skiriasi savo brať 

duolio krūviais, tai, suprantama, skiriasi ir elektronų skaičiu- 
mi (neutralioje būklėje) “. 
Pamažu Algis vėl atsikvošėjo ir panoro paklausti. 
„Kuri medžiaga turi mažiausią atomą?“ 

„Vandenilis! Jo atomas susideda iš mažiausio + branduo- 
lio, „vandenilio branduolio“, ir aplink jį skriejančio vienintelio 
elektrono. Laikykime elektrono krūvį —1, tai vandenilio bran- 
duolio krūvį reikės laikyti +1“. 

„Tai kuri medžiaga turi sunkiausią atomą?“ paklausė Al- 
gis. 

„Iš gamtoje esančių medžiagų — uranas, sunkusis meta- 
las. Apie jo branduolį skrieja 92 elektronai, kiekvienas su —1 
krūvio. Tarp vandenilio elektrono ir urano elektrono nėra jokio 
skirtumo, tačiau jų branduoliai jau skiriasi. Urano atomas 
taip pat turi vieną branduolį, tik jo krūvis yra +92. Vadinasi, 
jis yra 92 kartus stipriau teigiamai įelektrintas negu vandeni- 
lio branduolys“. - 

„Ar jis ir 92 kartus sunkesnis?“ 

„Ne, jis net 238 kartus sunkesnis. Jis nėra paprastas 92 
vandenilio branduolių trupinėlis; jo branduolys sudarytas gana 
komplikuotai. Paskutiniaisiais metais surastos nesudėtingos da- 
lelės, kurios įeina į urano branduolio sudarymą. Be vandenilio 
branduolio, protonu vadinamo, yra dar ir neutronai. Jie 
tokio pat dydžio ir sunkumo, kaip ir vandenilio branduoliai, ta- 
čiau be elektros krūvio. Taigi manoma, kad urano branduolį 
sudaro 92 protonai plius 146 neutronai. Iš čia ir išeina, kad jo 
svoris yra 238 kartus didesnis už vandenilio branduolio svorį, o 
jo krūvis — tik 92 kartus. 
+1 krūvį ir tokį pat svorį kaip elektronai. Jie vadinami p 0- 
zitronais. Tačiau, mielas Algi, turiu tave nuraminti, kad 
visuose praktiško gyvenimo reiškiniuose, elektrotechnikoje ir 
kitur pakanka žinoti, kad atomas yra sudarytas iš + branduo- 
lio ir tam tikro skaičiaus aplink jį skriejančių elektronų. 

Iš to seka labai svarbi išvada, kuri tinka visiems papras- 
tiems bandymams: 

Teigiamas branduolio krūvis negali bū- 


„ti nuo jo atskirtas. 

Vandenilis 
ir uranas. 


Moderniau- 
sieji 
tyrimai. 


Tačiau elektronai, vadinasi elektra, gali judėti. Jie L 


Elektronai gali būti iš atomo išplėšti. Ir priešingai, apie atomo branduolį 


gali 
keliauti 


gali skrieti daugiau elektronų, negu paprastai jų skrieja (į ato- 2 
mą gali būti įbrukti elektronai). į 

Atomas yra teigiamai įelektrintas, jei jis per maža turi z 
elektronų. > 


Atomas yra neigiamai jelektrintas, jei jis turi per daug 
elektronų. 4 

Gamtoje yra palinkimas prie neutralios būklės, vadinasi, 4 
elektronai stengiasi taip pasiskirstyti, kad kiekvienas branduo- i 
lys gautų savo skaičių. i 

Teigiamai jelektrintas atomas stengiasi elektronus prie sa- s 
vęs pritraukti, o neigiamai įelektrintas atomas stengiasi juos | 
nuo savęs atstumti. 

Bet elektronai ne visomis medžiagomis gali keliauti, o tik 
kai kuriomis, laidininkais vadinamomis. . 

Geriausi laidininkai yra metalai. Žemė taip pat yra milži- $ 
niškas laidininkas. Ji turi tiek daug atomų, kad visada gali elek- 4 
tronus priimti arba juos atiduoti, pati pasilikdama nejelektrin- * 
ta. F 


Žemė Žemė 
Pav. 74. Pav.72. 


Neigiamai įelektrintą kūną sujunkime laidininku su že- 
me. Ar numanai, kas įvyks? To kūno elektronų perteklius tuo- 
jau nukeliaus žemėn. (Pav. 71). Kūnas, jį įžeminus, išsikrovė. 
Bet sujunkime laidininku teigiamai įelektrintą kūną su žemė, 
tuoj ims į jį elektronai iš žemės keliauti, jis pasidarys hebe- 
įelektrintas (Pav. 72). 

Anksčiau buvo klaidingai sakoma, kad teigiamas krūvis 
keliauja į žemę. Kadangi elektrotechnika pasisavino šį žymėji- 

mo būdą, tai ir mes dažnai sakome, kad teigiamas krūvis keliau- 
ja į žemę. Tačiau mes gerai žinome, kad tikrovėje tik elektronai 
keliauja — pirmu atveju į žemę, antru — iš jos. 


Jei norime įelektrintą kūną palikti neišelektrintą, turime 
tarp kūno ir žemės padėti tokią medžiagą, kuria elektronai ne- 
gali keliauti. Tokios medžiagos vadinamos nelaidininkais 
(izoliatoriais). Geriausi nelaidininkai yra porcelanas, stiklas, 
guma, oras. Jei oras būtų laidininkas, tai žmogus nebūtų elek- 
tros reiškinių supratęs, ir visa ši sritis fizikams būtų likusi ne- 
pažįstama. 


Dabar galime suprasti, kas atsitinka, trinant kaučuko laz- 
delę vilna. Trinant dalis vilnos elektronų atitrūksta ir susitelkia 
kaučuko lazdelėje. Kadangi ji yra nelaidi, tai tie elektronai ne- 
gali tuoj ranka nukeliauti į žemę. Mat, žmogaus kūnas yra taip 
pat laidininkas. Vilna buvo teigiamai įelektrinta. Kad taip yra 
iš tikrųjų, mes netrukus įrodysime atitinkamu bandymu. 


Taigi, mielas Algi, šiai dienai pakaks. Dar kartą pamažu 
apgalvok kiekvieną dalykėlį. Tai nebus labai sunku. Svarbiau- 
sia štai kas: viską įsidėmėti! Pasakyta atsiminti ir žinoti! 
Tuomet daug lengviau suprasi tolimesnius klausimus. Jei tu 
atomo sąvoką suprasi, kaip aš ją čia išdėsčiau, tai būsi pasiruo- 
šęs suprasti jau ir tokius dalykus, kaip „atomo sutriuškinimas“ 
arba, tikriau sakant, atomo pasikeitimas. O modernius dalykus 
mes kaip tik ir norime išmokti suprastj.“ > 


33 skyrius. 
Apie krūvius ir perkūniją. 


„Trumpai pakartokime“, pradėjo Ignas, „ką mes žinome 
apie elektros krūvius. Matėme, kad krūviai veržiasi žemėn. Prie- 
šingi krūviai stengiasi išsilyginti. Jei vienas kūnas turi per- 
daug elektronų, o antram tiek pat jų trūksta, ir juodu yra su- 
jungti laidininku, tai elektronai taip pasiskirsto, kad abu kūnai 
lieka nejelektrinti. Toliau žinome, kad vienarūšiai krūviai vie- 

Nelaidininkai 


Išlydžiai nuo 
smailumų. 


nas kitą stumia, o įvairiarūšiai traukia. Taip pat pastebėjo- 
me svarbiausią skirtumą tarp elektros ir magnetizmo. Elektro- 
nai gali keliauti, tačiau poliai geležyje lieka pastovūs. 

Priartinkime nejelektrintą laidininką (pav. 73) prie jelek- 
trinto kūno, ir elektronai atsistums. Jie susirinks kitoj laidi- 
ninko pusėje, ir dėl to ta laidininko pusė bus neigiamai jelek- 
trinta, o artimesnioji — teigiamai (pav. 74), nes ten trūksta 
elektronų. Tokiu būdu tarp laidininko ir įelektrinto kūno at- 
siranda traukos ir atsistūmimo jėgos. Pastarosios yra šiek tiek 
silpnesnės, nes neigiamai įelektrinta laidininko dalis yra toliau. 
Kaip jau žinome, nejelektrintas kūnas įelektrinto pritraukia- 
mas. Čia mes matome pagrindinę pritraukimo priežastį: pri- 
artinus įelektrintą kūną, laidininke elektronai nevienodai pa- 
siskirsto. Toks laidininko įelektrinimas vadinamas įelektrinimu 
įtakos keliu. 


nejelekirinias + 
( ) hA +t 
+ 
` Aa AU 
N - 
nelaidininkas 
Pav.73. Pav.74, Pav.75. 


Kadangi vienarūšiai krūviai vienas kitą stumia, tai 
įelektrintame laidininke jie stengiasi būti kuo toliau vienas nuo 
kito. Jie susirenka į tas vietas, kur laidininkas labiau išsiki- 
ša, pvz., į viršūnes (pav. 75). Jei viršūnė yra aštri, tai dalis 
krūvio gali pereiti į orą (žinoma, kai krūviai neigiami, tai elek- 
tronai išlekia, o kai jie teigiami, elektronai iš oro įtraukiami). 

Taigi laidininko viršūnės krūvis iš da- 
lies išsilygina su aplink jį supančiu oru. 


Jei norime, kad žaibas skeltų į laidininką, reikia jį nusmai- 
linti. Tokias smailumas randame žaibolaidžiuose, prie telegra- 


fo stulpų, prie laivų stiebų. Laivų stiebų viršūnėse naktį kar- 
tais galime matyti šviečiant orą dėl lėto krūvių išsilydymo. Me- 


džiai, kuriuose nėra šakų, yra geresni laidininkai ir dėl to daž- | 

niau žaibo įtrenkiami, negu šakočiai. „Ąžuolas, vidutiniškai, 
yra 59 kartus dažniau įtrenkiamas negu skroblas. Medžių vir- 
šūnės palengvina oro elektrai be žaibo išsilydyti (ramus išly- 
dis). Kad vasarą šiais laikais žaibas triskart dažniau skelia 
negu prieš šimtą metų, galima paaiškinti tik miškų sumažėji- 
mu. 

Tuo būdu, mielas Algi, esame atsidūrę pačioje audroje, dėl 
to arčiau susipažinsime su šiuo gamtos reiškiniu. Oras ne aud- 
ros metu yra beveik visada teigiamai įelektrintas. Šis oro krū- 
vis negali išsilydyti, nes oras yra nelaidininkas. Išradėjai yra 
pasiūlę ore iškelti milžinišką metalinį tinklą, kuriame susirink- 
tų oro elektra, ir palenkti ją naudingam darbui. Tačiau šis pla- 
nas iki šiol nepasisekė. Kaip oro elektros auką galime paminėti 
vokiečių cepeliną „Hindenburg“, kuris Amerikoje nuo elektros 
išlydžio per vieną akimirką visas užsidegė. Manoma, kad cepe- 
linas ore buvo stipriai įsielektrinęs. Kai tik jis baigė nusileis- 
ti, elektra kibirkštimis veržėsi į žemę ir jį padegė. Tačiau rei- 
kia pasakyti, kad šis krūvis nieko bendra neturi su perkūnija. 

Saulei garinant vandenį (dar neištirtu būdu), atsiskiria tei- 
giami ir neigiami elektros krūviai. Dėl to debesys yra stipriai 
įelektrinti — vieni teigiamai, kiti neigiamai. Tie krūviai sten- 
giasi arba tarp savęs, arba su žeme išsilyginti. Tai galima tik 
tuomet, kai didelis karštis padaro orą nors ir blogą, bet vis 
dėlto laidininką. Tuomet sakoma: oras yra ionizuotas, Ir elek- 
tros išsilydymas įvyksta milžiniška kibirkštimi — žaibu“. 

„Ar pasitaiko žaibų tarp dviejų debesų ir tarp debesies ir 
žemės?“ skubiai paklausė Algis. Mat, apie šią sritį, kur Algis 
visai mažai tenusimanė, Ignas kalbėjo beveik nesustodamas, ir 
Algis dideliu susidomėjimu, retai tepertraukdamas, klausėsi 
Igno. „Aišku“, atsakė Ignas. „Kiekvienas žaibas yra elektronų 
pertekliaus keliavimas nuo neigiamai įelektrinto debesies prie 
teigiamai įelektrinto, siekiant išsilyginti su žeme. Išlydžiui vyk- 
stant su žeme, gauname žaibą, kur elektronai iš debesies kc- 
liauja žemyn, arba kur jie keliauja aukštyn. O apie žaibo „nu- 
kritimą“ iš debesies negali būti nė kalbos!“ 

„Bet taip atrodo, lyg žaibas žemyn kristų!“ paabejojo Al- 
gis. 

Medžiai 
audroje. 


Oro 
elektra. 


Orlaivis 
„Hindenburg“ 


Kad tik taip atrodo, netrukus tai pats pamatysi. Dabar 
mudu išsiaiškinsime įvairias žaibų rūšis. Pirma aptarkimė 
plokščiąjį žaibą. Jis yra ne kas kitas, kaip žaibas tarp dviejų 
debesų, uždengtų trečiojo debesies taip, kad mes matome tik 
jo atspindį. Antra žaibų rūšis yra kamuoliniai, tik jie retai te- 
pasitaiko. Jų prigimtis dar gerai neišaiškinta. Gali būti, kad jie 
yra šviečią vandens garų kamuoliniai sūkuriai, turį stiprų krū- 
vį. Jie nukrinta ant žemės, rieda, pridirba keisčiausių žalų (jų 
palietimas yra mirtingas) ir, pagaliau, su dideliu trenksmu 
plyšta. Trečią žaibų rūšį sudaro paprastieji skeliamieji žaibai. 
Jie šoka iš debesies į debesį arba į žemę mėlynos laužytos lini- 
jos pavidalu. Šios rūšies žaibas trenkia. Fotografuojant susek- 
ta, kad žaibas susideda iš pagrindinio (kuris trunka apie 
1/1000 sekundės) ir daugelio antraeilių žaibų. Gali būti keli pa- 
grindiniai žaibai, tik jų keliai yra skirtingi, — tai šakoti žai- 
bai. Žaibo kelio galuose esąs oras sušvinta. Mes matome tik švy- 
tintį orą, o elektros (vad. elektronų), aiškus dalykas, nema- 
tome. 

Abu šviesos reiškiniai vis ilgėja (pav. 76 a, b), kol, paga- 
liau, apie 100 m viršum žemės susijungia. Žaibas prie žemės 


1 pav. 2 pav. 3 pav 

Fav. 76. 


yra toks silpnas, kad mes tematome viršutinę debesinę žaibo 
dalį ir dėl to mums atrodo, kad žaibas skelia žemėn. 

Skėlusio žaibo kelias dažnai turi plonų linijų pavidalą, ir 
dėl to daiktai, į kuriuos žaibas pataiko, dėl aukštos tempera- ` 
tūros (apie 40000 C) užsidega arba ištirpsta (pavyzdžiui, gra- 

nitas). Žaibai susiranda tuos kelius, kur elektronams lengviau- 
sia keliauti, kur pasitaiko geresnių laidininkų  (žaibolaidžiai, 
medžiai, vanduo, atviram lauke:stovįs žmogus ir kiti). Atvira- 
me lauke geriausiai apsisaugosime atsiguldami ant žemės! Nie- 
kad nestok po lauke augančiu medžiu! Miške, jei gali, po skrob- 
lu, bet niekad po ąžuolu!“ 

„O kuriuo būdu visų geriausia apsisaugojame nuo žaibo 
skėlimo?“ norėjo sužinoti Algis. 

“Sakai: visų geriausia“, — pakartojo Ignas. 

„Taip, pirma mes turime dar kartą sugrįžti prie įtakos su- 
pratimo. Padarykime trumpą pertrauką, o paskui aš tau papa- 
sakosiu apie tai ir dar apie kai kuriuos kitus svarbius įtakos 
pritaikymus. 


34 skyrius. 
Šis tas apie Faradėjo narvą ir apie kondensatorių. 


„Nori žinoti tikriausią apsaugos būdą nuo žaibo?“ pradė- 
jo Ignas po valandėlės. „Bet pirma męs turime dar vieną ban- 
dymą padaryti. Įsivaizduokime, kad turime iš visų pusių uždarą 
metalinį narvą. Bandykime įnešti elektros krūvį į jo vidų ir 
įelektrinti narvo sienas iš vidaus. Įelektrintu kūnu palietus 
narvą iš oro pusės, elektros krūvis dėl atsistūmimo pasiskirs- 
tys visame paviršiuje. Pasirodo, lygiai taip pat jis pasiskirstys, 
jei narvą paliesime iš vidaus (pav. 77). Bet kas bus, kai mes tik 


„melalas 


+ 


Pov. Z7. Fav. 78 


artinsime jelektrintą kūną prie narvo. Ir šiuo atveju krūviai 
įtakos keliu pasiskirstys tik narvo viršutinėje pusėje (pav. 78). 
Vidinė tokio, Faradėjo vardu vadinamo, narvo pusė visuo- 

met liks nejelektrinta. Tuo ir remiasi tikriausias būdas ap- 
Žaibolaidis. sisaugoti nuo žaibo. Vadinasi, norint kurią nors patalpą apsau- | 
goti nuo žaibo, reikia ją visiškai uždengti metaliniu narvu. Ta- ] 
čiau ši priemonė retais atsitikimais tėra praktiška. Todėl da- | 
bar dažnai vietoj narvo panaudojamas metalinis tinklas. Pvz., | 
benzino ir kitų greit užsidegančių medžiagų sandėlius nuo žai- 
bo apsaugojame metaliniais tinklais, panašiais į teniso aikščių | 
oro tinklus, tiktai čia tinklas turi būti ištemptas viršuj. Kar- 
tais ir namus apsaugojame retais metaliniais tinklais, juos su- 
jungdami su metalinėmis namo dalimis ir gerai įžemindami. Ne | 
žaibolaidžio smailumas yra tikra namo apsauga, bet geras tink- 
- Jas ir rūpestingas įžeminimas.“ 
„Tad žaibolaidžio iešmai nėra patys svarbieji dalykai?“ 
„Tikrai ne! yra daug įrengimų, kur jų visai nėra. Taip, pa- 
vyzdžiui, viršum aukštos įtampos laidų, įtempia retą, bet ge- 
rai įžemintą, vielų tinklą“. 

„Tai kaip apsaugojami elektros lokomotyvai nuo žaibo | 
skėlimo?“ norėjo Algis sužinoti. Tačiau Ignas numojo ranka ir 
kalbėjo toliau: ` 

„To tu dabar dar nesuprastum. Vadinamoji apsauga nuo j 

žaibo remiasi dalyku, apie kurį mes tik vėliau kalbėsime. O 
dabar grįžkime prie mūsų krūvių ir susipažinkime dar su vienu 

aparatu, kuris taip pat remiasi įtaka. 
Įsivaizduokime metalinę plokštelę, paremtą valdininko 
rą kad krūvis tuoj neišsilydytų. Tegul ji turi teigiamą krūvį. Ban- 
dykime dar daugiau teigiamo krūvio į ją įkrauti. Jis, kaip Ži- 
nome, bus atstumtas. Dabar artinkime kitą gerai įžemintą plok- 
štelę. Atsuktoji pusė įtakos keliu įsielektrins neigiamai, nes 
pritrauks elektronų iš žemės.  Neigiamieji krūviai pritrauks 


KEEA 


nelaid. 


Pav. 79. Pav. 80. 


pirmosios plokštelės teigiamuosius krūvius taip arti, kad joje 
jau vėl bus vietos naujiems teigiamiems krūviams (pav. 79). 
Vadinasi, priartinus įžemintą laidininką prie izoliuoto ir jelek- 
trinto daikto galima padidinti jo elektros krūvį. Aparatas, susi- 
dedąs iš izoliuotos ir iš įžemintos plokštelių vadinamas kon- 
densatorium. Praktikoje naudojamas kondensatorius sudary- 
tas iš daugelio izoliuotų ir tiek pat įžemintų plokštelių (pav. 80). 
Kintamajame kondensatoriuje izoliuotas plokšteles galime, 
daugiau ar mažiau, giliai tarp įžemintųjų įstumti. Tokiu būdu 
galime keisti kondensatoriaus talpumą. Šio žodžio paslaptingą 
reikšmę paaiškinsiu pirmai progai pasitaikius. O proga atsi- 
ras, nes mes prie kondensatoriaus dar turėsime grįžti. Tuo tar- 
pu žinome, kad jo veikimas remiasi įtaka ir to mums šiuo mo- 
mentu pakanka“. 


r 35 skyrius. 
Elektros srovė ir elektros matai. 


Po kelių dienų Ignas vėl pradėjo savo darbą. 

„Šiandien mes išsiaiškinsime dalyką, kurį tu dažnai savo 
kalboje mini, jo iš tikrųjų nesuprasdamas, būtent, elektros 
srovę. Bet ir čia reikia žengti visai pamažu, viską gerai apgal- 
vojant, nes, antraip, nieko rimtai nepasisavinsi! i 

Mes anksčiau nuolat kalbėjome apie krūvius, tačiau apie 
matą jiems matuoti dar ne. Ar galima elektros krūvius matuoti 
kilogramais, litrais ar kitokiais vienetais?“ 

Žinoma, Algis, išgirdęs tokį klausimą, tik nusijuokė, ta- 
čiau teisingai atsakyti vis dėlto nemokėjo. Ignas suprato Algi 
ir kalbėjo toliau. 

„Reikia susitarti, ką laikysime „krūvio vienetu“. O susi- 
tarta taip: du lygūs elektros krūviai yra dviejų vienodų mažų 
metalinių rutulių paviršiuje; jų atstumas 1 cm; jei juodu stu- 
miasi "os: g jėga (fizikoje 1 dina vadinama), tai sakoma, kad 
tuose rutuliuose yra po 1 elektros krūvio vienetą, sutrumpintai 
1 k. v. (pav. 81). Praktikos reikalui šis vienetas yra perma- 
žas; stambesnis vienetas vadinamas kulonu; jis lygus 3 milijar- 
dams k. v. Štai jau ir mokame krūvius saikuoti. 

Kulonas. 


Srovė. 


Dabar, pagaliau, prie elektros srovės! 

Sujunkime, pav., neigiamai įelektrintą iki šiol buvusį izo- 
liuotą kūną laidininku su žeme, tada elektronų perteklius ke- 
liaus į žemę. Po labai mažos sekundės dalies jie jau bus pra- 
puolę. Laidininkas vėl bus nejelektrintas, ir įsiviešpataus „ra- 
mybė“. 


=— itm —> 

Žemė 
Pav. 8i. Pov. 82. 


Tikrovėje laidininko L elektronų perteklius tepasislinks, 
gal būt, laidininku tik ligi A, o prieš tai buvę elektronai apie A 
pasieks B, gi ten buvę pasieks C ir t.t., ir tik iš laidininko dalies 
apie Z atitinkamas elektronų skaičius nubėgs į žemę (pav. 82). 
Atrodo, lyg elektronai būtų milžinišku greičiu nulėkę laidi- 
ninku. Šis tariamas elektronų greitis siekia ligi 300 000 km 
per sekundę. Tat reiškia: jei laidininkas būtų 300 000 km ilgio, 
tai, pradėjus elektronams judėti iš L į A, po 1 sekundės imtų ir Z 
elektronai lėkti į žemę. Tik ne tie patys elektronai atsiras apie 
Z, kurie prieš 1 sekundę pajudėjo iš L!“ 

„Kokiu gi iš tikrųjų greičiu juda elektronai?“ norėjo ži- 
noti Algis. 

„Metaluose labai pamažu, maždaug 0,1 mm per sekundę, 
tik šis skaičius mums dabar nesvarbus. O svarbiausia štai 
kas: jei laidininku taške A pradeda judėti elektronai, tai po 1 
sekundės judės elektronai visame 300 000 km ilgio laidininke. 
Tuo būdu bus labai greit įvykdytas įsakymas žygiuoti. 

Dahar, vietoje labai greito elektros išsilydymo į žemę, ap- 
svarstykime nenutrūkstamą ir tolyginį elektronų keliavimą lai- 
dininku į vieną pusę. Kaip tatai gauti, išgirsime vėliau. Dabar 
tai tik įsivaizduokime. Toks nenutrūkstamas ir tolyginis elek- 
tronų tekėjimas ir vadinamas elektros srove. Palygink 

tai su vandeniu. Ten taip pat nenutrūkstąs ir tolyginis vandens 
tekėjimas vadinamas srove. 

 Kasdieniame gyvenime mes reikalaujame, kad elektra 
atliktų kokį nors darbą. Palyginkime su vandens srove, kuri 
atlieka darbą. Sakysime, vanduo krinta ant turbinos ratų. Ko 
čia būtinai reikia, kad ratas pradėtų suktis?“ 

„Kritimo““. 

„Teisingai! Aš vietoj to sakyčiau „aukščių skirtumo“. 
Žiūrėkime, kiek daug vandens ežeruose, tačiau jei vanduo ne- 
gali tekėti, tai jis jokio darbo nepadaro. Bet jei padarysime ka- 
nalą vandeniui nutekėti, tai toks vanduo bus darbingas. Juo 
ežeras yra aukščiau virš jūros lygio (į kurią nutekėtų ežero 
vanduo), juo jo vanduo gali didesnį darbą atlikti. Iš ežero aukš- 
čio virš jūros lygio galime apskaičiuoti, kiek darbo atliks jis 
pakeliui bėgdamas į jūrą. 

Elektra taip pat gali atlikti kokį nors darbą. Turime, pvz., 
kurioj nors vietoj (kūne) krūvį, pvz., vieną kuloną, tai šis elek- 
tros kiekis gali atlikti darbą, jei tik mes jam leisime keliauti. 
Kiekvienu atveju jis čia turi tam tikrą darbingumą. Šis darbin- 
gumas (galėjimas atlikti darbą) elektroje vadinamas p o t e n- 
cialu. 

Tuo būdu prieiname prie labai svarbios sąvokos. 

Grįžkime vėl prie vandens. Jei norime, kad vanduo tekė- 
tų, tai turi būti dvi skirtingo jūros lygio vietos. Tas tinka ir 
elektrai. Jei norime, kad elektronai keliautų, vadinasi, tekė- 
tų srovė, tai turi būti dvi skirtingo potencialo vietos (kūnai). 

Vandeniui tinka šis dėsnis: jei vandens neveiksime ypa- 
tingomis jėgomis (siurbliais), tai visuomet vanduo tekės iš 
aukštesnės vietos į žemesnę. 

Elektrai taip pat: jei nėra ypatingos įtakos, tai elektro- 
nai keliauja iš žemesnio į aukštesnį potencialą“. 

„Tur būt, priešingai“, pamanė Algis. Gal Ignas bekalbėda- 
mas apsiriko. Tačiau Ignas ne pataisė, o tik patvirtino: 

„Pasakiau teisingai. Anksčiau manyta, kad teigiamas krū- 
vis keliauja, ir dėl to tokios vietos, iš kur teigiami krūviai 
išeidavo, buvo pavadintos aukštesnio potencialo vietomis. 
Šiandien mes žinome, kad tik elektronai keliauja. Bet kad ne- 
sukeltume painiavos technikoje, mes ir šiandien tebesakome: 

Palyginimas 
su vandeniu 


Potencialas. 


Įiampa 
voltais. 


Elektros srovė teka iš aukštesnio potencialo į žemesnį. Ji 
iš tikrųjų yra elektronų tekėjimas, tik priešinga kryptimi. Pa- 
lyginkime toliau. Vandens jėginėje svarbu ne vandens aukštis, 
palyginus su jūros lygiu, bet aukščių skirtumas tarp tvenkinio 
ir jėginės. Yra visiškai tas pat, ar vanduo krinta nuo 3000 m 
iki 2500 m ar nuo 600 m iki 100 m. Tą pat galime pasakyti ir 
apie elektrą. Pvz., vieno elektros kulono atliktas darbas tam 
tikrame kelyje pareina tik nuo pradžios ir galo potencialų skir- 
tumo. 

Jei vandens 1 litras teka iš A į B, tai B (turbinoje) 
jis atliks tiek darbo, kiek atitinka sumažėjusį jo aukštį, ta- 
riant, aukščių skirtumą. O jei elektros vienas kulonas teka iš 
A į B, tai jis pakeliui atlieka tokį darbą, kuris atitinka poten- 
cialų skirtumą tarp A ir B. -Šis potencialų skirtumas ir yra 
elektros atlikto darbo matas, taigi svarbus dydis. Jis vadinamas 
įtampa ir matuojamas voltais. Ką reiškia pasakymas: 
tarp A ir B yra 110 voltų?“ paklausė Ignas. 

„Tai reiškia, kad kulonas elektros, keliaudamas iš A į B, 
atlieka tokį darbą, kuris atitinka 110 voltų“. 

„Teisingai! Tu jau supranti, kad pasakymas — šia vieta 
teka 110 voltų yra beprasmis. Lygiai kaip beprasmis yra pa- 
sakymas, kad šiuo vamzdžiu teka 110 metrų aukščių skirtu 
mo. Vanduo teka, o aukščių skirtumas yra. Tas pat pasakyti- 
na ir apie elektrą. Elektronai, vadinasi, srovė teka, o įtampa 
yra. Prie žodžio įtampa visada turi būti žodžiai „yra“ ir „tarp“. 
Vietų aukščius nustatant, laikomasi tam tikro pradedamojo ar- 
ba nulinio aukščio. Jis vadinamas. ..?“ 

„Jūros aukščiu“. 

„Gerai. Panašiai pasielgta ir su potencialu, vieną jo 
reikšmę prilyginant nuliui. TYariame, kad žemės potencialas 
yra nulinis. Jei laidininkas turi 100 voltų potencialą, tai reiš- 
kia, kad jo potencialas yra 100 voltų didesnis už žemės poten- 
cialą. Yra tokių vietų, kurių paviršiaus aukštis yra neigiamas, 
vadinasi, žemiau jūros lygio, pvz., Raudonoji jūra. Panašiai yra 
ir su neigiamu potencialu. Dabar mes pamatvsime, kad juo 
daugiau darbo turi atlikti 1 kulonas, vadinasi, tam tikras elek- 
tros kiekis, juo didesnė turi būti įtampa tarp laidininko pra- 
džios ir galo. Pvz., kišeninių lempučių įtampa nuo 2 iki 4 voltų; 


120 


m aa pP. 


kambarinių lempų nuo 110 iki 220 voltų. Tramvajuose būna 
600 voltų įtampa, o elektrifikuotų geležinkelių linijose net 
150000 voltų, ir, pagaliau, labai aukštos įtampos laiduose nuo 
110000 iki 380000 voltų“. 

„Argi nebėra aukštesnės įtampos?“ paklausė Algis. 

Tolilaidžiuose ne! Nes tokią aukštą įtampą labai sunku 
izoliuoti: ir dideliuose atstumuose ima šokti kibirkštys. "Taip 
pat negalima sulaikyti elektronų, kad nepatektų į aukštos 
įtampos stulpus ir per juos į žemę. < 

Dabar susidursime dar su vienu labai svarbiu dydžiu, rei- 
kalingu apskaičiuojant srovę; jo vardą tu jau būsi girdėjęs. 

Vaizdumo dėliai vėl grįžkime prie vandens. Vandens jėgi- 
nės galingumas pareina ne tik nuo aukščių skirtumo, bet ir nuo 
litrų skaičiaus, pratekančio per sekundę.  Aukščių skirtumu 
matuojame tik vieno litro darbą. Panašiai ir elektroje. Norė- 
dami susekti visą darbą, kurį elektros srovė nudirbo, turime 
žinoti ne tik įtampą, bet ir elektros kiekį, kuris per sekundę 
prabėga laidininku. m 

Jei laidininku per sekundę prabėga vie- 
nas kulonas, tai tokį srovės stiprumą va- 
diname 1 amperu (1 amp., 1A). 

Srovę aprašant, turi būti paminėti du daviniai: srovės stip- 
rumas (amperais) ir įtampa (voltais). Paskutinioji tarp pra- 
džios ir galo kalbamojo laidininko. 

Kad greitai neužmirštume, pakartokime, ką paskutinį kar- 
tą minėjome apie kondensatorių. Ten sakėme, kad, priartinus 
įžemintą plokštelę, į kūną galime įkrauti daugiau teigiamų elek- 
tros krūvių, nepadidinus tarpusavio stūmimosi. 

Dabar mes galime paprasčiau pasakyti. Priartinant įže- 
mintą plokštelę, galima laidininke daugiau prikrauti elektros, 
jo potencialo nepakeitus. Kondensatoriaus talpumu supranta- 
me skaičių, kuris pasako, kiek elektros reikia sukrauti į izo- 
liuotą plokštelę, kad jos potencialą pakeltume 1 voltu. 

Jei reikia sukrauti 5 kulonus, kad potencialą pakeltume 
vienu voltu, tai jis turi turėti 5 faradų talpumą. Šis vardas pa- 
rinktas Faradėjui pagerbti. Mikrofaradas (MF) yra milijoni- 
nė farado (F) dalis. Kondensatorius turi 1 MF talpumą, jei jo 

Srovės 
stiprumas — 
amperas. 


Kondensato- 
riaus 
talpumas 

1 faradas. 


potencialas (tarp izoliuotos ir įžemintų plokštelių) pakilo 
1 voltu, į jį sukrovus !/1000000 kulono elektros“. 

„Pavadinimo „faradas“ aš dar niekur nebuvau girdėjęs“, 
pastebėjo Algis. 

„Aš tai puikiai suprantu. Jį dažniau reikės vartoti, jei bū- 
si radijo mėgėjas. Progai pasitaikius, tą klausimą išsiaiškinsime. 
Tačiau dabar svarbiausias dalykas yra gerai išstudijuoti šias 
sąvokas: elektros srovė, srovės stiprumas, potencialas, įtampa. 

Kitą kartą susipažinsime su srovės šaltiniais, tai yra apa- 
ratais, kurie duoda nenutrūkstamą tolyginę elektros srovę“. 


36 skyrius. 
Srovės šaltiniai — kišeninės baterijos ir akumuliatoriai. 


Ši paskaita vėl buvo pradėta kai ką pakartojant. Pamažu 
Ignas pradėjo pasikalbėjimą apie naują medžiagą klausda- 
mas: „Kokias sąlygas turi atitikti srovės šaltinis, kad galėtų 
teikti srovę?“ 

Algis akimirkai susimąstė. „Jis turi be pertraukos siųsti 
elektronus“, atsakė jis. 

„Žinoma. Panašiai, kaip šaltinis be pertraukos tiekia van- 
denį. Bet to nepakanka. Elektronai, kaip mes žinome, turi ke- 
liauti, o tam tikslui kas yra būtina, kaip mes jau žinome?“ 

„Aukščių skirtumas, bet ne, potencialų skirtumas, įtam- 
pa“, pasitaisė Algis. 

Srovės „Kad galėtų elektronai keliauti, mūsų srovės versmė turi 
šaltinio turėti skirtingų potencialų du taškus. Ir, pagaliau, tarp tų dvie- 
poliai jų taškų turi būti tinkamas kelias, vadinasi, laidininkas, ku- 
riuo būtų galimas elektronų keliavimas. 
Srovės Kiekviena srovės versmė turi du skirtingus potencialų taš- 
kryptis. kus, savo polius. Aukštesniojo potencialo polius vadinamas -- 
polium, žemesniojo —polium. Elektronai keliauja nuo —po- 
liaus į +polių. Tačiau, nenorėdami įnešti painiavos techniko- 
je, mes dar ir šiandien tebeturime sakyti, kad srovė teka nuo + 
poliaus į — polių. 


Nuolatinė ir ` Technikoje be tolygios, nuolat į vieną pusę tekančios sro- 
gos vės, dažnai sutinkama kintamoji srovė. Ji visą laiką keičia sa- 
srovė. 

vo kryptį, pavyzdžiui, 50 kartų per sekundę. Vėliau geriau su 
ja susipažinsime, o tuo tarpu tirkime nuolatinę srovę. 

Pirmiausia nuolatinės srovės šaltiniais laikome tuos, ku- 
riuose elektros srovė yra sukelta cheminių reiškinių. Jie vadi- Galvaniniai 
nami galvaniniais elementais (pagal italą Galvani, *!ementai. 
kurio pastebėjimai, betyrinėjant negyvų kūnų reiškinius, davė 
pagrindą italui Voltai atrasti elektros srovę). 

Paprasčiausias galvaninis elementas yra Voltos elemen- 
tas. Jis susideda iš vario ir cinko plokštelių, įmerktų į pras- 
kiestą sieros rūgštį. Šio elemento --polius yra vario plokšte- 
lė, o cinko yra —polius (pav. 83)“. 

„Vadinasi, tarp šių dviejų plokštelių turi būti įtampa?“ 
pasitikrino Algis. 

„Tikrai. Ir maždaug 1 volto. Vietoj įtampos galvaniniuose 
elementuose dažnai girdime sakant „elektromotorinę jėgą“. Ta- 
čiau mes šio posakio vengsime, nes tai nėra jėga, o tik galėji- 
mas darbą atlikti“. 


J 


„Iš kur elementas ima elektronus?“ 

„Vykstant cheminiam procesui tarp rūgšties ir metalo 
plokštelių. Plokštelės yra rūgšties pamažu ardomos. Šie pro- 
cesai, kaip paprastai, chemijoje yra ankštai susieti su elektros 
reiškiniais. Mes netrukus apie tai truputį sužinosime. Kiekvienu 
atveju, vykstant procesui, elektronų perteklius varomas prie 
cinko plokštelės, vadinasi, prie —poliaus. Tuo tarpu prie |-po- 
liaus atsiranda elektronų trūkumas“. 

„Bet šitaip esant, elektronai galėtų vėl bematant sugrįžti, 
arba praskiesta sieros rūgštis yra nelaidininkas“. 

„Nelaidininkas ji negali būti, nes, antraip, elektronai iš viso 
negalėtų keliauti. Cheminiai procesai kaip tik ir varo elektro- 
nus prie —poliaus ir neleidžia jiems atgal sugrįžti. Jei jie nori 
patekti į -polių, tai turi laidininku aplink apeiti ir tuo būdu srovės 
jame sudaryti srovę. Šį procesą tu lengvai suprasi, jei palygin- versmė, 
si elementą su vandens siurbliu (tik nemaišyk galvaninio ele- “470708! 
mento su cheminiais elementais). 

Vandens siurblys, garo mašinos sukamas, varo vandenį iš 
apačios į viršų, vadinasi, priešingai natūraliajai jo krypčiai. 
Vanduo pro siurblį pats atgal negali sugrįžti, nes siurblys nuo- 

lat jį varo aukštyn. Jei norime turėti nuolatinę vandens srovę, 
tai reikia leisti vandeniui žemyn tekėti (pav. 84). Čia jis galės 
nudirbti darbą, pvz., mažą turbiną sukti. Nutekėjusį vandenį 
vėl siurbliu atgal pakelkime ir tuo būdu iš naujo gausime sro- 
vę. Taip pat yra ir elemente. Cheminis procesas elemente varo 
elektronus prie žemesnio potencialo, vadinasi, priešingai natū- 


+ - 
techniškas 
srove (elektronų) pavaizdavimas 
Pov. 83. Pav.84, 


raliai jų krypčiai. Elemente elektronai negali nukeliauti į + 
polių. Jei norime gauti elektros srovę, turime leisti elektro- 
nams išore keliauti nuo žemesnio potencialo į aukštesnį. Čia jie 
gali atlikti kokį nors darbą, pvz., kaitinti lemputę, sukti moto- 
rą. O tatai jau yra srovės grandinė“. 

„Ar galvaniniai elementai yra sudaromi tik iš vario, cin- 
ko ir sieros rūgšties?“ 


„O ne. Yra, arba tikriau sakant, būna visokių derinių. Daž- | 


niausiai elementai daromi iš dviejų metalo plokštelių kaip po- 
lių. Taip pat randame anglies lazdelę kaip --polių. Skystimai 
būna gana įvairūs. Jie vadinami elektrolitais. 

„Kodėl tu sakai būna, o ne yra?“ 

„Dėl to, kad jų daugumas šiandien nebevartojami. Taip 
pat Voltos elemento beveik niekur neberasi. Jo plokštelės 
greit chemiškai pasikeičia, ir elementas pasidaro nebenaudin- 
gas. Tik du elementai dabar yra plačiai tebenaudojami. A m 0- 
niako elemento +polių sudaro anglies ritinys, pripildytas 
mangano dvideginio su koksu, o —polių — cinko plokštelė. 
Elektrolitu čia naudojamas koncentruotas amoniako tirpalas. 
Jo įtampa yra 1,4 voltai. Jis dar vartojamas naminiams elek- 

tros skambučiams. Kišeninės baterijos yra taip pat 
amoniako elementai, kur amoniakas yra susigėręs į piuvenas, 
kad negalėtų išsilieti. Kad veikimas būtų stipresnis, dažniau- 
siai sujungiami trys tokie elementai į vieną bateriją. Minus po- 
lius yra drauge viso elemento indėlis; jis dar apvyniojamas po- 
pieriumi, kad būtų geriau apsaugotas. 

Akumuliatoriuje elektrolitu yra praskiesta sieros 
rūgštis. Jo +polius yra švino dvideginio plokštelė, o — polius 
švino plokštelė. Jo įtampa yra 2 voltai. Tai svarbiausias ele- 
mentas, nes jį visuomet galima prikrauti, gi kiti elementai po 
kurio laiko išsieikvoja“. | 

„Kaip vyksta krovimas?“ 

„Iškrautu akumuliatoriumi leidžiama nustatyto stiprumo 
ir nustatytos įtampos elektros srovė. Tada vyksta visai priešin- 
gas procesas, negu jam išsikraunant; tuo būdu akumuliatorius 
atsinaujina“. 

„Kaip ilgai laiko toks akumuliatorius?“ 

„Kai visiškai jo neiškrauname, arba nelaikome ištisus mė- 
nesius nenaudojamo, bet maždaug kas 4 savaites bent vieną iš- 
krauname ir vėl prikrauname, tai jis laikys dvidešimt ir dau- 
giau metų. Be to, retkarčiais reikia po truputį papildyti rūgštį 
destiliuotu vandeniu, nes ilgainiui vanduo išgaruoja. Ar žinai, 
kam technikoje panaudojami akumuliatoriai?“ 

Algis truputį pagalvojęs tarė. „Elektriniams automobi- 
liams, toliau nedideliems transporto vežimėliams, daug kur ma- 
tomiems geležinkelių stotyse, pagaliau kiekvieno automobilio 
baterijoms.“ 

„Žinoma! Taip pat yra ir elektrinių lokomotyvų su aku- 
muliatoriais. Jie gali bėgiais važinėti be jokių laidų viršuj“. 

Jau anksčiau Algis turėjo vieną neišaiškintą klausimą, 
kurį dabar iškėlė: 

„Tu sakai, kad kišeninės baterijos yra sukrautos iš trijų 
elementų, norint jų veikimą sustiprinti. Kuriuo būdu sukrau- 
nami trys elementai į vieną?“ 

„Labai malonu išgirsti šį klausimą“, pasakė Ignas. „Ne 
sukrauti ten trys elementai, bet sujungti. Čia mes ir pakalbė- 
sime apie daugelio srovės šaltinių jungimo būdus. Svarstysime 
tik dviejų srovės šaltinių jungimą, nes kas bus pasakyta apie 

jungimas. 


Lygiagretis 
jungimas. 


du elementus, tas tiks ir didesniam jų skaičiui. Vienas jun- 
gimo galimumų yra vadinamasis nuoseklus jungimas. 
Taip sujungtus elementus galime palyginti su nuosekliai su- 
jungtais vandens siurbliais. Kaip tuo būdu vanduo keliskart 
aukščiau užkeliamas, taip ir nuosekliai sujungti keli elemen- 
tai duoda kelis kartus didesnę įtampą. Kiekvieno elemento 
--polius yra jungiamas su gretimo elemento — poliumi. Srovė 


= A 2 siurblys ši HE 


Pav.85. 


teka tarp --poliaus pirmojo elemento ir — poliaus paskutinio- 
jo (pav. 85). 

Sujungiant lygiagrečiai kelis vandens siurblius, užkelsime | 
vandens keliskart daugiau, negu užkeltume vienu siurblių į tą. 
patį aukštį. Panašiai ir lygiagrečiai sujungti ele- 
mentai duoda tą pačią įtampą, tik kelis kartus stipresnę sro- 
vę. Visi +poliai yra prie vieno laidininko prijungti, o visi 
—poliai prie antro. Elektros srovė teka iš visų plius polių į visus 
minus polius (pav. 86). 

Kelių elementų junginys vadinamas baterija“. 


Pav.86. 

37 skyrius. 
Šis tas apie elektros laidus. 


Po trumpos pertraukos Ignas vėl pradėjo: 

„Dabar susipažinsime su keletu įsidėmėtinų laidininkų 
ypatybių, tuomet mes galėsime geriau tyrinėti srovę, jos veiki- 
mą ir jos pritaikymą. Na, pasakyk, ką žinai apie elektros sro- 
vę 245 a 

Algis įsivaizdavo elektros laidus su maža lempute ir kiše- 
nine baterija, kaip jis dažnai sustatydavo, ir atsakė: 

„Iš vieno srovės šaltinio poliaus reikia; nutiesti laidus į an- 
trą. Laidai (vielos) turi būti izoliuoti, kad elektronai negalėtų 
nutekėti į žemę“. 


srovės grandinė 


11= Ei 
KIKA 


Pav.87. 


„Gerai! Žemos įtampos laidus pakankamai izoliuojame, reotiavimas. 
juos apvyniodami šilku ar kita panašia medžiaga. Vidutinės 
įtampos laidai, šviesos laidai, yra padengiami guma. Ypatin- 
gai tai reikalinga tuo atveju, kai laidai srovei atbėgti ir nubėgti 
įtaisomi į švino vamzdelius.“ 
„Kam reikalingas brangus švino vamzdis?“ paklausė Algis. 
„Apsaugoti nuo drėgmės, nuo sužalojimo, nuo gaisro tais 
atvejais, kai vienas laidas įkaista ir t.t.“ 


NM nutrūkusi viela 


lempa 


lrumpas Sujungimas 
Pav. 88. 

i Trumpas 
sujungimas. 


Žemė — 
laidas. 


Gyvybei 
pavojus. 


„Kas gi tas trumpas sujungimas?“ paklausė Algis prisi- 
minęs, kad jis yra dažna gaisro priežastis. 

„Tai betarpiškas ateinančių ir grįžtančių srovės laidų su- 
jungimas. Tada elektronai keliauja iki trumpo sujungimo vie- 
tos ir iš ten atgal (pav. 88). Dėl to pasidaro, kaip vėliau pama- 
tysime, tokia stipri srovė, kad laidai pradeda žėrėti. 

Bet grįžkime vėl prie laidų. Aukštos įtampos laidai kabi- 
nami neizoliuoti ant.porcelano arba, stiklo izoliatorių. Aukštos 
įtampos laidų (kabelių) izoliavimas yra labai brangus. Norint 
apsaugoti nuo drėgmės, reikia juos asfaltu ir švinu aptraukti. 
Ir, pagaliau, prieiname prie labai svarbaus laido — žemės. Bu- 
vo rasta, kad vieną laidų galima pakeisti žeme. Ją panau- 
dojame elektriniuose traukiniuose. Vienas srovės versmės po- 
lius, pvz., -+-polius yra sujungtas su „važiuojamuoju laidu“. Iš 
čia srovė teka į lokomotyvo lanką, paskui į motorą ir pro trau- 
kinio ratus bėga į bėgius ir į žemę, kuria vėl atgal grįžta į sro- 
vės versmę (pav. 89). Taigi vieni elektronai čia keliauja į že- 
mẹ, o kiti tenai iš žemės, kaip mes tatai jau žinome. Laidai, ku- 
riais srovė patenka į motorą, turi būti gerai izoliuoti, nes, ant- 
raip, srovė galėtų aplenkti motorą ir tiesiai patekti į žemę. O 
liečiant laidui žemę, pasidarytų trumpas sujungimas. 


laidai 


EOEOUO 
bėgiai 
įėginė 
Fav.89. 


Dėl tos priežasties matyti ant aukštos įtampos stulpų už- 
rašai, kuriuos tu, gal būt, nekartą esi pastebėjęs?“ 

„Palietimas vielų, kad ir kabančių, yra gyvybei pavojin- 
gas“, nusijuokė Algis. Tą, žinoma, jis yra dažnai matęs. Bet Ig- 
nas vis tebebuvo rimtas. 

„Įsidėmėk tai visiems laikams! Neizoliuotų elektros vielų 
lietimas yra visada pavojingas, nes stovime ant žemės, ir srovė 

gali per mūsų kūną nutekėti į žemę. Jei tu esi izoliuotas nuo 
žemės, tada galima laidus liesti. Taip paukščiai tupi ant aukštos 
įtampos laidų, ir jiems tai nekenkia, Tačiau jei jie sparno gale- 
liu paliestų stulpą, vadinasi, susijungtų su žeme, būtų tuoj už- 
mušti. 

Čia turiu tau papasakoti tikrą baisų ir pamokomą atsiti- 
kimą. Prieš kelis metus Miunchene vienas jaunuolis nelaimės 
buvo ištiktas dėl to, kad jis nuo tilto pilstė vandenį ant elek- 
trinio geležinkelio laidų. Nors šulinio vanduo yra prastas lai- 
dininkas, bet vis tik srovė galėjo vandeniu ir paskui berniuko 
kūnu patekti į žemę“. 

„Jei jis būtų buvęs izoliuotas, pvz., būtų stovėjęs ant stik- 
lo plokštelės, tai jam būtų nieko neatsitikę?“ 

„Ne, iš anksto taip negalime tvirtinti, nes plokštelė turi 
būti sausa. Drėgmės sluoksnis ant jos paviršiaus vis tiek elektrą 
praleistų. Arba jei būtų jaunuolis izoliuotas, tačiau viena ran- 
ka paliestų elektros vielą, o antra įžemintą stulpą, vis tiek būtų 
užmuštas, nes vėl galėtų srovė juo bėgti“. 

Algis dar kažko pradėjo abejoti. 

„Tu sakai, kad jei stiklo plokštelė būtų drėgna, tai būtų 
laidi. Tai argi lyjant izoliatoriai pasidaro laidūs?“ 

„Žinoma, jei jie visur būtų drėgni. Dėl to ir daromi izolia- 
toriai varpo formos, kad dalis jų paviršiaus visada būtų nuo 
drėgmės apsaugota. Tik darganų metu kartais jie apsitraukia 
drėgme, ir tada galima girdėti izoliatoriuose kibirkštis sprag- 
sint. Žinoma, dalis srovės tada prapuola. Bet, mielas Algi, da- 
bar tu turėsi kuriam laikui pakankamai medžiagos; jei viską 
gerai išmoksi, imsimės tyrinėti srovės veikimą“. 


Elektros srovės veikimas. 
38 skyrius. 


Magnetinis elektros srovės veikimas. 


„Dabar leisime srovę“, pradėjo Ignas naują skyrių, „per 
visus galimus ir įvairių formų laidininkus ir stebėsime pasitai- 
kančius reiškinius. Juos galime suskirstyti į tris grupes: mag- 

Dešinės 
rankos 
taisyklė. 


Ritė. 


„netinis veikimas, šiluminis veikimas ir cheminis veikimas. Pra- 


dėsšime nuo magnetinio srovės veikimo. 

Leiskim magneto adatai nusistovėti šiaurės pietų kryptimi 
ir viršum jos gulsčiai ištempkime vielą, kuria gali bėgti elektros 
srovė (pav. 90). Vos tik įjungsime srovę, ir adatos šiaurės po- 
lius nukryps į vakarus. Pakeitus srovės kryptį, šiaurės polius 
nukryps į priešingą pusę. Nukrypimo linkmė pasikeis, jei vie- 
14 ištempsime apačioj adatos. Visus tuos atsitikimus galime su- 
traukti į taisyklę. Ji vadinama dešinės rankos taisykle; jos tu- 
rinys yra šis: 

Jei dešinę ranką laikysime delnu vir- 
šum laidininko, po kuriuo yra magneto 
adata, ir elektros srovė tekės pirštų kryp- 
timi, tai magneto adatos šiaurės polius nu- 
kryps nykščio pusėn“. 


Pav.90. Pav.9i. 


Algis išbandė tą taisyklę, pasinaudodamas liniuote kaip 
magneto adata, o pieštuku kaip laidu. 

Tada Ignas aiškino toliau: „Kai srovė yra nestipri, vieno 
laido veikimas yra silpnas, tačiau jis visur randamas, kur tik 
teka srovė, vadinasi, kur keliauja elektronai. 

Norint, kad srovės magnetinis veikimas būtų stipresnis, 
reikia laidininkui duoti ypatingą, pvz., ritės (špūlės) pavidalą 
(pav. 91). Kiekvieno laidininko dalis, šiaurės polių, esantį deši- 
niajame ritės gale, suks į dešinę, o kairiajame gale esantį pietų 
polių suks į kairę. Visa ritė veiks tartum mag- 
neto lazdelė, kurios galuose yra poliai“. 

„Tai kuriame gale yra šiaurės polius? Ar jis taip pat suran- 
damas pagal dešinės rankos taisyklę?“ paklausė Algis. 

„Tam reikalui turime daug paprastesnę taisyklę. Ji šiaip 
nusakoma: „Jei žiūrėsime į vieną kurį ritės galą, tai ten 
turėsime šiaurės polių, kai srovė tekės 
prieš laikrodžio rodyklę, ir pietų polių, kai 
srovė tekės pagal laikrodžio rodyklę 
(pav. 92). 


minkšta geležis 


Tačiau ir tokia ritė nėra stiprus magnetas. Bet jei į ją 
įkišime minkštos geležies šerdį, tada magnetinės jėgos padidės 
šimtą ar net tūkstantį kartų. Taigi elektromagnetas yra suda- 
rytas iš ritės, kuria bėga srovė, ir minkštos geležies šerdies. 
Apvijos yra arba tiesiai ant šerdies suvyniotos, arba ant vamz- 
džio formos pamušalo. Vielos yra izoliuotos, nes, viena prie ki- 
tos gulėdamos be izoliacijos, sudarytų trumpą sujungimą“. 


„Kuriam reikalui panaudojami tokie elektromagnetai?“ 
norėjo Algis sužinoti. 


„Tuojau apie tai kalbėsime, tik pirma turime dar vieną 
svarbų klausimą išsiaiškinti. 

Įsivaizduok, kad esi laively ir nori nuo baslio atsistumti. 
Tu darysi, lyg norėtum nuo savęs atstumti baslį. Bet jis yra 
tvirtai įkaltas, o tavo laivas judrus, dėl to laivas judės į priešin- 
gą pusę. Panašią sąsają turime tarp laidininko ir magneto. 
Pvz., laidininkas stengiasi šiaurės polių pasukti į dešinę. Tačiau 
jei magnetas yra nepajudinamas, o laidininkas judrus, tai jis 
pats sukasi į priešingą pusę. 


Turėdami šias žinias, jau galime pradėti pasikalbėjimą 
apie magnetinio veikimo pritaikymą“. 

Geležies 
šerdis. 


39 skyrius. 
Elektrinis skambutis, rėlė, telegrafas ir matavimo instrumentai. 


Kitą kartą Ignas atsinešė su savimi keletą paveikslų ir 

juos patiesė prieš brolį (pav. 94). 
Vagnerio „Čia, mielas Algi, yra jungimo schema, vadinama Vag- 
plaktukas. nerio plaktuku. Tai ne kas kita, kaip elektrinis skambutis. Įvai- 


įungiklis 


Pav.94. 


rios brėžinio dalys tau pažįstamos. Pasakyk, ką reiškia, pvz., 
grandinės vieta, pažymėta stačiais brūkšniais?“ 

„Tai srovės versmė, gal būt, du akumuliatoriai!“ „Teisin- 
gai. Kairėje viršuj matyti ritė su geležies šerdimi. S yra plie- 
no juostelė, kuri ties W laiko minkštos geležies gabalėlį ir yra 
pritvirtinta taške A. Antras jos galas W laisvai svyruoja ore. 
Paprastai plieno juostelė platinos plokštele B truputį liečia 
sraigtelio smailumą. 

Tegu bėga elektros srovė šiuo keliu: iš +poliaus rite, 
toliau sraigteliu ir per jo smailumą į platinos plokštelę B ir, 
pagaliau, plieno juostele per A į — polių. Bet tik įjungus sro- 
vę, tuoj ritė, kaip jau žinome, ims veikti, būtent. ..?“ „Ritės 
šerdis virs magnetu“. „O kas toliau?“ „Ji pritrauks W prie 
savęs“. „Bet tuomet plieno juostelė taip pat palinks ritės pu- 
sėn, ir plokštelė B atšoks nuo sraigto. O kas toliau?“. 

„Srovė sustos tekėjusi.“ 

„Gerai! Be to, šoks maža kibirkštėlė. Kad plieno juostelė 
neištirptų, ir pritaisoma platinos plokštelė. Bet kas pasidarys su 
rite grandinei sutrūkus?“ „Ji išsimagnetins“. „W niekas prie 
ritės nebetrauks, o plieninė juostelė atsities ir sugrįš į savo bu- 
vusią padėtį. Bet tada ji vėl palies sraigtelį, ir srovė ims tekėti. 

Tuo būdu plieno juostelė visą laiką virpės. Ją prailginę ir ant 
galo pritaisę plaktukėlį, kuris liestų varpelį, ir turėsime elek- 
trinį skambutį. | 

Noriu dar tau nubrėžti vieną jungimo būdą, kuris paro- 
dys, kaip galima paskambinti tuo pačiu skambučiu iš įvairių 
vietų (pav. 95). 

Mygtukas yra paprasta elastinga skardelė, kurią paspau- 
dę ranka paliečiame kitą skardelę ir tuo būdu sumezgame gran- 
dinę. Atleidus, ji vėl atsitiesia į savo buvusią padėtį. 


sunituola arba priveržia 2 neliečia 
Ys A 


1 myglukas myglukas 


Rav.95. 


Dabar išnagrinėsime brėžinį, kuris vaizduoja vadinamo- 
sios rėlės jungimo schemą (pav. 96). Rėlės vartojamos stipriai 
srovei įjungti ir išjungti silpnos srovės pagalba. Jos panaudo- 
jamos ten, kur aukštos įtampos jungiklio palietimas yra gyvy- 
bei pavojingas. Taip, pvz., elektriniuose lokomotyvuose srovė 
yra valdoma silpnos srovės pagalba. 


= 


W sukimosi ašis 


nelaidininkas Pav. 9b. 


Čia jungimas visai aiškus. Kol tik tekės silpna srovė, tol 
minkštos geležies gabalėlis bus pritrauktas, ir alkūnė 4 stovės 
taip, kad C liestų D ir tuo būdu leis tekėti stipriajai srovei. 
Suprantama, kad W turi būti pritaisytas ant izoliatoriaus. Iš- 
jungiant spyruoklė traukia alkūnę atgal“. 

Elektrinis 
skambutis. 


Elektromag- 
netinis 
kranas. 


Telegrajas. 


„Bet tada turi šokti didelės kibirkštys?“ klausė Algis. 

„Taip, jei aukšta įtampa. Bet paprastai jungiklis yra deda- 
mas į alyvą, o alyvoje jokios kibirkštys negali susidaryti“. 

„Ar elektromagnetas niekuomet nevartojamas vietoj pa- 
prasto magneto?“ 

„Vartojamas. Tada jam dažniausiai duodamas pasagos 
pavidalas, nes toks magnetas traukia abiem poliais (pav. 97). 
Atrinkti senai geležiai arba geležiai iš rūdos vartojami milži- 
niški elektromagnetai, kranai. Nuleidžiamas magnetas ant naš- 
tos, kuri, įjungus srovę, prie magneto prikimba. Srovę išjun- 
gus, našta atkrinta. "Tokie kranai magnetai turi tokią jėgą, 
kad gali pakelti mažą visai prie jo nepritvirtintą garvežį. Žino- 
ma, tokių brangių daiktų nerizikuojame taip kilnoti. Sunki ge- 
ležinė grandinė atsistoja ore stačia, jei virš jos yra elektro- 
magnetinis kranas, ir jei antras grandinės galas pritvirtintas 
prie žemės (pav. 98). Tokia grandine suaugęs žmogus gali lipti, 
visai nepakeisdamas jos įtampos. 

e kranas 


5 N l 
Pav. 97. Pav.98. 


Algis visai negalėjo atsistebėti. ,„Ar paprastus lazdelės 
pavidalo magnetus gamina elektromagneto pagalba?“ norėjo 
sužinoti Algis. 

„Tu turi galvoje permanentinius magnetus, pvz., kompaso 
adatėles. Žinoma. Jie visi yra elektromagnetiniu būdu paga- 
minti. 

Bet susipažinkime su dar svarbesniais elektromagneto pri- 
taikymais. Tai telegrafas (pav. 99). Suprantama, kad mes ne- 
galime susipažinti su pačiais naujausiais aparatais, kurie tele- 
gramas atspausdina gražiais rašmenimis, bet tik su paprasčiau- 
siuoju. Žiūrėkim į brėžinį! Kairėje yra siųstuvas. Jis susideda 

Um TP PLL 


tik iš srovės versmės ir rakto T, arba jungiklio, kurį prispaudę 
sujungiame srovę. Ši srovė eina laidais į tolį. Vėliau mes pama- 
tysime, kad tokie tolilaidžiai nėra paprasti. Yra reikalingos su- 
stiprinimo stotys ir kitos pagalbinės priemonės, kad galėtume 
telegrafuoti šimtus kilometrų. Bet, kaip sakiau, susipažinsime 
tik su pačiu telegrafo principu. 


| tolilaidis 
SE A Uin dė eik 

1 

T 

TELER „Aa pa > Akos 
EC 5 T 
e ia . . 
siųstuvas žemė gali būti laidu 


Fav. 99. 


Tegul srovė ateina į imtuvą. Ten ritės šerdis įsimagnetins 
ir pritrauks minkštos geležies gabalą W, kuris pritaisytas ant 
sukamos alkūnės. Kitame alkūnės gale yra pieštukas, kuris pa- 
lies judančią popieriaus juostelę. Jei jis ilgiau lies popieriaus 
juostelę, tai parašys ilgesnį brūkšnį. Jei raktu T paleisime sro- 
vę tik trumpam laikui, tai pieštukas popieriuje tepaliks trum- 
putj brūkšnelį (tašką). 


Morzės abėcėlė. 


a=-— 0o = — — — (= — — 

Abėcėlė. 


Galvano- 
metras. 


Telegrafo principą išgalvojo Gausas ir Veberis, o abėcė- 
lę sudarė amerikietis Morzė.“ 

Suprantama, kad Algis nusirašė visą abėcėlę ir pasiryžo 
ją mintinai išmokti. Tačiau gaila, kad tarp mintino mokėji- 
mo ir tarp sugebėjimo, girdint atskirti Morzės ženklus, pvz., ra- 
dijo aparatuose, ypatingai trumpomis bangomis, yra didelis tar- 
pas. 

Ignas šypsojosi, matydamas brolio stropumą, paskui vėl 
aiškino: 

„Be minėtų, yra dar daug kitų ritės pritaikymų, pvz., 
elektriniai tramvajų iešmai, elektromotorai, apie kuriuos mes 
dar nuodugniau kalbėsime, ir daug kitų. Tik dar vieną pritaiky- 
mą paminėsime. Žinoma, tik principą, būtent, elektrinių mata- 
vimo instrumentų principą. Tu matei kiekvienoje jėginėje pa- 
skirstymo lentą su ampermetrais, voltmetrais. Tai instrumen- 
tai, kurių rodyklė padalijimo skalėje rodo tam tikrus dydžius. 
Jie yra įvairiai padaryti. Mums rūpi išsiaiškinti, kaip nustato 
įvairaus stiprumo srovės rodyklę ties skirtingais padalijimais. 
Čia esu nubrėžęs galvanometrą (pav. 100). Tarp pasaginio 
magneto polių yra keturkampio pavida- 
lo ritė. Tegu teka srovė taip, kaip ro- 
do iešmutės, tai viršuj ritės pasidarys 
pietų polius, o apačioje — šiaurės. Pir- 
masis polius yra traukiamas į kairę, an- 
trasis į dešinę, o užpakalyje įtaisyta 
plunksna stengsis ritę atstatyt į pa- 
prastą padėtį. Tuo būdu ritė atsistos 
tarp polių įžambiai. Leidžiant stipresnę 
srovę, ritė labiau pakryps. Pritvirtin- 
kime prie ritės ilgą rodyklę, kuri svy- 
ruos ties lanko pavidalo skale su atitin- 
kamai įrašytais skaičiais. 

Vietoj pasaginio magneto galime pavartoti panašios ia 
mos elektromagnetą. Tokiu instrumentu galime ir kintamą sro- 
vę matuoti. Nes ne tik ritėj, bet ir elektromagnete keičiasi sro- 
vės kryptis, dėl to rodyklė visada nukryps į tą pačią pusę. 

Šiuo, mielas Algi, baigiame skyrelį apie magnetinį srovės 
veikimą, užtinkamą visur, kur keliauja elektronai. Praktiškai 

stiprų veikimą gauname ritėse su geležies šerdimi, t. y. elek- 
tromagnetuose. 


40 skyrius. 
Cheminis srovės veikimas ir jo pritaikymas. 


„Kitas srovės veikimas yra cheminis veikimas, arba e le k- 
trolizė“, pradėjo Ignas naują pamoką. ,Elektrolize vadi- 
name laidininko suardymą į sudedamąsias dalis, bėgant juo 
elektros srovei. Priešingai magnetiniam veikimui, cheminis vei- 
kimas užtinkamas ne visuose laidininkuose. 

Pirmos eilės laidininkai mėsikeičia. Jiems 
priklauso visi metalai, anglis (o deimantas, priešingai, yra izo- 
liatorius!). 


Antros eilės laidininkai 13415 
chemiškai keičiasi, kai jais bėga 
elektros srovė. Antros eilės laidininkai yra 
vien skysčiai. Elektros srovei privesti ir 
jai nubėgti vartojame du elektrodus, 


metalinius ar anglies. Skystis tada vadi- 

namas elektrolitu. Jei inde yra grynas = 

vanduo, tai srovė neteka, nes grynas van- Favio 
duo yra izoliatorius. Bet ištirpinus tru- 

puti valgomos druskos, jis pasidaro laidus. Prie abiejų elektro- 
dų išsiskiria dujų burbulėliai. Tačiau , srovę išjungus, dujų iš- 
siskyrimas sustoja“. 

„Ar ne visi skysčiai yra antros eilės laidininkai?“ paklausė 
Algis. 

„Ne! Jau matėme, kad grynas vanduo yra izoliatorius. Šu- 
linio vanduo yra antros eilės laidininkas, tačiau blogas, nes ja- 
me nedaug ištirpusių žemės druskų. Chemiškų medžiagų, kaip 
rūgščių, šarmų arba druskų, tirpiniai vandenyje yra antros ei- 
lės laidininkai. Ištirpintos nuo karščio druskos taip pat yra 
antros eilės laidininkai“. 

„Kurios eilės laidininkas yra žmogus, pirmos, ar antros?“ 

„Antros eilės. Fiziologinis veikimas, t. y. srovės veikimas 
gryname kūne yra elektrolizė kūno celėse. Jei veikimas yra 
toks stiprus, kad celės suardomos, tai ištinka stiprus kūno su- 

žalojimas arba ir mirtis. Stipriai ir aukštos įtampos srovei vei- 
kiant, atsiranda baisios žaizdos“. 

„Kurios eilės laidininkas yra gyvsidabris?“ panoro suži- 
noti Algis. . 

„Žinoma, kad pirmos, nes jis metalas! Bet grįžkime prie 
elektrolizės. Abu elektrodai (nesumaišyti su elektronais!) daž- 
niausiai yra metaliniai. Tačiau daugelio elektrolizės pavyzdžių 
elektrodai yra patys chemiškai veikiami. Tik anglies elektro- 
dai yra paprastai neveikiami, išskyrus kai kuriuos retus atsi- 
tikimus. Į jų skaičių įeina svarbiausias praktiškas elektrolizės 
pritaikymas“. i 

„Koks, būtent?“ paklausė susidomėjęs Algis. 

„Aliuminio gavimas. Tik neskubėkime, bet gerai susipa- 
žinkime su elektrodais. Elektrodas, pro kurį srovė įteka, va- 
dinamas --elektrodu (nes jis yra sujungtas su elemento +po- 
liumi), arba anodu (pro anodą srovė ateina). Elektrodas, pro 
kurį srovė išeina, antraip sakant, pro kurį elektronai ateina, va- 
dinamas — elektrodu, arba katodu. 

Iš daugelio komplikuotų bandymų šiandien mes žinome, 
kad rūgščių, šarmų arba druskų molekulės (ne atomai) vande- 
nyje arba šiaip ištirpusios skyla į dvi dalis, kurių viena yra tei- 
giamai įelektrinta, antra lygiai tiek pat stipriai neigiamai. (Šis 
vyksmas ne nuo elektrolizės pareina; jį užtinkame minėtų me- 
džiagų paprastuose tirpiniuose vandeny). Tas molekulių suski- 
limas vadinamas disociacija, o suskilusios molekulės da- 
lys vadinamos ionais. 

Vanduo yra cheminis junginys, tačiau ionų nesudaro (taip 
pat aliejus ir kiti). 

Įmerkime savo elektrodus į skystį ir leiskime tekėti srovei. 
Per — polių ateiną elektronai katodą neigiamai įelektrins, o 
anodą atitinkamai +. Kadangi įvairiavardžiai krūviai vienas 
antrą traukia, tai +ionai (kationai) keliauja prie katodo, o 
— ionai (anionai) prie anodo. Kai jie ten savo krūvius atiduo- 
da ir pasidaro laisvi, tai gali sudaryti dujų burbulėlius, arba 
ant elektrodų nusėsti, arba iššaukti tolimesnį cheminį proce- 
są. Tačiau pirmiausia turi būti atiduoti krūviai. Dėl to mes ste- 
bime elektrodus, o ne iš skysčio kylančius burbulėlius. Kai 

elektronų pasidaro perteklius, tai jie keliauja prie anodo, vadi- 
nasi, skysčiu teka srovė. 

Elektrolizės pagalba galime vandenį (parūgštintą) suskai- 
dyti į vandenilį ir deguonį. Tačiau vario gryninimas ir aliumi- 
nio gavimas yra svarbiausieji elektrolizės pritaikymai tech- 
nikoje. 

Pradėkime aliuminio gavimu. Pramonės kraštams gry- 
no aliuminio gavimas yra svarbus dėl to, kad žaliavos yra labai 
daug. Po deguonies ir silicio (kvarce, vadinasi, akmenyse) aliu- 
minis dažniausiai užtinkama medžiaga žemės paviršiuje. Jis yra 
molio sudedamoji dalis. 

Iš molžemės paruošiamaisiais veiksmais gaunamas 
grynas aliuminio deginys Al:Os. Jis aliuminio krosnyje ištir- 
pinamas ir elektrolizuojamas. Žvilgtelkime į brėžinį. Ten visos 
esminės dalys yra atitinkamai paženklintos“ (pav. 102). 

Algis atidžiai įsižiūrėjo. 

„Tik 6 voltų įtampa, bet 20 000 amperų srovės stiprumo?“ 
paklausė jis nustebęs. 

„Tikrai! Dėl to aliuminio gamybai yra reikalingos jėgi- 
nės.“ „Kur tokių yra?“ 

„Šveicarijoj prie Šafhauzeno ant Reino krioklio, taip pat 
Bavarijoj prie Toegingo ir kitur“. 


geležis ----- 
anglies pamušalas 
skystas Al 903 
skystas Al --[- 


e sias 1 4 


„Kokiu būdu vyksta elektrolizė ?“ 

„Al:Os suskyla į Al>+ ioną ir į Os—. Ak išsiskiria prie ka- 
todo, vadinasi, ant indo dugno. Dėl nepaprastai stiprios srovės 
ir Al ir AlOs būna skysti. Tam tikrais laiko tarpais skystą 

aliuminį nutekina. Os keliauja prie anodo ir, atidavęs savo krū- 
vį, pasidaro laisvu deguonimi. Aukštoje temperatūroje deguo- 
nis veikia anglies stiebus ir duoda smalkes CO, panašiai kaip 
blogo traukimo krosnyse, kaip žinome, jos pavojingos. Dėl to 
anodas turi būti kartkartėmis atnaujintas“. 

„Ar varis taip pat elektrolize gryninamas?“ susidomėjo 
Algis. Jis jau nekartą buvo skaitęs metalurgijos spaudoj apie 
vario žaliavą ir apie elektrolizuotą varį. Ignas ir čia jam nau- 
jų dalykų papasakojo. 

„Varis yra šiuo būdu gryninamas: į vario sulfato (mėly- 
nojo akmenėlio tirpinį, kurio cheminė formulė CuSO4) merkia- 
ma. vario žaliavos plokštelė kaip anodas, o katodu imama gry- 
no vario plokštelė. Apskritai, druskų tirpaluose metalų ionai 
turi teigiamus krūvius, taip pat ir CuSO4 suskyla į —vario 
ionus ir —SO+ ionus. Cu keliauja prie katodo, atiduoda jam sa- 
vo krūvį ir nusėda ant jo kaip grynas varis. Taigi prie katodo 
vis auga gryno vario kiekis. Ionas SO+ keliauja prie anodo ir ati- 
duoda savo krūvį. SO+ nesilaiko ir dėl to ardo anodą, sudary- 
damas su variu vėl CuSOs, kuris iš naujo suskyla į ionus. Tuo 
būdu iš anodo išplėšiamas grynas varis ir sukraunamas ant ka- 
todo. Iš šalies žiūrint atrodo, kad varis yra skystime ir sta- 
čiai srovės nuplukdomas““. 

Algis truputį pagalvojęs, paklausė: „Ar visi metalų ionai 
yra teigiami ir ar visada jie keliauja prie katodo?“ 

„Žinoma! Tuo remiasi dideli pritaikymai technikoje. Jei 
kurį nors daiktą norime pavariuoti, tai jį merkiame į vario sul- 
fato tirpinį katodu. Panašiai daiktus sidabruojame, chromuo- 
jame ir t.t. Šis metalų padengimo būdas vadinamas galvanizavi- 
mu“, : 
„Bet kaip panikeliuoti ar pavariuoti, kai daiktas yra nelai- 
dus, vadinasi, negali būti pavartotas katodu?“ 

„Žiūrėk, kaip tu kritiškai galvoji!“ pagyrė Ignas. „Bet ir 
čia yra priemonių. "Tada turimo daikto paviršių padengiame 
plonu grafito sluoksniu, kuris yra geras pirmos rūšies laidinin- 
kas. Taip paruoštas daiktas gali būti naudojamas katodu. 

Pasitenkinkime šiais pavyzdžiais. Tu jau matei, kaip elek- 
trolizė veikia fizikoj ir kaip praktikoj. Ši fizikos sritis, tiesą 
sakant, daugiau priklauso chemijai, nes visi cheminiai proce- 

sai remiasi molekulių skilimu į ionus ir jų prisitraukimu dėl prie- 
šingų įelektrinimų. Tačiau mes turime skubėti. Jei teka vieno- 
do stiprumo srovė, tai ant elėktrodų kiekvieną minutę išsiski- 
ria toks pat medžiagos kiekis. Kadangi išsiskyrusį metalo kie- 
kį galime tiksliai pasverti, tai iš to galime apskaičiuoti srovės 
stiprumą. Taip elektrolizuojant kokią nors sidabro druską, 
per vieną sekundę vieno ampero srovė išskiria 
0,00118 g sidabro. Šie skaičiai įgalina duoti internacionalinį 
ampero apibrėžimą. Jis yra daug praktiškesnis, negu grynai te- 
orinis apibrėžimas. 

Pagaliau, mokytasis Algi, kitą kartą pradėsime trečiąjį 
srovės veikimą, apie kurį atsitiktinai“jiu porą kartų kal- 
bėjome. Taip pvz., apie trumpą sujungimą arba apie skystą 
aliuminį dėl labai stiprios srovės. Tai bus šiluminis veikimas, 
kuris visada atsiranda bėgant srovei laidininku“. 


41 skyrius. 
kiluminis srovės veikimas: priežastys ir techniški pritaikymai. 

Po kurio laiko vėl pradėta. Ignas ėmėsi žadėtosios temos. 

„Įsivaizduokime, kad sujungėme elementą trumpai, t. y. jo 
-polių stačiai viela sujungėme su —poliumi, neduodami sro- 
vei dirbti darbo, bėgant rite ar elektrolizės skysčiu. Šis atve- 
jis mums primena upę, kurios neišnaudota vandens jėga nu- 
teka į slėnį. Kur dingsta ši vandens energija? Fizikos dėsniai 
(apie kuriuos dar girdėsime) sako, kad energija niekur nepra- 
puola. Daugiausia energijos nueina ten, kur nueina riedančių 
ratų energija. Ji dėl trinties virsta šiluma. Aiškiai šią šilumą 
pastėbime prie važiuojamųjų priemonių stabdžių. Panašiai, 
nors ir nežymiai, šiluma atsiranda visur, kur tik yra trintis. 
Upės vanduo taip pat trinasi į krantus ir į dugną. 

Panašiai yra ir su elektros srove. 

Kiekviename laidininke yra savo rūšies trintis, varža, 
kurią srovė turi nugalėti. Čia elektros energija virsta šiluma. 
Kiekvienas laidininkas, kuriuo bėga elektros srovė, įšyla (ši- 
luminis srovės veikimas). ` 

Mes randame, kad įšilimas yra juo didesnis, juo plonesnis 
laidininkas. Žinių jau turime tiek, kad galime susipažinti su 

svarbiausiais šiluminio veikimo techniškais pritaikymais. Na, 
Algi, dabar galime abu kalbėti, ar ne?“ 

Algis linktelėjo galva. „Vienas pritaikymų yra elektri- 
nis šildymas“, sušuko jis. 

„Žinoma! Gerai įsižiūrėjęs į elektrinį šildytuvą, pastebėsi, 
kad jis sudarytas iš plikų metalinių vielų, suvyniotų ant ap- 
skritų arba kryžiškos formos porcelano lazdelių. Vielos ima- 
mos plikos dėl to, kad šiluma lengviau išsisklaidytų į aplinkui 
supantį orą. Vieloms neleidžiama įkaisti iki žėrėjimo, kad jos 
mažiau oksiduotysi (apdegtų). Kad daugiau elektrinės energi- 
jos virstų šiluma, vartojamos vielos iš konstantano, nes šis lydi- 
nys geriausiai atitinka tuos reikalavimus. Šildymo įrengimai 
dažniausiai aptaisomi skylėta skarda, kad apsisaugotume nuo 
palietimo. Šitoks aptaisas nekliudo šilumai išsisklaidyti. 

Vos tik Ignas suspėjo baigti, kai Algis jau sugalvojo kitą 
elektros šiluminio veikimo pritaikymą. „Elektros lemputės!“ 
— sušuko jis. Jų vielelė žėri, nes ja bėga elektros srovė“. 

„Tikrai taip!“ sutiko Ignas. „Tik lemputėse vielelė turi ati- 
tikti kitus reikalavimus, negu šildymo prietaise. Lempose sie- 
kiama, kad viela daugiau šviestų, kad ji būtų šviesos versmė, 
bet ne šilumos. Čia didesnė dalis elektrinės energijos turi virsti 
šviesa, bet ne šiluma. Tam reikalui vartojami sunkiai tirpstą 
metalai (osmis, volframas), kurie, bėgant srovei, įkaista iki 
žėrėjimo (2000 laipsnių). Siekiant didesnio žėrėjimo, dabar vie- 
lelės dirbamos spiralės pavidalo, nes tada vielelė labiau įkaista. 
Jei būtų deguonies, vielos tokioj temperatūroj bematant su- 
degtų, tai lemputės dėl to pripildomos azoto (anksčiau daryda- 
vo tuščias) (pav. 103). 


lempa lizdas 


| AL 


Rav.403. 

Vienas vielos galas sujungtas su lemputės sraigto vingiais, 
o antras su išsikišusia metaline saga, kuri yra nuo lemputės šo- 
nų gerai izoliuota. Lemputės įsukamos į atitinkamus lizdus, ku- 
rių šonų vingiai yra sujungti su vienu versmės poliumi, o lie- 
čianti lemputės dugno sagą plokštelė P — su kitu poliumi. Ati- 
tinkamos dalys yra izoliuotos porcelanu“ (pav. 104). 

„Ar visokios lempos tinka į tokius lizdus?“ 

„Visos tinka, nes įvairių firmų lempučių sraigtai ir lizdai 
turi tuos pačius išmatavimus; jie yra standartizuoti“. 

„Kadangi lemputės labai įkaista, tai daug šilumos energi- 
jos veltui prapuola, ir mes turime mokėti už tą srovę, kuri ne- 
sunaudojama šviesai?“ 

„Gaila. Tr tie nuostoliai yra gana dideli. Dažnai paprastose 
lemputėse šviesai tik pusė srovės tesunaudojama“. 

„Ar nėra išrasta lempų, kurios šviestų be šilumos?“ 

„Paprastam kambarių apšvietimui kol kas ne. Tačiau lem- 
pos, vartojamos iliuminacijai ar reklamai, yra jau nebetoli to 
tikslo. Tik jos nėra paprastos lemputės, bet dujų vamzdeliai, 
kurie, elektrai veikiant, šviečia. Suprantama, kad apšvietimo 
specialistai stengiasi išrasti ir panašias paprastas lemputes. 
Lemputės su natriu arba gyvsidabriu yra jau didelis žingsnis 
prie šio tikslo“. 

Algis tuo tarpu dar sugalvojo klausimą. 

„Ar Voltos lankas yra ne tas pat, kaip didelės elektros 
lempos?“ 

„O, ne. Voltos lankai naudojami kaip šaltiniai labai stip- 
riai šviesai gauti. Tas liepsnos lankas susidaro tarp dviejų 

anglių stiebelių, jei trumpam laikui vie- 
+ bais „Siesa ną antru paliečiame ir paskui vėl ati- 
aa E traukiame (pav. 105)“. 


„Ar nėra pavojingas trumpas su- 


= jungimas, kai akimirkai paliečiame stie- 
belius ?“. 
Pav. 105. „Žinoma, būtų, jei nebūtų įjungta 


varža. Anglies stiebelių galai (prie nuo- 
latinės srovės —stiebelis) ima žėrėti balta šviesa, tempera- 
tūra pakyla ligi 40000 C; taip gauname iš viso aukščiau- 
sią temperatūrą, kokią tik esame pasiekę. O jei Voltos lan- 

ką įtaisome labai suslėgtame ore, tai jo temperatūra gali pa- 


kilti net iki 48000C. Tai temperatūra, kurioje anglis pradeda 


tirpti. Leidžiant tokios temperatūros angliui pamažu aušti, su- 
sidaro maži anglies kristalai, vadinami. . .?“ 

Bet Algis nežinojo, ką Ignas turėjo galvoje. 

„Vadinami deimantais“, pabaigė Ignas. 

„Dirbtiniai deimantai, kurie kaip papuošalai būtų permaži 
ir negražūs, bet stiklui piaustyti ir kitiems panašiems reika- 
lams nepaprastai geri. 

Algiui tatai buvo naujiena. Apie dirbtinius deimantus jis 
dar nebuvo girdėjęs. Bet Ignas kalbėjo toliau: „Voltos lankai 
dabar mažai kur tenaudojami, nes jie, palyginti su elektros lem- 
pomis, yra daug kuo nepatogūs. Anglis nuolat reikia suartin- 
ti, o kartkartėmis ir atnaujinti. Šiandien Voltos lankai, kaip 
šviesos versmė, dar yra kinuose, kur reikalinga labai stipri ir 
beveik iš vieno taško išeinanti šviesa. Šiaip, kaip šviesos vers- 
mė, jie kitur nebepasitaiko. Elektrinis šveicavimas yra taip 
pat ne kas kita, kaip Voltos lankas tarp dviejų metalo gabalų, 
kurių galai tiek įkaista, kad vienas su kitu susilydo. 

Kitą posėdį“, pabaigė Ignas, „mes geriau susipažinsime 
su varža, vadinasi, su šiluminio veikimo priežastimi“. 


42 skyrius. 
Omo varža ir jos dėsniai. 

„Kitą posėdį“ Ignas pradėjo teisindamasis. 

„Šiandien“, pradėjo jis, „mes iš mūsų taisyklės — kiek ga- 
lint mažiau skaičiuoti, — padarysime vieną išimtį. Varžos dės- 
nius geriau suprasime paėmę porą pavyzdžių. Jie labiau paaiš- 
kins ir kilovatvalandos sąvoką. Neišsigąsk, tai nebus labai bai- 
su! 

Pradedant, reikia pasakyti, kad dėsniai, kuriuos išvesime, 
pilnai tinka tik nuolatinei srovei, o kintamai tinka tol, 
kol srovė nebėga rite ar panašiu aparatu. 


Įsivaizduokime, kad atliekame šį bandymą. Norint leisti 
srovę laidininku AB, galuose A ir B turi būti atitinkama įtam- 

pa (pav. 106). Tegu, pvz., reikia srovės stiprumą padvigubinti 
(patrigubinti, paketurgubinti), tai tarp A ir B turės būti du- 
kart (tris kartus, keturis kartus) aukštesnė įtampa. Taigi 
itampa tarp laidininko galų turi būti juo aukštesnė, juo stip- 
resnė srovė turi tekėti. Įtampa krinta išilgai laidininko AB. Vi- 
siškai panašu į vandenį. Kad vanduo tekėtų, tarp vamzdžio pra- 
džios ir galo turi būti aukščių skirtumas, kuris, tačiau, pranyk- 
sta einant išilgai vamzdžio. 


61 
a 3 a = viso SdL 
Rav.106. Rav.107. Pav.108. 


Kiekvienam laidininkui galime rasti tik vieną įtampą, ku- 
riai esant juo tekės 1 ampero stiprumo srovė. Skaičius, rodąs 
reikalingąjį voltų skaičių, yra vadinamas laido varža. Jos mata- 
vimo vienetai vadinami omais (pagerbti vokiečių fizikui Omui 
(Ohm), nustačiusiam šį dėsnį). 

Laidininkas turi 3 omų varžą (technika tatai taip užrašo 
3 0), jei reikia jo galuose 3 voltų įtampos, norint turėti 1 am- 
pero stiprumo srovę. 

Laidininkas turi vieno omo varžą, jei esant 1 ampero sro- 
vės stiprumui, įtampa krinta vienu voltu. 

Omas yra 1,063 m ilgio ir 1 mm? skerspiū- 
vio gyvsidabrio gyslelės varža (esant 00C). Šis 
apibrėžimas yra tarptautinis. 

Jei norime turėti 1 ampero stiprumo srovę, laidininko, tu- 
rinčio V omus, galuose turi būti V voltų įtampa. O norint gauti 
i amperų stiprumo srovę, reikia galuose turėti iX V voltų įtam- 
pą. Tegu tarp laidininko galų A ir B yra V voltų įtampa, jo var- 
ža r omų ir juo teka i amperų srovė, tai tie trys dydžiai turi 
atitikti O m o dėsnį: 

V (voltų) = i (amperų) padauginti iš r (omų). 

Iš šio dėsnio eina kitas tarptautinis apibrėžimas: 

Omas. 


Voltas yra tokia įtampa, kuri pranyksta 1 ampero srovė- 
je 1 omo varžos laidininke. 

Skubiai imame vieną pavyzdį: jei aš noriu 12 omų laidu 
siųsti 5 amperų srovę, tai turiu turėti. ..?“ 

„60 voltų“. 

„Teisingai! O jei elektros tinklo šviesai įtampa 110 voltų, 
o mano lempos varža 220 omų, tai ja teka. ..?“ 

„Pusė ampero“. 

„Puiku! Šis Omo dėsnis yra svarbiausias visame elektros 
moksle. Užtat reiktų jį gerai įsidėmėti. Bet eikime toliau. Nuo 
ko pareina laidininko varža?“ 

Algis pasidėjo įvairaus ilgio vielų ir tarė: „Pirmiausia nuo 
ilgio, paskui nuo vielos storio ir pagaliau nuo medžiagos, iš ku- 
rios ji padaryta, — vario ar geležies“. 

„Labai gerai!“ pagyrė jį Ignas. „Tikrai, pirmiausia nuo 
ilgio. Viela 5 m ilgio turi penkis kartus didesnę varžą, negu 
1 m ilgio tokia pat viela. Antra, reikia pasakyti, kad ne nuo sto- 
rio, bet ypač nuo skerspiūvio. 3 mm? skerspiūvio (ne tas pat 
kaip 3 mm skersmens!) viela turi tik trečdalį varžos, kaip 
1 mm? skerspiūvio viela. Ir, pagaliau, varža tikrai pareina nuo 
vielos medžiagos. Todėl kalbama apie vadinamąją specifinę var- 
žą — tai varža 1 m ilgio ir 1 mm? skerspiūvio kokios nors me- 
džiagos vielos. Tai žinant, lengva apskaičiuoti bet kokio vielos 
galo varžą. 

Dvi vienodų skerspiūvių ir ilgių lygiagrečiai sujungtos vie- 
los turi tokią pat varžą, kaip viena viela dvigubai didesnio 
skerspiūvio. Jei aš, pvz., dvi vielas po 6 omus kiekvieną nuosek- 
liai sujungsiu, tai turėsiu 12 omų (pav. 107), tačiau jei sujung- 
siu lygiagrečiai, tai abiejų varža bus trys omai“ (pav. 108). 

Vienas dalykas Algiui buvo dar neaiškus. „Ar visais kitais 
atvejais, išskyrus šildymo ir šviesos prietaisus, laidininko var- . 
ža yra nenaudingas reiškinys?“ 

„O ne! atsakė Ignas. „Yra atsitikimų, kada varža tyčia 
įjungiama, kad susilpnintume srovę. Mes jau matėme, kad, tu- 
rint didelę varžą ir kokią nors įtampą, galima gauti silpną sro- 
vę. Sakysime, turiu kokį nors aparatą, kurio varža yra maža, 
tai prieš aparatą, jei juo turi bėgti silpna srovė, įjungiu varžą. 

Žinoma, varža įšildama išeikvos energijos, tačiau svarbiausias 
dalykas tai, kad galime leisti tokią srovę, kokia yra reikalin- 
ga“. 

„Vadinasi, nėra taip, kad prieš aparatą įjungta varža su- 
naudotų tiek energijos, kad aparatui truputis beliktų; tariant, 
varžą faktiškai padeda taupyti?“ 

Žinoma, yra tas pat, kaip kad į vandentiekį įtaisome mažą 
laiduką. Aukščių skirtumas pasilieka kaip buvęs, o mes galime 
gauti per sekundę tokį litrų skaičių, kokį norime. Tiesa, van- 
dentiekio rezervuare prisirenka vandens, ko nesti su elektro- 
nais. Jei mes sumažinsime srovės stiprumą, tai iš versmės ke- 
liaus mažiau elektronų ir, būtent, tiek, kiek atitiks naująjį sro- 
vės stiprumą. 

Tuo ir baigiame skyrelį apie varžą. Būtų galima dar daug 
ką pasakyti. Specialesnėse knygose apie ją galima plačiau ras- 
ti. Mums gi, kad susidarytų fizikos vaizdas, rūpi sužinoti esmi- 
niai visų sričių klausimai. Kitą kartą susipažinsime vėl su nau- 
ju dalyku, būtent, su paslaptingosios kilovatvalandos sąvoka“. 


43 skyrius. 
Kas yra kilovatvalanda? 


„Šiandien mes vėl ne be skaičiavimų pradėsime“, tarė Ig- 
nas, pradėdamas pamoką. „Tu dar neužmiršai, ką reiškia po- 
tencialas?“ 

„Potencialas yra 1 kulono darbingumas“, atsakė Algis. 

„Gerai! Įtampa tarp dviejų taškų A ir B mums sako, kiek 
darbo pagamina vienas kulonas kelyje iš A į B, o srovės stipru- 
mas rodo, kiek laidininku prabėga kulonų per sekundę. Įtam- 
pa, padauginta iš srovės stiprumo, duoda visą per sekundę at- 
liktą darbą. Jį vadiname. ..?“ 

„Darbas per sekundę vadinamas galia!“ 

„Tikrai! Taigi matai: 

Srovės galia = įtampa, padauginta iš 
srovės stiprumo. 

Padauginkime voltą iš ampero, gausime vieno vato galią. 
Mechanikoje vartojamas galios vienetas yra 1 AJ. Tarp tų dvie- 

Galia 
(vatais). 


Darbas 
(džauliais). 


jų dydžių yra šis sąryšis: 1 AJ = 736 vatai, iš kurio lengva vieni 
vienetai išreikšti kitais. 

Tai galia vadinasi galėjimas per sekundę padirbti tą dar- 
bą. Jei norime ilgesnį laiką, pvz. t sekundžių, dirbti darbą, tai 
sudauginame galią iš t sekundžių. 

Tuo būdu gauname: 

Darbas = įtampa, padauginta iš srovės stiprumo ir iš se- 
kundžių. 

Šis darbas yra išreikštas ne kgm, bet džauliais, kur 1 kgm= 
9,81 džaulių. Šis skaičius čia mums nereikalingas, paminė- 
jau jį tik dėl sąryšio. Kur kas svarbesnis 3 600 (00 džaulių skai- 
čius, nes jis reiškia vieną kilovatvalandą, kuri sutrumpintai žy- 
mima kWh. Taigi kWh yra darbo vienetas. Padalijęs įtampos, 
srovės stiprumo ir sekundžių sandaugą iš 3 600 000, gausi kilo- 
vatvalandų skaičių. 

Elektrinę energiją paversdami į šiluminę gauname: 


1 kilovatas per sekundę (1 KW = 1000 vatų) duoda 
0,24 Kal. 

Na, mielas Algi, tuojau apskaičiuok man vieną pavyzdį. 
Mūsų elektros lemputė pakelia 220 voltų įtampą ir sunaudoja 
0,15 amperų. Kiek sunaudos kWh per mėnesį, jei kasdien degs 
po 4 val.?“ 

Algis pradėjo balsiai skaičiuoti: 

„Įtampa, padauginta iš srovės stiprumo, duoda 220 X0,15= 
33 vatus. Per mėnesį lempa degė 30.4.60.60 sekundžių, arba 
432000 sekundžių. Voltai X amperai X sekundės duoda 
482000 X33. Šią sandaugą padaliję iš 3600000, gauname... — 
čia Algis ėmė skaičiuoti raštu — 3,96 kWh“. 

„Teisingai! Taigi matai: jei elektros kaina yra 50 fenigų 
už 1 kwh, tai už 120 degimo valandų reikės mokėti 2 markes, o 
valanda nekaštuos nė 2 fng. Didelis šviesos -tausojimas, kaip 
matome, nedaug ką tesutaupo, nes, uždegus lempą keliom minu- 
tėm, energijos išdega už mažą fenigo dalį. 

Išspręsk keletą panašių uždavinių, ir geriau paaiškės 
tas klausimas. Mat, kad galėtume skaičiuoti, reikia turėti tam 
tikros praktikos. Bet dabar padarykime trumpą pertrauką, o 
vėliau nukreipsime savo žvilgsnį į kitus dalykus“. 


148 


44 skyrius. 
Srovės padariniai ir jų apgręžimas. 


„Pakartokime“, — pradėjo Ignas, — „kokius srovės pada- 
rinius mes pažįstame“. 

Algis pradėjo juos skaičiuoti: „cheminiai, šiluminiai, mag- 
netiniai padariniai!“ 

„Puiku! Vadinasi, srovė gali sukelti cheminius reiškinius, 
gaminti šilumą ir sudaryti magnetinį lauką“. 

„Magnetinį lauką? Koks tai laukas?“ 

„Magneto lauku vadiname magneto aplinką, arba sritį, 
kur pasireiškia magnetinės jėgos. Dabar mes prieiname 
labai svarbų fizikos dėsnį, kuris sako, kad anksčiau minėti 
padariniai gali būti apgręžti. Yra cheminių reiškinių, kurie su- 
kelia elektros srovę. Mes juos jau pažįstame?“ 

„Galvaniniai elementai, sakysime, kišeninės baterijos, ar- 
ba akumuliatoriai“. 

„Žinoma! Tai vis mums ne naujiena. Bet mes galime iš ši- 
lumos pagaminti elektros srovę. Tam reikalui vartojami ypa- 
tingi prietaisai, vadinami termoele- 
mentais. Jie sudaromi iš dviejų me- 
talo plokštelių, geriausiai iš vario ir an- 
timono, kurių vieni galai sunituojami 
(pav. 109). Pašildžius sunituotus ga- 
lus, kituose galuose atsiranda įtampa. 

| _ 4 Pav.l09. Sujunkime juos laidininku, tai tuoj te- 

uo a k kės silpna elektros srovė. Įtampa bus 

didesnė, jei kelis tokius elementus sujungsime į bateriją. Toks 
srovės gavimas neturi praktiškos reikšmės, tačiau matome, kad 
ne tik iš elektrinės energijos galime gauti šilumą, bet ir iš šilu- 
mos elektrinę energiją. 

„Ar iš viso niekur negalima pritaikyti termobaterijų“. 

„Technikoje ne, bet moksle taip! Termoelementų pagalba 
galime labai tiksliai matuoti temperatūras net iki tūkstan- 
tosios laipsnio dalies, o su. geriausiais gyvsidabrio termomet- 
rais tik iki šimtosios dalies laipsnio. 

Bet eikime prie trečiojo srovės padarinio ir jo apgręžimo. 
Srovė pagimdo magnetinį lauką. Kyla klausimas: ar gali mag- 


varis ntimonas 

Termo- 
elementas. 


Smulkus 
temperatūros 
matavimas. 


netinis laukas pagimdyti srovę? Įsitikinsime, kad taip gali bū- 
ti. Šis srovės kilimas iš magnetinio lauko veikimo vadinamas 
įtaka. Technikoje ji turi labai didelę reikšmę. Dėl to nesiste- 
bėkime, kad jai ištirti mes paskirsime kelis skyrius. Pradėsi- 
me kitą kartą!“ 


45 skyrius. 
Įtaka (Indukcija). 


Pertrauka buvo trumpa. Ignas pradėjo kaip paprastai: 

„Šiandien, rodos, žinai apie ką kalbėsime?“ 

„Apie įtaką, t. y. apie elektros srovės gavimą, magneti- 
niam laukui veikiant!“ 

„Gerai! Mes jau matėme, kad magnetiniai srovės padari- 
niai yra stiprūs ir lengvai apčiuopami tik ritėse, dėl to šių 
padarinių apgręžimo ieškosime ričių pagalba. Padarykime ši 
bandymą: abu ritės galus sujunkime su srovės matavimo in- 
strumentu (galvanometru). Artinkime prie ritės galo kurį 
nors magneto polių, ir rite perbėgs srovė (pav. 110). Ritėj 
jokia srovė netekės, jei magneto polius bus šalia ritės ar jos 
viduje, bet nejudės. Ištraukiant magneto polių, vėl rite per- 
bėgs srovė, tik priešingos krypties. Vadinasi, srovė bėga tik dėl 
to, kad magnetas judinamas, o ne dėl to, kad jis ten yra. Kadan- 
gi, judinant magnetą, magneto laukas ritėj kitėja (artinant 
stiprėja, tolinant silpnėja), tai galime padaryti šią išvadą: 

Magneto Laidininke, kurio aplinkoje keičiasi 
lauko magneto laukas, yra sukeliama įtakos srovė. 
kitimas. 


Pav.1440. 


galvanomelras `. 


Antras bandymas štai ką rodo: 

„Įtakos srovės įtampa yra juodidesnė, 
juo stipresnis magneto laukas ir juo grei- 
čiau jis keičiasi. ` 

Srovė laidininku visai neteka, jei magnetinis laukas jo ap- 
linkoje visą laiką yra vienodai stiprus. Žinoma, kad magne- 
to laukas ritėje ir tada kitėja, jei magnetas yra nejudinamas, 
bet judinama ritė“. 

„Kokia kryptimi teka įtakos srovė“. 

„Tat pareina, pirma, kurį polių, pietų ar šiaurės, mes 
turime, antra, ar jį artiname, ar toliname, ir, trečia, kokia 
kryptimi suvyniota ritėje viela. Tačiau tam reikalui turime 
praktišką taisyklę, kuri apima visus atvejus. Tai Lenco 
taisyklė. Ją šiaip nusakome: įtakos srovė visada teka taip, 
kad stabdo judesį, kuris sukelia įtakos srovę. 


2 
f: tamrm 7 
f 
Pav.4. Pav.142. 


Šį dėsnį patikrinsime bandymu (pav. 111): tolinkime šiau- 
rės polių nuo čia išbrėžtos ritės. Tada kilusi įtakos srovė 
stengsis tą tolėjimą sulaikyti. Ji tam tikslui kairiame ritės 
gale sukelia pietų polių (suprantama, kad dešiniame gale tada 
šiaurės polių), kuris stengiasi atgal pritraukti tolėjantį šiau- 
rės polių. 

„Vietoj laizdelės pavidalo magneto, tur būt, galime artinti 
ir tolinti elektromagnetą?“ paklausė Algis. 

„Žinoma! Ir, užuot jį judinę, galime jį palikti ritėj neju- 
dinamą, bet srovę sujungti ir vėl išjungti (pav. 112). Iki šiol 
vartotą ritę vadiname antrine rite, o elektromagneto ritę 
pirmine. Šios ritės, kaip ir kiekvieno elektromagneto, šerdis 
yra minkštos geležies. Tuo būdu prieiname labai svarbų stiprių 
srovių technikos aparatą, vadinamą transformatoriumi. Bet 
prieš susipažindami su juo arčiau, dar išsiaiškinkime ypatingą 
įtakos rūšį, būtent savąją įtaką. 

Lenco 
taisyklė. 


46 skyrius. 
Savoji įtaka (Indukcinimasis). 


„Įsivaizduokime su geležies šerdimi ritę, kurioje ką tik 
įjungta srovė!“ pradėjo Ignas. „Taip pat įsivaizduokime, kad 
vienoj ritės pusėj elektronai jau keliauja, o kitoj dar jokios 
srovės nėra (pav. 113). Ritės dalis, kurioj perbėgo elektros 


Pov.443 į 


srovė savoji įlaka 


srovė, pasidarė magnetas, jo antras polius yra kitame ritės 

gale. Dėl to antrame ritės gale kyla įtakos srovė, kuri sten- 

giasi panaikinti atsiradusį polių. Pagal Lenco dėsnį, ji yra 

E Es įjungtajai srovei priešingos krypties. Išjungiant atsiranda tos 
srovė. pat krypties įtakos srovė. 

Įjungiant srovę, ritėj kyla priešingos krypties savosios 
įtakos srovė, kuri šiek tiek nudelsia įjungtos srovės sustiprėji- 
mą iki pilno jos stiprumo. Išjungiant, savosios įtakos srovė 
teka ta pačia kryptimi, kaip ir pagrindinė srovė, ir dėl to nudel- 
sia jos išnykimą. 

Kartais galime išgirsti ir ekstra srovių pavadinimą. Jos at- 
siranda srovę įjungiant ir išjungiant“. 

„Kaip ilgai teka savosios įtakos srovė?“ 

„Pirmame ir antrame atsitikime tik vieną akimirką, o 
šiaip — kol srovė pasiekia pilną stiprumą. Jei magnetinis lau- 
kas daugiau nesikeičia, tai ir įtakos nebėra“. 

„Kur ši savoji įtaka yra pritaikoma?“ 

„Daugiausiai bevielio telegrafo technikoje. "Ten savosios 
įtakos ritės taip dažnai vartojamos, kad, užuot sakę ritė, sako- 
me tiesiog savoji įtaka. Tačiau apie tai mes tuo tarpu dar nie- 
ko nesuprastume. Pirmiausia mes patyrinėsime kitus savosios 
įtakos pritaikymus, būtent, slopinamąją ritę ir žaibinę apsaugą“. 

„Slopinamoji ritė?“ nustebo Algis; ką ji galėtų slopinti? 
— pamanė jis. 


152 


„Tikrai, šis vardas kilęs nuo kintamosios srovės slopini- 
mo. Technikoje pasitaiko, kad tais pačiais laidais tuo pačiu lai- 
ku bėga nuolatinė ir kintamoji srovė. Bet jas reikia taip iš- 
skirti, kad per aparatą B tekėtų tik nuolatinė srovė, o per A 
kintamoji. Tai prieš B įjungiame slopinamąsias rites, kurių sa- 
voji įtaka yra tokia didelė, kad kintamoji srovė negali perbėgti 
(pav. 114). Kintamoji srovė susideda iš atskirų srovės impul- 


(Sak D 
(2) m 
A normali srovė 
Pav. i4. Pav. 45. 


sų, kurių kiekvienas sukelia savosios įtakos priešingos kryp- 
ties srovę. Tuo tarpu nuolatinė srovė teka netrukdoma, nes ji 
visą laiką teka vienodo stiprumo. 

Kitas savosios įtakos pritaikymo pavyzdys yra žaibinė ap- 
sauga (pav. 115). Čia ritė sudaryta iš kelių neizoliuotos storos 
vario vielos įvijų. Jas galima matyti aukštos įtampos laidų 
stulpuose. Normali srovė ja gali bėgti beveik nepaveikdama, 
vadinasi, jos nuostoliai yra labai maži. Tačiau žaibas, kaip mil- 
žiniškas srovės smūgis, sukelia joje milžinišką savosios įtakos 
srovės smūgį, tik priešingos krypties. Tada žaibas negali eiti 
rite, bet šoka tarp apsaugos ragelių.  Kibirkšties įkaitintas 
oras, o drauge su juo ir pati kibirkštis kyla tarp ragelių aukš- 
tyn. Kibirkštis dėl to ilgėja ir pagaliau, nepavojingu būdu iš- 
eikvojusi energiją, nutrūksta. 

Kitą kartą mes susipažinsime su transformatoriumi, kaip 
svarbiausiu technikos išradimu“. 


47 skyrius. 
Kas yra transformatorius? 


Ignas pradėjo: „Šiandien mes susipažinsime su transfor- 
matoriumi. Sudedamąsias dalis jau anąkart minėjom: elektro- 
magnetas, vadinasi, ritė su geležies šerdimi, įkišta į kitą ritę 

Transforma- 
toriaus 
tikslas. 


(pav. 116). Leiskime srovei pirmojoj ritėj (vad. pirmine rite) 
stiprėti arba silpnėti, tai "magneto lauko stiprėjimas ir 
silpnėjimas antrinėje ritėje sukels įtakos srovę. Į transfor- 
matoriaus pirminę ritę leidžiame tik kintamąją srovę. Ji visą 
laiką keičia savo kryptį, dėl to pirminėj ritėj šiaurės polius at- 
siranda čia viename, čia kitame jos gale. Magneto laukas grei- 
tai ir stipriai keičiasi. Dėl to antrinėje ritėje kilusi srovė yra 
kintamos krypties, vadinasi, kintamoji srovė. Kintamoji srovė 
antrinėje ritėje keičia savo kryptį tiek pat kartų per sekundę, 
kiek ir pirminėje“. 


anirimė srovė 


pirminė srovė 


Pav.117. 


Pav.1446. 


„Tai kam iš viso leidžiama. kintamoji srovė į transforma- 
torių, jei vėl gauname kintamąją?“ paklausė Algis, atidžiai se- 
kęs dėstymą. 

„Tikrai tu turėjai taip paklausti“ — atsakė Ignas — „bet 
ir atsakymas apie transformatoriaus prasmę turės tave paten- 
kinti.  Antrinėje ritėje galiu imti įvairų įvijų skaičių. Imant 
daugiau įvijų, ilgės ir viela, antrinė ritė bus stipriau paveikta 
magnetinio lauko ir joje bus aukštesnė įtampa. Juo daugiau 
yra įvijų kurioj nors transformatoriaus ritėj, juo aukštesnė 
yra ir įtampa. Tegu pirmine rite, turinčia 50 įvijų, leidžiama 
200 voltų įtampos srovė, o antrinė ritė turi 5000 įvijų, dėl to ir 
antrinėj yra šimtąkart didesnė įtampa, vadinasi, 20000 voltų! 

Transformatorius įgalina duotąją kin- 
tamą srovę pakeisti kitokios įtampos kin- 
tama srove“. 

„Bet įtampa reiškia darbingumą, vadinasi, energiją. O 
mes iš nieko negalime sukurti energijos, kaip tu kartą jau sa- 
kei!“ 

„Tikra tiesa! Tačiau įtampa matuojame tik vieno kulono 
darbingumą. Kadangi transformatorius padidina įtampą, bet 
energijos nepakeičia, tai jam tinka šis tvirtinimas: antrinė sro- 
vė turi mažiau kulonų, vadinasi, srovės stiprumas yra mažes- 
nis. Iš viso galime pasakyti: 

Juo aukštesnė transformuojamos sro- 
vės įtampa, juo mažesnis srovės stipru- 
mas“. 

„Bet aš dabar visai nesuprantu, kam tada srovė transfor- 
muojama!“ 

„Tuoj pamatysime. Mes jau žinome, kad laidininkuose dėl 
jų varžos krinta įtampa. Prapuolanti įtampa V=i.r, kur i srovės 
stiprumas ir r laidininko varža. Taigi matai: stipri srovė duo- 
da didelį įtampos kritimą. Dideli miestai su dideliais skaičiais 
elektros lempų ir jų pramonės įrengimų pareikalautų tūkstan- 
čių amperų stiprumo elektros srovės. Jei siųstume ją tiesiai iš 
jėginės į toli esantį miestą, tai beveik visa įtampa prapultų to- 
lilaidžiuose. Dėl to jėginėse yra transformatorių, kurie paga- 
mintos srovės įtampą paaukština, o srovės stiprumą pamažina. 
Ši silpna, bet aukštos įtampos srovė leidžiama į tolilaidžius. Jų 
galuose, netoli nuo naudojimo vietos, srovė vėl transformuoja- 
ma į paprastą 220 voltų įtampos, tačiau tūkstančių amperų 
srovę“. 

„Kokio aukštumo įtampa esti tolilaidžiuose?“ panoro suži- 
noti Algis. 

„Yra įvairių, tačiau aukščiausia įtampa yra 380000 vol- 
tu“. 

„Kodėl nevartojama dar aukštesnė, kad nuostoliai būtų dar 
mažesni?“ 

„Dar aukštesnę įtampą yra sunku izoliuoti, dėl to vėl bū- 
tų nuostolių. Jėginėse mašinoms taip pat sunku pagaminti 
aukštesnę įtampą, o, iš kitos pusės, lempose ir varikliuose 
tegalima tik žema įtampa. 

Dar aš noriu paminėti, kad vietoj dviejų viena į antrą su- 
kištų ričių gali būti ritės viena greta antros, ant bendros šer- 
dies sumautos (pav. 117). Geležis turi tą ypatybę, kad P kilu- 

Nuolatinė 
srovė 
didmiesčiams. 


Kintamoji 
srovė 
tolilaidžiuose. 


si magnetinė jėga paveikia ir S, taip kad ji iš geležies niekad 
neišeina. 

Taip, o dabar, mielas Algi, mes turime atsakyti į klausi- 
mą, kuris technikai turi labai didelės reikšmės, būtent: 


48 skyrius. 


Kodėl kintamoji srovė yra svarbesnė už nuolatinę. 


Atsakymas toks: mes ją galime transformuoti, o nuolati- 
nės srovės negalime, nes ji lygiai teka, vadinasi, nesukelia 
kintamo magnetinio lauko. O be transformavimo gautume 
tokias stiprias sroves, kad įtampos nuostoliai tolilaidžiuose 
surytų visą jėginės energiją. 

Vienintelė nuolatinės srovės geroji ypatybė yra ta, kad 
nuolatinės srovės mašinų veikimą galima sustiprinti akumulia- 
toriais. Šią ypatybę turėdami galvoj, kai kurie didmiesčiai te- 
beturi nuolatinę srovę. Dienos metu jėginėj sukurtas srovės 
perteklius užkrauna daug akumuliatorių, kurie, vakare esant 
didesniam srovės pareikalavimui, yra įjungiami, kad papildy- 
tų reikalaujamą srovės kiekį. Nuolatinė srovė dar kartais pa- 
naudojama tramvajų varikliams sukti. Bet kitais atvejais kin- 
tamoji srovė yra pranašesnė, ypatingai ten, kur srovė turi bū- 
ti toli persiųsta. Mat, kintamosios srovės įtampą galima trans- 
formuoti iki reikalingo aukščio. Dėl šių ypatybių kintamoji sro- 
vė, o su ja ir transformatorius yra svarbiausi dalykai stiprių 
srovių technikoje. 

Vienas pavyzdys iš technikos. Žinomoji Valkeno ežero jė- 
ginė Aukštutinėj Bavarijoj transformuoja savo srovę iki 
110000 voltų ir ją siunčia į aukštos įtampos transformatorius. 
Geležinkelių aukštos įtampos transformatoriai pakeičia ją į 
15000 voltų ir siunčia elektrifikuotų. geležinkelių laidais; 
pastebėsime, kad bėgiai, vadinasi, žemė, atstoja vieną laidą. 
Lokomotyvai turi savo transformatorius, kurie srovę, prieš 
ją leidžiant į variklius, transformuoja į žemesnę įtampą (iki 
900 voltų)“. 

49 skyrius. 
Dūlėjanti šviesa, katodiniai ir Rentgeno spinduliai. 


Kitą savaitę Ignas vėl turėjo laiko pamokyti Algi. „Šian- 
dien mes prieiname reiškinius, kurie moderniai fizikai, o 
galima sakyti, kad ir tolimesniems jos tyrimams, turi nepa- 
prastą reikšmę. Aukštos įtampos srovę, gautą transformato- 
riumi, leiskime dujomis, pvz., oru. Šis bandymas galimas tik 
turint aukštą įtampą. 

Žemai įtampai oras (sausas) ir dujos yra izoliatoriai. Esant 
aukštai įtampai, elektra išsilydo kibirkšties pavidalu. Kibirkš- 
tis sudaro zigzago liniją, kurioje oras (įkaitęs ligi 3000*9C) su- 
švinta. Dėl staigaus įkaitimo dujos skečiasi, ir dėl to pasigirsta 
garsas (griausmas). Kitas išsilydymo būdas mums jau pažįs- 
tamas, — tai ramus išsilydymas prie smailumų, pvz., prie lai- 
vų stiebų. 

Voltos lankas yra taip pat išlydis oru, tik prasidedąs, žino- 
ma, po to, kai trumpam laikui suartiname anglių galus. 

Praretinus orą arba dujas, paprastos kibirkštys pereina į 
dūlėjantį išsilydymą. b 

Leiskime šokti kibirkščiai tarp dviejų elektrodų, įlydytų į 
stiklo vamzdelio (Geislerio vamzdelio) galus. Tuo pačiu laiku 
siurbkime orą, kad jo slėgimas vis kristų. Pagaliau prie anodo, 
o taip pat ir prie katodo susidarys šviesos vainikas, Tas kato- 
do vainikas yra labai mažas (neigiama dūlėjanti šviesa), o ano- 
do ruožai iš pradžių tęsiasi beveik per visą vamzdį (teigiamoji 
dūlėjanti šviesa susidaro iš šviečiančių dujų, tai ne spinduliai!) 
(pav. 118). Toliau retinant dujas, teigiamoji dūlėjanti šviesa 
suskyla į pavienius sluoksnius ir traukiasi prie anodo atgal, kai 
tuo metu neigiamoji dūlėjanti šviesa išsiplečia. Vamzdelyje švi- 
tančios dujos nerodo temperatūros pakilimo. Taigi dūlėjanti 
šviesa, kaip aš anksčiau vieną kartą sakiau, yra pigiausia. 
Ji vartojama šviesos iliuminacijoms bei reklamoms. 

Kibirkštys. 

Katodiniai 
spinduliai. 


Anodiniai 
spinduliai. 


Kanaliniai 
spinduliai. 


Rentgeno 
spinduliai. 


Esant labai mažam slėgimui, maždaug 0,024 mm, pastebi- 
me iš katodo išeinančius spindulius. Tai jau ne šviečian- 
čios dujos, bet kažkas išlekiąs iš katodo. Stiklo vietos, kur pa- 
taiko spinduliai, ima žalsvai spindėti (vyksta fluorescensija). 
Jie išlekia iš katodo paviršiaus statmenai ir sklinda tiesiomis 
linijomis, ligi kur nors atsimuša. Jie sudaryti iš elektronų. 
Jų greitis pareina nuo įtampos ir gali pasiekti iki 100000 km 
per sekundę (!). Be to, jie yra magneto poliaus palenkiami ir 
palieka šviesos pėdsakus filmos juostelėj, jei ją apšviečiame 
tais spinduliais. Jų užkliudomas kūnas įkaista įr neigiamai įsi- 
elektrina. Ypatingai stiprūs gaunami katodiniai spinduliai, kai 
katodą sudaro žėruojantis metalas. Tuo pat metu be katodinių 
spindulių pastebima vamzdyje dar ir kita spindulių rūšis: tai 
anodiniai spinduliai. 

Anodiniai spinduliai išeina iš anodo ir yra su- 
daryti iš teigiamai (+) įelektrintų dalelių. Jų nereikia maišyti 
su kanaliniais spinduliais, kuriuos taip pat sudaro 
+ dalelės. Kanaliniai spinduliai yra susidarę iš vamzdelio du- 
jų ir turi daug mažesnį greitį negu katodiniai spinduliai. 

Dar labiau praretinus vamzdelyje dujas, nebepastebėsime 
elektros išlydžių, ir spinduliai pranyks. Tik esant žėruojančiam 
katodui, pastebėsime katodinius spindulius bet kuriame išma- 
tuojamam oro slėgime. 

Kai katodiniai spinduliai atsimuša į kokį nors kūną, tai 
tas kūnas ima skleisti „nematomą šviesą“, Rentgeno 
spindulius. Stiklas nuo jų fluoresciruoja; išskyrus sun- 
kiuosius metalus, jie prasiskverbia per visas medžiagas. Jie yra 
šviesos rūšis, vadinasi, nėra sudaryti nei iš teigiamų dalelių, nei 
iš elektronų. Kai jie krinta ant cianydų, tai medžiaga patai- 
kytose vietose ima švitėti. Rentgeno spinduliai dar vadinami 
X spinduliais. Jie kenkia gyvoms ląstelėms, todėl, ilgiau jiems 
paveikus, gali susidaryti sunkios nudegimo žaizdos ir būti mir- 
ties priežastimi. Jie vartojami: 1) gyviems kūnams arba ko- 
kiems daiktams peršviesti, 2) gydymui, kadangi jie gali sunai- 
kinti navikus, (pvz., vėžio ligos). Sveikos kūno dalys turi būti 
švinu arba kitkuo apsaugotos. Kad vidaus organus padarytu- 
me matomus, duodame valgyti košės, turinčios sunkiųjų me- 
talų. Tada visas virškinimo kanalas gali būti aiškiai matomas. 

Ydos pliene ar kitame metale, iš kurio reikalaujama didelio 
stiprumo, surandamos peršviečiant juos Rentgeno spinduliais. 
Taigi matome, kad Rentgeno spinduliai, taip pat ir katodiniai, 
yra ne tik praktiškai svarbūs, bet ir mokslui labai patarnauja. 
Jų atradėjas yra vokietis Rentgenas. Gal būt, prie jų mes dar 
sugrįšime ir daugiau truputį pašnekėsime, bet tuo tarpu tie 
dalykai yra mums persunkūs. Dabar mes pakalbėsime apie 
vieną gamtos reiškinį, kurio priežastis yra spinduliavimas, ir, 
kaip netrukus pamatysime, labai panašus į ką tik mūsų nagri- 
nėtąjį. Šis skyrius vadinasi: 


50 skyrius. 
Radiaktyvumas (Radis). 


Bekerelis 1896 m. atrado, kad uranas (sunkusis me- 
talas) veikia į fotografijos plokštelę ir ionizuoja orą (daro jį 
laidų). Urano spinduliavimas yra tų reiškinių priežastis. Šian- 
dien žinomos trys tokių spinduliuojančių (radiaktingų) me- 
džiagų grupės. Visos jos yra iš sunkiųjų metalų, kurių atomai 
spinduliavimo metu pasikeičia kitais sunkiais metalais. Radi- 
aktingumas ir yra natūralus atomų pasikeitimas. . 

Iš urano pamažu pasidaro radis, o iš šio, išspinduliuojant 
dujas, vadinamas emanacija, švinas. Panašiai skyla toris ir ak- 
tinis. Visuose šiuose skilimuose vyksta trijų rūšių spinduliavi- 
mas: 

a Spinduliai susidaro iš teigiamai įelektrintų dalelių, 
panašių į kanalinius spindulius. Jie turi tik didesnį greitį. Jie 
yra greit sugeriami (pakanka storo lapo popieriaus arba 
!/54 mm aliuminio skardos). Tie spinduliai ore pasiekia iki 8 cm. 

Ąspinduliai susideda, kaip ir katodiniai, iš elektronų, 
tik jų greitis siekia iki 290000 km per sekundę! 

„spinduliai yra labai panašūs į Rentgeno spindulius. 

Daug tarpsnių pereina radis, kol iš jo pasigamina švinas 
(nuo normalaus radžio iki radžio F). Laikas, per kurį medžia- 
gos spinduliavimas sumažėja per pusę, vadinamas tos medžia- 
gos pusamžiu (urano II 2000000 metų; radžio 1700 metų; ra- 
džio A 3 minutės, o kai kurie tos medžiagos tarpsniai teturi 

mažą sekundės dalį). Vienam gramui radžio suskylant iki ras 
džio D tarpsnio, atsipalaiduoja tiek daug energijos, kad jos už-“ 
tektų sunkų ekspreso lokomotyvą pakelti iki 10000 m. Sky- 
lant atomams atsirandąs milžiniškas kiekis energijos, tur būt, 
yra tos neišsemiamos saulės jėgos, susidarančios saulės gelmėse, 
vykstant panašiems procesams. Dėl tos priežasties, mielas Al- 
gi, šiandien daug fizikų suka galvas atomo pasikeitimo klau- 
simais. Jais domisi ne vien dėl to, kad mokslui įdomūs vienos 
medžiagos pakeitimo kita klausimai, bet taip pat ir dėl to, kad 
atsipalaidavusią energiją gal kurią dieną bus galima praktiškai 
pritaikyti technikoje. Žinoma, daug metų turės praeiti, kol mes 
tiek daug pasieksime. Tuo tarpu mums užtenka tyrinėti ato- 
mo pasikeitimą ir, kaip daugeliu atvejų yra pasisekę, patiems 
pakeitimus daryti. Ne tik sunkieji metalai, bet ir kitos pagrin- 
dinės medžiagos, šiandien gali būti spinduliais paverstos į kitas 
medžiagas. Tai puikus įrodymas, kad mūsų sudarytas atomo 
vaizdas yra teisingas. Vadinasi, atomai skiriasi tik branduolio 
krūvio didumais ir jiems priklausančiais elektronų skaičiais“. 


51 skyrius. 
Telefonas. 


Srovės padarinių ir jų apgręžimo, techniškai svarbios sąvo- 
kos, kaip transformavimas, ir kitų dalykų pakartojimas, su- 
prantama, pareikalavo daug laiko. Tuo būdu praėjo kelios sa- 
vaitės, kol Ignas ėmėsi vėl naujų dalykų. 

„Šiandien susipažinsime su aparatu, kuris remiasi magneti- 
niu srovės veikimu ir kuris kasdieniame gyvenime turi svar- 
bią vietą. Tai telefonas. Jame mes skirsime siųstuvą (pav. 119) 
ir priimtuvą (pav. 120). Siųstuvu šiandien naudojamas m ik- 


membrana tolilaidis membrana 
R 
f ‘N 
Sonn CA ” 
garsas garsas 


Pav. 119. FPav.120. Pav.424. 

rofonas. Jį sudaro anglies grūdelių pripilta dėžutė, kurios 
priešakinė sienelė yra stipriai įtempta plieno plokštelė, vadi- 
nama membrana. Per šituos anglies grūdelius atitinkamais sro- 
vės įvadais leidžiame srovę. Kai garso banga paliečia membra- 
ną, tada ji svyruoja kartu su banga, o anglies grūdeliai tuo pa- 
čiu taktu yra stipriau ar silpniau suspaudžiami. Kintant grū- 
delių susispaudimui, kinta ir šios sistemos varža, 0 dėl to ir 
srovės kitėjimai atitiks garso bangos siūbavimus. Šią svyruo- 
jančio stiprumo srovę transformuojame iki pakankamos įtam- 
pos ir leidžiame ją į tolilaidžius. (Ir čia vienas laidas gali būti 
pakeistas žeme). 

Priimtuve atėjusią srovę vėl transformuojame į žemesnę 
įtampą ir siunčiame į klausiklį. Jis sudarytas iš magneto 
(šiandien daugiausia pasaginio magneto), ant kurio galų pri- 
taisytos ritės. Šis magnetas tempia prie savęs plieninę mem- 
braną, kuri įtaisyta prieš magnetą apskritame laikiklyje. Dėl 
to ji yra nuolat įtempta. Sakykime, kad ateinanti srovė teka per 
magnetų rites, tada magnetizmas dėl svyruojančios srovės 
bus čia sustiprintas, čia susilpnintas. Dėl tos priežasties mem- 
branos pritraukimas svyruos, o pati membrana čia daugiau, čia 
mažiau įlinks. Šis judėjimas persiduos į jį supantį orą, kur su- 
sidarys garso bangos. Kadangi imtuvo membrana siūbuoja ly- 
giai taip, kaip ir siųstuvo, dėl to gauname pakankamą siyatujy 
tonų ir ūžesių perdavimą“. 

„Ar ši membrana nerūdija?“ nukreipė pašnekesį Algis. 

„Ji yra plonai padengta laku, kuris ir apsaugo nuo rūdi- 
jimo ir izoliuoja. Izoliuotos turi būti ir mikrofono sienelės, nes, 
antraip, įvyktų trumpas sujungimas“. 

„Kaip įvyksta automatiškas sujungimas surenkant nume- 
rius?“ Suprantama, kad tai Algiui labai rūpėjo sužinoti. Bet 
Ignas papurtė galvą. 

„Tai mums perdaug komplikuoti klausimai! Nesupranta- 
mas mums dar ir tas reiškinys, kad šiandien gali vykti iki 12 
atskirų pasikalbėjimų tuo pačiu metu ir tais pat laidais“. 

„Daug pasikalbėjimų tuo pačiu metu, ir kiekvienas girdi 
tik tai, ką turi girdėti?“ stebėjosi Algis. 

„Žinoma! Tai vis šių laikų technikos nuopelnas. Bet tą 
paslaptingą reiškinį, kad vienais laidais gali kartu vykti daug 

Mikrojonas. 


Klausiklis. 


Garsintuvas. 


Nuolatinės 
srovės 
generatorius. 


, 1 
pasikalbėjimų, gal būt, kada nors tau paaiškinsiu, kai jau būsi“ 
šį tą girdėjęs apie virpančią grandinę. Iki tol turi pakentėti“. 

„Ar garsintuvas taip pat padarytas kaip ir klausiklis?“ 
paklausė Algis. 

„Visai taip! Tik prie membranos pritaisytas piltuvėlio pa- 
vidalo stiprus popierius, — jis yra pakankamai lengvas, kad 
gali greitai kartu su membrana virpėti ir dėl to sujudina di- 
desnį oro kiekį (pav. 121). Šiaip garsintuvų principas yra tas 
pats, kaip ir klausiklių. 

Tuo ir baigiame šį trumpą skyrių, nes kitas skyrius bus il- 
gesnis. Ten mes sužinosime apie mašinas, kurios gamina srovę, 
vadinasi, apie dinamo mašinas, arba, kaip antraip jas dar vadi- 


name, apie generatorius“. 
4 


52 skyrius. 
Generatoriai (dinamo mašinos) ir elektromotorai. 


Kitą dieną vėl abu broliai sėdėjo kartu. 
„Vadinasi, šiandien kalbėsime apie generatorius ır moto- 
rus!“ pradėjo Ignas. 


Pav.122. 


Pirmiausia išsiaiškinsime paprasčiausią nuolatines 
srovės generatoriaus modelį (pav. 122). Įsižiūrėki- 
me į brėžinį — ten atvaizduota tokia mašina: tarp abiejų pa- 
sagos pavidalo magneto (elektromagneto) polių sukasi geleži- 
nis žiedas apie savo ašį. Tas žiedas apvyniotas nepertraukia- 

ma viela. Kartu su žiedu sukasi antras renkamasis žiedas, ku- 
ris yra sudarytas iš kita nuo kitos izoliuotų vario plokštelių. 
Kiekviena plokštelė yra sujungta su artimiausia didžiojo žiedo 
įvija. Žiedams sukantis, taškuose C ir D plokšteles liečia vadi- 
namasis kolektorius („elektros rinkikas“). 

Norėdami mašinos veikimą suprasti, įsivaizduokime didįjį 
žiedą (inkarą), padalytą į keturias dalis. Jei, pvz., inkaras suka- 
si taip, kaip rodo strėlė, tai I dalis artinasi prie šiaurės poliaus. 
Kas tuomet atsitinka?“ 


" Algis klausėsi labai atidžiai, todėl galėjo nesuklysdamas 

atsakyti: 

„Tada inkaro įvijose kyla įtakos srovė, kuri stengiasi su- 
laikyti judėjimą“. 

„Teisingai! Ji stengiasi sulaikyti sukimąsi tuo būdu, kad 
I dalyje, atkreiptoje į šiaurės polių, sukelia taip pat šiaurės po- 
lių. Taip pat II dalis atsitolina nuo šiaurės poliaus, III dalis ar- 
tėja prie pietų poliaus, o IV tolsta nuo jo. Visose keturiose da- 
lyse atsiranda įtakos srovės, kurių krypti galima nustatyti 
pagal Lenco taisyklę“. 


Tai aiškindamas, Ignas padavė savo brėžinį broliui, kuris 
išbrėžė visose keturiose dalyse srovių kryptis taip, kaip jas 
matome. Tada Ignas kalbėjo toliau: 


„Abiejose inkaro pusėse srovė teka iš viršaus į apačią. 
Elektronai abiejose pusėse keliauja į viršų taip, kad ties A ir 
C susidaro elektronų perteklius, kai tuo pat metu ties B ir D 
pasidaro jų trūkumas. Dėl to B yra teigiamai, o A — neigia- 
mai įelektrintas. Renkamasis žiedas su savo laidais veikia taip, 
kad aukščiausioji vieta A visada yra sujungta su kolektoriumi 
C, o taip pat žemesnioji vieta B — su D. Dėl to D visada yra 
teigiamai įelektrinta, vadinasi, ji yra mašinos --pclius, o C 
yra mašinos —polius. 

Mes matome, kad gautoji energija ne iš nieko sukurta. 
Įtakos srovė visada stengiasi judėjimą sustabdyti, dėl to gauti 
srovei turime panaudoti jėgą“. 

„Ar tų mašinų magnetai yra permanentiniai (pastovūs) ?“ 
paklausė Algis. 

„Ne, išskyrus tik labai mažas dinamas, kaip, sakysime, dvi- 
račių. Bet didelės mašinos turi elektromagnetus, kuriuos srove 
aprūpina pačios mašinos“. 

„Tačiau kai mašina stovi, nėra jokių magneto polių. Tai ir 
pradėjus inkarui suktis, neatsiras jokios srovės?“ tarė Algis. 

„Visai teisingai manai! Tačiau magnetizmo likučiai po- 
liuose pasilieka. Tie likučiai, mašinai pradedant suktis, sukelia 
silpną srovę, kuri sustiprina magnetus, o tie vėl srovę ir t.t. 
Kai magnetai yra sočiai įmagnetinti, tai didelė dalis sukurtos 
srovės eina į laidus ir patenka vartotojams. 


Kintamos srovės generatoriai taip pat re- 
miasi įtaka, tik kitaip jie yra sujungti. Kintamos srovės maši- 
nose sukasi vainikas (rotorius), keisdamas polius, o laidai tuo 
metu ramiai stovi (statorius). Čia nėra šliaužiančių kolektorių, 
dėl kurių kyla negeistinos kibirkštys. Tokia mašina, be to, tu- 
ri turėti nuolatinės srovės mašiną, kuri maitintų magnetus. 


Paprasčiausias nuolatinės srovės generatorius, kurį aš 
tau nubrėžiau, yra universalinė mašina. Ji be jokių pakeitimų 
gali būti ir nuolatinės srovės motoru (varikliu). 
Srovė tada įteka pro C ir išteka pro D. Pagal ritės taisykles, 
atsiranda atsistūmimas ir prisitraukimas, kurie suka žiedą prieš 
laikrodžio rodyklės kryptį, ir dėl to žiedas sukasi tolygiai. 

Bet dar ne viskas. Ši mašina tuo pat laiku gali būti ir kin- 
tamos srovės motoru. Tiesa, kiekvieną akimirką inkare pasi- 
keičia srovės kryptis, bet tuo pat laiku pasikeičia ir magnetų 
poliai. Pasikeitusios srovių kryptys ir drauge su jomis poliai 
suks inkarą viena ir ta pačia linkme, kaip ir iki šiol. 

Paleidžiant šį motorą, negalima iš karto leisti viso stip- 
rumo srovės, dėl to reikia iš pradžių įjungti varžą. Paleidžiant 
motorą, sukama tam tikra rankena, kuri pamažu išjungia tą 
varžą, ir srovė pasiekia pilną stiprumą. Išjungimas gi turi 
būti atliktas kiek galima greičiau. 

Dabar susipažinsime su kita stiprių srovių technikos są- 
voka, kuri šiandien yra labai svarbi: tai trifazės srovės sąvo- 
ka“. 

53 skyrius, 


Kas yra trifazė srovė. 


>= 


„Trifazės srovės mašinos“, pradėjo Ignas savo aiškinimą, 
„yra trijų kintamos srovės generatorių sujungimas į vieną. 
Jos gamina tris kintamas sroves. Dėl tos priežasties mes ma- 
tome tris aukštos įtampos laidus. Visoms trims srovėms su- 
grįžti laidus pakeičia žemė. Bet kurią tų kintamų srovių gali- 
me vartoti atskirai, jos yra paprastos kintamosios srovės. To- 
dėl jėginėse dažniausiai randamos trifazės srovės mašinos. 

Būna atsitikimų, kad visos trys srovės yra tuo pačiu lai- 
ku naudojamos. Visas tris kartu vadiname trifaze srove. Taip 
pat yra trifazės srovės motorų, kurių sukamosios dalys neturi 
jokių šliaužiančių kontaktų. Kadangi tokie motorai be įžemini- 
mo laidų turi dar tris vienas nuo kito izoliuotus laidus, tai va- 
žiuojamosioms priemonėms visai netinka, nors ir galėtų iš- 
vystyti labai didelį greitį, (pvz., Zymensas Berlyne 1910 m tri- 
faze srove varomu vežimu pasiekė 220 km greitį per valandą). 
Kai kuriais atvejais trifazės srovės motorai yra nepaprastai 
tinkami, bet dėl savo paprastumo kintamoji srovė elektrotech- 
nikoje yra labiausiai vartojama. 

Tuo baigiame apie elektros srovę, o kitą kartą išsiaiškinsi- 
me paslaptingąsias elektromagnetines bangas“. 


Elektromagnetinės bangos. 
54 skyrius. 
Virpanti grandinė. 


Nekantriai Algis laukė tos dienos, kada bus kalbama apie 
radijo siųstuvus, nes jis labai norėjo apie juos šį tą sužinoti. 

Pagaliau Ignas pradėjo: 

„Jei mes norime susidaryti bevielio telegrafo vaizdą, tai 
pirmiausia turime susipažinti su kai kuriomis jo sudedamosio- 
mis dalimis. Pradėsime nuo virpančios grandinės. Ji susideda 
iš kondensatoriaus ir ritės (savosios įtakos) (pav. 123). Pir- 
mą akimirką viršutinė kondensatoriaus plokštelė yra teigiamai 

Trifazė 
srovė. 


Virpanti 
grandinė. 


įelektrinta, o apatinė neigiamai. Kadangi plokštelės yra sujung- 
tos per ritę, tai srovės išlydis įvyksta smūgio pavidalu. Šis 
srovės smūgis sukelia ritėje magnetinį lauką, kuris, srovei 
greit pranykstant, pranyksta ir pats. Nykstąs magnetinis lau- 


antena 


Pav.123. temėè Pav. 412%. 


kas sukelia tos pat krypties savosios įtakos srovę; dėl to apa- 
tinė plokštelė lieka teigiamai įelektrinta, o viršutinė — neigia- 
mai. Kas toliau vyks, manau, kad tu pats įspėsi?“ 

„Turėsime tokį pat vyksmą, tik priešingos krypties!“ spė- 
jo Algis. 

„Žinoma! Srovės smūgis tada seks iš apačios į viršų. Jam 
baigiantis, nykstąs magnetinis laukas sukels tos pačios kryp- 
ties savosios įtakos srovę, kuri vėl teigiamai apkraus viršutinę 
plokštelę ir tuo būdu grąžins pradžioje buvusią padėtį. Tai- 
gi krūvis šioj virpančioj grandinėj virpės šen ir ten. Vieno to- 
kio suvirpėjimo šen ir ten laikas pareina nuo grandinės talpu- 
mo ir savosios įtakos; vidutiniškai jis trunka nuo 1/100 000 iki 
1/10 600 0o00 Sekundės. Panaudojant kintamą kondensa- 
torių, virpančią grandinę galima taip nustatyti, kad joje vir- 
pėjimas kartotųsi norimą kartų skaičių per sekundę. 

„Ar tas krūvis virpančioj grandinėj virpa ir virpa nepa- 
liaujamai, ligi nutraukiama grandinė?“ 

„O ne! Po kelių tūkstančių suvirpėjimų, o tai trunka tik 
apie 1/1000 sekundės dalį, visa energija dėl laidininko varžos virs- 
ta šiluma. Virpėjimų skaičius yra toks didelis ir taip nejsi- 
vaizduojamai greit įvyksta, kad mūsų smegenys nepajėgia jo 
sekti. Jei norime turėti nuolatinę virpančią grandinę, turime 
tam tikrais laikotarpiais aprūpinti ją naujais krūviais. (Paly- 
ginimas: jei norime, kad varpas nuolat skambėtų, turime jį 
kartkartėmis sutrenkti). Virpančios grandinės sužadintoju ga- 
li būti kintamoji srovė, kurios kitėjimų skaičius neturi nieko 
bendro su virpančios grandinės virpėjimų skaičiumi. (Palygi- 

nimas: varpo tonas visai nepareina nuo to, kiek kartų per se- 
kundę jį sutrenkiame.)“. 


„Ar kiekvienas naujas kondensatoriauš pakrovimas kin- 
tamos srovės smūgių sukelia grandinėje kelis tūkstančius vir- 
pėjimų?“ pasitikrino Algis. 

„Tikrai taip! Kiekvienas naujas sužadinimas duoda visą 
eilę grandinės virpėjimų. , 


Apatinę kondensatoriaus plokštelę sujunkime su žeme, o 
viršutinę su laisva viela (antena). Ši, panašiai kaip ir viršuti- 
nė kondensatoriaus plokštelė, įsielektrina čia teigiamai, čia nei- 
giamai, vadinasi, aplyginus su žeme pakaitomis, įgija čia tei- 
giamą čia neigiamą potencialą. 

Tomis žiniomis apsirūpinę, dabar susipažinsime su „elek- 
trinių bangų sąvoka“. 


55 sk yrius. 
Kas yra elektromagnetinės bangos. 


„Pasiklauskime“, pradėjo Ignas, „kas yra iš viso elektri- 
nės, arba, tikriau sakant, elektromagnetinės bangos. Reikia pri- 
pažinti, kad elektromagnetinės bangos yra painus magnetinių ir 
elektrinių jėgų vienų su kitomis susipynimas, kuriam išaiškinti 
neužtenka mūsų turimų kuklių žinių. Tad aš atsisakau visiško 
griežtumo ir mieliau tau nubrėšiu suprastintą ryškų vaizdą, 
kuris, be abejo, žiūrint iš moksliškos pusės, turės daug trūku- 
mų. Bet jis turi tą gerą pusę, kad tuo būdu suprasime čia var- 
tojamą bangos sąvoką. 

Pradėsime nuo virpančios grandinės su antena. Sakykime, 
kad antena kurią akimirką yra teigiamai įelektrinta; antenos 
aplinkoje, ore, plūduriuoja maži taip pat teigiami krūviai 
(pav. 125). Jie nuo antenos atstumiami. Šis atstūmimas 
įvyksta ne visoj erdvėj viena ir ta pačia 
akimirka, bet užtrunka 1 TE kol pa- 
siekiama teigiama dalelė, esanti ;ž 300000 km. 

Vadinasi, stūmimas keliauja į erdvę. Bet antena tuo tarpu 
įelektrinama neigiamai. Taigi artimi teigiami krūviai bus vėl 
pritraukiami. Vadinasi, tuo pačiu laiku, kai dideliame atstume 
dar tebeveikia stūmimas, aplink anteną jau bus traukimas. Ir 
šis traukimas sklis tuo pačiu greičiu (300000 km/sek) į erdves. 
Jį seks vėl stūmimas ir t.t. Nusibrėžę stūmimą ištisine linija, 
o pritraukimą brūkšnine linija, gausime šitokį vaizdą (pav.126). 
Kadangi šis vaizdas primena vandens bangas su jų iškili- 


P- + 
+ —3 
+ 
antena 
Pav.125. 7/7 Rov.126. 


mais ir įdubimais, tai tas plintančias jėgas vadiname „eiektri- 
nėmis bangomis“ arba, tiksliau, elektromagnetinėmis bango- 
mis. Tačiau turime reikalą ne su virpančiu kūnu, bet su sklin- 
dančia „priežastimi“. Kaip vandens bangoje atstumą tarp dvie- 
jų bangos viršūnių, taip čia atstumą tarp dviejų stūmimų va- 
diname bangos ilgiu (x). Bangos ilgį matuojame met- 
rais. Pvz., Vilniaus siųstuvas siunčia 560 m ilgio bangas. 

Vadinasi, pirmas stūmimas nukeliauja 561 m, kol antras 
atsiranda antenoje. Kadangi stūmimai sklinda 300000 km/sek 
greičiu, tai galime apskaičiuoti, kiek laiko jie keliauja 560 m. 
Apskaičiavę, gauname apie !/53500 sekundės. Vadinasi, Vilniaus 
siųstuvas siunčia per sekundę apie 535000 virpėjimų, arba 
535000 stūmimų (žinoma, tiek pat ir pritraukimų). „Dėl to 
Vilniaus siųstuvas turi 535000 virpėjimų, arba, kitaip vadina- 
mų, „ciklų“ (535 kilociklai = 535 kcl)“. 

„Taigi išeina, kad ciklas yra vienas suvirpėjimas per se- 
kundę?“ 

s „Teisingai! O kilociklas yra tūkstantis virpėjimų per se- 

kundę. 7 kcl reiškia 7000 virpėjimų per sekundę. O tarp virpė- 
jimų skaičiaus ir bangos ilgio galioja ši pareinamybė: vir- 

pėjimų skaičius (ciklais) X bangos ilgio 
(metrais) = 300000000 (metrų per sekundę, arba 300000 
km per sek. 

Algis šią taisyklę tuoj išbandė: „Kauno siųstuvas turįs 
1960 m bangą, turi 300000000:1960—=153061 ciklų, arba 
153 kcl“ apskaičiavo jis. 

„Puiku! Dabar panagrinėsime dar vieną aparatą, o tada 
galėsime susidaryti nors primityvų radijo siųstuvo vaizdą. Mi- 
nėtas aparatas vadinamas elektronine lempute“. 


y 


56 skyrius. 
Kam tinka elektroninės lemputės. 


„Tokia lemputė“, pradėjo Ignas, „yra stiklo lemputė, tu- 
rinti anodą ir katodą ir smarkiai praretintų dujų (pav. 127). 
Katodas tam tikra srove įkaitinamas 
iki žėrėjimo, o tada, kaip mes žinome iš 
skyriaus apie katodinius spindulius, 
jis siunčia elektronus. Elektronai ke- 
liauja prie anodo, taigi lemputėje te- 
ka srovė. Kadangi anodas nežėri, 
tai priešingos krypties srovė lemputėj 
yra negalima. Dėl to anodas ir žė- 
ruojąs katodas tuščiame vamz- 
dely gali būti panaudoti kaip lygintuvas (kitaip sakant, kaip 
prietaisas, kuris kintamą srovę tepraleidžia į vieną pusę, ir tuo 
būdu jos vietoje gauname nuolatinę srovę). 

Įtaisykime tarp abiejų elektrodų metalinį tinklelį. Įsi- 
vaizduokime, kad jis pakaitom yra silpnai čia teigiamai, čia 
neigiamai įelektrinamas. Kai jis įelektrinamas teigiamai, tai 
nuo katodo ateinančius elektronus ima dar labiau traukti, ir 
jo traukiami elektronai dar didesniu greičiu pralenda pro tink- 
lelį ir nukeliauja prie anodo, bet kai tinklelis bus neigiamai įelek- 
trintas, tai keliaują elektronai bus jo stumiami, ir tik nedidelis 
jų skaičius tepralįs pro tinklelį. Taigi lempute tekančios sro- 
vės stiprumas svyruos tuo pačiu taktu, kaip ir tinklelio jelek- 


anodas 
Linklelis 


katodas 


Pav.127 
kallinimo baterija 

trinimas, tik anodo srovės svyravimai bus kelis kartus didesni 
už tinklelio srovės svyravimus. Vadinasi, lemputė 
silpnus srovės svyravimus pakeičia stip- 
riais. ; 

Dabar pabandysime įsivaizduoti bent apytikrę, pvz., mu- 
zikos perdavimo eigą bevieliu telegrafu.“ 


57 skyrius, 
Radijo veikimo pagrindai. 


„Pradėkime nuo siųstuvo. Pavyzdžiui, norime pasiųsti 500 
garso bangų per sekundę toną. Į kokį aparatą leisime garso ban- 
goms veikti?“ 

„Į mikrofoną“! atsakė Algis. 

„O ką padaro mikrofonas?“ 

„Jis padaro lygiai 500 kartų per sekundę svyruojančią sro- 
vę“. 

„Puiku! Tokia srovė ir veikia siųstuvo virpančią grandinę 
(suprantama, atitinkamai sustiprintą milžiniškomis elektroni- 
nėmis lempomis) ir sužadina 500 bangų pluoštų per sekundę, 
kurių kiekvienas susideda iš tūkstančių bangelių. 

Priimtuvas pirmiausia susideda iš virpančios 
grandinės ir antenos. Ši virpanti grandinė 
tik tada atsiliepia (reaguoja) į siųstuvą. 
jei ji yra su juo suderinta, tai yra, turi tą 
pati virpėjimų skaičių. Priimtuvo kondensatorių mes 
galime taip nustatyti, kad virpanti grandinė sutaptų su norimo 
siųstuvo virpėjimais. Taip priimtuvo virpančioj grandinėj gau- 
name visiškai tokius virpėjimus, kokius duoda siųstuvo virpan- 
ti grandinė, tik silpnesnius. O juos galime sustiprinti elektro- 
ninėmis lemputėmis. Dabar iš viso bangų pluošto vėl turime pa- 
daryti vieną garsintuvo membranos suvirpėjimą. Tuo tikslu 
tuos virpėjimus leidžiame per lemputę, kuri praleidžia srovę 
tik viena kryptimi. Dažni bangų pluošto atskirų srovės virpėji- 
mų smūgiai, einą viena kryptimi, veikia tokiu žaibo greičiu, kad 
membrana nepajėgia lygiai dažnai suvirpėti ir tesuvirpa tik 
vieną kartą, atitinkantį visą bangų pluoštą. Kadangi iš siųstu- 

vo sklinda 500 bangų pluoštų per sekundę, tai ir membrana 
virpa 500 kartų per sekundę, vadinasi, skleidžia tą patį toną. 
Trūksta laiko modernišką siųstuvą arba priimtuvą smulkiau iš- 
nagrinėti. Bet čia gera proga paliesti kitas klausimas. Tu da- 
bar jau suprasi, kaip gali vienais laidais vykti tuo pat metu 
keli telefoniniai pasikalbėjimai. Tai vyksta panašiai, kaip kad 
oru daugelis siųstuvų gali tuo pačiu metu siųsti savo progra- 
mas. Kiekvienas pasikalbėjimas veikia tik tam tikrą virpan- 
čią grandinę, kurios virpėjimai siunčiami tolilaidžiais tolyn. 
Kitame tolilaidžių gale yra atitinkama virpanti grandinė, visiš- 
kai suderinta su pirmąja virpančia grandine. Tuo būdu galima 
girdėti tik tą kalbą, kuri yra tos virpančios grandinės perduo- 
dama. 

Taigi, mielas Algi, baigiame elektros skyrių. Smulkiau, 
apie radiją ir kitus klausimus, gali rasti daugelyje kitų kny- 
gų, tačiau visus aprašomus reiškinius ir įrengimus tik tada ge- 
rai suprasi, kai būsi gerai įsisąmoninęs šį mūsų įvadą. 

Mūsų įvadas, kurį, štai, jau baigiame, turės mus dar įvesti 
į šviesos sritį, arba optiką“. 

Trumpos 

Šviesa yra 

6 DALIS. 


Optika. 
58 skyrius. 


Šviesa ir šviesos versmės, 


„Šiandien kibsime į naują fizikos skyrių“, pradėjo Ignas 
naują savo paskaitą, „būtent, į mokslą apie šviesą, arba į opti- 
ką. Tiesą sakant, optika, savo ruožtu, priklauso elektros moks- 
lui“. 

„Elektros?“ nustebo Algis. 


„Žinoma! Nes šviesa yra ne kas kita, kaip elektromagne- 
tinės bangos, visiškai panašios į radijo bangas, tik turi kitokį 
bangos ilgį. Kai radijas skleidžia iki kelių šimtų metrų ilgio 
bangas, šviesos bangos tesudaro vos !/200 mm. Taigi mūsų 
akys yra priimtuvai, kurie reaguoja tik į labai trumpas ban- 
gas. Panašiai, kaip radijo imtuvas padaro siunčiantį bangas 
siųstuvą girdimą, taip mes matome šviesos versmę, nes ji į 
mus siunčia šviesą. Pati šviesa, kaip ir radijo bangos, yra ne- 
matoma“. 


„Ir šviesa yra nematoma?“ visiškai nustebo Algis. „Jei aš 
žiūriu į žvakę, tai matau jos šviesą?“ 

„Visai ne! Tu matai žvakę, tikriau sakant, jos žėrinčias ir 
degančias dujas, bet ne pačią šviesą. Tu manai, kad saulėtą 
dieną visur saulės spinduliai matyti! Tu niekad jų nematai. 
O ką tu matai, yra tai saulės apšviestos pievos, miškai, namai 
ir t.t. Kartais manome matą patį spindulį, kai saulė šviečia pro 
tamsaus debesio kraštą (pav. 128). Bet ir šiuo atsitikimu tai 
ne grynas spindulys, bet apšviestos ore dulkės arba garai, ku- 

rie saulės šviesoje pasidaro matomi, tuo tarpu, kai saulė į mūsų 
akis neįspindi.“ 

„Jei aš esu visiškai tamsiame kambaryje ir per kairėj 
esančios sienos mažą skylutę įeina šviesos spindulys ir išeina 
per dešinėj esančios sienos skylutę, tai aš iš viso jokio šviesumo 
nematau“, pabaigė Algis (pav. 129). 


| šviesos spindulys | 


Pav.128. Pav.129. 


Ignas jo spėliojimą patvirtino. „Žinoma, ne, jei tik šviesa 
nekrinta pakeliui ant kokio nors daikto. Bet jei ore yra kad ir 
smulkiausių dulkių arba rūko, tai jis sušvinta, ir tavo akys 
ji mato. Mes taip pat manome matą pro rakto skylę krin- 
tantį saulės spindulį į tamsų kambarį, bet tai ne spindulys, o 
apšviestos smulkios kambario dulkės. 

Ką mes tikrovėje matome, yra tai švie- 
sos versmės, Jas dabar ir patyrinėsime. Mes skiriame dvi 
šviesos versmių grupes: vieną, šviesos versmes, kurios pačios 
šviesą skleidžia ir, antrą, šviesos versmes, kurios kitų versmių 
šviesą skleidžia. Pirmos grupės versmes vadiname tiesiogi- 
nės šviesos versmėmis, kurių svarbiausia yra saulė. 
Antroji grupė sudaro netiesioginės šviesos vers- 
mes. Čia geru pavyzdžiu gali būti mėnulis, kuris yra matomas 
tik dėl to, kad jį apšviečia saulės šviesa. 

Pirmiausia aptarkime tiesioginės šviesos vers- 
mes. Labiau pažįstamos yra saulė ir žvaigždės (kurios taip 
pat yra tolimos saulės), toliau visi žėrį kūnai. Prie jų priklau- 
so elektros lemputės žėrinti viela, žėrinčios degančios žvakės, 
dujos ir t.t. Ypatingas yra šaltų dujų švitėjimas, kurį mes ma- 
tėme Geislerio vamzdeliuose, naudojamuose šviesos reklamoms. 
Dar minėtini kai kurie kiti reiškiniai, kaip fosforescencija ir t. t. 

Šviesos versmės gali atrodyti įvairių spalvų. Vėliau mes iš- 
girsime, kad įvairios spalvos yra skirtingų bangos ilgių švie- 
sos. Tie pavieniai bangų ilgiai duoda vadinamąsias paprastas 

spalvas, kurios sudaro septynias grupes, būtent: raudoną, oran- 
žinę, geltoną, žalią, žydrą, mėlyną ir violetinę. Iš jų gali būti su- 
darytas spalvų mišinys — tai spindulys, sudarytas iš kelių spal- 
vų. Mūsų akys mato kelis bangų ilgius iš karto, panašiai, kaip 
blogas priimtuvas perduoda vienu metu kelių siųstuvų garsus. 
Pvz., raudoną + geltoną mes matome kaip rudą spalvą. 


Svarbiausias spalvų mišinys yra balta 
spalva. Vėliau mes bandymu patirsime, kad balta spalva yra 
visų paprastų spalvų suma. Prie tiesioginių šviesos versmių 
priklauso dar viena šviesos versmė, tai difuzinė dienos 
šviesa, kurią mes matome, kai dangus yra apsiniaukęs. Ji 
pareina nuo saulės, dėl to ir jos veikimas yra toks pat, kaip ir 
tiesioginių šviesos versmių. Čia šviesos spindulys krinta že- 
mėn, apšviečia daiktus iš visų pusių, nesudarydamas jokio še- 
šėlio. Taip pat saulėtą dieną kambarių, į kuriuos saulė tiesiog 
neįspindi, šviesa priklauso difuzinei dienos šviesai. 

Dabar apie netiesiogines šviesos versmes. 
Prie jų priklauso visi kasdienio gyvenimo daiktai. Jie tik dėl 
to yra matomi, kad ant jų krinta tiesioginės versmės šviesa. 
Dalis tos šviesos būna absorbuota (=sugerta); kita, į visas 
puses išsklaidyta. Kūnų spalvos pareina nuo to, ko- 
kias spalvas jie absorbuoja. Tegu, pvz., kūnas absorbuoja die- 
nos šviesos (baltos) visas spalvas, išskyrus raudoną, — rau- 
donus spindulius jis išsklaidys į visas puses. Jei kur nors sto- 
vi stebėtojas, tai į jo akis kris spindulys „raudonos“ bangos il- 
gio. Tada akys matys ta kryptimi raudoną daiktą. 


Daiktų spalvos pareina nuo antjų krin- 
tančios šviesos spalvos. Normalią savo 
spalvą jie turi tik dienos šviesoje (balto- 
je). Apšvieskime, pvz., minėtą raudoną kūną tik žalia švie- 
sa, tai jis tebus apšviestas vien spalva, kurią absorbuoja, vadi- 
nasi, jokia šviesa, kurią atsispindėjusią toliau skleistų. Tas kū- 
nas nesiųs jokios šviesos ir dėl to atrodys juodas. Taigi juo- 
di yra tie kūnai, kurie jokios šviesos negali toliau skleisti, bet 
visą gautą šviesą absorbuoja. Dėl tos priežasties naktį kūnai 
mums atrodo juodi, nes jie neturi jokios šviesos, kurią galėtų 
išsklaidyti. 

Bet grįžkime dar kartą prie tiesioginių šviesos versmių. 
Palyginę dvi elektros lemputes, pamatysime, kad dvi šviesos 
versmės gali skirtis ne tik savo spalva, bet ir šviesos s t i p r u- 
mu, tai yra siunčiamu šviesos kiekiu, lygiai, kaip du radijo 
siųstuvai kad skiriasi savo kilovatų skaičiais. Šio šviesos 
stiprumo matavimas vadinamas fotometrija. Šviesos stiprumo 
vienetu imame 1 Hefnerio žvakę, kuri yra visiškai tikslaus stip- 
rumo šviesos versmė. Šviesos versmę laikome 5 žvakių stipru- 
mo, jei ji skleidžia penkis kartus daugiau šviesos negu vienos 
žvakės stiprumo šviesa. Tačiau lyginti galima tik maždaug vie- 
nodos spavos šviesos versmes. 

Be šviesos stiprumo, mes dar matuojame ir apšvieti- 
mo stiprumą tam tikrame atstume. Kaip toli esantį stip- 
rų siųstuvą girdime silpniau negu čia pat esantį, taip stipria 
šviesa apšviečiame toli esantį paviršių silpniau negu arti esan- 
tį. Taigi apšvietimo stiprumu laikome tai, kiek šviesos krinta 
į vieną cm?, jei šis paviršius yra stačiai atkreiptas į šviesos 
versmę. Jei šviesos versmė yra vienos žvakės stiprumo, tai to- 
kio paviršiaus, esančio 1 m atstume, apšvietimą sutarta laiky- 
ti vienetu. Tokį vienetą vadiname liuksu. Suprantama, kad ap- 
švietimo stiprumas yra tiek kartų didesnis, kiek kartų stipres- 
nė šviesos versmė. Be to dar, apšvietimas, kaip sakyta, pri- 
klauso nuo šviesos versmės atstumo. 

Lengvai įsitikiname, kad 1 m atstume pro 1 cm? praeinanti 
šviesa 2 m atstume jau krinta ant 4 cm? ploto. Taigi čia į 1 cm? 
patenka tik '/4 šviesos (pav. 130). Vadinasi, apšvietimo stipru- 


Pav.130. 


mas dvigubame atstume yra 1/4, o trigubame 1/9 ir t.t. dalis 1 m 
atstume esančio apšvietimo stiprumo. 

Dabar, turėdami pagrindines žinias apie šviesos spindu- 
lius, galime eiti prie tolimesnio jų tyrimo.“ 

59 skyrius. Š 
Kokiais dėsniais sklinda šviesa? 


„Pirmas ir svarbiausias dėsnis“, pradėjo Ignas po kelių 
dienų savo pranešimą, „yra šis: 

Šviesa sklinda tiesiomis linijomis, ligi 
ji pasiekia kokio nors kūno paviršių. Dėl to ir 
kalbame apie šviesos „spindulius“. Šviesos spindulio tiesumą 
ypatingai aiškiai matome, sudarydami šešėlį (pav. 131). Jei tu- 
rime kelias šviesos versmes arba vieną plačią versmę, gauname 
pilną šešėlį ir pusšešėlį (pav. 132). Pilnas šešėlis yra ta erdvės 


daikias 


L 
šešėlis 


pusšešėlis 


Pav.131 


Pav.132. 


vieta, kur nepatenka joks spindulys. Pusšešėlis yra ta vieta, 
kuri apšviesta tik dalies šviesos versmės. Saulė yra plati švie- 
sos versmė, bet jos atstumas yra toks didelis, kad saulės spin- 
duliai eina lygiagrečiai. Dėl to ji neduoda jokio pusšešėlio. 

Antruoju dėsniu nusakome šviesos greitį: 

Tuščioje erdvėje, taip pat dujose (vadi- 
nasi, ir ore!), šviesa sklinda 300000 km/sek greičiu. 

Mes jau žinome, kad šviesa yra elektromagnetinės ban- 
gos, o jų sklidimo greitis mums taip pat žinomas, tai minėtas 
dėsnis nėra naujas. Kitose medžiagose, kaip, pvz., vandenyj, ši- 
tos bangos, o taip pat ir šviesa, sklinda mažesniu greičiu. 

Šviesa nuo mėnulio iki žemės eina vieną sekundę su vir- 
šum, o nuo saulės iki mūsų 8 minutes. Artimiausioji žvaigždė 
yra už 4 šviesmečių, tai yra, jos šviesa iki mūsų eina 4 metus“. 

„Ketverius metus ir kas sekundę po 300000 km!“ stebė- 
josi Algis. 

„Ir tai ne didžiausias atstumas, o tik artimiausios žvaigž- 
dės! Tai kiek tolumo yra kitos?“ 

„I šį klausimą tegalime apytikriai atsakyti. Tačiau tikrai 
žinome, kad danguje yra nesuskaitoma daugybė žvaigždžių ki- 
ta nuo kitos labai nutolusių, bet vis dėlto sudarančių tam tik- 
ras žvaigždžių sistemas, arba “tarp savęs susietas žvaigždžių 
grupes. Mūsų sistema, kuriai ir mūsų saulė su savo planetomis 
priklauso, turi tiek daug žvaigždžių, kad daugumas jų mums 
tematomas kaip šviesus per visą dangų nusidriekęs ruožas, va- 
dinamasis Paukščių takas. Mūsų Paukščių tako skers- 
muo yra daug tūkstančių šviesmečių. Bet dar yra nesuskaito- 
mai daug žvaigždžių, nepriklausančių Paukščio tako sistemai, 
ir jos nuo mūsų yra labai labai toli. Kai kurių vadinamųjų kos- 
minių rūkų atstumas siekia iki 200 milijonų šviesmečių. Gal 
būt, ateity bus pagaminti tokie teleskopai, kurie mus įgalins 
pažinti dar tolimesnes sistemas. Bet grįžkime žemėn, prie švie- 
sos plitimo. Stebėkime svarbų ir dažną atvejį, kai šviesa krinta 
ant nepermatomo kūno paviršiaus. Čia gali būti du atvejai: pa- 
viršius gali būti lygus arba šiurkštus. Kad šviesos reiškiniai 
abiem atvejais yra skirtingi, tuoj pamatysime. 

Šviesa krinta ant šiurkštaus kūno pa- 
viršiaus. Šį atvejį mes jau minėjome, kalbėdami apie ne- 
tiesiogines šviesos versmes, nes jos yra ne kas kita, kaip kūnai 
šiurkščiais paviršiais. Tuo atveju šviesa iš dalies yra 
sugeriama, iš dalies išsklaidoma į visas 
puses. Dalį šviesos sugerdamas kūnas pasidaro spalvotas. 
O išsklaidęs likusią šviesos dalį, jis darosi iš visų pusių mato- 
mas. 

Nepermatomi plyno paviršiaus kūnai 
vadinami veidrodžiais. Šviesa nuo jų atsispindi ar- 
ba reflektuoja. Jie šviesos visai nesugeria, dėl to veidrodžiai nie- 
kad neatrodo spalvoti. Šviesos spindulys ne į visas puses iš- 
sisklaido, bet eina tam tikra linkme. Dėl to mes matome veid- 
rody atsispindinčius daiktus tik tada, jei tinkamu kampu į jį 
žiūrime. 

Reflektuoto, bet spalvų atžvilgiu nepakitėjusio spindulio 
naują kryptį nustatome šiuo atspindžio dėsniu: kriti- 
mo kampas lygus atspindžio kampui. Čia įsivaizduojame iškel- 
tą statmenį iš tos veidrodžio vietos, kur į veidrodį krinta spin- 
dulys. Kritimo kampu žymime tą kampą, kurį sudaro ateinąs 

spindulys ir statmuo. Atspindžio kampu laikome kampą tarp 
reflektuoto spindulio ir-statmens“ (pav. 133). 

„Jei spindulys krinta stačiai į veidrodį, tai kritimo kam- 
pas yra 0 (nulio) laipsnių?“ — pasiteiravo Algis. 

„Žinoma! Tuomet ir atspindžio kampas taip pat 0 laips- 
nių. Vadinasi, jis tada grįžta ta pačia kryptimi atgal. 

Visai kiti dėsniai saisto, kai spindulys eina per permatomą 
kūną, arba, kaip dažnai sakoma, per permatomą tarpą, arba me- 
diją. Kadangi oras ir dujos yra permatomi medijai, o beorė 
erdvė optiškai yra panaši į oro pripildytą erdvę, tai galime štai 
ką pasakyti: 

Spindulys, pereidamas iš vieno perma- 
tomo kūno į kitą lūžta. Lūžis (refrakcija) 
pasireiškia spindulio krypties pasikeitimu, pe- 
reinant į naują mediją. Nuo čia šviesa vėl sklinda tiesiomis li- 
nijomis toliau. Taigi susidaro tik spindulio lūžis. Ir čia mes įsi- 
vaizduojame kritimo taške nubrėžtą statmenį ir kalbame apie 
kritimo ir lūžio kampus (pav. 134). Dėsnis, duodąs kritimo ir 

Pav.133. Pav. 1354. Pav.135. 


lūžio kampų sąryšį, matematiškai nėra visai paprastas, ir dėl 
to mes jį praleisime. Jei šviesa, pvz., eina iš oro į stiklą arba 
vandenį, tai lūžęs spindulys prie statmens priartėja, bet einant 
atvirkščiai, spindulys nuo statmens nutolsta. Be to, su kie k- 
vienu lūžiu visuomet yra susietas ir dalinis ats- 
pindys. Jis yra juo didesnis, juo labiau spindulys palinkęs į 
laužiantį paviršių. Dėl tos priežasties vandens paviršius atsi- 
spindi, jei mes į jį pažiūrėsime iš šono, bet jei žiūrėsime stačiai, 
tai matysime vandens dugną“. 

„Kaip lūžta šviesos spindulys, stačiai krintąs į vandens pa- 
viršių?“ 

„Tada jis visai nelūžta. Tai yra vienintelis atsitikimas, kai 
spindulys nekeičia krypties, pereidamas į naują medžiagą 
(pav. 135). Suprantama, kad ir atspindžio tada beveik nėra. 

Šiandien tuo mes ir baiįgiame. Kitas mūsų pasikalbėjimas 
palies tuos šviesos pritaikymus. technikoje ir reiškinius, vyks- 
tančius gamtoje, kurie remiasi jos atspindžiu arba lūžiu“. 


60 skyrius. 
Atspindys ir lūžis technikoje. 


Kitą savaitę broliai vėl rado laiko tęsti savo pasikalbeji- 
mus. 

„Šiandien pirmiausia susipažinsime su šviesos atspindžio 
techniškais pritaikymais!“ pradėjo Ignas. Pradėkime nuo pa- 
prastojo arba plokščiojo veidrodžio, kurį dažnai sutinkame 
kasdieniame gyvenime (pav. 136). Jis šiuo būdu daromas. Už- 
pakalinė stiklo pusė plonai padengiama sidabro (anksčiau gyv- 
sidabrio) sluoksniu, kuris vėl padengiamas kitu kuriuo sluoks- 
niu, kad būtų apsaugotas nuo sužalojimų. Šviesa, išeinanti iš 
(tiesioginės ar netiesioginės) šviesos versmės L, taip atsispindi, 


Pov.136. Pav.137. 


kad atrodo, jog visi spinduliai išeina iš B. Pažiūrėję į veidrodį, 
pamanome, kad daiktas L yra už veidrodžio. Iš tikrųjų mes 
matome daikto tariamąjį vaizdą, nes iš ten, kur mes manome 
matą B, tikrovėje neišeina joks spindulys. Užtenka tik prisi- 
minti sieninius veidrodžius, kuriuose daiktai atrodo tartum už 
sienos. Tokius vaizdus, iš kurių atrodo tartum ateina spindu- 
liai, fizikai vadina. tariamais vaizdais. 

Įdubęs 

` Daug komplikuotesnė spindulių eiga yra įdubusiame 
veidrodyje. Paprasčiausias įdubęs veidrodis yra gabalas iš 
vidaus atsispindinčio stiklinio rutulio. Jei daiktas yra toli nuo jo, 
tai spinduliai taip atsispindi, kad jie viename taške susikerta. 
Į tą vietą įstatę popieriaus lapą, matysime daikto atvaizdą, taip 
kaip matome vaizdus kinų ekranuose. Toks vaizdas, kuriame 
šviesos spinduliai tikrai susikerta ir kurį galima ekrane atmuš- 
ti, vadinamas tikras, arba realus vaizdas (pav. 137). Bet 
jei daiktas yra visai arti įdubusio veidrodžio, tai spinduliai išsi- 
sklaido, ir gauname tariamą ir iškraipytą vaizdą (skutimosi 
veidrodžiai) pav. 138). 

Tam tikrame atstume galime rasti tokią vietą, iš kurios 
atėję ir nuo veidrodžio atsispindėję spinduliai nei nesusikerta 
(tikras vaizdas), nei neišsisklaido (tariamas vaizdas), bet nuo 
veidrodžio eina lygiagrečiai. Jei, priešingai, į įdubusį veidrodį 
leisime lygiagrečius spindulius, pvz., saulės spindulius, tai jie 
anoje vietoje (taške) susikirs. Šis taškas vadinamas įdubusio 
veidrodžio židiniu (pav. 139), nes jame gali užsidegti po- 
pieriaus gabalėlis. Pastačius lempą į įdubusio veidrodžio židi- 
nį, atsispindėję spinduliai eis lygiagrečių spindulių pluoštu. 
Įdubęs veidrodis su atlenktais kraštais duoda šviesos kūgį 
(pav. 140). Įdubę veidrodžiai panaudojami prožektoriuose ir di- 
džiuliuose moderniškuose teleskopuose. Teleskopuose jie duo- 
da mažą, bet šviesų ir realų žvaigždės vaizdą. 

Iškilęs veidrodis yra išgaubtas atsispindis pavir- 
šius (rutuliai papuošti eglutei). Kadangi jis spindulius visada 
išsklaido, tai jame matomi vaizdai, kaip ir plokščių veidrodžių, 
yra tariami ir, be to, iškraipyti. Jie atrodo esą už veidrodžio ir 
sumažinti (pav. 141). Šie veidrodžiai dažnai įtaisomi automobi- 

liuose prie šoferio sėdynės, kad jis galėtų matyti, kas vyksta 
užpakaly auto. 

Iš techniškų lūžio pritaikymų pirmą 
vietą užima visi optiniai instrumentai, ku- 
rių pagrindinės dalys yra lęšiai. 

Lęšiai yra stikliniai kūnai su rutulio formos paviršiais. Lę- 
šiai, kurių vidus yra storesnis negu kraštai, turi tą ypatybę, 
kad spinduliai, išeiną iš vieno taško, eidami pro jį, lūžta ir ki- 
toj pusėj vėl susikerta. Dėl to jie vadinami renkamaisiais 
lešiais (pav. 142). Priešingai yra su sklaidomai- 
siais lęšiais (pav. 142) (sklaidomųjų lėšių vidus yra 
plonesnis negu kraštai), jie spindulius išsklaido. Iš vieno taško 
išeiną spinduliai atrodo tarytum eitų iš arčiau prie lęšio gu- 
linčio taško. Techniškuose pritaikymuose svarbiausią vietą už- 
ima renkamieji lęšiai. Dažniausiai jie esti abiejose pusėse iš- 
gaubti, bet taip pat yra ir vienu šonu plokščiu, o antru — iš- 
gaubtu (pav. 144). Sklaidomieji lęšiai dažniausiai esti abiem 
šonais įdubę. 


Fov 142 Pav.1453. Pov. 144 


Lešių pritaikymas optiniuose instrumentuose sudaro ats- 
kirą skyrių, kurį mes tuojau pradėsime. Bet pirmiau susipa- 

žinkime su kitu lūžio pritaikymu, būtent, tuo, kurs mokslui 
suteikė milžinišką pažangą ir atskleidė nepaprastai tikslų me- 
todą cheminiams junginiams tirti. Tai spektrinė analizė. Ji 
sudarys kito skyriaus turinį“. 


61 skyrius. 


Šviesa, kaip visatos atskleidėja, kaip pasiuntinys iš atomo 
vidaus, net kaip chemikas. 


„Šiandien, vadinasi, kalbėsime apie spektrinę analizę“, 
pradėjo Ignas savo pamoką. „Bet pirma turime susipažinti su 
aparatu, kuris kalbamuosius reiškinius mums patiekia. "Tas 
prietaisas yra prizmė (pav. 145). Optikoje prizme supranta- 


raudona 
oranžinė 
geliona 
žalia 
žydra 
mėlyna 
vinletinė 


Fhv.145. 


mas permatomas kūnas, kurio du šonai yra plokšti ir sudaro 
smailų kampą A. Sakykime, kad šviesos spindulys krinta į priz- 
mę taip, kad, pereidamas erdvę tarp abiejų plokštumų, turės 
lūžti du kartus. Abu lūžiai sudarys stiprų spindulio nukrypimą. 

Dabar pradėkime visą eilę bandymų. Iš šviesos versmės 
leisime šviesai eiti per siaurą plyšį taip, kad susidarytų siau- 
ras šviesos pluoštelis. 


Pirmiausia panaudosime įvairių spalvų šviesas. Tas tyri- 
mas mums parodys, kad įvairios spalvos įvairiai lūžta. Mažiau- 
sia lūžta raudona, daugiausia violetinė. 

Pro prizmę leiskime baltą šviesą, tai kiekviena spalva ki- 
taip atsilenks, taip kad šviesa suskils į sudedamąsias dalis. 
Mažiausiai lūžęs išeina raudonas spindulys, paskui jį nepaste- 
bimai pereina į oranžinę, toliau geltoną, žalią, žydrą, mėlyną 

TPA RMS 


ir violetinę spalvas. Ekrane tada atsiranda puikus spalvų ruo- 
žas, vadinamasis spektras (pav. 148). 


Tuo įrodome, kad baltas spindulys yra spektro spalvų su- 
ma (raudonos, oranžinės, geltonos, žalios, žydros, mėlynos ir 
violetinės). Kitos spalvos, kaip pilka, ruda ir t.t., nėra 
spektro spalvos. + 

Dabar padarykime kitą bandymą. Už mūsų prizmės, arti 
jos, pastatykime kitą prizmę taip, kad ji lūžį vėl atitiestų 
(pav. 147). Tada ekrane vėl matysime baltą ruožą. Vadinasi, 
sumaišę visas spektro spalvas, gauname baltą spalvą. 


balia Pas balta šv. 


ekranas 


Pov.148 


Pav 147. 


Toliau tyrinėdami, vėl susidarykime spektrą, kuriam gau- 
ti visada panaudosime baltą šviesos versmę (pvz., Voltos lan- 
ką). Ekrane, kuriame spektras taip gražiai šviečia, išpiaukime 
siaurą statmeną plyšį. Leiskime eiti vienai iš spektro spalvų 
pro šį plyšį ir paskui pro antrą prizmę (pav. 148). Tuomet pa- 
stebėsime, kad toliau spektro spalvos yra nebesuskaido- 
mos. 


Ketvirtas bandymas mums parodys ypatingai svarbų da- 
lyką. Pirmoji prizmė baltą šviesą suskaidys į spektro spalvas. 
Antroji prizmė dalį spalvų atgal sujungs, ir jos susilies taške 
B. Trečioji prizmė padarys tą patį su spektro spalvų likučiu 
taške A. Tuo būdu taškuose A ir B gausime dvi siauras spalvo- 

tas juostas (pav. 149). Jei jas abi mes sumaišytume, tai gau- 
tume?“ 

„Baltą, nes tada vėl būtų visos spalvos sumaišytos!“ 

„Teisingai! Tad A ir B palikime išskirtus. Antrąją priz- 
mę taip pat pastatykime, kad ji iš spektro atlenktų tik raudo- 
ną spindulį. Tada taške B pastebėsime raudoną, o taške A ža- 
lią. Taigi čia gauname įdomų dalyką: baltas spindulys — rau- 
donas = žaliam spinduliui. Vadinasi, yra dvi žalios šviesos rū- 
šys: viena žalia šviesa, kuri spektre tik iš žalios yra susida- 
riusi; antra žalia šviesa yra suma visų spektro spalvų be rau- 
donos. 

Tas pats tinka ir kitai spalvų porai (mėlyna - geltona), 
kurią gauname iš spektro, atitinkamai pastūmę antrąją priz- 
mẹ. Spalvos, sudarančios tokias spalvų poras, vadinamos p a- 
pildomosiomis spalvomis. 

Suprantama, kad tos dvi žalios šviesos rūšys, kurių akis 
neskiria, duoda, jomis apšvietus daiktus, skirtingus spalvų efek- 
tus. (Šito fakto nežinojo garsusis vokiečių poetas Gėtė, ku- 
ris buvo taip pat nemažas gamtos tyrėjas. Dėl to jo spalvų te- 
orija yra klaidinga. Šia proga įdomu pastebėti, kad pats Gėtė 
daugiau didžiavosi savo fizikos darbais negu visais savo genia- 
liais lyrikos kūriniais). 

Pvz., nušvieskime grynai mėlyną daiktą grynai žalia švie- 
sa, tada jis atrodys juodas, nes jis neatgaus savo spalvos. Ta- 
čiau nušvietus jį lygiai atrodančia „maišytąja“ žalia šviesa, jis 
atrodys normalios savo spalvos, nes apšviečiančioji spalva turi 
ir mėlynų spindulių. 

Taigi iš to matome: darytinė žalia + paprastą raudona = 
baltai. Taip pat darytinė raudona + paprasta žalia = baltai 
(darytinė raudona = balta — žalia)“. 

„Bet ką duoda paprasta raudona + paprasta žalia?“ — 
norėjo sužinoti Algis. 

„Tai kaip tik svarbiausia: paprasta raudona -+ paprasta ža- 
lia = rudai. Šios darytinės spalvos yra kai kurių šviesos rūšių 
mišinys. Tačiau visų šviesos rūšių mišinys duoda baltą. Šia 
proga galime prisiminti, kad, užuot sakę „spalva“ (spektro spal- 
va), galime sakyti „bangos ilgis“. 

Pažymėję !/1600000 MM 1 my. (tark 1 milimikronas), galime 
pasakyti, kad raudona spalva turi didžiausią bangų ilgį, bū- 
tent, 800 mų, toliau eina oranžinė, geltona ir t.t. iki violetinės, 
kurios bangos ilgis yra 400 mz. Dar vienas darytinių spalvų 
pavyzdys. "Turime, pvz., mėlyną šviesą iš elektros lemputės 
(kurias vartoja naktiniam apšvietimui) ir tiriamę ją spektri- 
niu aparatu; gausime spektrą, kuris turės visas spalvas, išsky- 
rus oranžiniai geltoną. Taigi ši mėlyna spalva nėra grynai mė- 
lyna, bet yra darytinė spalva; tai yra balta — oranžiniai gel- 
tona. 

Akimis matomus šviesos spindulius mes jau pakankamai 
pažinome. Tačiau spektras dar turi kai kurių turtų. Vėl pasi- 
naudosime Voltos lanko balta šviesa ir leisime susidaryti nor- 
maliam spektrui. Imkime dabar termoelementą — tu dar jį 
atsimeni: jis yra jautrus šilumos matuotojas, — ir pabandy- 
kime juo įvairias spalvas, kurios daugiau neša spinduliuoja- 
mos šilumos iš Voltos lanko. Šio stebėjimo daviniai mus la- 
bai nustebins: labiausiai šildo raudonieji ir ypatingai šalia jų 
tamsieji spinduliai! (pav. 150). Vadinasi, spektras nesibaigia 


siena praėjimas siena 
TY A EN E T 
Srem an ALL injraraud 
šiluminis maltomasis 
ruož. 
Pav.150. Pav. 4154. 


raudonaisiais spinduliais. Už jų dar yra tokio bangos ilgio 
spinduliai, į kuriuos akis nereaguoja. Jie vadinami ultr a- 
raudonaisiais, arba šiluminiais spinduliais, 
nes kūnas, krintant ant jo tiems spinduliams, įkaista. Ypa- 
tinga ultraraudonųjų spindulių rūšis vadinama infrarau- 
donaisiais. Infraraudonieji spinduliai praeina pro debe- 
sis, rūką ir t. t. Tuo būdu yra galimi stebėjimai ir pro 
minėtas kliūtis. Ypatingai aiškiai galime tai pastebėti fotogra- 
fijoj, padarytoj su plokštele, jautria infraraudoniesiems spin- 
duliams. Joje miglotas gamtovaizdis pasirodo toks aiškus, 
koki paprasta akimi vargiai galime matyti kaitriausią ir švie- 
siausią vasaros dieną. 

Infraraudonais spinduliais nieko negalime nušviesti, nes 
akys jų nejaučia. Ši ypatybė naudojama moderniai bankų ap- 
saugai. Iš šviesos versmės L eina infraraudonieji spinduliai 
skersai pro praėjimą į aparatą A. Tegu kas nors įeina į tarp- 
durį, tai akimirkai bus sulaikyti spinduliai, įeinančiam visai to 
nepastebint. Atitinkami aparato A įrengimai pradės dėl to 
veikti ir sukels triukšmą (pav. 151). 


Tau, tur būt, mielas Algi, kyla mintis, kad ultraraudonais 
spinduliais galima gražiai ir greit įdegti, visai nesaugojant 
akių. Veltui, mielasis! Spinduliai, kurie vėikia mūsų odą, yra vi- 
sai ne šiluminiai spinduliai. Juos randame priešingame spek- 
tro šone, greta violetinių spindulių. Tuos spindulius vadiname 
ultravioletiniais spinduliais. Jie gyviems pada- 
rams yra labai svarbūs, o augimui yra būtini. Šiam reikalui yra 
vartojami dirbtiniai aparatai, kurie ypatingai daug išspindu- 
liuoja ultravioletinių spindulių: tai kalnų saulė. Vardas 
yra kilęs iš to, kad saulės šviesa didesniuose aukščiuose ypa- 
tingai yra turtinga ultravioletiniais spinduliais, o lygumose 
tirštesnis ir netyras oras tuos spindulius labai sugeria. 

Pro stiklą ultravioletiniai spinduliai nepraeina, dėl to sau- 
lės vonios, imamos pro uždarą langą, yra be naudos. Kalnų 
saulė yra padaryta iš kvarco indo (kvarcas ultravioletinius 
spindulius pro save praleidžia), kuriame šoka kibirkštys iš vie- 
no gyvsidabrio poliaus į kitą. 

Taigi, mielas Algi, mes jau susipažinome su įvairiomis 
šviesos spinduliavimo rūšimis. Vienos buvo matomos, kitos ne. 
Šiandien taip pat jau žinoma, kad yra gyvių, kurių akys „ma- 
to“ ultravioletinius spindulius (pvz., bitės). Dabar aš tau no- 
riu papasakoti, kokiu būdu šviesa yra žinių nešėjas iš visatos 
gelmių, iš atomų, ir, pagaliau, kokią reikšmę turi spektras 
chemijai. 

Iki šiol mes naudojomės Voltos lanku kaip šviesos versme, 
kaip baltai žėrinčiu kietu kūnu (būtent, anglies stiebeliais). 
Dabar šviesos versme mes imsime švitančias dujas. 
Tai pasieksime Geislerio vamzdeliu, jį pripildydami tiriamąja 
dujine medžiaga. Čia pastebėsime visai naujos rūšies reiškinį. 
Gautas spektras nebus nenutrūkstama spalvota juosta, bet 

bus sudarytas tik iš atskirų siaurų spalvotų linijų (pav. 152). 
Ir kiekviena šių linijų tiksliai stovės ten, kur ištisame baltos 
šviesos spektre stovi toji spalva. O tarp jų nėra jokios švie- 
sos, vadinasi, juoda. Šis reiškinys vadinamas linijiniu 
spektru (emisijos spektru). Čia štai kas svarbiausia: vi- 
sos pagrindinės medžiagos tarp savęs ski- 


LTC 


T O 


Brukšniai reiškia šviesos ruožus 


riasi savo linijiniais spektrais. Nėra tokių 
dviejų medžiagų, kurios turėtų bent vieną bendrą liniją. Sude- 
damąsias cheminių junginių dalis spektrinės analizės būdu 
galime surasti, spektre nustatomomis linijomis ir tuo būdu tuoj 
jas atpažinti. Šio metodo tikslumas yra toks didelis, kad ir 
mažiausios nepastebimos priemaišos yra tuoj pamatomos. Šiam 
reikalui yra sudarytos lentelės, kuriose kiekvienai medžiagai 
yra tiksliausiai nurodytos spektrinės linijos (spalvomis ir 
bangų ilgiais). Tuo būdu matome, kokią reikšmę spektras tu- 
ri chemijai. Dabar apie spektro reikšmę astronomijai. 
Pirmiausia iš žvaigždžių spektro galime nustatyti jų su- 
dedamąsias dalis. Tuo būdu mes sužinome, kad saulė yra su- 
daryta iš tų pačių medžiagų, kaip ir žemė. Nė vienos medžia- 
gos nerasta saulėj, kurios nebūtų žemėje. Toliau žvaigždžių 
spektrai pasako apie jų paviršiaus temperatūrą (saulės pavir- 
šiuje yra apie 6350 laipsnių; jos viduje milijonai laipsnių!). 
Taip pat žvaigždžių greitį (iš tikrųjų jos yra judančios), nors 
ir painiais apskaičiavimais, galima nustatyti iš jų spektro. 
Spektriniai mėnulio tyrimai rodo, kad mėnulyje nėra atmosfe- 
ros, vadinasi, nėra žmonėms gyventi sąlygų. Šie iš pradžių at- 
rodę nereikšmingi vokiečių Kirchhofo ir Bunzeno atradimai bu- 
vo paversti galingomis mokslo priemonėmis. Tatai ypatingai 
dera pasakyti ir apie pačią fiziką. Iš įvairių spektrų turimos 
medžiagos fizikai įveikė apskaičiuoti atomo sudėtį. Linijiniai 
spektrai pasakoja mums, arba, tikriau sakant, fizikos tyrinėto- 
jams tokius dalykus, kurių mūsų akys būtų niekada nepama- 

čiusios. Gaila, kad šios problemos mes negalime plačiau pana- 
grinėti, nes esame pasiryžę susipažinti tik su pagrindiniais fi- 
zikos padariniais. Bet, kad ji priklauso įdomiausiems mokslams, 
manau, tu man patikėsi. 

Be šių linijinių spektrų, yra dar įtrauktiniai spek- 
trai. Jie yra linijinių spektrų priešingumai. Mes, pvz., esame 
suradę, kad šviečią natrio garai duoda nuostabiai šviesią 
geltoną liniją, kaip linijinį spektrą. Bet leiskime baltą Voltos 
lanko šviesą pro šviečiančius natrio garus, ir tada gaukime 
spektrą; jis nebebus ištisinis spektras, o. spektras su tamsiu 
ruožu toj vietoj, kur būna natrio geltonoji linija.  Šviečią 
natrio garai sugėrė tą spalvą, kurią patys skleidžia, kai yra 
panaudojami kaip šviesos versmė. Saulės spektras 
yra toks įtrauktinis spektras, Ištisinį spektrą 
duoda baltai žėrįs branduolys, o tamsios linijos atsiranda dėl 
absorbcijos dujų, kurios saulės rutulį supa iš visų pusių plonu 
šydu (saulės vainiku). Šios linijos, pagal jų atradėją Fraunho- 
ferį, vadinamos „Fraunhoferio linijomis“. 

Tuo ir baigiame spektrą, tą taip nepaprastai vaisingą 
mokslo šaką, ir padarysime santrauką, visų elektromagnetinių 
bangų, kurias mes sutinkame technikoje ir gamtoje“. 


62 skyrius. 
Visų elektromagnetinių bangų santrauka. 


„Dar kartą noriu pabrėžti, kad skirtumas tarp spektro 
spalvų pareina tik nuo bangos ilgio. Tad peržvelkime visas 
elektromagnetines bangas, sutvarkytas pagal bangų ilgius. 

Ilgiausias praktikoje vartojamas turime radijo bangas, ku- 
rių ilgis siekia iki 2000 m. Bangų, turinčių didesnius bangos il- 
gius, niekur nevartojame. Jų veikimas ir vartojimo galimybės 
dar neištirtos. O tokius aparatus, kurie be kliūčių galėtų to- 
kias bangas siųsti arba priimti, yra sunku padaryti. 

Nuo 2000 m iki 600 m radijo bangos vadinamos ilgomis 
(pvz., Kauno), nuo 600 iki 200 m vidutinėmis (pvz., Vil- 
niaus), nuo 200 iki 50 m radijo bangos yra paliktos bevieliam 
telegrafui, laivams, prekybai ir t.t. Radijo bangos, skirtos vi- 

suomenei, vėl prasideda nuo 50 ir eina iki 15 m, tai trumposios 
bangos. Šios bangos tuo pasižymi, kad yra mažiau įveikiamos 
įvairių atmosferos trukdymų. 

Televizijoj vartojamos apie 1 m ilgio bangos, tai ultra- 
trumpos bangos. Tie spinduliai turi panašias ypatybes kaip ir 
šviesos: jie skleidžiasi tik tiesiomis linijomis. Taigi giliame slė- 
nyje televizijos priėmimas yra negalimas, jei siuntėjas iš ante- 
nos nemato priėmėjo. 

Toliau eina decimetrinės bangos. Šios bangos, iki 0,1 mm 
ilgio, yra mažai ištirtos, nes tokių bangų siųstuvus yra ypatin- 
gai sunku padirbti. Šios srities spinduliai gyvus organizmus vei- 
kia ardomai. Ar „mirties spinduliai“ yra tiek ištirti, kad jais 
galima iš didelio atstumo nužudyti žmogų — nežinia, nes tokie 
atradimai laikomi karo reikalams ir dėl to slepiami. 

Pagaliau prieiname tokias trumpas bangas, kad joms 
reikia įvesti naujus pažymėjimus. 

Mes jau žinome, kad */1000000 mm vadinasi 1 mz. Dabar ei- 
na šiluminiai spinduliai. Jie yra tarp 0,1 mm ir 800 mų. Dar to- 
liau eina matomos šviesos rūšys: 800 mų — raudona, nuo 800 
mz iki 400 mu — matomoji šviesa, 400 mu — viole- 
tinė, už 400 mą — ultravioletinė (veikianti kūną). 

Už 1 mp prasideda spinduliai, kurie kyla iš katodinių spin- 
dulių, tai Rentgeno spinduliai. (Reikia pastebėti, kad 
katodiniai spinduliai yra elektronų sriautas, vadinasi, ne ban- 
gos! Dėl to jie neturi bangos ilgio!). Rentgeno spinduliai taip 
pat stipriai veikia kūnus. 

Dar trumpesnių bangų ilgių, negu Rentgeno spinduliai, 
yra Y spinduliai, jie yra iš radžio išeiną Rentgeno spinduliai. 
Apie juos sakoma, kad jie yra ypatingai „kieti“ Rentgeno spin- 
duliai. 

Pagal dabartinių tyrinėjimų rezultatus šios eilės bangų ga- 
14 sudaro kosminiai spinduliai, kurių paslaptingu- 
mas nevisai atskleistas. Spėjama, kad jie ateina nuo žvaigždžių 
iš erdvės (nesupainioti su žvaigždžių šviesa!). Geriausia juos 
tirti aukštumose (pvz., Šveicarijoj, Jungfrau viršūnės labora- 
torijoj). 

Gyvas kūnas taip pat skleidžia (gal būt, panašias) ban- 
gas. Buvo manyta, kad drugiai perduoda gyvybės ženklus iš di- 

delio atstumo (iki 10 km) bevieliškai tam tikru «bangos ilgiu. 
Žmogaus kūnas tokius ‘spindulius taip pat skleidžia (mitoge- 
netiniai spinduliai). Kruopščiais bandymais galime ircdyti, kad 
žaizda, esanti mūsų kūne, siunčia ultravioletinius „pagalbos 
šauksmus“, o baltieji kraujo rutuliukai atsiliepia, kad įsiver- 
žusį priešą (nuodus, bakterijas) nugalabytų ir pradėtų gydy- 
mą. Ypatingai stiprius tokius spindulius užtinkame tada, kai 
augalas augdamas dalijasi ląstelėmis. Priešingai veikiant ląste- 
les dirbtiniais tokio pat bangos ilgio spinduliais (jie yra žinomi), 
ląstelių augimas yra taip r paveikiamas. Taip, pvz., svogūno 
šaknis kartkartėmis švitinant iš vienos kurios nors pusės, toji 
pusė žymiai išauga. 

Panašius spindulius, gal būt, siunčia ir mūsų smegenys. 
Suprantama, kad jie iki šios dienos neištirti, dėl nepaprasto 
smegenų jautrumo. Visai galimas daiktas, kad hipnozas ir pa- 
našūs reiškiniai, o, gal būt, ir simpatijos jausmas gali būti su- 
vesta į smegenų bangų veikimą. 

Taigi, mielas Algi, šios dienos platų pasikalbėjimą baigia- 
me. Jei tu kada nors panorėtumei būti fiziku tyrinėtoju, tai 
gali turėti plačią radijo bangų sritį, o taip pat tebėra nevisiškai 
ištirti ir kosminiai spinduliai, vadinasi, gali pelnyti nemirštamą 
vardą. Bet dabar grįžkime prie matomosios šviesos ir patyrinė- 
kime, kokius gamtos reiškinius galima išaiškinti atspindžiu ir 
lūžiu“. 


63 skyrius. 
Atspindys ir lūžis technikoje. 


Kitą savaitę vėl abu broliai susirinko šios taip juos pa- 
mokančios fizikos šakos aiškintis. Ignas pamažu nustojo Algi 
tiek daug klausinėjęs, nes Algis jau buvo nebe naujokas. Vi- 
sokie fizikos posakiai jam pasidarė tiek suprantami, kad Ig- 
nas galėjo toliau pasakoti be klausinėjimų ir be pertraukimų. 
Tačiau aiškinant gamtos reiškinius, kaip, pvz., šiame skyriuje, 
Algis vėl galėjo kai kuriuos stebėjimus pats papasakoti. Ignas 
savo temą pradėjo šiais žodžiais: 

„Šiandien peržvelgsime gamtą ir paieškosime tokių reiški- 
nių, kurie remiasi yaang- šviesos laikymusi. Na, Algi, ką tu 
esi pastebėjęs?“ 

„Laumės juostą“, "atsakė Algis. Suprantama, nes ji yra 
labiausiai krintąs į akis optinis reiškinys. 


a 


Rav.153. 


baltas 


4 
spektras laumės juosta 


Pav.154 Pav. 155. 


„Gerai!“ Tad ištirkime ją arčiau. Ji susidaro tik tam tik- 
romis aplinkybėmis, būtent?“ „Kuomet lyja“, atsakė Algis. 
„Reikia tiksliau pasakyti“, pastebėjo Ignas. „Ji atsiranda po 
lietaus, kai iš krintančių vandens lašelių prieš mus susidaro 
tarsi siena, prasiveržusių saulės spindulių apšviesta. Panašiai 
yra ir su fontanų vandens lašeliais. Visuomet, kai mes žiūrime 
į tą lašelių ekraną, būtina, kad saulė šviestų už mūsų. Beveik 
visi spinduliai, eidami pro lašelius, dukart lūžta; šis lūžis pa- 
keičia normalų užpakalyje esančių daiktų apšvietimą (pav. 153). 
Tik tam tikru būdu krintąs spindulys vieną kartą lūžęs 
lašelyje atsispindi. (Tai visiškas atspindys, nes tada visi 
spinduliai atsispindi. Jis atsiranda tada, kai šviesa krinta į ribi- 
nį vandens — oro arba stiklo — oro paviršių). Po šio visiško 
atspindžio spindulys dar kartą lūžta ir išeina iš lašelio 
(pav. 154). Dvigubas lūžis ne tik kad susiskirstymo į spalvas ne- 
panaikina, bet dar jį sustiprina. Išeinąs spindulys su krintančių 
saulės spinduliu sudaro apie 42° kampą. Vadinasi, stebėtojas 
tik tada mato spalvotą juostą, kai matymo kampas tarp spin- 
dulio, krintančio į lašelį ir išeinančio iš lašelio, yra apie 429. 
Tokie lašeliai yra ant apskritimo, kurio centras yra tiesėje, 
einančioje per saulę ir mūsų akį. Jei saulė yra horizonte (lei- 
džiantis arba tekant), tai mes matome pusapskritimį. Juo aukš- 
čiau stovi saulė, juo mažesnė matomoji apskritimo dalis, nes už 
žemės esanti dalis, suprantama, yra nematoma. Taigi laumės 
juosta yra ne koks nors dangaus reiškinys, bet glūdi atmos- 

Laumės 
juosta. 


| 


Antroji 
laumės 
juosta. 


Fata 
morgana. 


feroje esančiuose lašeliuose. Dėl to ją taip pat matome leisda- 
miesi nuo kalnų į slėnį.“ 
„Iš ko atsiranda antroji, rečiau matoma, laumės juosta?“ 
„Ji atsiranda dėl dvigubo spindulio visiško vidaus atspin- 
džio (pav. 155). Ji tik tada matoma, kai apšvietimas yra ypa- 
tingai stiprus. Iš tikrųjų, minėti reiškiniai nėra taip paprasti, 
ir apie juos reiktų žymiai daugiau kalbėti, tačiau mums to pa- 
kaks. Laumės juosta, vadinasi, mums jau pažįstama. Dabar pa- 
sakyk, ką dar pastebėjai?“ 
„Atspindį nuo vandens paviršiaus, jei jis nėra vėjo išjudin- 
tas!“ 
„Žinoma. Ir ore yra toks pat atspindys, vadinamas fata 
morgana (pav. 156). Jis atsiranda viršum dykumų, nes ten su- 

= 

: oro sluoksnių riba 

sieb. 


Pav.156. Rav.157. 


sieb. 


sidaro karšto oro sluoksniai ir dėl didelės ramybės lygiai išsi- 
dėstę. Ribos paviršių tarp dviejų tokių sluoksnių santykis yra 
visiškai tas pats, kaip ir tarp dviejų skirtingų medžiagų pa- 
viršių. Žiūrint beveik horizontaliai, į mūsų akis pataikys tie 
spinduliai, kurie yra atsispindėję. Dėl tos priežasties kai kurie 
dykumų keliautojai mano danguje daiktus (apverstus) pama- 
te. Tokį atspindį ore galima ir pas mus pamatyti, jei tik karš- 
tą tylią dieną betonuotoje gatvėje susidaro karšto oro sluoks- 
nis. Žiūrint beveik visai horizontaliai, tokia gatvė atspindi ir 
atrodo lyg šlapia, nes šlapia gatvė taip pat atspindi. 

Šie skirtingi oro sluoksniai, nors ir mažiau, laužia ir sta- 
tesnį spindulį. Dėl tos priežasties žvaigždes ir kitus dangaus 
kūnus matome kitose vietose, negu jie iš tikrųjų yra. Tačiau 
skirtumas paprastai yra nedidelis. Mano brėžinyje žvaigždė B 
stebėtojui atrodo esanti taške A. (Nes stebėtojo akis nežino, 
kad šviesos spindulys prieš tai pasikeitė) (pav. 157). Oro mir- 
gėjimas karštomis dienomis taip pat pareina nuo lūžio įvai- 

raus šiltumo oro sluoksniuose. Ypatingai prie baltų sienų ar- 

ba geležinkelių, kai nuo jų karštis atsispindi. Taip pat žvaigž- 

džių mirgėjimas remiasi spindulio krypties svyravimais. Su- 

maišę šilto ir šalto oro šluoksnius, gauname krintančias sroves oro 

ir krintančius ribinius (ribų) paviršius. O šie vėl veikia krintan- mirgėjimas. 
tį lūžį, dėl to spindulys nuolat keičia savo kryptį. Šis krypties 
kitėjimas yra mažas; akims jis atrodo mirgėjimu arba blikčio- 

jimu. 

Pagaliau mes dar matome sušalusio sniego kristalų bliz- 
gėjimą, iš dalies balta šviesa, iš dalies spektro spalvomis. Bal- Dangaus 
toji šviesa atsiranda dėl šviesos atspindžio nuo kristalų plokš- *20!va. 
tumų, o spalvos dėl lūžio prie kristalų briaunelių. 

Mėlynoji šviesa yra smarkiai palenkiama ir išsklaidoma, o 
geltonoji ir raudonoji mažiau tepakeičiamos. Pastarosios ne- 
paveiktos pasiekia žemę, tačiau mėlynoji saulės šviesa esti iš- 
sklaidoma, ir dėl to dangų matome mėlynos spalvos. 

Šia proga paminėkime dar porą kasdienio gyvenimo reiš- 
kinių: pirmiausia imkime langą (pav. 158). Langas yra stikli- 
nis, taigi šviesos spindulys, praeidamas pro jį, lūžta. Tačiau, Langų 
mes pro jį žiūrėdami, nepastebim nei krypties pakitėjimo, nei *€F05- 
spalvų. Dėl ko taip?“ 

„Nes abu lūžiai yra vienas antram priešingi“, tarė Algis. 

„Teisingai. Gauname tik mažą lygiagretį spindulio pasi- 
stūmimą, bet paprastų langų stiklai yra ploni, tad ir pasistū- 
mimo dėl jo mažumo visai nepastebime. 


stiklas 


oras 


(Foviss ir 

Antrą reiškinį gali tu pastebėti, jei kokį nors daiktą, pvz. 
šaukštą, vandeny įžambiai laikysi ir iš viršaus į jį taip pat piūžusi 
įžambiai žiūrėsi. Tada aiškiai pastebėsi lūžį toj daikto vietoj, 14%- 
kur daiktas paneria į vandenį; be to, vandeny esanti daikto da- 

Lęšiai 
be klaidų. 


Stiklas 
did'ntojas. 


lis atrodys trumpesnė (pav. 159). Spindulys, išeinąs iš paner- 
tojo galo, išeidamas pro vandens paviršių, lūžta ir eina taip 
lėkštai, kad vietoj iš A, atrodo iš B išeinąs. 

Kitą kartą žvilgtelėsime į ypatingą lūžio atvejį, pritai- 
komą technikoje, būtent, į lūžio pritaikymą lęšiuose, darant 
optinius instrumentus“. 


64 skyrius. 
Optiniai instrumentai.- 


„Lęešius mes turėtume taip padaryti“, po kelių dienų Ig- 
nas vėl aiškino, „kad visi spinduliai, išeiną iš vieno taško L, vėl 
viename taške B susikirstų (pav. 160). Bet lęšiai yra stikliniai 
kūnai ir jie skirtingas spalvas skirtingai laužia. O mūsų opti- 
niai instrumentai turi duoti natūralius vaizdus. Tačiau pa- 
prastai lęšiai daro klaidų, nes spinduliai, einą pro kraštą, rei- 
kalingame taške visai nesusikerta. 

Brangiuose instrumentuose turi būti tos klaidos pataiso- 
mos. To pasiekiame, panaudodami kelis įvairaus storumo ir 
įvairaus stiklo lęšius, kitą prie kito arti priglausdami (pav. 161). 
Galime pastebėti, kad šioje srityje kai kurios vokiečių firmos 
susidarė pasaulinį vardą, pvz. K. Ceiso. 

Paprasčiausias optinis instrumentas yra lupa (didinama- 
sis stiklas). Ji yra paprastas, abipus iškilas, taigi ir neatitai- 
sytas lęšis. Tiriamas daiktas laikomas taip arti lęšio, kad iš jo 
einą pro lešį spinduliai negali susikirsti (pav. 162). Jie taip 


Pav.162. 


Pav.160. 


eina, lyg būtų iš taško B išėję. B yra daikto G tariamas vaiz- 
das, jis yra padidintas. Akims stebėti yra patogiausia tada, kai 
tiriamas daiktas, šiuo atveju tariamasis vaizdas, nuo akių yra 

už 25 cm (aiškiausias matymo nuotolis). Lęšio židinį paren- 
kame tokį, kad tariamasis vaizdas už lęšio būtų 25 cm“. 

„Jei mes lupą laikytume toliau nuo daikto, gautume tik- 
rą vaizdą. Ar tai nebūtų patogiau?“ paklausė Algis. “ 

„Tavo teisybė. Bet čia mums nerūpi gauti tikrą vaizdą, 
kurį duoda tikras spindulių susikirtimas; dažniausiai tikrą 
vaizdą matome ekrane (kine). O čia, žiūrėdami į instrumentą, 
norime matyti tariamą vaizdą kiek galint aiškiame matymo nuo- 
tolyje“. 

„Vadinasi, visi optiniai instrumentai duoda tariamus vaiz- 
dus?“ | 

„Ne visi, tačiau visi tie, į kuriuos mes žiūrime. Pvz., m ik- 
roskopas. Jį sudaro du (be klaidų) lęšiai ir, be to, abu ren- 
kamieji. Pirmasis lęšis (objektyvu vadinamas), prieš kurį de- 
damas smulkus daiktas, duoda jo tikrą ir padidintą vaizdą; ant- 
rasis lęšis (okuliaras) duoda šio tikro vaizdo dar kartą padi- 
dintą, bet jau tariamąjį vaizdą, kurį mes ir matome. Telesko- 
puose taip pat yra objektyvas ir okuliaras. Okuliarą visada 
taip nustatome, kad tariamasis vaizdas būtų aiškiai matomas. 
Ilgiau prie šių instrumentų mes nesustosime. Tik truputį dau- 
giau laiko skirsime instrumentams, kurie duoda tikrus vaiz- 
dus. Jie tinka tam reikalui, kai norime, kad daugelis žmonių 
galėtų kartu matyti tuos pačius paveikslus. | 

Akis yra taip pat renkamasis kintamo židinio lęšis, ku- 
ris gali būti taip nustatytas, kad tikrasis daikto vaizdas susi- 
darytų akies užpakalinės sienelės tinkliniame apvalkale. 


kondensorius 
objeklyvas R 


E ekranas 


Fav.163. 


Epidiaskopas (pav. 163) (taip pat kino aparatas) duoda 
tikrus vaizdus. Renkamasis lęšis, vadinamas objektyvu, priver- 
čia spindulius ekrane B susikirsti. Objektais naudojame per- 
šviečiamus stiklus, arba filmų paveikslus, kuriuos peršviečiame 

Teleskopas. 


Akis. 


Epidiaskopas. 


ypatingai stipriomis šviesos versmėmis. Kinuose šiandien švie- 

sos versmėmis imamas Voltos lankas, nes jis duoda stiprią be- 

veik iš vieno taško išeinančią šviesą. Prieš Voltos lanką yra lę- 

šis (užpakaly jo — veidrodis), kuris įgalina visą šviesą panau- 

doti projekcijai. Daiktas, t. y. vaizdas ant stiklo G, turi būti 

apgręžtas (viršus — apačion, kairė — dešinėn, jei žiūrima spin- 

dulių kryptimi), ir jei norime, kad vaizdas B ekrane stovėtų 
tiesiai. 

Kino Kino aparatas optiškai yra toks pat, kaip ir projek- 

aparatas. cinis aparatas (pav. 164) (dar vadinamas diaskopu, nes pro- 

jektuoja diapozityvus). Jis tik dar turi mechanizmą, kuris 

traukia filmą prieš kondensatorių. Abiejuose filmos pakraš. 

čiuose (pav. 165 a) yra skylutės, į kurias įeina mechanizmo ra- 

Go sukiklis E A 
kondensorius Niens, x 

objeklyvas 


(Je 


165. a. Pav. 165.6 


tų dantys. Filma ne tolygiai, bet šuoliais juda. Kiekvienas pa- 
veikslas pasilieka stovįs */s sekundės ir tos akimirkos metu jis 
nuprojektuojamas, o paskui slenka toliau. Kad šis judėjimas 
nebūtų matomas, prieš objektyvą sukasi propeleris (165 b), 
kurio sparnai taip sukasi, kad šviesa tik tada praeina, kai pa- 
veikslas ramiai stovi. Į sekundę leidžiame nuo 20 iki 30 pa- 

veikslų, kurie kitas nuo kito tesiskiria labai mažais padėties 
pakitėjimais. Mūsų smegenys šiuos paveikslus sujungia į vie- 
ną judantį paveikslą. 

1 


Garsinę filmą sudaro du filmos ruožai: paveikslų 
ruožas ir garsų ruožas (pav. 166). Paveikslų ruožas yra visiš- 


"TAKO ACO O TOK KC 


garsinė [ilma | | || Šš || | paveikslų ruožas 
Pav.166. 


(rim TT MLE) 


tonų ruožas 


kai toks pat, kaip jau minėtas, jis ir projektuojamas taip pat. 
Be to, filma turi garsų ruožą. Jį sudarant, garso bangos (ypa- 
tingai jautriais įrengimais) pakeičiamos į šviesos versmės stip- 
rumo mirksėjimus (virpėjimus), kurie tonų ruože virsta švie- 
siais ir tamsiais brūkšneliais. Kine šis tonų ruožas bėga pro 
kitą, taip pat gudriai padirbtą, įrengimą (seleno celė, foto ce- 
lė), kuris šviesumo mirksėjimus pakeičia vėl į elektriškus svy- 
ravimus, o šiems bėgant per garsintuvą, vėl gaunamos garso 
bangos. Kadangi filma negali tuo pačiu laiku bėgti ir pro kon- 
densorių ir pro seleno celę, tai paveikslui priklausąs tonas nė- 
ra greta paties paveikslo, bet tam tikru, visoms filmoms ly- 
giu, nuotoliu atsilikęs. Filma pro seleno celę lekia ne trūkčio- 
dama, bet tolygiai, panašiai kaip ritėje. Todėl prieš ir už 
kondensoriaus filma visada turi po kilpą, kad būtų įmano- 
mas šuolinis filmos judėjimas prieš kondensorių. 


Tonų ruožas gali būti ir vėliau pagamintas, o net ir kita 
kalba, jei tik žodžiai maždaug atitinka burnos judesius. Toks 
filmos sugarsinimas vadinamas sinchronizacija. 


Neperšviečiamų paveikslų, pvz., projekcijai gauti iš kny- 
gu, vartojamas episkopas (pav. 167), kuriame daiktas 
nušviečiamas labai stipria šviesa. Nuo jo paviršiaus šviesa sklin- 
da į visas puses. Dalis šviesos krinta į veidrodį ir eina per iš- 
kilą lęšį (objektyvą), kuris daiktą ryškiai atvaizduoja ekrane. 
Kadangi tik nedidelė dalis šviesos taip eina, tai ši projekcija 

Garsinė 
filma. 

| Epidiaskopas. yra tamsoka. Epidiaskopas yra episkopo ir diaskopo junginys. 


Sverto pagalba aparatas gali būti pritaikytas vienam ar antram 
projektavimo būdui. 

Mikroskopo sujungimas su diaskopu leidžia pagaminti mi- 
kroskopinę projekciją, kuri gali būti iki 10 000 kartų padidin- 
ta, tačiau vaizdas gaunamas neryškus ir gali būti stebimas tik 
iš didesnio atstumo. Pavieniam stebėtojui toks paprastas mi- 
kroskopas duoda iki 1000 kartų padidintą ir aiškų vaizdą. 

Kaip paskutinį optikos instrumentą, paminėsime fotoapa- 
ratą (pav. 168). Jo optinis principas yra labai paprastas: abi- 


daiktas BR-v.168. 


pus iškilas lęšis, tariant, renkamasis lęšis, šviesą nepraleidžian- 
čios dėžės užpakalinėje sienoje duoda tikrą (apverstą, sumažin- 
tą) vaizdą. Aparato kamera tam tikru prietaisu (užraktu) už- 
daroma taip, kad jokia šviesa nepatektų į dėžę, kurios užpaka- 
linėje sienoje įstatoma šviesai jautri filma (arba plokštelė). 
Norint fotografuoti, reikia užraktą tam tikrą laiką atidaryti 
(apšviesti). Apšvietimo laikas pareina nuo aplinkos šviesumo. 
Šviesa suardo šviesai jautrų sluoksnį (pav. bromo sidabrą) 
juo labiau, juo šviesiau fotografuojami daiktai nušviesti. Silp- 
niausiai veikia raudonieji spinduliai, stipriausiai mėlynieji, vio- 
letiniai ir ultravioletiniai“. 

„Ultravioletiniai?“ nustebęs Algis pertraukė savo brolį. 
„Jų mes visai nematome! Ir jie filmoje gali atvaizduoti pa- 
veikslą ?“ 

„Žinoma! Ir Rentgeno spinduliai taip pat yra nematomi ir 
daug trumpesnių bangų, o taip pat ir gama spinduliai, tačiau 
jie visi stipriai veikia filmą. Bet yra ir tokių plokštelių, į ku- 
rias veikia raudonieji spinduliai, o taip pat ir infraraudonieji. 

Paprastos filmos atidaromos ir ryškinamos tamsoje 
(arba raudonoj šviesoj). Ryškinąs skystimas šviesos paveiktą 
sluoksnį išryškina, o fiksuojąs skystimas (pvz., natriotiosul- 
fatas) pašalina neapšviestas medžiagos dalis. Tuo būdu gau- 
name negatyvą, t. y., filmą, kur šviesios gamtovaizdžio vietos 
yra tamsios ir priešingai. 

Pakartokime šią procedūrą dar kartą, tik dabar negaty- 
vą gerai priglauskime prie popieriaus, jautraus šviesai, ir ap- 
švieskime jį pro negatyvą. Išaiškinę ir užfiksavę popieriuje 
gausime paprastą vaizdą (pozityvą). 


neryškus be diafragmos 


daikias 


„neryškiame nuololyj“ 
su diafragma 


Bet optiškai šis klausimas nėra taip paprastas! Šiuo bū- 
du gautume tik vieną žemėvaizdžio daiktą, aiškiai fotografijoj 
atvaizduotą, nes tik tam tikrame atstume praeiną pro lęšį spin- 
duliai susikerta ant užpakalinės sienos. Kad galėtume skirtingai Diafragma. 
nutolusius daiktus ryškiai atvaizduoti, vartojame diafragmą. 
Sakykime, kad pro lęšį eina visai mažas šviesos pluoštas, tai ne- 
gerame atstume esančio daikto vaizdo neryškumas yra toks 
menkas, kad vaizdas mūsų akims atrodo visai ryškus (pav. 169). 
Norint ryškiai atvaizduoti arti ar toli esančius daiktus tuo 
pat metu, dar daugiau diafragmą siauriname. Bet tada ma- 
žai tepatenka šviesos į aparatą, ir dėl to turime ilgiau išlaikyti. 
Tik nevisuomet taip galima. Pvz., sporto nuotraukas (šoki- 

mus) darant, reikia diafragmą kiek tik galima atidaryti, kad 
tik trumpiau tereikėtų išlaikyti. Nes šokančiojo kūnas, apšvie- 
timo metu taip toli nujuda, kad vaizdas išeina ištemptas. Tai- 
gi, norint išlaikyti ryškumą, tokiose nuotraukose (taip pat 
dažnai ir filmose) reikia atsisakyti priešakinio arba užpaka- 
linio fono“. 

Čia Algiui kilo vienas klausimas: „Ką reiškia skaičiai, ku- 
rie visuomet yra nurodomi greta aparato kainos?“ 

„Dažniausiai nurodomi du dydžiai: židinio nuotolis 
f = ... cm, kuris paprastai yra objektyvo didžiojo židinio nuo- 
tolis. Jis yra ir aparato ilgis, kai aparatas nustatomas į „bega- 
lybę“ (žiūr. 196 pusl.). 

Antras dydis nurodo šviesos stiprumą. Tai ne šviesos stip- 
rumas Hefnerio žvakėmis, bet santykis objektyvo skersmens su 
židiniu. 

Turiu aš, pvz., f=10 cm ir šviesos stiprumą 1:4, tai reiš- 
kia, kad objektyvo židinys turi 10 cm, o santykis objektyvo 
skersmens su židiniu 1:4; tatai rodo, kad objektyvo skersmuo 
yra 2,5 cm. 

Pagaliau, mielas Algi, prieiname šventadienišką momen- 
tą, kada mūsų pirmas įžanginis pasivaikščiojimas po fiziką pa- 


sibaigia. Visa, ką girdėjai, dar kartą gerai sugromulok, tada ga-. 


lėsi toliau studijuoti specialias sritis, kaip radiją, televiziją ir 
t.t. Be šios medžiagos, tu ten stovėsi kaip prie uždarytų durų. 
Jei kada tu taip toli nueisi, tai visur rasi lengvai suprantamų, ta- 
čiau giliai į specialią mokslo sritį vedančių knygų. Prie mūsų 
pamokų noriu dar pridėti mažą priedelį apie garo mašinas, vi- 
daus degimo variklius, turbinas, paskui truputį apie televiziją 
ir dar apie vieną kitą įdomų fizikos klausimą. Tu gali pats juos 
lengvai suprasti, nes esi gerokai įsigilinęs į fiziką. Taip pat tu 
ten rasi svarbiausią fizikos dėsnį, kurį jau mes pakartojome: 
tai energijos patvarumo dėsnis. Pagaliau pridėsime trumpą 
fizikos istorijos skyrelį, rodantį, tarp ko kita, ką fizikų atradi- 
mai yra davę pramonei ir prekybai“. 

PPL RS 


JIDA LIS. 


Priedėlis. 
65 skyrius. 
Techniški pritaikymai. 
$ 1. Garo mašinos. 


Stūmeklinė garo mašina susideda iš trijų dalių: garo katilo, 
tikrosios mašinos (cilinderio) ir kondensatoriaus. 


Garo katilas turi kaitinimo vamzdžius, pro kuriuos 
eina karšta dujų liepsna. Tuo būdu katile esąs vanduo virsta 
garu ir renkasi garų patalpoje. Joje paprastų mašinų slėgi- 
mas siekia iki 16 atm. 

Cilinderyje įvyksta stūmeklio judėjimas pirmyn ir atgal, 
kuris priverčia suktis su juo ekscentriškai švaistikliu sujung- 
tą smagratį. 

Cilinderyje stūmeklis yra garų stumdomas pirmyn ir at- 
gal. Pav. 171 garas veržiasi į kairę ir stumia stūmeklį į deši- 
nę; pav. 172 viskas vyksta priešingai. Garų padavimą valdo 
sklendė (šyberis) s, kuri štangos t yra taip pat judinama pir- 
myn ir atgal. Pav. 171 garai, esą stūmeklio dešinėje, išeina pro 
u (atitinkamai pav. 172). Varpstė t yra su smagračiu taip 
ekscentriškai sujungta, kad jos judėjimas pirmiau įvyksta negu 
stūmeklio. O tas yra reikalinga tiksliam garų padavimo pa- 
skirstymui. 

Smagratis paprastai yra masyvus ir dėl to yra labai įner- 
tus, t. y. sunku jį išjudinti arba judantį sustabdyti. Tuo būdu 
pasiekiamas lygus mašinos veikimas, priešingai kapotiems pa- 
vieniams stūmeklio smūgiams. 

a 
Kondensatorius surenka iš cilinderio išstumtus 
garus ir juos atšaldydamas vėl paverčia vandeniu. Tuo ne tik 
sumažiname mašinai reikalingą vandens kiekį, bet ir katilo 

priakmenėjimą, kuris pasidaro verdant šulinio kalkiuotam van- 
deniui, kai, žinoma, destiliuotame vandenyje jokių kalkių nėra. 


$ 2. Turbinos. 


Turbinos yra varomos aukšto slėgimo garų arba didelio 
greičio vandens srovės. Abu atvejai yra gerokai panašūs. Ga- 
ras pro vamzdžius veržiasi į priešais esančio rato vėtykles (šiū- 
pelius) (pav. 173). Ten garas, keisdamas savo kryptį, spau- 
džia turbiną aplink ašį sukimosi linkme. Kaip šaunant para- 
ko dujos, taip labai suspausto garo srovė turi didelį greitį, dėl 
to tikrovėje tokios turbinos turi didelį apsisukimų skaičių. Pa- 

prastai garus leidžia pro daug ratų, taip, kad jų slėgimas pa- 
mažu krinta. Tarp šių pavienių ratų yra stovį kreipiamieji ra- 
tai, kurie grąžina garui pirmykščią kryptį (pav. 174). 


7 
N 
„r 


Pav.173 Rav.174. 


Turbinos, palyginus su garo mašinomis, turi daug pirme- 
nybių. Jos neturi smagračio ir vis dėlto dar ramiau eina. Ka- 
dangi jose nėra šen ir ten judančių ir tuo būdu smogiančių da- 
lių, dėl to jų nereikia įtaisyti į tokias stiprias įtvaras, kokių 
reikia stovinčioms garo mašinoms. Jų aptarnavimas yra pa- 
prastesnis ir pigesnis. 


$ 3. Vidaus degimo motoras. 


Pirmiausia mes išnagrinėkime paprasčiausią keturių tak- 
tų motoro atvejį, kokį mes randame automobiliuose. Kaip ir 
garo mašinoje, taip ir čia yra pirmyn ir atgal judąs stūmeklis 
K, švaistiklis ir smagratis (pav. 175). Stūmeklis juda gerai pri- 


aušintuvas 


išmelamasis 


dujos> 


taikytame cilinderyje, kurio vienas galas yra atdaras. Tarp 
stūmeklio ir cilinderio yra „smūgio erdvė“, kurioje yra pade- 
gamoji žvakė Z ir du ventiliai, t. y. angos, kurios automatiškai 
atsidaro ir užsidaro. (Apačioje besisukančio veleno iškilimai 
atidaro ir uždaro angas). 

1. Įčiulpimo taktas (pav. 176). Įčiulpimo ventilis 
yra atdaras, išmetimo ventilis uždaras. Judant stūmekliui že- 
myn, pro pirmąjį įčiulpiama iš pulverizacijos kameros oro 
(93%) ir benzino garų (745) mišinio! (Įčiulpimas remiasį erd- 
vės padidėjimu tarp stūmeklio ir cilinderio). Kai K pasiekia apa- 
čią, tai įčiulpimo ventilis užsidaro. 

2. Suspaudimas (kompresija) (pav. 177). Dabar 
stūmeklis eina (dėl smagračio inercijos) aukštyn; abu venti- 
liai yra uždaryti. Cilinderyje esąs mišinys dėl to yra stipriai su- 
spaudžiamas. Stūmeklis pakyla iki viršutinės cilinderio sienos. 
Tą akimirką, kai stūmeklis apsigręžia arba prieš tai (pavėluo- 
tas arba paankstintas uždegimas), padegamojoj žvakėj šoka ki- 
birkštis. 


Pav.176. Rav.177. Rav.178. Pav.179. 


3.Darbo taktas (pav. 178). Tuo būdu užsidega dujų 

- mišinys, kuris sudega žaibo greitumu ir duoda didelį sudegu- 

sių dujų kiekį, jos dėl aukštos temperatūros skečiasi su mil- 

žiniška jėga. Dėl to stūmeklis vis lekia žemyn ir suteikia smag- 

račiui naujos varomosios jėgos. Darbo takto metu abu venti- 
liai yra uždari. 

4. Išmetimo taktas (pav. 179). Kai stūmeklis pa- 
siekia apačią, tai išmetimo ventilis atsidaro, ir nauju smagračio 
smūgiu aukštyn kyląs stūmeklis išvaro iš cilinderio sudegusias 
dujas laukan. Kai K pasiekia viršų, išmetimo ventilis užsida- 
ro, ir tuo pačiu laiku atsidaro įčiulpimo ventilis, ir vyksmas 
prasideda iš naujo. 

Iš keturių judėjimų trys yra dėl stūmeklio įsibėgimo; tik 
dalis darbo takto duoda naują pasukimą. Dėl to smagratis yra 
labai svarbus. Kad sumažintume laiką tarp dviejų darbo taktų 
ir pasiektume lygesnį (ir pajėgesnį) ėjimą, auto motoruose 
įtaisome kelis cilinderius. Suprantama, kad jų darbo taktai ne- 
sutampa, bet yra taip paskirstyti, kad duotų lygesnį sukimą. 

+ 


§ 4. Dizelio variklis. 


Dizelio variklis dirba taip, kaip keturių taktų benzino mo- 
toras. Jis ir padirbtas panašiai, tik neturi padegimui žvakių. 
Čia įčiulpiamas grynas oras, kuris suspaudimo taktu suspau- 
džiamas iki 35 atm. ir dėl to įkaista virš 600 laipsnių. (Greitai 
suspaudus dujas, jos įkaista ir nesuteikus joms šilumos; palyg. 
dviračio pompą). Degamoji medžiaga (nafta) labai smulkučių 
lašelių pavidalu įšvirkščiama į tą orą. Čia ji pati užsidega. Jos 
žaibiškas sudegimas veikia taip, kaip veikia benzino dujų mi- 
šinys. Kai nėra padegamųjų žvakių, yra patogu, nes motoras 
nepareina nuo elektriškų įrengimų ir dėl to elektriškai nepavei- 
kiamas. Kita jo gera ypatybė, kad nereikia brangaus benzino 
ar benzolo, nes jam tinka pigesnė degamoji medžiaga (naftaj. 


$ 5. Raketa (palyg. su 62 pusl.) 


Padarykime tokį bandymą: prie vandentiekio laiduko pri- 
tvirtinkime guminę žarną, kurios apatiniame ga- 
le yra įkištas stačiu kampu sulenktas stiklo vamz- 
delis. Pradžioje jis kabos nusviręs (pav. 180). Bet vanduo 
jei leisime vandeniui tekėti, tai vamzdelis pasi- 
stums į priešingą vandens srovei pusę. Taigi, aps- 
kritai, galime tvirtinti: jei vienas kūnas atsistumia 
nuo kito kūno, tai paskutinysis juda priešinga 
linkme. Norint gauti didesnį efektą, „atsistumian- 
čiu“ kūnu imama dujų masė, kuri sprogdama ver- 
žiasi iš vamzdžių. Dėl aukštos dujų temperatūros 
ir dėl valdymo sunkumų tokios raketos praktikoje 
dar nevartojamos. Tačiau reikia pasakyti, kad ra- =a 
ketos principas įvykdomas be prieštaravimų. To- Fav. 180. 
liau, raketos veikimas nesiremia atsispyrimu į orą, bet lygiai 

gerai veikia ir beorėje erdvėje. Iš fizikos pusės lekiojimo beore 
erdve (tarpplanetine erdve) klausimas nesudaro sunkumų, 
bet yra finansinių ir ypač fiziologinių kliūčių. Iš viso, dar nėra 
žinoma, ar žmogus galėtų palikti gravitacijos lauką. 


$ 6. Vandens ir oro sraigtas. 


Traukiamasis ir spaudžiamasis sraigtas veikia šiuo prin- 
cipu: jie spirališkai įsigręžia į medžiagą (vandenį, orą). Laivų 
sraigtų veikimas yra aiškus, dėl lėktuvo propelerio veikimo tu- 
rime pabrėžti, kad jis lėktuvo nekelia, bet tik traukia priekin. 
Jis yra keliamas viršutinio ir apatinio sparnų slėgimų skirtu- 
mo. Kai greitis per mažas, ši oro kėlimo galia silpna ir nepane- 
ša lėktuvo. Taigi lėktuvui skrendant, propeleris yra tiek nau- 
dingas, kiek jis suteikia jam greičio (palyginant su aplinka), 
kuris įgalina jį laikytis ore. 

Po šių modernių susisiekimo priemonių  paminėsime dar 
porą naujausių laikų atradimų, kurių vienus žmonės gerai pa- 
žista, kaip patefono plokštelė, o apie kitus tėra, gal būt, tik gir- 
dėję, kaip televizija. 


$ 7. Patefono plokštelė. 


1. Gaminimo principas. Mikrofono pagalba garso 
bangos paverčiamos į srovės svyravimus. Ši srovė teka per 
elektromagnetą, tada jo stiprumas svyruoja garso bangos tak- 
tu. Dėl to ir plieno adata ten virpa. Jei iš pradžių adata laiko- 
si lygiai, tai ji išbrėžia sukamoje vaškinėje plokštelėje spirali- 


Pai a 4 spiralės dalis 
| ai os tono 


Favia Fav. 1382. 


su muzika 


nę vis mažėjančio spindulio liniją (pav. 181). Bet veikiant gar- 
so bangoms, plieno adata virpa, ir spiralė virsta (pakankamai 

padidinus) bangų linija (pav. 182). Paskui plokštelė užgrūdi- 
nama ir tam tikru būdu padauginama. 

2. Patefonas. Patefonas dirba visiškai panašiai, tik 
visas vyksmas eina priešingai. Patefono plieninė adata bėga 
spirale ir kartoja bangos vyksmą. Ji svyruoja taip pat, kaip 
kad plieno adata svyravo gaminimo aparate. Šiais laikais tie 
virpėjimai dažnai paverčiami elektros srove, kuri per garsin- 
tuvą duoda atitinkamus garsus. Patefonuose plieno adatos 
virpėjimai perduodami tiesiai membranai. 


$ 8. Paveikslinis telegrafas — televizija. 


Pirmiausia šviesos spindulys bėga per pirmąjį paveikslo 
(diapozityvo arba filmos) ruoželį. Užpakaly yra seleno celė 
(žiūr. 208 psl.). Įvairūs atskirų vietų šviesumai sukelia įvai- 
raus stiprumo srovę, kurią mes siunčiame priėmėjui laidais ar- 
ba bangomis. 

Spindulys, perbėgęs pirmąjį ruoželį, bėga per antrąjį ir 
tt (pav. 183). Perdavimas yra geresnis, jei daugiau ruože- 
lių pavartojame vienam paveikslo aukščio centimetre. Papras- 
tose paveikslų telegramose šis susmulkinimas yra lengvas už- 
davinys. Televizijoje daroma taip, kaip filmoje: siunčiama 25 
paveikslai per sekundę. Taigi spindulys turi mažiau kaip per 
1/2 sekundės dalį perlėkti vieną eilutę. Šie sunkumai šiandien 
yra nugalėti. Kai norime kurį įvykį televizoriumi pranešti, tai 
ji turime nufilmuoti, filmą (per 1 minutę) išaiškinti bei fik- 
suoti ir kiekvieną paveikslą paversti bangomis. Aparatai, ku- 
rie tuojau paverčia paveikslus šviesos svyravimais (ikonosko- 
pai), dabar dar vis tebetobulinami. 

 Sugavę tokias bangas, pirmiausia jas paverčiame į srovės 
virpėjimus. Tačiau sunkiausia yra srovės virpėjimus paversti 

šviesos poveikiais. O čia svarbiausia, kad kiekvienas šviesos po- 
veikis būtų tinkamu momentu tinkamoje vietoje. Tą pasie- 
kiame su „Brauno vamzdžiu“. Suprantama, kad šioje knygoje 
netelpa visos detalės, dėl to jų ir nenagrinėsime. Jas galime 
surasti daugelyje specialių populiariai parašytų knygų. 

Apskritai, televizijoje vartojamos „ultra trumpos“ ban- 
gos. Jos, priešingai radijo bangoms, yra mažiau sulaikomos 
kliūčių, kaip kalnų ir t. t.. Dėl to televizijos stotys statomos 
tokiose vietose, iš kurių bangos gali toli sklisti netrukdomos 
(Brocheno kalne, Harco; Cugšpicėje, Tirolyje ir k.). Apskri- 
tai, kiekvienas priimtuvas gali sugauti tik vieną siųstuvą. 
Tai yra ir patogu, nes dviejų siųstuvų išskyrimas vargiai ar 
bus galimas. 


§ 9. Seleno celė ir fotocelė. 


Abi celės yra tokie aparatai, kurie šviesos svyravimus pa- 
keičia į elektros srovės svyravimus. Seleno celė susideda iš ga- 
balėlio seleno, t. y. medžiagos, kurios varža keičiasi, keičiantis 
apšvietimo stiprumui. Krintant šviesos spinduliui ant jo, jo 
varžos kitėjimas iššaukia srovės stiprumo kitėjimus. 

Fotocelė susideda iš tokios medžiagos, kuri nušviesta siun- 
čia elektronus (pvz., kalis) ir taip padaro elektros srovę. Mo- 
dernioje technikoje pasitaiko abi celių rūšys. Be anksčiau mi- 
nėto televizijos aparato, jos dar vartojamos vadinamuose op- 
tiniuose traukinių saugikliuose, kurie vokiečių geležinkeliuose 
jau praktikuojami. Garvežio priešaky yra įtaisyta maža lem- 
pa, kurios spindulys (geriausia ultra raudonas, nes jis labiau 
prasiveržia pro garus ir rūką) eina stačiai aukštyn. Signalas 
susideda iš veidrodžio, nustatomo įvairiu kampu. Pagal atitin- 
kamą nustatymą reflektuotas spindulys krinta ant vienos iš fo- 
tocelių, kuri yra mažoje dėžutėje priešakinėje garvežio pusėje. 
Įvairios fotocelės paveikia mašiną automatiškai norimu būdu 
(sustabdyti, greitį sumažinti ir t.t.). Dėl to pavojai dėl tarnau- 
tojų klaidų yra gerokai pašalinti ir padarytas esminis žingsnis 
prie visiškos keliaujančiųjų apsaugos. 

66 skyrius. 
Pagrindinis fizikos dėsnis. 


Pajėgumas (galėjimas) dėl esamos padėties ar dėl judė- 
jimo atlikti darbą vadinamas energija. Šį dėsnį geriau paaiški- 
na pavyzdžiai. 

Kūnas turi potencinės energijos, jei jis gali dėl 
savo svorio judėti (žemyn) ir dėl to savo energiją pakeisti k i- 
netine energija (smarkumu). Vanduo tvenkiny turi po- 
tencinės energijos. Jam krintant jėginės vamzdžiais žemyn, 
potencinė energija virsta kinetine energija. Šią jėginė paverčia 
į kitos rūšies kinetinę energiją, būtent, į turbinos sukimosi ener- 
giją. Prie šių mechanikos energijos rūšių taip pat priklauso 
stangrumo energija, pvz. įtemptos spyruoklės (laikrodžio spy- 
ruoklės), ir bangavimų energija, ypač garso bangų 
energija. i 

Nuo minėtų energijos rūšių iš esmės skiriasi tos rūšys, ku- 
rios glūdi molekulių viduje. Tai yra magnetinė energi- 
ja, elektros energija, spinduliavimo energi- 
ja (šviesos energija!), o taip pat cheminė ir 
šiluminė energijos. Svarbiausias fizikos dėsnis šiaip 
pasakomas: 

Energija negali būti iš nieko gauta ir niekur negali dingti. 
Iš tikrųjų kiekviename fiziniame ir cheminiame vyksme (pro- 
cese) tik pasikeičia viena energijos rūšis kita rūšimi. Bet visa- 
da suma turėtosios energijos prieš vyksmą yra lygi sumai pa- 
sikeitusios energijos po vyksmo (Robertas Meijeris). 


Daugely vyksmų šis dėsnis atrodo mums savaime supran- 
tamas. Tačiau dažnai lieka mūsų nepastebėta viena vyksmuose 
kylanti energijos rūšis: šiluma. Ji, būtent, visada atsiranda, 
kai reikia nugalėti trintį arba kitą kokį pasipriešinimą. Tegu, 
pvz., vagonas, pastumtas lygiais bėgiais, pamažu sustoja — vi- 
sa jo kinetinė energija pasikeis šiluma! Tiesa, apčiuopiamo bė- 
gių įšilimo mes nepastebėsime. Bet tiksliausi bandymai turės 
mus įtikinti, kad faktiškai tiek šilumos atsiranda, kiek iš pra- 
džių turima kinetinė energija galėtų duoti. 

Išnagrinėkime, pvz., fotografinės nuotraukos (elektros 
šviesoj) energijos versmes. Apšviečiant (šviesos energija) fil- 
mą, iššaukiamas jos sluoksnio pakitėjimas (cheminė energi- 
ja). Šviesa buvo kilusi iš lemputės, kur viela dėl stipraus įšili- 
mo skleidė šviesą (šiluminė energija į šviesos energiją). Ši vie- 
los aukšta temperatūra kilo dėl srovės (elektros energija į šilu- 
minę). Srovė kilo generatoriuje, kuris yra turbinos sukamas 
(kinetinė energija į elektrinę energiją, iš dalies taip pat į mag- 
netinę). Tvenkinio vanduo, krisdamas žemyn, privertė turbiną 
judėti (potencinė energija į kinetinę). Vanduo savo potencinę 
energiją gavo iš saulės, kuri savo spinduliais išgarino jūrų 
vandenį (spinduliavimo energijos pasikeitimas į potencinę ener- 
giją). Iš kurių procesų semia saulė savo energija, mes nebe- 
nagrinėsime; mokslininkai kurią nors dieną tiksliai atsakys 
ir i ši klausimą. 

Tyrinėdami visus galimus procesus ir ieškodami jų pirmi- 
nės energijos versmės, visada prieisime saulę. Pagaliau ir 
anglyse slepiasi saulės energija; juk kadaise anglys buvo me- 
džiai, kurie negalėjo augti be saulės. . 

Svarbiausieji praktiškos energijos pasikeitimai yra šie: 

Potencinė energija i kinetinę energiją: tvenkinys, laikro- 
džio svoriai. 

Kinetinė energija į potencinę energiją: vandens siurblys. 

Kinetinė energija į stangrumo energiją: spyruoklės prisu- 
kimas. 

Kinetinė energija į elektros energiją: generatorius. 

Kinetinė energija į šiluminę energiją: trintis. 

'Stangrumo energija į kinetinę energiją: laikrodžio atsisu- 
kimas. 

Elektros energija į potencinę energiją: elektrinis kranas 
(griežtai pasakius, per kinetinę energiją). 

Elektros energija į judėjimo energiją: elektromotoras. 

Elektros energija į spinduliavimo energiją: Geislerio vamz- 
deliai. 

Elektros energija į šiluminę energiją: varža, lemputės. 

Elektros energija į cheminę energiją: elektrolizė. 

Spinduliuojanti energija į elektros energiją: fotocelė. 

Spinduliuojanti energija į cheminę energiją: fotografa- 
vimas. 

Spinduliuojanti energija i šiluminę energiją: Žemės įšili- 
mas nuo saulės spindulių. 

Cheminė energija į kinetinę energiją: vidaus degimo va- 
rikliai. 

Cheminė energija į elektros energiją: akumuliatoriai. 

Cheminė energija į spinduliavimo energiją: fluorescensija. 

Cheminė energija į šiluminę energiją: degimas. 

Šiluminė energija į kinetinę energiją: garo mašinos. 

Šiluminė energija į elektros energiją: termoelementas. 

Šiluminė energija į spinduliavimo energiją: karšto kūno 
žėrėjimas. 

Šiluminė energija į cheminę energiją: endoterminiai pro- 
cesai, pvz., kalkių išdegimas. 

Čia yra santrauka dažniausiai pasitaikomų energijos pa- 
sikeitimų (persimainymų) praktikoj. "Tik retais atsitikimais 
kuri nors energijos rūšis virsta viena kita energija. Dažniausiai 
atsiranda iš karto kelios naujos rūšys, kurių tarpe šiluma yra 
įprastas reiškinys. 

Apie visatoje esančius energijos kiekius mes nieko negali- 
me tvirtinti. Mes nieko negalime tvirtinti net apie tai, ar tie 
kiekiai yra riboti, ar neriboti. Bet ne į tokius klausimus mums 
ir rūpi atsakyti; mums svarbu nustatyti praktiškai reikšmingą 
ir naudingą dėsnį, energijos patvarumo dėsnį. 

Šiuose svarstymuose mes sąmoningai praleidome vieną 


"energijos rūšį, kuri ateity, o net ir dabar jau mokslui turi di- 


delės, nors ir paslaptingos, reikšmės. Tai atomuose glūdinti ener- 
gija. Ji pasireiškia atomui skylant. Jos priežastis yra me d ži a- 
gos išspinduliavimas. Tačiau platesnis ir gilesnis šio 
klausimo tyrimas toli išeina iš šios knygos ribų. 


67 skyrius. 


Fizikos istorija. 


Iš fizikos istorijos senovės laikais nedaug ką te- 
turime pasakyti. Šiandien žinome, kad jau senovės egiptiečiai, 
statydami piramides, pažinojo sverto, veleno ir nuožulnios 

plokštumos dėsnius. Taip pat lygiagretės svarstyklės yra atsi- 
radusios anais tolimais laikais. Apskritai, anuomet daugiau do- 
mėtasi astronomija ir jos nuklydusiąja seserimi astrologija; 
nuo grynojo mokslo būdavo nukrypstama į tikybinius ir pasau- 
lėžiūrinius klausimus. Ypač nebuvo anuomet bandoma (ekspe- 
rimentuojama), o pasikliaujama vien filosofiniais samprotavi- 
mais ir teorijomis. Iš šių pastarųjų įvairios pažiūros apie že- 
mės pavidalą, apie dangaus kūnus ir k. buvo užsilikusios ligi ` 
pat viduramžių pusės, nežiūrint to, kad jos negalėjo išaiškinti 
daugelio reiškinių ir kad daug kur, kaip šiandien žinome, buvo 
klaidingos. Sakysim, Aristotelis manė, kad sunkūs daik- 
tai greičiau krinta kaip lengvi. Teisingi anų laikų dėsniai yra 
Euklido (800 m. prieš Kristų) atrastasis šviesos atspin- 
džio dėsnis; toliau Archimedo (200 m. p. Kr. Sirakūzuo- 
se) rastieji sverto, sraigtų ir ratų dėsniai ir skysčio ke- 
liamoji jėga. Archimedas tiek pralenkė savo laikus, kad me- 
chanikoje beveik ištisus 1800 metų nebuvo naujų atradimų. 
(Jis statė svaidomąsias mašinas ginti savo gimtajam miestui 
ir žuvo kovoje dėl jo). 

„Orą, kaip fizikos kūną, pažino Heronas (100 m. p. Kr.); 
anksčiau jis būdavo „nieku“ laikomas. Taip pat senovėje 
buvo žinomos magnetinių mineralų savybės. Orientacijai mag- 
netą ligi viduramžių temokėjo naudoti vien kinai. 

Įdomiausias mokslinis anų laikų palikimas yra „Ptolo- 
miejaus pasaulio sistema“, kurioje Ptolomiejus 
(130 m. po Kr.) išdėstė nuomonę, kad Žemė yra visų pa- 
saulio reiškinių centras, o Saulė ir žvaigždės — antraeiliai kū- 
nai. Ši pažiūra išsilaikė 1300 metų su viršum; o išsilaikė, be ko 
kita, dar ir dėl to, kad kitokios pažiūros tikybiniu požiūriu 
būdavo persekiojamos. 

Viduramžiais ligi 1500 metų Europoje naujo mokslo 
kaip ir nebuvo. Pasaulinių ir tikybinių karų suskaldytos tau- 
tos galėjo išugdyti žymių karvedžių, bet ne mąstytojų. Nedau- 
gelis žmonių, pasislėpusių nuo kovų už vienuolynų sienų, kurie 
būtų galėję atsidėti mokslui, dažnai paskęsdavo nevaisinguose 
klausimuose, kur susidurdavo tikyba ir burtai (vadinamieji 
scholastikai, kurie svarstydavo net tokius klausimus, kiek an- 
gelų galėtų tilpti kuriame inde). Trukdė mokslą ir tai, kad di- 

desnis nusimanymas, ypač gamtos moksluose, būdavo apšaukia. 
mas raganybe ir baudžiamas net laužo bausme, Šviesesnis žmo- 
gus turėjo bijotis būsiąs įtartas turįs santykių su velniu, esąs 
raganius, už ką grėsė mirties bausmės pavojus. Dėl to nereikia 
stebėtis, kad anais laikais Europoje neatsiranda nė vieno var- 
do, kuris galėtų puošti fizikos istorijos lapus. Tik iš rytų buvo 
šiek tiek nauja girdėti apie mokslo pažangą. Galimas daiktas, 
kad europiečių prosenoliai žegnodavosi girdėdami, kad kinams 
laivų kryptį nurodanti magnetinė plunksnelė ar kad arabai 
išradę lęšius ir įtikinėję, jog žmogaus akis taip pat esanti lę- 
šis. Taip pat arabui, vardu Alkaciniui, turime būti dėkingi už 
„specifinio svorio“ sąvoką. 

"1500 — 1650 m. Apie 1500 metus prasiskverbė nauji švie- 
sos spinduliai iš pietų, vadinamasis renesansas. Šis „atgimi- 
mas“, iškėlęs senovės meno grožį, taip pat atnešė mokslo iš- 
vadavimą ir galimumą, laisvai galvojant, ieškoti mokslinių tie- 
sų. Tuojau susvyravo šimtmečiais nusistovėjęs pasaulėvaizdis. 
Kopernikas (1473 — 1543) mokė, kad Žemė sukasi apie 
Saulę, kad ji yra viena iš daugelio panašių planetų. Tuo būdu 
jis pagrindė mūsų šių dienų pasaulėvaizdį. Netrukus olandų 
akinių tekintojai išrado teleskopą ir atvėrė naujus galimumus 
tyrinėti šią sritį. Ir iš tikrųjų apie 1600 metus Kepleris at- 
randa savo garsiuosius dėsnius, kuriais buvo galima tiksliai iš 
anksto apskaičiuoti planetų judėjimai! 

Dar viena kliūtis reikėjo pašalinti, kad mokslo pažangai 
būtų visai atvertas kelias. Dar vis tebebuvo mąstoma perdaug 
scholastiškai. Mokslininkai savo „bandymus“ vis dar tebeda- 
rydavo vien savo galvoje ir baimindavosi, kad tyrimo rezulta- 
tai nepasirodytų nesuderinami su įsigalėjusiais įsitikinimais ir 
papročiais. Tikrų gamtinių eksperimentų daryti nedrįsdavo. 
Kai koks retas eksperimentas nesusiderindavo su teorija, tai 
dažniausiai jam (eksperimentui) tekdavo nukentėti, o ne teori- 
jai. 

Pirmasis vyras, kuris įžiūrėjo tikrą gamtos eksperimento 
reikšmę, buvo italas Galileo Galilejis. Jam turime būti dė- 
kingi už dėsnį, kad visi kūnai (beorėje erdvėje) krinta vienodu 
greičiu, toliau už jėgų lygiagretainį, už auksinę mechanikos 

taisyklę ir k. Ypatingas jo nuopelnas yra tas, kad jis išmokė 
gamtininkus pir m a eksperimentuoti ir tik paskui iš eksperi- 
mento rezultatų nustatyti dėsnius. 

Nors Galilejis už Koperniko pažiūrų rėmimą buvo teisia- 
mas ir tremiamas, bet vis dėlto jam priklauso garbė, pradėjus 
naują mokslo pakilimo laikotarpį. 

Visose fizikos srityse prasideda sąjūdis: Gilbertas, 
anglų karalienės Elzbietos gydytojas, atranda trynimo elek- 
trą ir žemės magnetizmą. 

Gasendis (Paryžiuje) sukuria medžiagos molekulių bei 
atomų teoriją ir išmatuoja garso greitį. Florencijoj pasirodo 
pirmieji termometrai. 

1650 — 1800 m. Įžengiame į nevaržomo mokslo klestėji- 
mo laikus; atradimas seka atradimą, ir iš gamtos mokslų išau- 
ga didžiulis naujų faktų ir dėsnių rūmas; drauge iškyla ir bega- 
lės naujų klausimų ir mįslių. "r 

Dekartas ir Hiuigensas jau nujaučia visų dėsnių 
dėsnį, energijos patvarumo dėsnį, ir tuo būdu išsklaido perpe- 
tuum mobile sapną. Hiuigensas atranda švytuoklinį laikrodį ir 
tuo būdu gauna prietaisą tiksliam laiko matavimui, be ko nebe- 
galėjo apsieiti astronomija. 

Gerikė ir Toričelis atranda oro slėgimą, ir pirma- 
sis jį ypač puikiai parodo savo garsiais „Magdeburgo pusrutu- 
liais“. Niutonas dar kartą pagrindžia visą mechaniką ir ją 
papildo savo masių gravitacijos dėsniu. Jis pradėjo ir spalvų 
bei spektro mokslą. 

Pap inas atranda vandens garų slėgimą ir pastato pir- 
mąją garo mašiną, kurią praktikai pritaikė ir patobulino 
Vatas. S 

Jau atsirado žmonių, kurie fizikai patikėjo savo gyvybę ir 
tuo būdu atvėrė žmonijai naują sritį: Mongolfijė 1783 
metais pirmas pakilo balionu į dausas! 

Tik viena fizikos sritis tebeskendėjo tamsybėse, jei nemi- 
nėsime kelių praktiškai neišnaudotų patyrimų. Tai — elektros 
mokslas. Jo pergalės žygis prasidėjo tik sekančiame amžiuje; 
užtat elektra atkreipė į save ne tik visų dėmesį, bet pati įsi- 
veržė į žmonių gyvenimą daugiau negu kitas kuris atradimas. 

1800 — 1900 m. Pagaliau prasideda laikas, kai fizika pa- 
gimdo puikią ir nepaprastai gabią dukterį: techniką. Ji stveria 
fizikos dėsnius. kad pritaikytų juos mašinoms; mašinos paver- 
žia iš žmogaus duoną, išjudina mases, iškasa didžiulę prarają 
tarp masių ir nedaugelio turčių, kurių kapitalai ima be galo 
augti. Bet kur daug šviesos, taip pat daug ir šešėlių, ir priešin- 
gai. Technika taip pat paima iš žmogaus sunkiausią darbą ir 
praturtina jo gyvenimą tokiais atradimais, kaip radijas, fil- 
ma ir kit. Priešaky ėjusių italų, prancūzų ir anglų mokslininkų 
eiles ima vis daugiau ir daugiau papildyti pirmiausia vokiečiai, 
paskui skandinavai, amerikiečiai ir kitų tautų atstovai. 

Pirmiausia Heršelis atranda ultraraudonuosius ir ul- 
travioletinius spindulius, o Fraunhoferis ištiria saulės 
spektrą. Švabų gydytojas Robertas Meijeris aiškiai nu- 
sako energijos patvarumo dėsnį, kuriam vėliau Helmhol- 
cas duoda mokslinį pavidalą. 1807 m. išplaukia į jūrą pirmas 
garlaivis. 1814 m. pirmasis lokomotyvas pradeda savo žygį gele- 
žinkeliais. Pagaliau išeina į areną ir elektros mokslas. 

Elektros srovės pagrindus davė 1790 m. Galvanis ir 
Volta, atrasdami galvaninius elementus. Neabejotinai di- 
džiausias savo amžiaus eksperimentininkas Faradėjis su- 
rado srovės poveikius, o Amperas ir Omas jos dėsnius. 
Džaulis apskaičiavo srovės šilumą; Gausasir Veberis 
padarė pirmą magnetinį telegrafą, Mor zė sugalvojo jam var- 
tojamą abėcėlę, o Reisas padovanojo pasauliui telefoną. 


Technika tuo tarpu tiek išsiplečia, kad jai pasidaro rei- 
kalingi savi „išradėjai“. Jų pasiekimai sudaro ištisą grandinę: 


Otto išranda vidaus degimo variklį, Edisonas ang- 
lies siūlelių elektrinę lempą, kiną, gramofoną, Daimleris 
(1885) benzino variklį, Ben c as automobilį. anglų dantų gy- 
dytojas Dunlopas oro padangą, Hugis ir Liutgė mi- 
kroforą, Zymensas dinamo principą ir kabelį, Lindė 
oro suskystinimą ir Cepelinas vairuojamą orlaivį. 

Tuo tarpu fizika kėlė daugiausia klausimus, kurie buvo 
tolimi nuo praktikos pritaikymo, bet užtat gilūs savo pažini- 
mo reikšme: ji įžvelgė į molekulių ir atomų gelmes. Pirmuo- 
sius žingsnius šia linkme žengė Kirchhofasir Bunze- 

nas savo spektrine analize. Lašmidtas įstengė 1865 metais 
apskaičiuoti molekulių skaičių viename kubiniame centimetre. 
1887 metais pavyksta išaiškinti elektrolizę, pasigaunant jonų 
teorijos, o Bekerelis ir Kiuri atranda atomų subyrėjimą 
urano ir radžio elementuose. Tuo būdu prasideda naujausi fizi- 
kos laikai, spinduliavimo, atomų pakeitimo ir visiškai naujo 
fizikos pasaulėvaizdžio kūrimo laikai. 

Modernioji fizika. Fizika įžengia į laikotarpį, kai 
ji iškelia sunkiausius klausimus. Pasaulinio garso bandymai 
(Maichelsonas, Čikaga) iš pradžių sujudina pačius jos pagrin- 
dus. Šios knygos apimtyje mes nesuprastume tų bandymų tu- 
rinio; pakaks pažymėti, jog fizikai turėjo susikurti visai nau- 
ją pasaulėvaizdį, kad išaiškintų tų bandymų davinius (relia- 
tyvumo teorija). Kai kuriais atžvilgiais šis pasaulėvaizdis 
praktiškam žmogui atrodo beprasmis ar bent nereikšmingas, 
nes visi technikai ir praktiniam gyvenimui svarbūs dėsniai ga- 
lioja ir „naujojoj“ fizikoj. Bet pats mokslas yra naujos teori- 
jos pastūmėtas didžiuliams naujiems žygiams. Susidomėję lau- 
kiame, ką mums atneša kiekvieni nauji metai. 

Šios knygos skaitytojams iš naujesniųjų atradimų dar su- 
prantami darbai Herco (elektrinės bangos), Markonio ir 
Brauno (radijas), Rentgeno (spinduliai) ir Lenardo (kato- 
diniai spinduliai). Bet daugybė sričių pasilieka už mūsų šios 
knygos ribų. Tik vieną pavyzdį teiškelsime iš daugybės, norė- 
dami parodyti tų naujausių atradimų didumą. Paskutiniais 
metais atrasti pozitronai, antraip tariant, teigiami be masės 
elektronai, panašūs į seniau jau pažįstamus neigiamuosius elek- 
tronus. Tuo pat maždaug metu atrastieji neutronai yra sudary- 
ti iš nejelektrinto atominio branduolio, pvz., iš vandenilio bran- 
duolio, nuo kurio nulupti ir neigiamasis (elektronas) ir teigia- 
masis (pozitronas) krūviai, bet palikta „masė“. Iš šio pavyz- 
džio matome, kaip fizika nuolatos atsinaujina. Iš to turėtume 
pasimokyti: fizikoj niekuomet nereiktų pagrin- 
dinių dalykų stačiai tvirtinti: taip ir taip 
yra! bet geriau: pasirėmus šių dienų moks- 
lo daviniais, tatai reikia taip ir taip aiš- 
kinti. Vis nauji atradimai papildo ir patobulina mūsų žinoji- 
mą. Bet kiekvienas atradimas, kiekviena išspręsta mįslė iškelia 

dešimt naujų mįslių. Niekuomet neateis laikai, kada būtų gali- 
ma pasakyti: „Esame išsprendę visus klausimus“. Visą laiką 
eis žmogaus varžybos su gamta jai pažinti, paslapčių ištyrimo 
grandis niekuomet nenutruks. Kiekvieno krašto, kiekvienos tau- 
tos, kiekvieno šviesaus žmogaus pareiga yra dėtis į kovą dėl 
mokslo pažangos. 

Turinys 


Lietuviškojo vertimo redaktoriaus žodis 
Pratartis ; č š è 2 

ĮVADAS 
1 skyrius. Kas yra fizika? . 


I DALIS 
„Temperatūra ir šiluma 


2 skyrius. Kuriuos kūnų būvius skiriame? . 
3 sk, Perėjimas iš vieno būvio į kitą 


4 sk. Ar kiekviena medžiaga gali būti kieta, skysta ir ‘dujinė? 2 


5 sk. Kodėl —273,2 laipsnių temperatūra yra žemiausia? . 


6 sk. Ar turi kūnams įtakos maži temperatūros svyravimai? . 


7 sk. Vanduo 0 ir 4 laipsnių tarpe — išimtis! 
8 sk. Kur yra „šiluma“? š 
9 sk. Kodėl pavasarį sniegas taip lėtai tirpsta? 2 


II DALIS 
Mechanika 
A. Kietųjų kūnų mechanika 


10 skyrius. Kas yra fizikoj jėga? 
11 sk. Svarbiausioji jėga yra traukos jėga 
12 sk. Kas sunkesnis, medis ar švinas? 


13 sk. Nežiūrint žemės traukos jėgos, kūnai gali pasilikti ramybėje . 


14 sk. Trintis 
15 sk. Kaip jėgos gali veikti kūną + 
16 sk. Jėgos veikia kūnus, kurie gali suktis apie ašį 


17 sk. Automobilis važiuoja įkalnė — ir ko galima iš visa to pasi- 


mokyti 2 
18 sk. Kas yra AJ? 


B. Skysčių mechanika 
10 sk. Apie pėsčius ir slidininkus, o taip pat apie raketes 


20 sk. Kodėl negalime panerti povandeniniais laivais ligi giliausių 


jūrų dugno? 
21 sk. Archimedo dėsnis 
22 sk. Kodėl srovės linijų formos? 


C. Dujų mechanika 
23 sk. Šis tas apie oro slėgimą . i 
24 sk. Sutirštintas, praretintas ir judantis oras 
III DALIS 
Siūbavimai ir bangos. Garsas 


25 skyrius. Siūbavimai ir bangos 

26 sk. Apie garso šaltinius . 

27 sk. Apie garso greitį ir apie aidinį 

28 sk. Girdimos ir negirdimos garso bangos . 


Pusl. 


IV DALIS 
Magnetizmas 


29 skyrius. Kas yra magnetas? . 


30 sk. 


Apie magnetinį ir suktukinį kompasą | 


V DALIS 
Elektra 


31 skyrius. Elektros krūvis. Elektros = 


32 sk. 
33 šk. 


34 sk. 
35 sk. 
36 sk. 
37 sk. 


38 sk. 
39 sk. 
40 sk. 
41 sk. 
42 sk. 
43 sk. 
44 Sk. 
45 sk. 
46 sk. 
47 Sk. 
48 sk. 
49 sk. 
50 Sk. 
51 sk. 
52 sk. 
53 sk. 


54 sk. 
55 sk. 
56 sk. 
57 sk. 


Elektros esmė 

Apie krūvius ir perkūnija . 

Šis tas apie Faradėjo narvą ir apie kondensatorių . 
Elektros srovė ir elektros matai . š 
Srovės šaltiniai — kišeninės baterijos ir. akumuliatoriai p 
Šis tas apie elektros laidus A na 


Elektros srovės veikimas 


Magnetinis elektros srovės veikimas . 

Elektrinis skambutis, rėlė, telegrafas ir matavimo instrumentai 
Cheminis srovės veikimas ir jo pritaikymas . k 

Šiluminis srovės veikimas: priežastys ir techniški pritaikymai 
Omo varža ir jos dėsniai . ; 2 A s o ; 2 
Kas yra kilovatvalanda? . 

Srovės siais S ir 28 apgręžimas 

Įtaka 2 7 

Savoji įtaka 

Kas yra transformatorius? 

Kodėl kintamoji srovė yra svarbesnė už nuolatinę . 
Dūlėjanti šviesa, katodiniai ir Rentgeno spinduliai . 
Radiaktyvumas (Radis) k $ p 2 

Telefonas 

Generatoriai (dinamo mašinos) ir "elektromotorai 

Kas yra trifazė srovė . 


Elektromagnetinės bangos 


Virpanti grandinė 

Kas yra elektromagnetinės bangos 
Kam tinka elektroninės lemputės . 
Radio veikimo pagrindai . 


VI DALIS 
Optika 


58 skyrius. Šviesa ir šviesos versmės. 


59 sk. 
60 sk. 
61 sk. 


62 sk. 
63 sk. 
64 sk. 


Kokiais dėsniais sklinda šviesa? 

Atspindys ir lūžis technikoje 

Šviesa, kaip visatos atskleidėja, kaip Pasiuntinys iš atomo 
vidaus, net kaip chemikas 3 r 2 Š 
Visų elektromagnetinių bangų santrauka < 

Atspindys ir lūžis technikoje B 

Optiniai instrumentai à 


VII DALIS 
Priedėlis 


65 skyrius. Techniški pritaikymai . 


66 sk. 
67 sk. 


Pagrindinis fizikos dėsnis . 
Fizikos istorija . 


Pusl. 

